
PRE DG Oo VV o JR 


»... pisati o ovakvim umovima nije nikad rano ni 
kasno. Genij je uvijek aktualan i svagdje — pa i u Hr- 
vatskoj«. 

A. G. Matoš, Sabrana djela, IX, 41. 


Često sam se pitao zašto rado čitam otačka djela. Razlog je, za- 
Cijelo, i u tom što posjeduju dah davnine te što su duboke misli i 
ponekad zanosnog stila. Ipak me nešto drugo još više privlači tim 
iskonskim spisima. Kad, naime, u ruke uzmem Evanđeoske uspome- 
ne, osjećam se u Kristovoj nazočnosti i društvu njegovih prvih dru- 
gova. Gotovo da kroz štivo s njima razgovaram. Otačka djela, do- 
duše, ne rađaju u meni takvu prisnost s Gospodinom i Apostolim«u 
jer samo posredno upućuju na njih. Ali se u tim djelima razabire 
jednostavna i postojana vjera u svaku riječ i slovku zabilježenu u 
novozavjetnoj oporuci. Oci Evanđelje prihvaćaju djetinjom odano- 
šću i prostođušnošću. Čovjek ima dojam da je Nazarećanin za njih 
netko s kim dnevice zbore i neprestano druguju. To osvaja u tih, 
drevnih spisatelja. Danas znanstveni bogoslovi tek mukotrpnom 
raščlambom dopiru do evanđeoske istine, a Oci su neposrednim za- 
hvatom ponirali u smisao biblijskog navještaja. 


Atanazije je jedan od znamenitijih Otaca. Zato u ovom spisu 
govorim o njemu i prevedoh dva njegova kraća djela. Atanazije u 
PISMIMA SERAPIONU podjednako dugo piše o Duhu i Kristu, iako 
je PISMA prvenstveno napisao kao svjedočanstvo o božanstvu Duha 
Svetoga. Ali o Duhu se ne može govoriti bez Krista kao što se ni 
Isusa ne razumije bez Božjega Duha. Za tim sam Atanazijevim PIS- 
MIMA i zbog toga posegnuo jer sam htio upotpuniti izvore za pozni- 
vanje ranocrkvene pneumatologije. Prijevođdom PISAMA SERAPI- 
ONU uz Bazilijevo djelo o Duhu Svetom dobivamo glavne otačke 
pneumatološke tekstove. A PISMO EPIKTETU slovi kao temeljni 
kamen u kristološkoj zgradi davne Crkve. 


U naslovu ove knjige izostavio sam časna imena Serapiona i 
Epikteta. Bojao sam se da će se _ čitatelj zbuniti pred tim čudnim 


nazivima te zato možda mimoići i samog Atanazija. Tako sam, na 
žalost, nanio stanovitu nepravdu toj dvojici dragih biskupa. 


Bila mi je želja da se uz prijevod donese i izvorno slovo. Ali, 
kako je to odveć skupo, od toga se odustalo. Poteškoći sam na taj 
način donekle doskočio što uz prijevod naznačujem i stupce grčkog 
izdanja. Tako znatiželjnik može lako pronaći Atanazijevu izvornu 
riječ. 

Kad se ljeti ili za semestarskih praznika nađem u velikim ev- 
ropskim teološkim bibliotekama i pogledam što se u patristici uči- 
nilo od prošle godine, vazda ostanem zapanjen. Toliko se istražuje 
otačka misao da mi se učini kao da teološki znanstvenici ništa drugo 
ni ne rade već izučavaju Oce, Ta mi činjenica ulijeva veliku nadu. 
Vjerujem da će proučavanje Otaca mnogo doprinijeti kršćanskoj 
obnovi. Kršćani će se početi ugledati u svoje velike pretke i opet 
dičiti svojim kršćanskim imenom. Ovim se radom uključujem za 
svoj narod u to veliko otačko istraživanje. Uz to znam da je ovaj 
nosao iskupljenje moga vlastitog opstanka. 


Ugodna mi je dužnost što javno mogu zahvaliti mnogim prija- 
teljima koji su mi na različite načine pomagali dok sam radio na 
ovoj knjizi. Prostor, na žalost, dopušta da tek neke napomenem. To 
se u prvom redu odnosi na prof. J. Bubala koji je s velikim marom, i 
pomno čitao rukopis te ga ispravljao i dotjerivao. Njemu dugujem 
što je djelo čišće i ispravnije. Zahvaljujem se i Dr. Š. Šipiću jer je 
preuzeo brigu o izdavanju djela i uvrstio ga u »Biblioteku« kojoj 
stoji na čelu. Bibliotekari teoloških biblioteka u Gracu, Beču i fran- 
kfurtskom Sankt Georgenu uvijek su mi spremno izlazili na ruku. 
Od srca im hvala. Posebnu zahvalnost dugujem braći franjevcima, 
članovima provincije presv. Otkupitelja, koji rade kao dušobrižnici 
u SR Njemačkoj, naročito onima u Frankfurtu i okolini, jer su me u 
susretu s njima uvijek podržavali u ovom mojemu radu. Napomi- 
tijem 10. H. Zajeca koji je na svoj način također veoma prijateljski 
nomagao moj rad. Odajem priznanje i upravi svoje redovničke za- 
jednice jer mi je omogućila da se bavim ovim teološkim poslom. 
Plodove svoga rada smatram i njezinim ostvarenjima. 


11. kolovoza, 1979. 
M. Mandac 


UVOD 


PRVO POGLAVLJE 


ATANAZIJEV ŽIVOT I DJELO 
ATANAZIJEVO ZNAČENJE 


Atanazije, bez sumnje, pripada najvećim crkvenim osobnostima 
svoga vremena. S njim se nitko ne može mjeriti. Čak ga smijemo 
ubrojiti među najveće ljuđe što ih je Crkva imala u čitavoj svojoj 
povijesti. Od ljudi je kojih lik i riječ govore svakom kršćanskom 
naraštaju. 

Atanazije je u svoje doba odigrao neprocjenjivu ulogu. Podnio 
je najveći teret u sporu s Arijevim pristašama. Njemu valja zahva- 
liti što arijevska zabluda nije preotela maha i dublje se ukorijenila 
u ondašnje crkvene općine. Atanazije je veliki branitelj i promica- 
ielj Nicejskog vjerovanja. To je bio smisao i sadržaj njegova života, 
Njegova se progonstva mogu raznoliko vrednovati, ali su i progoni- 
telji i prognanik znali da je u pitanju Atanazijeva vjernost Nicej- 
skom saboru. Samo je njegova upornost i nepopustljivost Crkvi 
očuvala Vjerovanje iz Niceje. Svi su napadi na Atanazija u biti do- 
lazili otud što je on ostajao vjeran Nicejskoj vjeroispovijedi. 

Atanazije je dobrim dijelom otac kršćanske teologije. Potpuno 
se zalagaše u obrani Kristova božanstva i ljudstva. Znao je da je to 
jezgra novozavjetne objave. Ako Krist nije pravi Bog i pravi čovjek, 
spasenja nema. Po Atanazijevu sudu svrha je Kristova otkupitelj- 
skog djela čovjekovo pobožanstvenjenje i posinovljenje u . Bogu. 
Krist je to mogao ostvariti, ako je istobitan s Bogom i jednak s na- 
ma. On kao Bog po svome čovještvu unosi u ljudsku narav duhovne 
sile koje su nužne da se čovjek divinizira. 


Kad je nastala rasprava o božanstvu Duha Svetoga, Atanazije 
je pošao od iste pretpostavke. Isticao je da je Duh Bog jer je naj- 
prisnije vezan s Kristom u djelu čovjekova pobožanstvenjenja. Raz- 
mišljanje o Isusovu božanstvu i božanskoj naravi Duha prisililo je 
btanazija da dublje zaroni u trojstveno otajstvo. Njegove su misli 
s toga područja preuzeli veliki Kapadočani te su preko njih došle 
na Saboru u Carigradu (381) u Vjerovanje koje i danas sve kršćan- 
ske zajednice priznaju za točan izričaj svoje vjere. 


Ipak je Atanazije u dnu duše prvenstveno bio pastir svojih 
vjernika. Otud u njegovim spisima stalno vraćanje Isusovu utjelo- 
vljenju i Kristovim otkupiteljskim činima. Stoga se u središtu 
Atanazijeve teologije nalazi nauk o spasenju. I tu je postavio teme- 
lje sve potonje istočne otačke soteriologije. 


Atanazije je i po tome znamenit što je u pastirskom pismu za 
Uskrs 8367. prvi popisao novozavjetne nadahnute knjige. Nije slučaj- 
no da se baš on na to odvažio. Tko čita njegova djela, vidi da Ata- 
nazijev teološki dokaz gotovo isključivo potječe iz produbljenoga 
biblijskog razmišljanja. Atanaziju je bilo potrebno znati koja se dje- 
la smatraju vjernim izvještajima o osobi i djelu Isusa iz Nazareta. 


Atanazije je zaslužan i za širenje monaškog života. Osobno je 
drugovao s glasovitim Antunom Pustinjakom. Isto tako nije propu- 
stio priliku da o monaštvu prozbori i u vrijeme boravka na Zapadu 
te njemu uvelike dugujemo što je monaški život zahvatio i zapadno 
kršćanstvo. 

Zna se da je Atanazije bio veliki crkveni političar. Po naravi 
je neslomljiv i nepopustljiv, ali nije svađalica. Njemu prvenstveno 
treba zahvaliti što je ondašnja Crkva sačuvala nezavisnost u vjer- 
skim pitanjima. Carevi su smatrali da su i na tom području mjero- 
davni te su Crkvu htjeli podjarmiti i pokoriti. Atanazije je gotovo 
jedini protiv toga prosvjedovao i odlučno odbijao carsku tiraniju. 
Po njegovu mišljenju Crkva ima vrhovnu vlast u vjerskim i ćudo- 
rednim pitanjima. I time je Atanazije zadužio buduće naraštaje. 
Učio je i životom pokazivao da je državno posizanje u vjeru nedo- 
pušteno i zloupotreba koju valja smjelo otklanjati. 


ATANAZIJEV ŽIVOTNI PUT 


Od rođenja do Nicejskog sabora 


Obično se drži da je Atanazije rođen 295. Ipak taj nadnevak nije 
posve siguran. Stoga autori ponekad pišu da je Atanazije došao na 
svijet između 293. i 298. Atanazije se rodio u Aleksandriji. Roditelji 
su mu bili kršćani, helenskog podrijetla.“ Za vrijeme Atanazijeva 


10 Atanazijevu značenju, usp. P. MEINHOLD, Bedeuiung, 97—117; J. M. 
LEROUX, Athanase, 150; L. W. BARNARD, Athanase, 137; R. SEEBERG, Lehr- 
buch, 52—53; G. LARENTZAIKS, Einheit, 1-23. — Na kraju u Bibliografiji do- 
nosimo cjelovite naslove upotrijebljene literature. 

2 O izvorima za Anatanazijev život, usp. J. LIPPL, Athanasius, V-VI; W. _G. 
RUSCH, Rechershe, 161—177. Za pitanje godine Atanazijeva rođenja vidi J. LEBON, 
Lettres, 8; H. von CAMPENHAUSEN, Padri, 91; P. Th. CAMELOT, Athanasios, 
976—977; A. MARTIN, Athanase, 42; J. LIPPL, Athanasius, VI. 

dječaštva Crkva je proživljavala Dioklecijanovo progonstvo koje je 
zahvatilo sve pokrajine u carstvu. U Egiptu i Aleksandriji trajaše 
do 311. Tako je mladi Atanazije osobno doživio prijetnje i nesigur- 
nosti kojima su bile izložene kršćanske zajednice. Bio je svjedokom 
uništenja pojedinih kršćanskih općina. Vidio je brojne primjere ne- 
ustrašivih kršćana koji su svoju vjeru plaćali vlastitim životom. Ne- 
ma sumnje da je to ostavilo dubok irag u Atanazijevoj duši i da 
njegova kasnija revnost makar dijelom potječe otuda. 


Atanazije je veoma rano stupio u dodir s crkvenim krugovima. 
Već je 312. postao čitačem. Tu je službu vršio nekoliko godina, a 
oko 318. redio ga je za đakona aleksandrijski biskup Aleksandar,“ 


Atanazije je u mladosti stekao temeljitu naobrazbu. Poznavao 
je klasike, grčku filozofiju i govorništvo. Također je vladao kopt- 
skim jezikom. Posebice je izučavao Sveto pismo, upućivao se u teo- 
logiju i metodu teološkog istraživanja“ Rado je posjećivao monahe 
i pri tom učio svete znanosti i pravila za dublji kršćanski život. Nije 
stoga nikakvo čudo što je biskup Aleksandar zavolio svoga mladog 
đakona. Vidio je da u njemu ima odlična kršćanina kome se može 
potpuno povjeriti. Stoga ga određuje za svoga osobnog tajnika.“ Ata- 
nazije u tom svojstvu 319. potpisuje Arijevo izopćenje. 


Ipak je poseban datum u Atanazijevu životu kad 325. prati 
Aleksandra na Nicejski sabor." To je odlučno za čitav njegov rad i 
djelovanje. Na Saboru je pomagao Aleksandru i savjetovao ga u 
teološkim poslovima. Na pripremnim saborskim sjednicama Atana- 
zije je svojim mislima na se svratio pozornost. Već se tada mogla 
nazreti dubina njegovih pogleda, iako mu uloga na Saboru nije 
onako opsežna i važna kako su poslije znali isticati pisci Atanazijeva 
života. 


Izbor za biskupa i progonstvo u Trier 


Aleksandar je preminuo u travnju 328. Još je za života odredio 

da ga naslijedi Atanazije. Atanazijev je izbor naišao na oštru oporbu 

3 U svezi s progonstvom u Atanazijevoj mladosti, usp. Ch. KANNENGIESSER, 
Athanasius, 141; H. von CAMPENHAUSEN, Padri, 91. 

“O Atanaziju čitaču i đakonu vidi V. C. CLERQ, Athanasius, 996; J. LIPPL, 
Athanasius, VI; H. von CAMPENHAUSEN, Padri, 91. 

* Za Atanazijevu izobrazbu, usp. E. P. MEIJERING, Orthodoxy, 116; H. von 
CAMPENHAUSEN, Pađri, 95; P. Th. CAMELOT, Athanasios, 976—977; J. LIPPL, 
Athanaisus, VI. XIX; J. ROLDANUS, Christ, 8—9. 

$ Usp. Ch. KANNENGIESSER, Athanasius, 148; H. von CAMPENHAUSEN, 
Pađri, 91. 

7O Atanaziju na Nicejskom saboru vidi J. LIPPL, Athanasius, VIII, P. Th. 
CAMELOT, Athanasios, 976; V. C. de CLERCQ, Athanasius, 997. 

i prosvjed melicijevaca* i arijevaca. Po ondašnjem crvenom pravu' 
za izbor novog biskupa tražio se usmeni ili pismeni pristanak svih 
biskupa dotičnoga jurisdikcijskog područja. Svi su područni biskupi 
bili dužni sudjelovati kod posvete novog biskupa. Ako su 
slučajno bili spriječeni da osobno budu nazočni, tražio 
se njihov pismeni pristanak. U iznimnim prilikama bilo je dovoljno 
Ga posvetu obave trojica biskupa. Kako melicijevci ne htjedoše doci 
na Atanazijevo posvećenje i budući da su se protivili da on bude 
Aleksandrov nasljednik, tvrdili su da ga je manjina izabrala te mu 
izbor nije u skladu s crkvenim zakonima. Zato su za aleksandrijsko- 
ga biskupa izabrali svoga čovjeka, imenom Teonas. Ali je on neko- 
liko tjedana nakon izbora umro. I arijevci su mjesto Atanazija za 
biskupa u Aleksandriji postavili Ahila. No na nj se nitko nije obazi- 
rao jer je bio bez ikakve vrijednosti. Tako je Atanazije unatoč pro- 
tivljenju postao aleksandrijskim biskupom te je 8. lipnja 328. mogao 
javiti caru Konstantinu Velikom da je zaposjeo biskupsku stolicu.!? 


Tek što je Atanazije prebrodio prve poteškoće svog biskupskog 
izbora, nadošle su nove. Još 328. upućuje mu car Kontantin pismo“! 
u kojem traži da u zajedništvo vjere i otajstava primi Arijeve sljed- 
benike. Atanazije se snažno odupro carevoj naredbi i time ušao u 
spor s Konstantinom. Car ga nije skinuo s biskupstva niti poslao u 
progonstvo, ali je zacijelo Atanaziju zamjerio neposlušnost. Kon- 
stantin valjda nije smio ništa poduzeti protiv Atanazija jer je dobro 
znao koliki ugled uživa u Aleksandriji i Egiptu. 

Koju godinu poslije, oko 330, melicijevci iznova osporavaju 
&tanaziju biskupstvo.!* Javljaju Konstantinu da je Atanazije nepra- 
vilno postao biskupom jer je pri izboru bio premlad. Po propisima 
biskupski kandidat mora imati barem 30 godina, a to je tobože Ata- 
naziju nedostajalo. 

Godine 331. melicijevci pismeno Atanazija optužuju kod Kon- 
stantina. U pismu vele da je Atanazije samovoljno Egipćanima na- 
metnuo daću sileći ih da mu kao porez isporučuju vunu. Time je. 
razumije se, prisvojio carsku vlast i povrijedio carevo dostojanstvo. 
Također ga prikazuju kao rušitelja mira i začetnika nereda. Kažu 
da je po njegovoj naredbi u nekoj crkvi razbit kalež. Melicijevci to 


8 O njima u bilješci 27. drugog poglavlja. 

% Usp. P. ŽMIRE, Recherches. 

% O Atanazijevu biskupskom ređenju i melicijevskom osporavanju, usp. P. 
Th. CAMELOT, Athanasios, 976. 977; K. M. GIRARDET, Kaisergericht, 52—57; A. 
MARTIN, Athanase, 40; E. SCHWARTZ, Geschichte, 189; J. M. SZYMUSIAK, 
Athanase, 12; L. W. BARNARD, Notes, 344—352, Meletian, 403. 

"Usp. L. W. BARNARD, Athanase, 132; J. LIPPL, Athanasius, IX; 

Th. CAMELOT, Athanasios, 976. 977; K. M. GIRARDET, Kaisergericht, 52—57; 
A. MARTIN, Athanase, 40; E. SCHWARTZ, Geschichte, 189; J. M. SZYMUSIAK, 
Athanase, 12; L. W. BARNARD, Notes, 344—352, Meletian, 403. 

2 Usp. A. MARTIN, Athanase, 42. 

iznose jer znaju koliko je Konstantinu do reda u crkvi i državi. Na- 
pokon optužuju Atanazija da je novcem htio potkupiti Filumena. To 
je osobito teška optužba jer je Filumen moćni i utjecajni činovnik 
koji je i samog Konstantina namjeravao svrgnuti s prijestolja.1? 


Atanazije je uputio poslanike na dvor da ga opravdaju pred 
Konstantinom.'“ Ali se car time nije zadovoljio, već je Atanazije 
morao osobno izaći pred vladara.“ Konstantina je susreo na njegovu 
imanju Psamacija u blizini Nikomedije. Atanaziju nije bilo teško 
uvjeriti cara da su melicijevske optužbe puke podvale i obična him- 
ba. U prijateljstvu se rastaje s Konstantinom i s osjećajem pobjede 
svečano dolazi u Aleksandriju 12. ožujka 332. Nije tad ni slutio koje 
ga još poteškoće čekaju. 


Tijekom 333. melicijevci su izmislili svoju najodvratniju podva- 
lu protiv Atanazija. Optužili su ga kod cara da ie umorio melicijev- 
skog biskupa Arsenija, koji ni nakon Nicejskog sabora nije htio stu- 
piti u zajedništvo s Atanazijem. Čini se da je Atanazije veoma oštro 
postupio s nepokornim Arsenijem. Stavio ga je u kućni pritvor. Ali 
Arsenije je uspio pobjeći i sakriti se među monahe. To su melicijevci 
iskoristili te proglasili kako je Atanazije pogubio Arsenija. Čak su 
pokazivali i odsječenu ruku koja bi tobože pripadala Arseniju. 


Konstantin melicijsku optužbu uzima ozbiljno i određuje svoga 
polubrata Dalmacija da ispita slučaj. Dalmacije u tu svrhu odlazi 
334. u Antiohiju kamo poziva Atanazija na saslušanje. Atanaziju po- 
lazi za rukom da pronađe Arsenija i javlja Konstantinu da je Arse- 
nije živ. Tako je i ta melicijska izmišljotina pala u vodu. 


Melicijevci ipak nisu prestali borbom protiv Atanazija. Ponukali 
su Konstantina da za 334. sazove sinodu u Cezareji Palestinskoj. 
Odabrali su taj grad jer je u njemu biskupom povjesnik Euzebije, 
veliki Atanazijev teološki i vjersko-politički protivnik. Jasno je da 
Euzebiju kao domaćinu pripada predsjedanje sinodi. Na sinodi će 
biti nazočan i Euzebije Nikomedijski, glavni Arijev pomoćnik i ve- 
liki širitelj njegova nauka. Sinoda je imala zadaću ispitati optužbe 
protiv Atanazija. Atanaziju nije bilo teško shvatiti da će ga sinoda 
osuditi i zato joj nije htio prisustovati. Stoga biskupi u Cezareji nisu 
Karo BE BV U oi MARTA, AiinanE, 10-46: K. M. GinanDim 


4 Usp. L. W. BARNARD, Athanase, 133. 

% Usp. E. SCHWARTZ, Geschichte, 195—197: V. C. de CLERC i 
997; J. M. SZYMUSIAK, Aihanase, 15. ose Akne: 

' Za Arsenijev slučaj vidi K. M. GIRARDET, Kaisergericht, 63; A. MARTIN, 
Athanase, 48—49; E. SCHWARTZ, Geschichte, 197—199; L. W, BARNARD, Athanase, 
133. 134; W. SCHNEEMELCHER, Auifsitze, 307. 


13 


obavili posao, ali su zato zatražili od cara da sazove sinodu u Tiru i 
GLA DEA . sAn REgrsi ro 
da Atanaziju iznijekom naredi da se na njoj mora pojaviti. 


Sinoda u Tiru, održana 335, početak je i uzrok svih potonjih 
Atanazijevih stradanja i muka. Melicijevci i arijevci urotili su se 
protiv Atanazija u želji da ga posredstvom biskupske sinode osude. 
Atanazije je predosjećao što ga na sinodi čeka pa je stoga krenuo na 
sastanak s većim brojem svojih pristaša. Iz Aleksandrije je pošao 
11. srpnja 335. U Tir je stigao na dan otvorenja sinode u prvom ko- 
lovoškom tjednu. U optužnici koja se protiv njega čita pred bisku- 
pima nalaze se već poznate melicijevske podvale: Arsenijev slučaj i 
razbijanje kaleža. Uz to su neki nazočni biskupi tvrdili da ih je Ata- 
nazije vrijeđao i zlostavljao jer nisu htjeli priznavati njegovo zajed- 
ništvo. K tome su ga optužili s neposlušnosti kad nije došao na pret- 
hodnu cezarejsku sinodu. Kako Atanazije nije pričekao kraj tirske 
sinođe već je ranije pošao u Carigrad, i to mu se upisalo u zlo. 


Tirska sinoda osuđuje Atanazija 10. rujna. Skinula ga jes bis- 
kupske časti i zabranila mu boravak u Aleksandriji, da tobože ne bi 
stvarao nemire. Atanazije se priziva na Konstantina te već 17. IX. 
napušta Tir i ide u Carigrad." 


Putuje morem da ga ne bi uhvatili i prisilno vratili u Tir. 30. 
listopada 335. potajno stiže u prijestolnicu." Nastoji doprijeti do 
Konstantina, ali mu to ne polazi za rukom. Čak je prisiljen da se 
preruši u prosjaka i šeće putem kojim je prolazio vladar. Kad ga je 
Konstantin prepoznao, primio ga je na razgovor. Atanazije je zaželio 
da se nova sinoda upriliči pred samim Konstantinom. Do sinode ipak 
nije došlo jer su i ostali biskupi prispjeli iz Tira 1 uvjerili vladara 
da je Atanazije priječio dovoz žita iz Aleksandrije u glavni grad. To 
se Konstantina posebice neugodno dojmilo te je potvrdio tirske za- 
ključke. Dozvao je 7. rujna 335. Atanazija na dvor i priopćio mu da 
bez pogovora i smjesta mora u progonstvo. I to je prvo Atanazijevo 
progonstvo. 


Za mjesto progonstva određen je Trier.“ Atanazije tamo dolazi 
prvih proljetnih dana 336. i ostaje do ljeta 337. Time se, možemo re- 
ći, završava jedno razdoblje Atanazijeva života. 


17 Za tu sinodu, usp. E. SCHWARTZ, preinoie 200; L. W. BARNARD, 
hanase, 134; W. SCHNEEMELCHER Aufsatze, 307—308. . . ' 
A Bobliže o tirskoj sinodi vidi K. M. GIRARDET, Kaisergericht, 66—15; Ch, 
KANNENGIESSER, Athanasius, 144. 148. 149; E. SCHWARTZ, Geschichte, Roma 
A. MARTIN, Athanase, 52—53; J. M. SZYMUSIAK, Athanase, 17; W. SCNEEMEL- 
CHER, Auifsiize, 298. . 3 
9 Za Atanazijev boravak u Carigradu vidi E. SCHWARTZ, Geschichte, 252—255. 
258; A. MARTIN, Athanase, 55—56; Ch. KANNENGIESSER, Athanasius, 144. 148. 
2% Za Atanazijev boravak u Trieru usp. Ch. KANNENGIJESSER, Athanasius, 


141. 148. 

Povratak u Aleksandriju 346. 


Konstantin Veliki umire 22. svibnja 337. Time dolazi kraj pr- 
vom Atanazijevu progonstvu jer mu je novi vladar veoma naklon. 
Konstantin II već 17. lipnja pismeno javlja aleksandrijskim vjernici- 
ma da će im se njihov pastir uskoro vratiti. I odista Atanazije uz 
veliko oduševljenje vjernika kao pobjednik svečano ulazi u Alek- 
sandriju 23. studenog 337. Bila je to vlika njegova pobjeda! 


Ali slavlje je kratko trajalo. Protivnici iznova počeše Atanazija 
tužakati. Javljali su caru da je na povratku u Aleksandriju sijao ne- 
mire. Žito što se skupljalo za siromahe upotrijebio je u vlastite svr- 
he. Prema protivnicima bio je okrutan. Posebice su naglašavali da 
je Atanaziju nepravno dopušten povratak, jer nikakva crkvena sino- 
da nije poništila tirske odredbe te su stoga još uvijek na snazi." 


Arijevci i melicijevci okupljaju se 338. na zasjedanje u Antiohi- 
ju." Tu ponovno Atanazija lišavaju biskupske službe i na njegovo 
mjesto najprije postavljaju Pistosa, koga je papa Silvestar (314—335) 
već ranije zbog knivovjerja izopćio. Potom za aleksandrijskog bis- 
kupa određuju Grgura iz Kapadocije, koji je nekoć studirao filozo- 
fiju u Aleksandniji. Tako su postupili jer su držali da je Atanazije 
nezakonito vraćen u biskupiju. Čak su uputili poslanstvo u Rim papi 
Juliju (337—352) da za Grgura zatraže rimsko zajedništvo čime se 
Atanazije po sebi odstranjuje. Ali papa je bio na oprezu. Zatražio je 
podatke i iz Aleksandrije te je i Atanazije uputio u Rim svoje posla- 
nike. Tako anijevci nisu uspjeli kod pape. Julije nije htio priznati 
ljude što su ih oni postavili za aleksandrijske biskupe. Tražio je da 
se oba poslanstva suoče u njegovoj nazočnosti i uz prisutnost njego- 
va svećeničkog vjeća. Suočenje nije urodilo plodom. Zato su sami 
arijevci predložili da papa sazove sinodu na kojoj će se raspraviti 
Atanazijev slučaj. Julije je pristao i odredio da Atanazije kao optu- 
ženik odredi mjesto gdje će se održati sinoda. Atanazije se opredije- 
lio za Rim. 

U međuvremenu Grgur uz pomoć državne vlasti zauzima bisku- 
psku stolicu i Atanaziju ništa ne preostaje već da krene u drugo pro- 
gonstvo. Rodni grad napušta 19. ožujka 339. i prije zime stiže u 
Rim.*“ Julije ga dočika i prima s velikim počastima. 340. zajedno 
slave vazmene blagdane. Atanazije ne stoji u Rimu skrštenih ruku. 


* O tom povratku vidi Ch. KANNENGIESSER, Athanasius, 148; T€ćmoignage, 
96; E. SCHWARTZ, Geschichte, 270; Ch. PIETRI, Question, 95. 96. 

22 U pogledu tih optužba vidi Ch. PIETRI, Question, 96; J. LIPPL, Athanasius, 
XI. 
23 O tom skupu, usp. E. SCHWARTZ, Geschichte, 280, 285; Ch. PIETRI, Ques- 
tion, 97. 98. 

% Za Atanazijev boravak u Rimu vidi Ch. PIETRI, Question, 102—103; E. 
SCHWARTZ, Geschichte, 291—292; J. LIPPL, Athanasius, XI—XII. 

Propovijeda po crkvama i rado priča o sjaju egipatskog monaštva, 
kako bi za taj oblik života oduševio i zapadnjake. Isto tako sklapa 
prijateljstva s imućnim i bogatim ljudima koji su bliski carskom 
dvoru. Time je postigao velik ugled u središtu zapadnog kršćanstva. 


Rimska se sinodaž održava u jesen 340. ili s proljeća 341. Ari- 
jevci, iako pozvani, nisu htjeli doći. Sinoda je svestrano promotrila 
sve dotadanje optužbe protiv Atanazija. Zaključila je da su neosno- 
vane i nedokazive. Sud izrečen u Tiru 335. bijaše poništen. Atana- 
zije je primljen u crkveno zajedništvo i vraćena mu je njegova bis- 
kupska služba u Aleksandriji. Grgur je nezakonito postavljen jer ga 
nisu odabrali biskupi pokrajine niti se pitalo narod za mišljenje. 
Odluka rimske sinode veoma je značajna u Atanazijevu životu. Bi- 
skupski sud proglasio ga je protiv odluke prijašnje sinode posve ne- 
vinim. Ali ova je sinoda od velika značenja i za povijest opće Crkve: 
rimska sinoda dokida odredbe jedne istočne sinode. To je prvi slučaj 
u povijesti. 


Ipak Atanazije nije mogao smjesta u Aleksandriju. Na Istoku je 
velika oporba protiv njega. Također je znao da se melicijevci i arije- 
vei neće mnogo obazirati na zaključke rimske sinode. Zato je nasto- 
jao sklonuti cara da sazove sinodu na kojoj će prisustvovati biskupi 
Istoka i Zapada. Sinoda je zaista sazvana. Imala se održati u Sardici 
(Sofija) na međi istočnog i zapadnog dijela carstva. Tu su se 343. ili 
344. okupili biskupi obaju tabora. Ali Istočnjaci su se usprotivili 
Atanazijevoj nazočnosti na sjednicama. Još su ga uvijek smatrali 
izopćenim. Budući da Zapadnjaci nisu pristali na zahtjev Istočnjaka, 
potonji su napustili Sardiku. Zapadni biskupi uza sve to sinodu 
privode kraju. Kako su bili skloni i Atanaziju i njegovoj teologiji, 
potvrdili su zaključke rimske sinode i još jednom zabacili pravorijek 
iz Tira. Atanazija su proglasili pravednim i slooodnim od svake op- 
tužbe," ' 

Biskup je Grgur umro 26. lipnja 345. te se Atanazije mogaše ne- 
smetano vratiti u Aleksandriju. To je i učinio nakon što je posjetio 
crkve u Galiji, Rimu, Antiohiji i Jeruzalemu. Primljen je s velikim 
oduševljenjem kad je 21. listopada 346. stupio na tlo svoje Aleksan- 
drije. Time se završava njegovo drugo progonstvo.“ 


% O rimskoj sinodi, usp. Ch. PIETRI, Question, 106—108; E. SCHWARTZ, 
Geschichte, 294—301; K. M. GIRARDET, Kaisergericht, 80—105. 

%& Za sardičku sinodu viđi K. M. GIRARDET, MKaisergericht, 106—154; E. 
SCHWARTZ, Geschichte, 325—334; Ch, PIETRI, Question, 110-112. 


20 tom Atanazijevu povratku usp. V. C. de CLERCQ, Athanasius, 997; Ch. 
PIETRI, Question, 117; J. LIPPL, Athanasius, XII-XITI. 

Od 346. do 362. 


Atanazijevi protivnici traže nove mogućnosti da ga optuže. Fo 
svom običaju posegnuli su za političkim dokazima. Atanazija prika- 
zuju kao čovjeka koji nastoji posvaditi istočnog cara sa zapadnim. 
Osobito ističu da se družio i dopisivao s Magnencijem koji je oruž- 
jem i vojskom htio prigrabiti carsku vlast. U zlo su mu ubrojili da 
je tobože slavio euharistiju u nekoj neposvećenoj aleksandrijskoj 
crkvi koju je car sagradio." Posljedica ovih novih optužba bijaše 
Atanazijeva osuda u Arlesu 353. Tad su i galski biskupi zajedno s 
papinim delegatima bili primorani potpisati Atanazijevu osudu. 

I sinoda u Milanu 355. osuđuje Atanazija.“ Car prisiljava i pra- 
vovjerne biskupe da pristanu na osudu. Čak su se slali i klerici da 
od biskupa koji nisu prisustvovali sinodi dobiju potpis na Atanazi- 
jevu osudu. Tek se mali broj odupro carskoj naredbi. Tako poimence 
Hilarije iz Poitiersa i papa Liberije (352—366). Zapad, dakle, napušta 
Stanazija. Na Istoku bijaše još nesigurniji. Izabrali su mu i nasljed- 
nika u osobi novoga Grgura Kapadočanina koji uz pomoć vojske za- 
uzima u noći od 8. na 9. veljače 356. crkvu gdje je Atanazije vršio 
službu Božju. Atanaziju pođe za rukom pobjegnuti u pustinju gdje 
se u trećem progonstvu skrivao šest godina. Selio se iz predjela u 
predjel da bi umakao uhićenju. Pri tom ga rado pomažu monasi i 
kler koji mu je ostao vjeran. Čak je kradom dolazio u Aleksandriju 
i iz pustinje ravnao svojom crkvom. 

Julijan Odmetnik (-+366) dopušta svim prognanim biskupima po- 
vratak u vlastite biskupije. To se odnosilo i na Atanazija. Julijan se 
nadao da će nutarnje razmirice među biskupima više štetiti Crkvi 
nego da su oni u progonstvu. Zato im je dopustio zaposjesti svoja 
biskupska sjedišta. Kad je svjetina za vrijeme pobune pogubila G:- 
gura na Badnjak 361, Atanazije se mogao vratiti u Aleksandriju. Tu 
se pojavio 21. veljače 362. Do novog progonstva“" ostalo mu je malo 
vremena. Iskoristio ga je da održi u travnju 362. znamenitu aleksan- 
drijsku sinodu. 


Na sinodi se raspravljalo o velikim teološkim problemima. Tako 
je Atanazije uvidio da riječ »hipostaza« može značiti ne samo »na- 
rav« već i »osobu« te se prema tome s pravom govori o »trima bo- 


28 O tim optužbama podrobnije u Ch. PIETRI, Question, 119; K. M. GIRARDET, 
Constance, 90; J. LIPLL, Athanasius, XII-XIMI. 

2 Za sinodu u Arlesu, usp. K. M. GIRARDET, Constance, 68—91; Ch. PIETRI, 
Question, 121. 

% Za milansku sinodu i Atanazijev bijeg u pustinju, usp. Ch. PIETRI, Ques- 
tion, 121; V. C. de CLERCQ, Athanasius, 997; P. Th. CAMELOT, Athanasios, 976. 
Atanazije taj bijeg spominje u Pismu Serapionu, I, 1; I, 38. 

u O povratku za Julijana, usp. J. LEBON, Lettres, 12; J. LIPPL, Athanasius, 

% Za tu sinodu vidi J. M. LEROUX, Athanase, 151—154; M. TETZ Uber, 196. 

žanskim hipostazama« u Bogu. Pristajući na iakav način govora, 
Ztanazije je omogučio velikom broju homojusijevaca** povratak u 
erkveno zajedništvo. Sinoda je također raspravljala o pneumatologi- 
ji* i kristologiji. Osim toga na sinodi je riješeno pitanje klerika koji 
su se iz arijevstva vraćali u veliku Crkvu. 


Zadnje Atanazijeve godine 


Car Julijan nije Atanazija dugo ostavio u miru. Vidio je da 
užurbano radi na obnovi vjerskog života i zatv ga ponovno šalje u 
četvrto progonstvo. Atanazije još jednom odlazi među pustinjske 
monahe** gdje se zadržava od 24. listopada 362. do 5. rujna 363. Tada 
se krišom vraća u Aleksandriju jer je čuo da je Odmetnik poginuo. 
Jovijan, gorljivi pristaša Atanazijeve teološke stranke, Atanaziju 
vimogućuje miran život u Aleksandriji. Ali taj car uskoro umire, a 
nasljeđuje ga veliki arijevski pobornik Valent.“ Atanazije mora u 
peto progonstvo. Ipak se ne udaljuje od Aleksandrije jer primjećuje 
da ovo progonstvo ne može dugo trajati. I zaista Aleksandriju osta- 
vlja 5. studenog 365, a u nju se vraća već 1. veljače 366. Valent je 
pred pritiskom aleksandrijskih vjernika morao Atanaziju dopustiti 
povratak iz progonstva. I time se završava Atanazijevo sedamnaest 
i pol godišnje boravljenje u progonstvu. Od tada pa do smrti u noći 
između 2. i 3. svibnja 373. spokojno živi u svom rodnom gradu i bri- 
ne se za vjernike svoje prostrane biskupije. 


Ka 


koko 
sk 


Atanazije je, kako vidjesmo, izdržao brojne protimbe. To je 
mogao jer je od prirode bio cjelovit muž, tvrd i nepopustljiv. Pred 
očima je stalno imao jasan cilj. Neuspjesi ga nisu uspjeli poljuljati 
u radu i naprezanju oko dobra. Poluuspjehe nije priznavao. Istinu 
je ljubio do kraja i njoj se predavao do posljednjeg trunka svoga 
bića. Uz to je bio vješt diplomat koji zna predvidjeti kako će doga- 
đaji poteći. U postupcima valjda nije uvijek bio blag i nježan. Vrije- 
me u kojem je živio bijaše okrutno. Ali on je u duši zacijelo bio do- 
bar čovjek. To pokazuje obični vjernički svijet što ga sa zanosom i 
oduševljenjem čeka kad se sa svojih brojnih progonstava vraća u 


33 Usp. M. MANDAC, Bazilije, 18—20. 

% Usp. M. MANDAC, Bazilije, 23—24. 

% O Julijanovu progonstvu, usp. J. LEBON, Letires, 12; V. C. de_CLERCQ, 
Athanasius, 997. 

% O Valentu, usp. M. MANDAC, Bazilije, 10. 11. 

7 O posljednjem Atanazijevom životnom razdoblju i smrti, usp. J. LIPPL, 
Athanasius, XVI-XVIII; V. C. de CLERCQ, Athanasius, 977; J. LEBON, Lettres, 
12. 

Aleksandriju. Svjedoci su tome i monasi egipatskih pustara, jer ga 
uvijek rado primaju i skrivaju pred srdžbom i mržnjom progonitelja. 
To pokazuje i njegov kler koji mu ostaje vjeran i privržen, iako je 
godinama izbivao iz Aleksandrije. Svi su ti ljudi u Atanaziju vidjeli 
sveca, dobra i velika čovjeka koji je sav život založio da očuva čis- 
rom i nepatvorenom otačku predaju.“ 


ATANAZIJEVI SPISI 


Atanazije doista nije bio pisac po naravi. Pera se nije laćao po 
nutarnjem nagnuću, i zato mu pisanje nikad ne posta srodnim.“ Tek 
kad je silom bio primoran na šutnju, posegnuo je za perom kao je- 
dinim borbenim sredstvom. Čovjek se stoga divi kako je on tako 
mnogo napisao kad je stalno bio progonjen i neprekidno živio u tu- 
čini. Atanazijeva djela nisu nastala u dokolici znanstveničke osame, 
već su niknula iz neposredne životne potrebe. Posebice se zaustav- 
ljamo na ovdje prevedenim djelima, ali najprije bacamo letimičan 
pogled na ostale glavnije Atanazijeve spise.“ 


Atanazijeva djela 


Prva znamenitija Atanazijeva knjiga, ako se izuzmu Pisma što 
ih je kao biskup upućivao vjernicima na početku svake korizme, je 
spis Protiv Pogana i O Utjelovljenju Riječi" To je zapravo jedno 
djelo u kojem Atanazije pobija mnogoboštvo, brani vjeru u jednoga 
Boga i pokazuje otkupiteljsko značenje Gospodinova Utjelovljenja. 
Može se reći da je to klasična rasprava o kršćanskom nauku o otku- 
pljenju. Ipak je najznačajnije Atanazijevo  dogmatsko djelo spis 
Protiv Arijevaca.“* Tu Atanazije obrazlaže i brani nauk Nicejskog 
sabora. Posebice tumači biblijska mjesta kojima su arijevci ukrjep- 


%# Usp. H. von CAMPENHAUSEN, Padri, 91 93; J. M. SZYMUSIAK, Athan 
, . ,; JM. ase 
42; L. W. BARNARD, Athanase, 136; K. M. GIRARDET. Kai ic] —5T7; 
P. Th. CAMELOT, Contre, 12. d : En i o 

%*% Usp. E. SCHWARTZ, Geschichte, 188; J. LEBON, Lettres, 10. 

“% Za kratki pregled svih Atanazijevih djela vidi J. LIPPL, Athanasius, XIX- 
-XXIV; B. ALTANER —_A. STUIBER, Patrologie, 273—277. U svezi s izdavanjem 
m spisa, usp. M. TETZ, Rappori, 181—188; W. SCNEEMELCHER, Rap- 
port, . 

4 Veliko je pitanje kad je to djelo nastalo: na početku Atanazijeve pisane 
djelatnosti; pred odlazak u Trier; u Trieru; oko E. 361. O djelu vidi J. ROL- 
DANUS, Christ, 11. 22. 374—384; Ch. KANNENGIESSER, T€moignage, 100; Atha- 
nasius, 151; H. NORDBERG, Reconsideration, 264—266; W. SCNEEMELCHER, 
Aufsitze, 280; D. RITSCHL, Athanasius, 21. 

MRA šo MA RNENE E je sporan. Usp. J. ROLDANUS, Christ, 124—125. 

4 H : IESSER, Tćmoignage, 100; D. RITSCHL, Athanasius, 27; 
E. P. MEIJERING, Orthodoxy, 112. ske : E oeLE 


19 


ljivali svoje tvrdnje. Atanazije je u spis unio i brojne službene is- 
prave koje su u svezi s arijevskim sporom. Oko 350. sastavio je 
Pismo o odlukama Nicejskog sabora. Neki se njegov prijatelj uhva- 
tio u koštac s arijevcima koji su nijekali svetopisamsku utemelje- 
nost nicejskih izričaja »iz biti« i »istobitan« te je zamolio Atanazija 
ga o tom kaže svoj sud. Atanazije to čini u spomenutom Pismu.“ 
I Pismo o nauku aleksandrijskog biskupa Dionizija** nastalo je iz 
raspre s arijevcima koji su se pozivali na Dionizija kao na svog 
predhodnika, jer je i on odbacivao izričaj »istobitan«. Atanazije u 
ovom Pismu brani svoga slavnog predhodnika na aleksandrijskoj 
biskupskoj stolici. 


Atanazije je također rado tumačio Bibliju. Na žalost njegova su 
egzegetska djela izgubljena. Tek se ulomično sačuvalo Tumačenje 
Psalama i knjige Postanka. Atanazije ie vodio računa i o životu mo- 
naha i djevica u svojoj biskupiji. Za njih je sastavio djelo O djevi- 
čanstvu.* Znamenit mu je i spis Život svetog Antuna.“ To je ugled- 
nik mnogih potonjih svetačkih života, 


Pisma Serapionu 


Izravan povod za postanak Pisama Serapionu dovoljno je poz- 
nat. Zajednicu s biskupskim sjedištem u gradu Tmuisu u Egiptu 
uznemirili su ljudi koji nekoć pripadahu arijevoskoj sljedbi. Potom 
su je napustili da bi se pridružili pravovjernima. Zabacili su, doduše, 
Arijev nauk, ali nisu bili u stanju prihvatiti točnu vjeru u Duha 
Svetoga." Time su unijeli pomutnju među tmujske vjernike. Serapi- 
on, tmujski biskup,“ nije sam mogao izići na kraj s novim učenjem 
te je pismeno zamolio Atanazija, tada prognanika u tebskoj pusti- 
nji" da mu savjetom pomogne kako bi se pobjedonosno suprostavio 
novim krivovjernicima. Pisma Serapionu su Atanazijevi odgovori na 
Serapionovu molbu. 


43 Usp. J. ROLDANUS, Christ, 126. 

“4 Usp. J. ROLDANUS, Christ, 126, 

5 Usp. M. AUBINAU, Ecrits, 164—171. 

4% Usp. J. ROLDANUS, Christ, 398—394., 

47 Sam Atanazije veli: »(...) neki se odijeliše od arijevaca radi hule na Sina, 
ali misle protiv Duha Svetoga«, Pismo Serapionu, I, 1, 530A—3532A. Kod idućih 
navođenja Pisama Serapionu rimskim brojem naznačujemo broj Pisma, a arap- 
skim ulomak u Pismu. Dodatni brojevi i velika slova kazuju stupce u Patroio- 
giji i našem prijevodu. 

48 Serapion je najprije bio monah i predstojnik monaške zajednice. Oko 340. 
postaje biskup. Bio je Atanazijev prisni prijatelj. Branio ga je na sardičkoj si- 
nodi i pred carem 355. Arijevci su ga protjerali iz biskupije. Umro je poslije 362. 
Pisac je nekih izgubljenih djela. Usp. J. LEBON, Lettres, 12—16; H. DORRIES, 
Serapion, 1260; G. BARDY, Sćrapion, 1908; A. HAMMAN, Serapion, 682. 

491,1, 529A: »Tvoje mi pismo bi predano u pustinji«. 

Istraživači gotovo jednodušno tvrde da je Atanazije pisac Pisa- 
ma." Tekst se nalazi u Patrologia Graeca*' i veoma je dobro ušču- 
van. U njemu nema ni umetaka ni izostavaka. Ne pruža poteškoća 
za razumijevanje.“ Nastao je u razdoblju između 358. i 360. Tako se 
općenito misli." 


Ovaj se Atanazijev spis obično zave Pisma. On to i jest po obli- 
ku. Ipak to nisu pisma u smislu naše suvremene književne razdiobe. 
Atanazijeva su Pisma zapravo dogmatsko djelo u kojem se 
izlaže nauk o Duhu Svetom i brani njegovo božanstvo. Pisma su od 
veoma velika značenja i za nauk o Riječi kao i za kristologiju. 


Redovito se govori o Četiri Pisma Serapionu. Ipak je očito da 
Prvo i Drugo Pismo nisu različita pisma, već prvi i drugi dio jedno- 
ga te istog pisma.“ Problematično je i Četvrto Pismo. U njegovom 
se prvom dijelu (TV, 1—7) nastavlja rasprava o božanstvu Duha, a 
drugi dio (IV, 8—23) sadrži tumačenje »bogohulstva protiv Duha«. 
iz toga se razloga oklijeva da li Četvrto Pismo valja smatrati dvama 
različitim pismima* ili zadržati jedinstvo teksta“. U svakom slučaju 
treba reći da je i ulomak IV., 8—23 nastao u isto vrijeme kao iIV., 
1—7."" Mi radi veće preglednosti radimo s Četiri Pisma kako su ob- 
javljena u Patologiji. 





Pismo Epiktetu 


Među Atanazijevim spisima kratko Pismo Epiktetu zauzima po- 


 sebno mjesto. Najznamenitije je kristološko štivo u 4. stoljeću. Za 


razvoj kristološke dogme imalo je presudno značenje. Mnogo se či- 


% Usp. J. LEBON, Lettres, 29, 30. R. WEIJENBORG, De authenticitate, 403 bilj. 
4 osamljeno drži da Atanazije nije u cjelini pisac Pisama. 

51 PG, 26, 529A—676C. 

#2 Usp. J. LEBON, Lettres, 20. 21. Taj je autor djelomično popravio tekst. O 
tome u prijevodu vodimo računa. 

5% Usp. A. LAMINSKI, Geist, 30; J. LEBON, Leitres, 49. 50; J. ROLDANUS, 
Christ, 389; H. SAAKE, Priskript, 188; A. HERON, Tropici, 3. R. WEIJENBORG 
(De authenticitate, 403 bilj. 4) smatra da su Pisma sastvljena koncem 363. 

š To ističu A. LAMINSKI, Geist, 86; H. SAAKR, Priskript, 189; Beobachtun- 
gen, 356—358; J. LEBON, Lettres, 25—27; J. ROLDANUS, Christ, 389. 390; A. 
HERON, Tropici, 3. 

55 Odnos između IV, 1—7 i IV, 8—23 zamišlja se ovako: Atanazije je dovršio 
Pismo sa IV, 7. Tad dobiva Serapionov list u kome ga prijatelj moli da rastumači 
Mt 12, 32. Atanazije to čini u IV, 8—23. To dodaje već završenom pismu i za- 
jedno šalje Serapionu. Usp. H. SAAKE, Praskript, 189 i Beobachtungen, 356—358. 

%& Tako je postupio J. LEBON, Lettres, 31—39. 47. 48. On ovako tumači vezu 
između IV, 1—7 i IV, 8—23: Atanazije se nije želio u IV, 1—7 temeljitije izjasniti 
u svezi s Mt 12, 32. Kad je dogotovio IV, 1—7 vidio je da se ipak mora poza- 
baviti s Mt 12, 32 jer će ga Serapion zacijelo o tome pitati. Zato tekst tumači 
u IV, 8. 23 i tumačenje dodaje već napisanom pismu i sve šalje Serapionu. 

57 J, ROLDANUS, Christ, 390—391, ne tumači zašto misli da je IV, 8—23 sas- 
tavljen prije ostalog teksta. 

talo i zbog sadržaja i zbog svog slavnog autora te je tako izvršilo 
golem utjecaj na potonju teologiju. Gotovo da je uživalo ugled ka- 
nonske knjige." 


Atanazije je djelo sastavio oko 370. godine* na molbu korint- 
skog biskupa Epikteta koji se Atanaziju potužio da se u njegovoj 
biskupiji javljaju krive tvrdnje o Kristu. U pitanju bijaše više ili 
manje netočno i nepotpuno shvaćeni apolinarizam kao i arijevsko 
manjkavo poimanje Kristova otajstva.“ Epiktet moli Atanazija da 
kaže svoj sud i on ga iznosi u ovom Pismu. 


Djelo je smjesta došlo na glas. To se vidi otud što ga neposredno 
nakon nastanka teolozi čitaju i o njemu zauzimaju stav. Tako ga 
Epifan već 377. uvrštava u svoj Panarion*' jer smatra da odlično po- 
bija apolinarizam. I sam je Apolinar čitao Pismo Epiktetu i tvrdio 
da se slaže s njegovim sadržajem.“ Čak se njegov učenik Valentin 
služi Pismom u borbi protiv pretjeranih apolinarista Timoteja i Po- 
lemona.# Ambrozije u svom kristološkom djelu uvelike upotreblja- 
va Atanazijevo pismo. Ide dotle da ga ponekad naprosto prepisuje.“ 
Kad je Andrija samosatski u ime biskupa antiohijskog patrijarhata 
napao glasovite Čirilove anatematizme,“ Čiril je u svojoj obrani na- 
veo jedan ulomak iz Atanazijeva pisma.“ I na samom Efeškom sa- 
boru 431, po želji Čirila Aleksandrijskog, čitaju se dijelovi iz Pisma 
Epiktetu." Marije Merkator iste dijelove donosi u svome djelu. 


5 Vidi A. STULCKEN, Athanasiana, 67; J. LIPPL, Athanasius, 503. 504; E. D. 
MOUTSOULAS, Lettre, 313. 327; B. STUDER, Consubstantialis, 99 bilj. 51. 

5 Pitanje datuma kreće se od 362. do 371. Usp. A. STULCKEN, Athanasiana, 
67; J. ROLDANUS, Christ, 229 bil. 1; 394. 395; T. ŠAGI-BUNIĆ, Formula, 61; 
E. D. MOUTSOULAS, Lettre, 313. 322, . 

6 Istraživatelji redovito tvrde da Atanazije u Pismu Epiktetu pobija apoli- 
narizam. Teže je odrediti iz kojih krugova dolazi druga kristološka zabluda na 
koju se Atanazije okomljuje. Vjerojatnije je da zabacuje adopcijanizam Pavla 
Samosatskog i arijevsku kristologiju nego antiohijski usmjerenu kristološku 
nauku. Usp. J. ROLDANUS, Christ, 288—230. 233; E. D. MOUTSOULAS, Lettre, 
313. 319; J. LEBON, Altćration, 748 bilj. 3.753; T, ŠAGI-BUNIC, Formula, 72 bilj. 
59; De dyophysitismo, 263 bil. 10; H. STRATER, Erlčsungslehre, 92. 

6 Epifan, Panarion, PG, 42, 644C—660B. Usp. J. LEBON, Altćration, 713; A. 
STULCKEN, Athanasiana, 67; E. D. MOUTSOULAS, Lettre, 315; J. LEBON. 
Opinion, 23—24. s 

$2 Usp. STULCKEN, Athanasiana, 67; J. LEBON, Altćration, 756; E. MUH- 
LENBERG, Apollinaris, 62. 

8 O toj trojici apolinarista vidi T. ŠAGI-BUNIĆ, Formula, 60. 61. 

% Za Ambrozija, us. G. MADEC, Ambroise, 369. 376; O. FALLER, Ambrosius, 
48**, 242-263. 296; B. STUDER, Consubstantialis, 99. 

# O anatematizmima i njihovoj dogmatskoj vrijednosti, usp. Th. ŠAGI-BUNIC, 
Documentatio, 499—514. 

$& Ćiril Aleksandrijski, Apologia XII, PG, 76, 324D—325A; Aeta Conciliorum 
Oecumenicorum, E. Schwartz = ACO, I, 1 7, 37. Usp. J. LEBON, Alićration, 
TiG bilj. 2, 789; E. D. MOUTSOULAS, Letire, 316; R. Y. EBIED-L. R. WICKHAM, 
Note, 149. 

€ Usp. ACO, 1, 7, 90—91; I, 2, 54; I, 3, 69, 122—122; I, 5, 90—91, 119; 1, 1, 2, 40; 
11,7, 90—01; I 2, 54; L, 3, 69, 123; I, 5, 91. O tome pobliže u JS. LEBON, 
Altćration bilj. 2, 739 bilj. 1; R. Y. EBIED—L. R. WICKHAM, Note, 145. 

$ Vidi PL, 48, 870B i 938 BC, 

Antiohijski teolozi već u Efezu pri sastavljanju zbirke otačkih 
navoda, kojima se htjedoše oduprijeti Čirilovoj kristologiji, u izbor 
su uvrstili i nekoliko tvrdnja iz Atanazijeva pisma.“ 


Čiril Aleksandrijski još jednom morade kazati svoje mišljenje 
o Pismu Epiktetu. Smatrao ga je, doduše, pravovjernim, na nj se 
pozivao i navodio ga u svojim djelima;“ ali kad Antiohijski teolozi 
predložiše da Pismo bude temelj uspostave narušenog jedinstva iz- 
među Aleksandrije i Antiohije," Ćiril je upozorio da je Pismo, kako 
se nalazi u Antiohiji, zapravo krivotvorina." Ni danas nije jasno tko 
je, gdje i zašto krivotvorio Atanazijev spis. U svakom slučaju Anti- 
ohijci su predložili da se prestane s rasprama i svađama koje su se 
rasplamsale između njih i Ćirila i da se sloga zasnuje na Nicejskom 
vjerovanju kako ga je Atanazije protumačio u Pismu Epiktetu."? 


Pismo se i dalje upotrebljavalo u teološkim raspravama. Tako 
kad Teodoret Cirski 477. piše svoje najvažnije dogmatsko djelo, u 
nj unosi brojne ulomke iz Atanazijeva pisma.“ Pismo navodi i Efe- 
ški sabor" od g. 449. I u Kalcedonu 451. Oci veoma pohvalno govore 
o Pismu Epiktetu. Iz njega čitaju dva ulomka i izjavljuju da je izraz 
njihove vjere.“ Papa Leon Veliki također posiže za tim djelom jer 
drži da se u njemu jasno i pomno razlaže nauk o Utjelovljenju." 
Spis su cijenili i glavni monofizitski teolozi kao Sever Antiohijski, 
Filoksen Maburški i Timotej iz Elure.* I car ga je Justinijan uvrstio 
u svoje djelo kojim osuđuje Origena." Pismo Epiktetu našlo je mie- 
sta i u spisima Izidora iz Sevilje.* 


Ovo Atanazijevo Pismo još nije objavljeno u skladu sa zahtjevi- 
ma suvremene izdavačke kritike. Tekst u Patrologiji koji smo i mi 


% Usp. J. LEBON, Altćration, 716; H. D. MOUTSOULAS, Lettre, 316; 

7% Vidi PG, 77, 287A; ACO, I, 1, 6, 156; I, 1, 4, 36—37; PG, 77, 200 CD; ACO, 
I1,4 830; I, 1, 4, 20. Usp. J. LEBON, Altćration, 739; E. D. MOUTSOULAS, Lettre, 
316, 

“O ulozi Pisma Epiktetu u uspostavi zajedništva između Antiohijaca i Ćirila 
Aleksandrijskog vidi E. SCHWARTZ, ACO, 1,5, 2, XV; R. Y. EBIED — L. R. 
WICKHAM, Note, 145; Th. ŠAGI-BUNIĆ, De dyophysitismo, 236 bilj. 10. 

2 Vidi PG, 77, 200CD; ACO, I, 1, 4, 30. U svezi sa zamršenim pitanjem krivot- 
vorenja Pisma Epiktetu, usp. J. LEBON, Altćration; E. D. MOUTSOULAS, Lettre, 
316—319; R. Y. EBIED—L. R. WICKHAM, Note. 

7 Usp. PG, 84, 658C—659A, ACO, I, 1, 7, 146; PG, 84. 659C—660A; 671A; 690A_ i 
ACO, IL 1, 7, 151; ACO, I, 4 93. Usp. J. LEBON, Altećration, 716, 717; E. D. 
MOUTSOULAS, Lettre, 416. 

Vidi PG, 83, 91C—93B, 177D—180A, 291AB. Teodoret je već u vrijeme Efeškog 
sabora hvalio Pismo Epiketetu kao djelo u kojem se oštroumno tumači Nicejsko 
Vjerovanje. Usp. ACO, I, 4, 101. 

75 Navodi se br. 2 i 7. Usp. ACO, II, 2, 1, T4—75. 

€ Riječ je o br. 2 i 7. Usp. ACO, IL 3, 1, 205; Mansi, 464. 466. Vidi E. D. 
MOUTSOULAS, Lettre, 333; I. BACKES, Das trinitarische, 137. 

77 Usp. PL, 54, 1016AB; ACO, 2, 4 187; 2, 4, 122; PL, 54, 1178B. Usp. B. 
STUDER, Consubstantialis, 99. 

#% Usp. Ch. LASH, Athanase, 380; J. LEBON, Altćration, 742; Opinion, 24—25; 
R. Y. EBIED—L. R. WICKHAM, Note, 146. 

? Usp. ACO, 3, 199; PG, 86, 963C; PL, 69, 195C. 

# PL, 84, 739B. 

preveli ima nedostataka, iako se njime može služiti."! Spis je veoma 
rano preveden na latinski, armenski i sirijski. Georgijski je prijevod 
načinjen po armenskom pa je zato manjega značenja.“ Upravo ovi 
prijevodi kao i široka uporaba Pisma pokazuju da je to Atanazijevo 
djelo uvelike utjecalo na razvoj rane kršćanske misli. 


bok 
EJ 


Atanazije svoja djela piše veoma jasno. Poteškoća za razumije- 
vanje gotovo da i nema. Dokazi, preuzeti iz Biblije, Otaca i filozofi- 
je, posjeduju ozbiljnu dokaznu snagu. Atanazije nadasve spretno i 
točno upotrebljava Bibliju. Tumačenje mu nije nikada prazno ni po- 
vršno. Atanazije piše s oduševljenjem i toplo. To dolazi otud što je 
osvjedočen u istinitost i vrijednost misli koju iznosi. Gradivo dobro 
raspoređuje. Izlaganje se lako prati. 


Ipak se Atanaziju kao piscu može ponešto zamjeriti. On premaio 
vodi računa o obliku pisane riječi. Umjetnička ga strana djela malo 
zanima. Njemu je važna samo misao. Stoga rado i svjesno ponavlja“ 
i bez potrebe razvlači tekst. Naprosto želi čitatelju u srce usaditi te- 
meljnu misao do koje mu je stalo. Stil mu je jednoličan te nestrplji- 
va čitatelja umara. Uza sve to Atanazijeva je teologija tako duboka 
da se pri čitanju stilski nedostatci lako zaborave. Čovjeka ponese 
velika Atanazijeva poruka.* Primjer su za to i ovdje prevedena Pi- 
sma koja posjeduju sve značajke Atanazijeva pisanja i umovanja. 


%# Usp. J. ROLDANUS, Christ, 394. 395; J. LEBON, Altćration, 715. 

.% Usp. ACO, 1, 5, 2, 321—334; Pl, 664C—678A; J. LEBON, Altćration, 714 bilj 
3 i 4; Opinion, 26 bilj. 2. 25—26 bili. 8; E. D. MOUTSOULAS, Lettre, 315. 

#8 Atanazije sam napominje da ponekad hotimice ponavlja. Usp. I, 11 (557A) 
I, 19 (573C); I, 27 (529C); IV, 4 (641 C); IV, 18 (664B). 


8 O Atanaziju kao piscu, usp. J. LIPPL, Athanasius, XX; E. SCHWARTZ 
Geschichte, 188; H. von CAMPENHAUSEN, Padri, 95; J. LEBON, Lettres, 10; B 
ALTANER — A, STUIBER, Patrologie, 272, 

DRUGO POGLAVLJE 


POZADINA ATANAZIJEVA NAUKA 0 KRISTU 
ARIJEVSTVO 


Nije zacijelo bilo u povijesti crkvenog života težeg iskušenja za 
vjeru do arijevskih svađa i raspra. Tek što je Crkva prebrodila 
rimska progonstva, nađošla je ova unutarnja tegoba, Pri tom je uisti- 
nu ono bitno bilo u pitanju. Arijevstvo se stalo pitati da li je Isus 
Bog ili samo čovjek. Vidi se da o tom ovisi Novi zavjet, otkupljenje 
i kršćanstvo. Atanazije je proveo cijeli život u borbi protiv arijevske 
zablude. Nju ruši i pobija i u našim Pismima. U njima često spomi- 
nje Arija i njegove sljedbenike koje redovito naziva arijevcima ili 
euzebijevcima.! Ponekad čitatelju svraća pozornost na arijevsko kri- 
vovjerje i bezumlje. Arijevu misao drži mrtvom i raspadljivom,? 
Atanazije ističe da se i Nicejski sabor u svoje vrijeme uglavnom 
sastao radi arijevske zablude.“ U Pismima ukratko sažima osnovne 
arijevske tvrdnje. To znači da se i u njima još uvijek razračunava s 
arijevskom teologijom. Stoga smatramo dužnošću da za bolje razu- 
mijevanje prevedenih spisa opširnije izložimo arijevski nauk i tako 
nadopunimo podatke što ih je u tom smjeru Atanazije razasuo po 
ovim Pismima. 


Arije 


Arije se rodio u Libiji između 256. i 260. Bio je učenik Lucijana 
(+312), utemeljitelja antiohijske škole. U Aleksandriji je vršio duž- 
nost predstojnika lučke crkvene općine. Bio je utjecajan među aske- 
tima i djevicama svoje zajednice. Ne zna se točno kad je ušao u spor 


i Usp. Pismo Epiktetu (Pismo unaprijed označujemo s E, potom arapskim 
brojem naznačujemo ulomak iz Pisma te napokon dodajemo naznaku stupca u 
Patrologiji i našem prijevodu) 4, 1056; 12, 1069A; 1, 1052A; Pismo Serapionu, IV, 
6, 645B; IV, 22, 673B; I, 1, 532A; I, 3, 586A; I, 10, 556B; I, 17, 752A ; I, 21, 580B; I, 
29, 597A ; II, 1, 609A ; 9, 621C. 

2 Pismo Serapionu, IV, 5, 645A; I, 2, 532B; I, 32, 605AB; II, 2, 690B; 3,612AB; 
III, 4, 632A. 

š E, 1, 1052A. 

s biskupom Aleksandrom! koji ga je najprije javno ukorio s netočna 
propovijedanja. Kad se Arije oglušio na opomenu, Aleksandar je 
sazvao sinodu da Arija u nazočnosti biskupa pozove na red. Arije ie 
izišao pred biskupski zbor, ali svoj nauk nije htio opozvati. Biskupi 
su ga osudili i zabranili mu boravak u Aleksandriji. Arije uspijeva 
pronaći moćne zaštitnike i pomagače u nikomedđijskom biskupu Eu- 
zebiju i povjesniku Euzebiju Cezarejskom. Ali i car Konstantin 
nakon pobjede nad Licinijem 324. uzima u ruke Arijev sukob s 
Aleksandrom. Obojici piše pismo i poziva ih na izmirenje jer da su 
njihova teološka mimoilaženja neznatna. Ali i Arije i Aleksandar 
znaju da je jaz među njima kudikamo dublji nego to Konstantin i 
sluti. Stoga se upriličuje nova sinoda 325. u Antiohiji.“ Bijaše joj 
zadaća ispitati Arijeve tvrdnje. 


Itu biskupi dolaze do zaključka da Arije uči krivo te ga s pristaša. 
ma osuđuju. Osudu ponavlja nekoliko mjeseci poslije Nicejski sabor 
i Arije morade u Ilirik u progonstvo. Ali uskoro primjećuje da se 
carska politika mijenja te već 327. pismeno stupa u dodir s Konstan- 
tinom koji ga 335. poziva u Nikomediju da još jednom razmotri nje- 
govo učenje. Konstantin dolazi do uvjerenja da je Vjerovanje što ga 
je Arije za tu zgodu sastavio posve pravovjerno. I biskupi na Jeru- 
zalemskoj sinodi“ Aniju priznaju pravovjernost. Ipak mu ne dopušta- 
ju povratak u Aleksandriju. Stoga Arije 336. odlazi u Carigrad i 
uoči svečanog primanja u crkveno zajedništvo umire naglom smrću." 

Arije je bio spretan promicatelj svojih misli, ali nije bio bogat 
teološki pisac. Ostavio je nekoliko Pisama u kojima je zgusnuo svoj 
teološki nauk i izrazio svoju vjeru“ Također su nam sačuvani ulom- 
ci iz njegova prozno-pjesničkog djela Gozba. 


Arijevski nauk o Božjoj Riječi 


Arije je zasigurno u svom propovijedanju pošao od Ivanove tvr- 
dnje da je »Riječ postala tijelom« (Iv 1,14) i pitao se tko je Riječ što 


* Pitanje kronologije Arijeva sukoba s Aleksandrom do Nicejskog sabora još 
nije rješeno, Spominju se ove godine: 314, 317, 318, 322, 323, 325. O tome pobliže 
u I 0. de URBINA, Nicće, 38—44; H. von HARNACK, Lehrbuch, 192—194; A. 
GRILLMEIER, Christ, 219—220, 246; Vorbereitung, 74; W, SCNEEMELCHER, Chro- 
nologie, 393—400; E. BOULARAND, Hćrećsie, 24. 189—191. 

šO toj sinodi, USP. A. GRILLMEIER, Christ, 264—266; P. Th. CAMELOT, 
Contre, 48; R. SEEBERG, Lehrbuch, 39; J. N. D. KELLY, Bekenntnisse, 207—211. 

5 Za Jeruzalemsku sinodu, usp. R. SEEBERG, Lehrbucli, 89; W. SCHNEEMEL- 
CHER, Aufsiitze, 316. 

"Usp. JS. M. SZYMUSIAK, Athanase, 16. 22: I O de URBINA, Nicće, 124—128; 
H. von HARNACK, Lehrbuch, 190. 191; P. Th. CAMELOT, Areios, 829. 830; E. 
BOULARAND, šićrčsie, 10—30, 189—191. 223—998. 

8 O Arijevim spisima, usp. P. Th. CAMELOT, Areios, 829. 830; Ch, KANNEN- 
GIESSER, Ou, 346—351; E. BOULARAND, Hćresie, 39—65. 

postaje put. Odgovarajući na to pitanje, izgradio je čitav veoma 1o- 
gički raspoređen teološki sustav. 

Temeljna misao arijevske teologije je tvrdnja da postoji isklju- 
čivo samo jedno biće koje je u pravom smislu riječi Bog. Arijevstvo 
se u potvrdu toga učenja poziva na Pnz 6, 4; 32, 39 te na Iv 17, si 
Lk 18, 19.* Očito je da pod jednim Bogom Arije misli na starozavje- 
inog Jahvea i novozavjetnu Očevu osobu. Jedino je to biće nerođeno 
i nestvoreno te bitak posjeduje samo od sebe. Samo je ono bez ika- 
izva počela i vječno. Skroz je transcendentno te ne može doći u dodir 
sa stvorenim svijetom. U naravi toga bića nitko ne može imati ud- 
jela jer bi udioništvo značilo da se Božja narav može dijeliti, a to se 
protivi Božjoj nedjeljivosti i jednoti. Prema tome ništa ne može izla- 
ziti iz Božje biti. Ta narav ni u kojem slučaju ne može biti nosilac 
očinstva. Ime Otac samo se u prenesenom smislu upotrebljava za 
Boga. Arije je držao da tim svojim naukom, koji se protivi origeni- 
stičkim razmišljanjima o trima božanskim osobama, Crkvu iznova 
vraća strogom starozavjetnom i novozavjetnom jednoboštvu. Valja 
primijetiti da je Arijev monoteizam samo vanjštinom biblijski, ali 
je u zbilji filozofski jer Arijev jedini Bog nema dodira sa svijetom. 
Tako se niječe povijest spasenja i Bogu priječi ulazak u ljudski ži 
vot. Bog je po Aniju neosjetljiv za zemaljska zbivanja i boravi u 
metafizičkim daljinama. Očito je da to nije biblijski Bog." 


Arije pomno luči dvojaki biblijski govor o Božjoj Riječi. Po nje- 
mu Biblija često spominje riječ koja je samo Božje svojstvo i nema 
zasebne hipostatičnosti. Ta riječ nema ništa zajedničko s Riječi koja 
se utjelovila te se od Utjelovljenja naziva Isus Krist. Ovo je razliko- 
vanje dviju Riječi bitno u arijevskom misaonom sustavu.“ Sva se 
daljnja Arijeva umovanja odnose na Riječ koja je Krist. Da arijevci 
razlikuju Božju Riječ i Krista, naznačuje i Atanazije kad veli: »Po 
njima Krist je zasebni netko, a Riječ Božja opet netko drugi... dru- 
gi je Sin, a drugi Riječ Božja«'?. 

Za utjelovljenu Riječ arijevci neprestano izjavljuju da je stvo- 
renje te joj je mjesto među stvorenim bićima. Tvrdnju temelje na 
izr 8, 22 gdje se za Mudrost kaže da ju je Jahve »stvorio«. Oslanjaju 
se i na Djela (2, 36) koja o Isusu iznose da ga je Bog »učinio« Gospo- 
dinom i Kristom. Čak navode i Heb 1, 4 kad se za Sina veli da je 
»moćniji od anđela«. Tu točku arijevskog nauka češće ističe i Ata- 


= 2Pnz 6,4: je j ; . ini ja j i d mene nema 
? Pnz 6,4: »Jahve je jedan«; Pnz 32, 39: »Jedini ja jesam i pore : 
drugog Boga«. Iv 17, 3: »Jedini istiniti Bog«. U LK 18, 19 također se govori o 
»jednome Bogu«, gr : 
' %Za tu točku vidi posebice T. E. POLLARD, Origins, 104; J. LIEBAERT, 
Arianismus, 845—848. 
lLO tome vidi u T. E. POLLARD, Logos, 284-286, 
2 E, 2, 1053C. 

nazije u našim Pismima." Arijevci nadodaju da je Bog Riječ stvorio 
iz ničega posredstvom svoje vlastite riječi koja je u njemu. Ni taj dio 
arijevske misli nije Atanaziju promaknuo. Spominje ga u prevede- 
nim spisima.“ 


Po arijevcima Riječ je stvorena prije svih vremena i prije sva- 
koga drugog stvorenja. To ukrjepljuju navodima iz Rim 8, 29 gdje 
je govor o »prvorođencu među mnogom braćom« i Kol 1, 15 kad Pa- 
vao Isusa naziva »prvorođencem prije svakog stvorenja«. Arijevci 
znaju da Novi zavjet za Isusa veli da je Sin i da se iz Boga rađa. Ali 
to je slikoviti način govora. Roditi u tom slučaju zapravo znači stvo- 
riti. Bog nikoga ne rađa jer rađanje pretpostavlja diobu i umanje- 
nje roditeljeve biti. To pak u Bogu nije moguće. Prema tome Riječ 
nastaje snagom Božje stvoriteljske volje. Sin ne biva unutarnjom 
božanskom nuždom, već se pojavljuje kad Bog hoće i odluči. Otud je 
jasno da Riječ nije vječna već je bilo vremena kad Riječ nije posto- 
jala. Atanazije ponekad spominje taj arijevski izričaj koji je za nji- 
hovu misao veoma značajan. 


Arijevci su na poseban način isticali da Riječ nije »istobitna« s 
Bogom, Po njima Bog i Riječ ne pripadaju u isti razred bića. Govor 
o »istobitnosti« pretpostavlja rađanje koje je u Bogu nemoguće. Ta- 
kođer znači da je Božja narav kao neka tvar koja bi se dijelila iz“ 
među Boga i Riječi, Riječ bi pri tom bila dio Božje biti. Ali to bi 
Boga umanjilo. Zato se ne smije reći da je Riječ »istobitna« s Bogom 
već da mu je posve tuđa i neslična.“ Uostalom, riječi »istobitan« uo- 
pće nema u Bibliji. Atanazije i u našim Pismima znade za arijevsko 
nijekanje Sinove »istobitnosti«.! 


Arije i njegovi pristaše ne odriču se naziva Riječ, Sin i Bog za 
Isusa iz Nazareta. Tek misle da se zove Riječ jer ima dijela u Božjoj 
atributivnoj riječi. Sinom se naziva ukoliko je Bog predvidio da će 
mu biti odan i poslušan. Ali Isus je kao i ostali ljudi samo po milosti 
Božji sin. Posinjen je kao i oni. Ne rađa se iz Božje biti. Krist isto 
tako nosi naziv Boga, ali to nije u zbilji. Samo je diviniziran kao i 
ostali ljudi. Uostalom, sam je Isus izjavljivao da je Otac od njega 
»veći« (Iv 14, 28). I Pavao je propovijedao da će Sin na koncu vre- 
mena samoga sebe »podložiti« Bogu (1 Kor 15, 28). Sve to dokazuje 
da Isus nije pravi i istiniti Bog. 


35 E, 4, 1056C; Ser IV, 22, 678B; I, 2, 982C—533A; 10, 556B; 17, 572A; 21, 580B; 
22, 581C; 24, 988B; II, 3, 612AB;; 4, 6138. 

4 Ser IV, 22, 673B. 

15 IV, 22, 673B; II, 2, 609C. 

# O Arijevu poimanju »istobitan« usp. F. RICKEN, Homousios, 94. 95; A. 
TUILIER, Sens, 146; G. L. PRESTIGE, Dieu, 186. 187; E. BOULARAND, Hećrćsie, 
332. 333; A. GRILLMEIER, Christ, 270; E. P. MEIJERING, Orthodoxy, 140. 141. 

17 Ser IV, 22, 673B. 

Krist je po arijevcima, kako naznačuje i Atanazije,“ bio u sta- 
nju sagriješiti. To mu omogućivaše njegova slobodna volja. Ipak je 
bio vazda bez grijeha i trajno vjeran Bogu, ali to ne postizaše sna- 
gom svoje naravi, već naklonošću Božje milosti koja ga je snažila 
u dobru. Svjesno je i odlučno usklađivao svoju volju s Božjim poti- 
cajima i zato nije nikada sagriješio. Tako je zavrijedio sebi i nama 
spasenje. Uvijek je bio moralno savršen i potpuno krepostan te je 
postigao najveći stupanj savršenosti. Tomu je svjedok Luka kad 
veli: »Isus napredovaše u mudrosti i milosti« (Lk 2, 52). 


Glavna je zadaća stvorene Riječi da se po nioj stvori svijet. Bog 
ju je zato sazdao da njenim posredstvom dovede u opstanak ostala 
stvorenja. Riječ je, prema tome, sredstvo stvaranja. Kako ta Riječ 
nije isto što i supstancijalna Božja Riječ, Krist Boga ne pozna izrav- 
no. Ima tek stečenu i ograničenu bogospoznaju. I za njega je Bog 
nespoznatljiv i neizreciv. Stoga ne može objaviti nijednu istinu koja 
bi se odnosila na samu Božju bit. Krist, dakle, po Ariju, nije objavi- 
telj Boga. 


Ipak je Arije htio uzvišeno govoriti o Kristu. Zato isticaše da je 
Krist najsavršenije stvoreno biće. Jedino je on izravno izišao iz Bo- 
žje stvaralačke ruke. Samo je Knisi bez grijeha. Više od ostalih ima 
prava na počasne nazive »riječ«, »sin«, »mudrost« i »Bog«. To je svo- 
jim kreposnim životom zavrijedio. U Kristu milost nije ostala bez 
ploda. Tako je Arijev Krist u zbilji srednje biće između Boga i stvo- 
renog svijeta, iako se po naravi nalazi među stvorenjima. U neku je 
ruku polubog koji zadovoljava potrebe pobožnosti širokih pučkih 
slojeva. 


Arije je, vidjesmo, nastojao svoj nauk temeljiti na biblijskim iz- 
rekama,'" ali nema sumnje da je pabirčio isto tako po filozofijama i 
teologijama.?" Ne može se zanijekati da je svoj sustav*! pomno gra- 
dio, iako je njime zanijekao bitnu novozavjetnu poruku o Isusu »is- 


18 E, 4, 1057B. 

1% Za biblijsku podlogu arijevstva vidi A. von HARNACK, Lehrbuch, 203; 'T. 
E. POLLARD, Logos, 286; A. GRILLMEIER, Christ, 222; E. BOULARAND, Hćrćsie, 
86—93; M. SIMONETTI, Studi, 9. 33—37. 

2% Složeno pitanje filozofsko-teoloških arijevskih izvora obrađuju na pr. I. O. 
de URBINA, Nicće, 30—52; A. von HARNACK, Lehrbuch, 186—190; A, GRILLME- 
IER, Christ, 219. 220. 222.—225; L. W. BARNARD, Antecedents, 172—188; A. H. 
WOLFSON, Philosophy, 126—147; L. W. BARNARD, What, 110—117; E. BOULARAND, 
Hćrćsie, 85—124. 125—174; G. C. STEAD, Platonism, 16—31; M. WILES, Defence, 
339—347; T. E. POLLARD, Origins, 103—111; F. RIECKEN, Homousios, 74—99. 

“O arijevskom teološkom sustavu usp. J. N. D. KELLY, Early, 226—231; 
Bekenntnisse, 230—233. 234. 235. 210; I. O. de URBINA, Nicće, 44—49; A. von 
HARNACK, Lehrbuch, 198—202; F. LOOFS, Leitfaden, 183—185; A. GRILLMEREIER, 
Christ, 227—238, Vorbereitung, 68—77; F. RIECKEN, Homousios, 75. 78. 85. 89. 90. 
94. 95; J. LIEBAERT, Arianismus, 854—848; E. BOULARAND, Hćresie, 76—83; G. 
C. STEAD, Platonism, 16—31; M. WILES, Defence, 339—347; T. E. POLLARD, 
Origins, 103—111. š 

tinskom Bogu« (1 Iv 5, 20). Arijevstvo valja u svakom slučaju imati 
pred očima, ako želimo shvatiti Nicejsko vjerovanje, o kojem sada 
kanimo podrobno govoriti, te i Atanazijevu teološku misao u Pismi- 
ma što ih prevedosmo. 


NICEJSKI SABOR I NJEGOVO VJEROVANJE 


Atanazije često i s velikim oduševljenjem i u našim Pismima 
spominje Nicejski sabor. Rado i ponosno govori o tom slavnom zbo- 
ru. Drage se volje sjeća nicejskih Otaca. Kad u Pismima veli »Oci« 
gotovo isključivo misli na Nicejske biskupe. Isto tako od svojih 
vjernika traži da se smatraju »sinovima« nicejskih Otaca, Atana- 
zije je stoga cijenio Nicejski sabor, jer je držao da su na njemu ot- 
klonjena sva dotadašnja krivovjerja i da se njime mogu iskorijeniti 
sve buduće zablude. S ponosom piše da je Sabor »pobjedni znamen 
svakog krivovjerja« i zato se »u općoj Crkvi više ne smije pozivati 
ni na jedan sabor, već jedino na onaj održan u Niceji«.2 Po Atanazi- 
ju u Niceji je s uspjehom i konačno izraženo trojstveno i kristološko 
otajstvo. Nije samo protumačen položaj Riječi u samome Bogu, već 
je razglobljen i Gospodinov boravak među nama i u nama.“ 


Razumije se da Atanazije hvali Nicejski sabor zbog njegove 
»vjere« ili »vjeroispovijedi«. Pri tom misli na Vjerovanje što su ga 
Oci sastavili. Za Atanazija je to Vjerovanje »u skladu s Pismima«, 
»pobožno i ispravno«.*“ Slobodno se može reći da su Atanazijeva 
djela prošireno tumačenje nicejskoga Vjerovanja. Atanazije je par 
excellence teolog nicejske vjeroispovijedi. To se vidi i otud što je i 
naša Pisma isprepleo navodima i pozivanjima na nicejski Simbol. 
Eto razloga da se temeljitije zaustavimo na nicejskom tekstu. Tu je 
Atanazije crpio sadržaje svoga propovijedanja. 


A, Riječ o samom Saboru 


Veliki i nadasve znameniti Nicejski sabor trebao je riješiti tri 
poteškoće u životu ondašnje Crkve. Riječ je o prosudbi Arijeva na- 


22 Usp. Epiktet, 1, 1052AB; Ser, II, 5, 616B; Epiktet, 3, 1053C; 4,1056BC; 9, 
1064C; 4, 1056BC. 


2 FE, 1, 1052AB. 
X E, 3, 1056B. 
5 E, 1, 1052AB; 3, 1053C; 12, 1069A ; 4, 1056C, 

uka, danu slavljenja Uskrsač i melicijevskom raskolu."" Sabor je 
sazvao Konstantin Veliki." Inicijativa potječe od njega jer je sebe 
smatrao glavom i vrhovnim gospodarem u Crkvi, Odlučujući se za 
opći Sabor, papu nije ni obavijestio niti se s njime savjetovao. Još 
manje je tražio dopuštenje za svoju odluku. Jasno je da je to zlo- 
uporaba crkvene vlasti, ali to caru nitko nije spočitnuo jer je svatke 
znao da je on Crkvi nakon dugih stoljeća darovao slobodu. Konstan- 
tin pismom poziva biskupe da se okupe na sabor. Siromašnijima i 
onima koji stanuju daleko za putovanje stavlja na raspolaganje 
državni prijevoz. Prvotno je bilo određeno da će se sabor slaviti u 
galacijskoj Anciri, ali se zbog udobnosti i veće prikladnosti nakna- 
dno za to odabrala bitinijska Niceja,* današnje tursko seoce Isnixz, 


Pozivu se odazvalo kojih 202 biskupa. Sa sigurnošću se ne zna 
koliko ih je točno bilo. O tom se dvojilo i nekoliko godina nakon 
Sabora. U razdoblju od 340. do 360. redovito se govorilo da je u 
Niceji bilo oko 300 biskupa. Nije poznato kad je taj broj narastao 
do 318. Ipak se kroz povijest Nicejski sabor često naziva saborom 
»318 biskupa«. Čini se da u broju 318 valja vidjeti aluziju na Post 
14, 14—16 gdje se veli kako je Abraham oboružao 318 slugu da bi 
iz zatočeništva oslobodio Lota. Nicejski su biskupi proglašeni za 3183 
Božjih slugu koji su oružjem vjere iz Arijevskog zatvora na slobodu 
izveli svrgnutu Riječ Božju.“ 

Među nicjeskim biskupima nije bilo velikih i glasovitih muževa. 
Možda arijevstvo nije, upravo zato, već na Saboru zadobilo konačan: 
udarac. Kao viđenije osobe može se spomenuti Konstantinov savje- 
tnik kordubski biskup Hozije, Aleksandar Aleksandrijski, đakon mu 
Btanazije, Marcel iz Ancire, Eustahije Antiohijski, Makarije Jeruza- 


2 Tadašnja je Crkva različitim datumom svetkovala vazmene blagadne. Zapad 
i neke istočne crkve Uskrs slave kao pomični blagdan, a mnoge istočne pokrajine 
po židovskom običaju svetkovinu određuju uvijek za 14. nisana. M 

27 Melicijski se raskol zove melicijskim po egipatskom svećeniku Meliciju koji 
je postao biskupom u Likopolisu. Melicije je, dok se aleksandrijski biskup Petar 
za Dioklecijanova progonstva skrivao, bez dogovora s Petrom redio prezbitere i 
đakone. Petar je svojoj zajednici branio dodir s Melicijem, Cak ga je 306. izopćio 
iz crkvenog zajedništva. Melicija to nije smelo već je nastavio s uspostavljanjem 
raskolničke hijerarhije. Melicijevci su prije Nicejskog sabora imali 35 biskupa 
te nekoliko prezbitera i đakona u Aleksandriji. Raskolnička je crkva zauzeja 
strog stav u pitanju palih u vrijeme progonstva. sam je Melicije bio u pro- 
gonstvu te je slovio kao ispovjedalac čime je stekao veliki ugled, Melicije umire 
326, ali njegova zajednica živi do VI. stoljeća. Melicijevci su bili ljuti Atanazijevi 
protivnici i pokretači širokih istupa protiv njega. O melicijevcima usp. Ch. KAN- 
NENGIESSER, Athanasius, 145; K. M. GIRARDET, Kaisergericht, 52—53. 56. 97; 
E. BOULARAND, Hćrćsie, 14—15; A. MARTIN, Athanase, 31. 33. 38, 58. 59. 61; E. 
SCHWARTZ, Geschichte, 87. 191—193; L. W. BARNARD, Meletian, 399—405; C. 
VAGAGGINI, Meiizio, 640. 641 (E C, 8). 

22 Usp. E. BOULARAND, Hćrćsie, 193—196; I. O. de _ URBINA, Nicće, 27—29; 
A. GRILLMEIER, Christ, 248. 250—264; K. M. GIRARDET, Kaisergericht, 47; L. W. 
BARNARD, Athanase, 130. 1381. 

2 Usp. E. BOULARAND, Herćsie, 197—199; P. Th. CAMELOT, Contre, 47. 

% O broju nicejskih biskupa, usp. E. BOULARAND, Hćrćsie, 202—207; M. 
AUBINAU, Les 318, 267—305. 

iemski, Euzebije Cezarejski i Domnus iz Panonije. Papa Silvestar 
zbog bolesti nije mogao doći, pa su ga zastupali prezbiteri Vito i Vin- 
cent.! 

Sabor je po svemu sudeći počeo radom 19. lipnja 325. i trajao 
do 25. kolovoza iste godine." Otvorio ga je, kako se čini, Eustahije 
Antiohijski. U velikoj dvorani carske palače on drži pozdravnu bes- 
jedu caru Konstantinu. Na to progovara sam Konstantin da bi oku- 
pljenim biskupima zaželio međusobni miri jedinstvo u vjeri. Sjed- 
nicama predsjedaše Hozije. 


B. Nicejsko Vjerovanje 


1. Postanak i ustrojstvo 


Postanak 


Vjerovanja kao kratki sažeci bitnih vjerskih istina veoma su 
drevna u Crkvi. Susrećemo ih već u Novom zavjetu. Tražile su ih 
najrazličitije prilike. Osim što su stajala na raspolaganju propovjed- 
nicima,“ upotrebljavaju se prilikom krštenja (Dj 8, 37), za vrijeme 
euharistije (1 Kor 15, 3—T), u trenucima progonstva (1 Tim 6, 15), 
pri odbijanju krivovjerja (1 Iv 4, 2) i kod izganjanja nečistih duhova 
(Dj 3, 6). Apostolski oci i Apologeti također poznaju kratke vjerske 
izričaje koji služe podučavanju i propovijedanju. Ipak te obrase» 
ne možemo zvati Vjerovanjima, jer još nisu stalni i nepromjenljivi 
niti se prenose novom naraštaju. Vjerovanje kao posve ustaljeni 
izražaj vjere, što prelazi s koljena na koljeno, pojavljuje se koncem 
drugoga stoljeća. Oblik mu je upitni i služi krsnom slavlju. Polovi- 
com trećeg vijeka nastaje izjavno krsno Vjerovanje. Krštenik je iz- 
govarao kratko Vjerovanje da bi se izjasnio o svjesnom i dragovolj- 
nom pristupanju vjerničkoj zajednici. Sva ta Vjerovanja do Nicej- 
skog sabora imaju pokrajinsko obilježje. Vrijede samo za općine u 
kojima su nastala i koje su ih prihvatile. 

S Nicejskim saborom dolazi nešto posve novo. Stvara se Vje- 
rovanje koje će biti obvezno za čitavu Crkvu. Isto tako Vjerovanje 


“GO biskupima na Saboru vidi E. BOULARAND, Hćrćsie, 208—210; I. O. de 
URBINA, Nicee, 53—56; P. Th. CAMELOT, Contre, 93. on ž IKADsKe 
3% Često se 20. V. naznačuje kao dan otvaranja Nicejslog sabora. Zi 
datumom otvora vidi E. BOULARAND, Hćrćsie, 211—213; J. N. D. KELLY, Beken- 

ntnisse, 211; R. BAUMER, 965. Šo . 

3 O saborskom predsjedanju, usp. I. O. de URBINA, Nicće, 59—61; K. M. 
GIRARDET, Kaisergericht, 44. 45; E. BOULARAND, Hćrćsie, 220—223. 

% O novozavjetnim i ranocrkvenim  »vjerovanjima«, usp. 0. CULLMANN, 
Premičres, 13—27; P. BENOIT, Origines, 203—210; R. P. C. HANSON, Dogma, 
169—172; J. N. D. KELLY, Bekenninisse, 36—97. 

više ne služi prvenstveno za liturgijske svrhe, već u prvom redu da 
se može u sumnjivim slučajevima ispitati pravovjernost bilo kojeg 
vjernika.“ Ipak nema sumnje da su prijašnja Vjerovanja potaknula 
nicejske Oce da donesu svoje Vjerovanje kao moćan ustuk Arijevu 
krivom učenju. 

Potankosti o nastanku Nicejskog Vjerovanja nisu poznate je: 
saborski zapisi ne postoje. Čini se da su se na Saboru prvi za riječ 
javili anrijevci i skupu predložili neko svoje Vjerovanje. Oci su ga 
odbili burnim negodovanjem. Tad je Euzebije Cezarejski predložio 
Vjerovanje svoje crkve kao osnovu za saborsko Vjerovanje. Iz ras- 
prava je Ocima postalo jasno da se mora poći od već upotrebljava- 
nog Vjerovanja. 

Oci su bili svjesni da će arijevska stranka takvo Vjerovanje 
prihvatiti te ga poslije tumačiti na svoj način. Zato su tražili da se 
u polazno Vjerovanje unesu dodaci kojima će se izrijekom opovr- 
gnuti Arijeve tvrdnje. Tako se i postupilo. Iz nekoga ranijeg Vjero- 
vanja i nicejskih umetaka nastalo je saborsko Vjerovanje. Tko mu 
je bio sastavljačem, nije poznato." To nije ni važno, jer Vjerovanje 
smatramo djelom svih nicejskih Otaca. Tekst mu je veoma dobro 
sačuvan.“ 


Ustrojstvo 


Već se na prvi pogled vidi da je Nicejsko Vjerovanje višeslojno. 
U njemu su se staložila prethodna stoljetna razmišljanja. Oklijeva- 
nja i stranputice prijašnjih stoljeća u Niceji su našli konačna rje= 
šenja. 

Značajka je Vjerovanja da je trojstveno složeno. Time se u nj 
prenijela srž novozavjetne objave. Kršćanski je Bog Otac, Sin i Sveti 
Duh. Zato i Vjerovanje ima tri dijela. U prvom je riječ o Bogu Ocu. 
S drugim se izražava vjera u Isusa Krista, a treći je posvećen Duhu 
Svetom. Takvo je novozavjetno i otačko osvjedočenje. U kršćanstvu 
se sve tumači i svodi na Oca, Sina i Duha. Bez Trojice se Objava ne 
razumije. To su znali i nicejski Oci te su tim pečatom opečatili svo- 
je Vjerovanje. Kršćanin je tko vjeruje u božansko Trojstvo. 


5 Usp. R. P. C. HANSON, Dogma, 169—172; J. N. D. KELLY, Bekenninisse, 
205—207. 

%& O krsnom Vjerovanju koje je osnov Nicejskog Vjerovanja, usp. I. O. de 
UBINA, Nicće, 61; J. N. D. KELLY, Bekenntnisse, 216—229; A, GRILLMEJIER, 
Christ, 266; D. L. HOLLAND, Synode, 181. 

% Usp. I. O. de _ URBINA, Nicće, 69—73; LThK, 7, 968; 1. BACKES, Das 

trinitarische, 133. 134. 
% Usp. G. L. DOSSETI, Simbolo, 31—38; I. O. de URBINA, Nicće, 693—73; J. N. D. 
KELLY, Bekenninisse, 214. Euzebije Vjerovanje navodi u pismu vjernicima o 
Nicejskom saboru (PG, 20, 1540BC); Atanazije u pismu Jovianu (PG, 26, 817BC) i 
Bazilije u Ep 125 (PG, 32, 548C). 

Drugi se članak Vjerovanja očevidno dijeli u dva dijela. U pr- 
vom se promatra Isus Krist ukoliko je Bog. Određuje se njegov od- 
nošaj prema Bogu Ocu. U drugom je govor o Isusovu utjelovljenju 
i njegovu spasiteljskom djelu među ljudima i za ljude. 


Ako se nicejsko Vjerovanje usporedi s prethodnim pokrajinskim 
crkvenim Vjerovanjima, dolazi se do zaključka da u njemu postoje 
dijelovi što su sastavljeni u samoj Niceji. To se odnosi na izričaje 
»to jest iz Očeve biti«, »rođen, nestvoren«, »istobitan s Ocem« i rule 
žda »pravi Bog od pravoga Boga«. Sve je ostalo posuđeno iz prijaš- 
njih Vjerovanja. 


2, Raščlamba Vjerovanja 


Jedan Bog 


U prvom članku Vjerovanja postoji stanovita stilska doii 
Imena »Bog«, »Otac« i »Svevladar« nemaju člana te bi zato reg a 
stajati neovisno jedna od drugih, ali bi se isto tako izričaji »Otac : 
»Svevladar« dali shvatiti kao bliže određenje i tumačenje za ime 
»Bog«. Čak se naziv »Otac« može odijeljeno od »Bog« osloniti na 
imenicu »Svevladar«, pa u tom slučaju Simbol traži vjeru u »Oca 


Svevladara« koji je Bog.“ m 
Prvo i osnovno što kršćanin treba vjerovati jest da postoji »je- 
dan Bog«. Time se zabacuje svaki oblik mnogoboštva u koje ro 
vječanstvo upadalo svojom krivicom. Nasuprot lažnim besoa 
stoji samo »jedan Bog«. Jednako valja otkloniti gnostički i manihej- 
ski nauk o dvama počelima koja ravnaju svijetom. Sabor preuzima 
jednoboštvo do kojeg se teškom mukom vinuo Stari zavjet, kojemu 
trebahu duga stoljeća da se osvjedoči i povjeruje u »jednoga Boga: 
Dug je put prijeđen od neposrednih Abrahamovih predaka koji su 
služili »tuđim bogovima« (Jš 24, 2) do Pnz 6, 4 gdje je jednom za 
uvijek rečeno za Boga da »je jedan«<. Isto tako Sabor preuzima no- 
vozavjetnu vjeru u »jednoga«“ i »jedinoga« Boga. ' 
U Bibliji se zna tko je ovaj »jedan Bog«. Stani je zavjet zabilje- 
žio da je Mojsije iz razgovora s »jednim« Bogom doznao kako se 
zove. Ime mu je Jahve (Izl 3, 13—15). Starozavjetnoga »jednog o 
ga« Isus u svojim govorima oslovljuje imenom Otac i Bog (Iv 1", 


“so trojst id i j j Hćrćsie, 265; 
ka istvenosti i strukturi Vjerovanja, usp. E. BOULARAND, B B 
O. Ce URBINA, Nicće, 72-73; J. N. D. KELLY, Bekenntnisse, 233—237. 
4 O tome potanje u A. de HALLEUX, Dieu, 405—406. . . 
“L Usp. ME 12, 28-32; 1 Kor 8, 4; Rim 3, 30; 1 Kor 8, 6; Gal 3,20; Ef 4, 6, 1 
Tim 2, 5; 6, 15; Jak 2, 19. ' : . 

2 Usp. Iv 17, 3; 5, 44; Rim 16, 27; 1 Tim 1, 17; 6, 15; Jd 25; Otk 15, 4. 


H 

1—8; 20, 17). Primjer su naslijedili i Apostoli. U svojim su spisima 
za »jednoga Boga« govonili da je Otac. O tom svjedoče Rim 1, 7; 2 
Korl,2;1P11,31i0tk 1,6. Tako Novi zavjet riječ »Bog« (u grčkom 
ho Thećs) gotovo isključivo upotrebljava za trojstvenu osobu koju 
imenujemo Otac. Čak se može reći da je izričaj »Bog« (ho The6s) 
vlastito ime za Očevu osobu.“ Taj se način govora zadržao u kršćan- 
skom propovijedanju i pisanju sve do Nicejskog sabora. Kad je riječ 
o »jednom Bogu«, govori se o starozavjetnom Jahvi koji se u Novom 
zavjetu zove Ocem, On je jedini Bog (ho The6s). 


Novi Zavjet i Oci namjerice Ocu pripisaše ime Bog (ho The6s), 
jer jedino on od nikog drugog i ni u kojem pogledu ne prima bitak. 
Samo je on posvemašnji izvor i početak. To vrijedi ne samo za stvo- 
rena bića, već i za nutarnji trojstveni život. Sin i Duh od Oca do- 
bivaju svoje božansko biće. Prema tome, kad Nicejski oci traže 
vjeru u »jednoga Boga«, pod »jedan Bog«“ misle na Očevu osobu koja 
je vrelom za svaki oblik bitka. Zato je Otac »jedan Bog«.“ 


Otac 


U nastavku teksta za »jednoga Boga« izrijekom se kaže da je 
»Otac«. Nema sumnje da je to dodano, jer će se u drugom članku 
reći za Isusa Krista da je Božji Sin. Ipak, Oci u Niceji nisu zabora- 
vili da je Isus učio kako je Bog i »naš Otac«.“ Štoviše, po apostolu 
je Pavlu Bog Ocem za sve što postoji (Ef 4, 6). Bog je u pravom smi- 
slu Otac jedino svome Sinu, ali je po Sinu svoje očinstvo protegnuo 
ina ljude kako svjedoči Duh Sveti koji u otkupljenima Boga naziva 
Ocem (Gal 4, 6). Sigurno je da ovo bogato ii šire Božje očinstvo lebdi 
pred očima nicejskih biskupa dok izriču svoju vjeru u nebeskog 
Qcea.f* 


Svevladar 


Za »jednoga Boga« također se tvrdi da je »Svevladar«. Izničaj 
je već poznat Starome zavjetu, ali je isto tako nazočan i u Novom. 
Uz 2 Kor 6, 18 posebice je drag knjizi Otknrivenja'" koja se njime 

43 To posebice obrađuje K. RAHNER, Ecrits, 13—111. 

“O »jedan Bog«, usp. E. BOULARAND, Hćrćsie, 267—272; I. O. de URBINA, 
73—75; I. BACKES, Das trinitarische, 131. 132. 
2: si Usp. MK 11, 25; LK 11, 13; 6, 36; 12, 30—32; Mt 6, 9; 5, 16. 45—48; 6, 1. 8. 14, 

6 O »Otac«, usp. A. de HALLEUX, Dieu, 414,415; F. RIECKEN, Homousios, 
79; E. BOULARAND, Hćrćsie, 272—282. 

4! OtK 1, 8; 4, 8; 11, 17; 15, 3; 16, 7. 12; 19, 15. 6; 21, 22. 

služi svečano i u liturgijskom tonu. Riječ se u Bibliji svaki put od- 
nosi na Boga Oca. U prvome redu izražava se misao i uvjerenje go 
Bog neprestance vlada svemirom. Bog je, prema tome, opći Svevla- 
dar. Svijetom gospodari i caruje jer ga je stvorio. Ali budući da je 
Otac, za svijet se trajno brine i drži ga u opstanku. Bez Božje naklo- 
nosti i ljubavi prema svijetu svemir bi se pretvorio u ništavilo iz 
kojeg je i postao. To uključuje grčki naziv Pantokrdior," što su ga 
Oci upotrijebili kao i glagol kratć6 iz kojeg dolazi riječ pantokr4t6T. 


Stvoritelj svega vidljivoga i nevidljivoga 


Napokon nicejski Oci traže vjeru u »Stvoritelja«. »Stvoritelj«“ 
izraziše s poićt&s. Riječ nije biblijska već ondašnje pučke i popula- 
rizirane filozofije te se lako mogla razumjeti. Kršćani su se njome 
služili već u drugom stoljeću. Vjera je u Boga stvoritelja objavljena 
na prvim biblijskim stranicama (Post 1, 1—2, 25). Ali je i Pavao učio 
da sve potječe iz Oca (Ef 4, 6). Mone 

Saborski su Oci istaknuli da je Bog stvorio ne samo vidljivi ne- 
go i nevidljivi svijet. Prema tome uključeni su nebeski dusi i ljudske 
duše. Pri tom se naglasak nalazi na riječi »sve«. Time se otklanja 
drevna grčka tvrdnja o vječnosti tvari iz koje bi Bog oblikovao sve- 
mir. Po nicejskim Ocima Bog je stvorio upravo »sve“. Bogu od stvo- 
renog nije ništa suvječno. Sve je po Bogu dobilo opstanak. On je 
iskon i početnik svega. Time se zabacuje i gnostičko maštanje o ra- 
zličitom izvoru za »vidljivi« i »nevidljivi« svijet. 

Na kraju izlaganja prvoga Nicejskog članka možemo pripome- 
nuti da se članak susreće i u Atanazijevim Pismima Serapionu 1 
Epiktetu."" 


Jedan Gospodin Isus Krist 


Isus Krist se u Vjenovanju naziva »Gospodinom«. Ime »Gospo- 
din« ima zasebnu vrijednost u Starom zavjetu, istočnim religijama i 
ondašnjem društvenom životu. Po starozavjetnoj Bibliji ime je Bogu 
Jahve. Židovi iz starohopočitanja nisu se usuđivali izgovarati to ime, 
već su ga zamjenjivali s Adonai. Kad se hebrejska Biblija prevela 
na grčki, za ime Jahve i Adonai izabrala se riječ »Gospod« (Kyrios). 
Prema tome u starozavjetnoj je grčkoj Bibliji Bogu ime »Gospou« 


5 O tome usp. A. de HALLEUX, Dieu, 401—411. 414—415. 422. 

49 Usp. E. BOULARAND, Hćrćsie, 282—287. , 

50 Usp. Epiktet, 9, 1065B ; Serapion, I, 11, 557C; 28, 596A; II, 2, 609C; III, 7, 
636C. 

(Kyrios). Ista se riječ rado rabi i u drevnim istočnim vjerama. Tu 
označuje bogove i božice. Time postaje istovjetnica za božanstvo i 
Bog. S istom se riječi izražavala božanska čast vladarima na Istoku 
i u Rimu. Bili su smatrani za bogove. Carevi su »Gospodari«, jer 
imaju poput bogova posvemašnju vlast nad svojim podanicima. 


Prvi su kršćani posegnuli za izrazom »Gospod« (Kyrios) da bi 
izjasnili svoj odnošaj prema Isusu Kristu. Tako su ga oslovili jer su 
povjerovali da je Bog. »Gospodin« mlade kršćanske zajednice samo 
je uskrsnuli i proslavljeni Isus iz Nazareta. Vjernici su bili upućeni 
u to da se on osobno tako nazvao prije ulaska u Jeruzalem (Mk 11, 
9). Vjerovali su da ga je Bog nakon uskrsnuća »učinio Gospodom« 
(Dj 7, 59). Stjepan mu se na umoru obratio s »Gospodine« (Dj 1, 59). 
Učenici su na aramejskom u vrijeme euharistije zazivali Isusa da 
kao »Gospodin dođe« (1 Kor 16, 22; Otk 22, 20). 


Apostol je čisto i bistro propovijedao o »jednom Gospodinu Isu- 
su Kristu« (1 Kor 8, 6) i pripominjao vjerovanje u kojem se Isus 
naziva »Gospodom« (Rim 4, 24; 1 Kor 9, 1; 2 Kor 4, 14). Tako već 
novozavjetna vjeroispovijed"! naviješta Isusa kao »Gospodina« (Rim 
10, 9; Fil 2, 11; 1 Kor 12, 3). Tu su vjeru preuzeli i Oci u Niceji. Po 
njima u bit kršćanstva pripada prihvaćanje Isusova gospodstva kao 
izražaj njegova božanstva i posvemašnje božanske vlasti". 


Sin Božji 


Oci Krista nazvaše još jednim novozavjetnim nazivom. Riječ je 
o »Sin Božji«. Izničaj »Božji« u grčkom tekstu glasi toi Theot. Ves 
istaknusmo da u Novom zavjetu ho Thećs označuje Boga Oca. Prema 
tome Isus je »Sin Boga Oca«. To uključuje izreka »Sin Božji«. 


Zna se da Biblija »Sinovima Božjim« naziva razne vrste bića 
kao anđele i ljude. Ipak su se novozavjetni vjernici vinuli u svjetlu 
uskrsnuća do dubljeg poimanja Isusova bogosinovstva. Poznato im 
je bilo da se on za zemaljskog života smatrao Božjim Sinom (Mk 13. 
32; 14, 61—62; 12, 6; Mt 11, 27). Zato su povjerovali da je njegovo 
sinovstvo kod Boga posve drukčije nego sinovstvo ostalih bića. Isus 
je »vlastiti« Sin Božji. To znači da je Sin Božji (Heb 4, 14; Rim 1, 
2-—3) po biti. 


%1 O vrijednosti i značenju naziva »Gospodin« (Kyrios), usp. npr. L. CERFAUX, 
Christ, 345—359 i O. CULLMANN, Christologie, 169—205. 

#2 O »jedan Gospodin« u Nicejskom Vjerovanju, usp. E. BOULARAND, Hćr6- 
sie, 290—294; I. BACKES, Das theologische, 132. 

#%* Za novozavjetno poimanje Isusova bogosinovstva usp. P. BENOIT, Ex6gčse, 
117—142; L. CERFAUX, Christ, 329—343; M. MANDAC, Isus, 56—58; O. CULLMANN, 
Christologie, 234—265. 

Predaja je ponešto oklijevala kad je riječ o nazivu »Sin Božji“ 
eko se primjenjuje na Isusa. Apologeti su s ivanovskom porukom 
(Iv 1, 1; 1 10 1, 1; Otk 19, 13) Isusa rado označivali imenom Riječ. 
Isticali su da je Logos ili Riječ vječna, jer Bog nikad ne bijaše bez 
Logosa ili alogičan. Bog je uvijek »logičan«. To znači da vazda pos- 
jeduje Logos. Apologeti kao i teolozi koji dolaze neposredno poslije 
njih (Hipolit, Tertulijan) pitali su se kad se vječni Božji Logos smije 
nazvati Božjim Sinom. Često su tvrdili da mu naziv Sin pripada od 
časa kad ga je Bog izgovorio kako bi po njemu sazdao Svemir. Po- 
nekad čak pišu (Hipolit) da se Riječ trebala utjeloviti da bi bila u 
punom smislu Sin. Ali su neki teolozi i prije Niceje došli do zaklju- 
čka (Novacijan, Origen) da je Riječ uvijek Sin, jer je Bog vazda 
Otac. Tu su teologiju prihvatili i posvetili i Oci u Niceji. Iznenađuje 
donekle što Isusa ne nazvaše i nazivom Riječ." 


Rođen iz Oca 


Saborska povelja za Isusa veli da je »rođen iz Oca«. Tvrdnja 
nema doslovnog uporišta u Bibliji. Čini se da joj je najbliže mjesto 
iz Psalma: »Ti si Sin roj, ja te danas rodih« (Ps 2, 7). Taj je tekst u 
pozadini novozavjetnih mjesta gdje sami Bog izjavljuje da mu je 
Isus Sin. To se prvenstveno odnosi na Gospodinovo krštenje (Mt 3, 
17) i preobraženje (Mt 17, 7). Ali Heb 1, 5 u istom smislu navodi Ps 
2, 1. 

Po saborskim Ocima Isus je »rođen iz Oca«. Time se želi reći 
da je Otac na izvoru Isusova božanstva. Isus potječe iz Oca. Od nje- 
ga rađanjem pnima život. To uključuje da ima istu narav kao i Otac, 
jer je rađanju vlastito da roditelj sinu prenese svoju bit. Isusovo je 
rađanje u skladu s Očevom božanskom naravi. Budući da je ta na- 
rav jednostavna i duhovna, rađanje iz Oca ne nosi sa sobom pro- 
mjenu, diobu ili umanjenje. Kad Otac rađa Sina, Otac ne postaje 
neznatniji ili manji. 

Sin se vječno rađa iz Oca. To proizlazi otud što je Bog izvan 
vremena i jer je Otac uvijek Ocem. Isto tako Sin se rađanjem ne 
odvaja od Oca, već trajno ostaje s njim u zajedništvu. Stvorena ra- 
đanja pomažu shvatiti rađanje u Bogu. Ipak ga ne mogu protumačiti 
jer Bog neizmjerno nadilazi stvorenje. Stoga i rađanje Sina" ostaje 
neizrecivim otajstvom. 


% O izričaju »Sin Božji« u saborskoj ispravi, usp. E. BOULARAND, Hećrćsie, 
289. 290. 293—295; I. O. de URBINA, Nicće, 76. 

55 U svezi s »rođen iz Oca«, usp. E. BOULARAND, Hćresie, 295—300. R. SE- 
EBERG, Lehrbuch (48 bilj. 1), primjećuje da aorisni »rođen« ne isključuje 
vječno i trajno Sinovo rađanje iz Oca, 

Jedinorođenac 


Atanazije u svojim Pismima Serapionu i Epiktetu s posebnim 
zadovoljstvom Isusa naziva »jedinorođencem«,"" Imamo dojam da 
izraz svjesno preuzima iz Nicejskog Vjerovanja. Ali već je Novi za- 
vjet Isusa označivao kao »jedinorođenca« (Iv 1, 14. 18; 3, 16. 18; Iv 
4, 9). Ipak se čini da tom nazivu Oci u Niceji nisu pridavali osobitu 
teološku vnijednost. Ni arijevci ga nisu osporavali. 


Iz Očeve biti 


Atanazije izrijekom navodi nicejski izričaj »iz Očeve biti«"" čime 
se pobliže tumači »rođen iz Oca«. To je prvo izravno saborsko or- 
mjeravanje s Anijevim tezama. Sabor je namjerice nadodao te riječi 
početnom Vjerovanju da bi pobliže protumačio Sinovo rađanje. Sto- 
ga su riječi veoma značajne. Vlastite su samom Saboru. 


Izničaj »iz Očeve biti« nema neposrednog biblijskog oslonca. Sa- 
bor se riječju »bit« (ousia) odlučuje za filozofski izraz jer to traže 
prilike. Tako po prvi put u službenom crkvenom dokumentu, pri 
izricanju vjere, nailazimo na filozofski pojam. Istina je da su se te- 
olozi odavna služili niječju »bit«, ali ona tek sada ulazi u službenu 
ispravu Crkve. 


Riječ »bit« imade u ono vrijeme dva osnovna i dosta različita 
značenja. Jednom znači konkretno i samostojno biće te je gotovo 
istoznačna s pojmom hipostaza. U tom smislu riječ shvaćaju nicejski 
Oci kako se vidi iz anatematizma što su ga nadodali svome Vjerova- 
nju. Ali riječ »hit« može također značiti bitnosti nekoga određenog 
bića: ono što to biće čini upravo tim, a ne nečim drugim. Ovaj po- 
tonji smisao prevagnut će u teologiji te će se riječ upotrebljavati 
Kao izražaj onog što je zajedničko božanskoj Trojici. 


Tvrdnjom »iz Očeve biti« nicejski biskupi htjedoše istaknuti ra- 
zliku između Isusova bogosinovstva i sinovstva bića za koja se tako- 
đer veli da se rađaju od Boga. Kad se u Pismu spominje da Bog ra- 
đa ljude koji su mu stoga sinovi i djeca, tada se misli na rođenje po 
milosti i posinovljenje preko sakramenata. Ali Isus se ne rađa tako. 
On dolazi »iz Očeve biti«. To znači da putem istinskog rađanja pro- 
izlazi iz samoga Očeva biika. Snagom rađanja prima Očevu »bit«. 
Sinova i Očeva »bit« zapravo su ista zbilja jer Sin po naravi dolazi 
iz Oca. Sin, dakle, nije poput ostalih bića plod Očeve naredbe i vo- 


5 Usp. Ser T, 15, 568A ; 16, 568C. 
57. Usp. IL, 5, 616AC; I, 25, 589A; E, 4, 1056BC, 

lje. On se nutarnjom nužnošću rađa u Ocu. Otac mu rađanjem pri- 
općuje svoju vlastitu »bit«.* Tako su Oci odbecili Arijev nauk o 
stvorenosti Sina. 


Bog iz Boga 


Atanazije u svojim Pismima* Isusa posebice rado naziva »Bo- 
gom« i ističe da je »iz Boga«. Nema dvojbe da se pri tom poziva na 
nicejsku izreku. Ove izreke nema doslovno u Novom zavjetu, iako je 
u njemu objavljen njezin sadržaj. Nicejskom su izričaju“ blize novo- 
zavjetne tvrdnje u kojima se za Isusa kaže da je Bog."! Istina je da 
pisci Novoga zavjeta, kako već naznačismo, riječ ho Thećs (Bog) re- 
dovito upotrebljavaju kao naznaku Očeve osobe, ali Biblija pozna 
i riječ Thećs (Bog) bez člana. Tad ona ne mora označavati Oca, već bo- 
žanstvo ili božansku narav te se može primijeniti kao predikat. U 
tom se smislu njome služe neki novozavjetni ulomci, pa za Isusa ve- 
le da je »Bog« (The6s). To je slučaj s Ivanovim proslovom gdje se 
za Riječ izjavljuje da je Bog (Iv 1, 1). Ivan slično postupa i u 20,28 
kad Toma priznaje Isusu da je njegov Bog. Štoviše, u Iv 1, 18 stoji 
da je Riječ »jedinorođeni Bog«. Značajna je i tvrdnja u 1 Iv 5, 2č 
gdje se vjerojatno za Krista kaže da je »istinski Bog«. Čini se da i 
Pavlovu izreku u Tit 2, 13 treba razumjeti kao izravan govor o Kri- 
stovu božanstvu. Takva mogućnost postoji i za Rim 9, 5. U Heb 1, 5 
imamo starozavjetni navod u kojem je govor o Bogu. Pisac ga baš 
radi toga primjenjuje na Krista i time daje na znanje da riječju 
Bog ispovijeda Isusovo božanstvo. 


Nema sumnje da su Oci u Niceji imali pred očima spomenuta 
biblijska mjesta kad su za Isusa ustvrdili da je »Bog« koji rađanjem 
»iz Boga« dobiva svoje božanstvo. Za razumijevanje tvrdnje treba 
imati na umu vrijednost riječi ho The6s (Bog) i Thećs (Bog). U pr- 
vom slučaju riječ označuje Boga Oca, u drugom božansku narav ko- 
ju posjeduje i Isus. 


58 O izričaju »iz Očeve biti«, usp. J.N.D. KELLY, Early, 231—234; A. GRIL- 
LMEIER, Christ, 267; 1.O. de URBINA, Nicće, 76—78; E. BOULARAND, Hećresie, 
76—-78; E. BOULARAND, Hećrćsie, 308—308; G. C. STEAD, Eusebius, 88—92. 


"Usp. Ser II, 5, 616AC; III, 2, 628B. 
% O tvrdnji »Bog iz Boga« vidi u E. BOULARAND, Hćrćsie, 309—312. 


8% O nazivu »Bog« za Isusa u Novom zavjetu, usp. K. RAHNER, Ecrits, 94—96; 
O. CULLMANN, Christologie, 266—273; L. CERFAUX, Christ, 387—392; E. BOIS- 
MARD, Prologue, 20. 89; B. DUBA, Riječ, 95. 129. 130. 

Svjetlo iz Svjetla 


Razumije se da Atanazije pozna i taj izričaj“ koji prvotno poi- 
ječe iz novozavjetne propovijedi gdje se za Boga Oca ul 11, 5 
izrijekom kaže da je Svjetlost. Na to smjera 1 Tim 6, 16 i Jak 1, 17. 
U Heb 1, 3 za Krista se ističe da je »odsjaj« Božje svjetlosti te se zato 
naziva »istinskim Svjetlom« (Iv 1, 9) koje je došlo na ovaj svijet (Iv 
12, 46; 9,5; 1,5—7). 

Polazeći od tih biblijskih mjesta, istočni i zapadni Oci veoma 
rano i rado uspoređuju Sinovo izlaženje iz Oca sa svjetlosti koja na- 
staje iz svjetlosnog vrela. Ta im slika govori o neizrecivom Sinovu 
rađanju od Oca. Usporedba je mnogostruko prikladna. Naznačuje 
način Sinova izlaska ukoliko rađanjem ne umanjuje Oca, jer ni vre- 
lo svjetlosti ne gubi time što se iz njeg šini novo svjetlo. Istodobno 
pokazuje da je Sin iste naravi s Ocem kao što je svjetlost i njegovo 
počelo iste biti. Čak se u usporedbi naznačuje i različitost budući da 
se novo svjetlo razlikuje od svoga izvora. Tako je i Sin netko drugi 
uz svoga Oca. Nije, dakle, neobično što se taj jednostavni primjer 
veoma davno nametnuo vjernicima pri promatranju odnošaja izme- 
đu Oca i Sina. Njime se poslužiše i nicejski Oci" želeći istakmuti 
Kristovo božanstvo i odrediti izvor njegove božanske naravi. Bog je 
vrelo za Sina. Sin je odsjaj neizmjernog Svjetla koje je Bog Otac. 


Istinski Bog iz istinskog Boga 


Povodeći se za Nicejskom vjeroispovijedi Atanazije ponekad u 
Pismima govori o Ocu i Sinu kao »pravom Bogu«.“ U izričaju nagla- 
sak je na »istinski« ili »pravi«.“ Preuzet je iz Biblije. Tako se u Jer 
10, 19 za Jahvea kaže da je »pravi« Bog, a ne patvoreni kao nezna- 
božački bogovi. Izraz poznaju i novozavjetni pisci koji ga primje- 
njuju na Oca (Iv 7, 28; 17, 3; 1 Sol 1, 9; 1 Iv 5, 20). Otac je »istinski« 
Bog. Ime mu je Istiniti. Ista se naznaka barem jednom upotrebljava 
i za Isusa Krista. U 1 Iv 5, 20 naziva se »istinski Bog«. 


Rođen, a ne stvoren 


Tu su izreku sastavili Oci u Niceji. Tako oblikovanu ne nalazi- 
mo je uranijim Vjerovanjima. Saborska je misao jednostavna: ako je 
Sin rođen, nije stvoren, Ali rađanje valja shvatiti doslovce, a ne pre- 


#2 Usp. Ser II, 2, 612A. 

% Za izričaj »Svjetlo iz Svjetila« usp. E. BOULARAND, Hćrćsie, 313—321; I. O. 
de URBINA, Nicće, 78. 79. 

“ Usp. Ser IV, 22, 673A; 20, 669B; II, 2, 612A; 4, 618C. 

%#% O tom izričaju, usp. E. BOULARAND, Hećrćsie, 321—325; J. N. D. KELLY 
Bekenntnisse, 235; I. O. de URBINA, Nicće, 77—79. 

neseno. Sin upravo stoga nije stvorenje što se rađa iz Očeve biti.“ 
Sinova je značajka, kako i sama riječ Sin naznačuje, da je »rođen«. 
Rođenjem dobiva od Oca božanski bitak. U Bogu riječ »rođen« is- 
ključuje »stvoren«. 


Istobitan s Ocem 


Poznato je značenje izričaja »istobitan s Ocem« za Nicejsko 
Vjerovanje. I Atanazije ga često spominje." To je najizvorniji dio 
Nicejske teologije. Oci su riječ »istobitan« u Niceji unijeli u Vjero- 
vanje. Gotovo da je postala istoznačnica za Nicejski sabor. Reći 
»istobitan« znači pomisliti na sabor u Niceji. Svakako »istobitan« 
predstavlja ključnu nicejsku riječ. Temeljni je kamen saborske vje- 
re. U sebi sažima nicejsku poruku. Prihvaćanje istobitnosti odavalo 
je pravovjerje, a odbijanje značilo je ubrajanje među krivovjerne. 
»Istobitan« je i nakon Niceje osporavan. Za nj se vodila borba 
sve do prvoga Carigradskog sabora. Prema tome »istobitan« je srce, 
stožer i središte* Vjerovanja što ga Oci satkaše u Niceji. 


Riječ »istobitan« u izvorniku glasi homotisios. Homousios je 
složeni pridjev. Sastoji se od homo6s (»isti«, »jednak«) i ousta (»bit«, 
»narav«, »bitnost«, »supstancija«). Prema tome homousios znači 
onoga koji s nekim drugim posjeduje istu ili jednaku narav. Znači 
onoga »koji je iste biti«, »istobitan« ili »jednakobitan«. 


Riječi »istobitan« nema u Bibliji pa se za to treba obazreti na 
njezinu filozofsku i religioznu uporabu da bismo donekle mogli poj- 
miti što su njome htjeli reći nicejski Oci. Riječ ousta, sastavni dio 
pridjeva »istobitan«, već tumačismo,“ Tek valja nadodati da ousie 
često znači »tvar« koja tvori neko biće. »Istobitan«, polazeći od toga 
osnovnog smisla pojma ousia, znači da su bića za koja se veli da su 
»istobitna« zato istobitna što su građena od istovrsne tvari." 


Pridjev homousios susrećemo u Plotinovoj i Porfirijevoj filozo- 
fiji.! U njih se za čovjekovu dušu kaže da je »istobitna« sa životinj- 
skom dušom jer su obje duhovne. Isto tako netjelesna je ljudska du- 


#6 Za »rođen, ne stvoren« vidi E. BOULARAND, Hćrćsie, 361—371; I. O. de 
URBINA, Nicće, 79—82; A. GRILLMEIER, Christ, 267; J. N. D. KELLY, Beken- 
ninisse, 235. 236. 

#7 Epiktet, 4, 1056BC; 9, 1064C; Ser II, 616AC; 6, 617A; 9,624B. 

#& O značenju »istobitan« u Vjerovanju vidi 1. O. de URBINA, Nicće, 82—87; 
J. N. D. KELLY, Bekenntnisse, 240—251; G. L. PRESTIGE, Dieu, 172—188; G. C. 
STEAD, Homousios, 232. 242; Significane, 397; E. BOULARAND, &Hćrćsie, 331; T. 
ŠAGI - BUNIĆ, Formula, 56. 63. 67—68. 78. 

% Usp. bilješku 58. 

% Za to značenje riječi ousia vidi G. L. PRESTIGE, Dieu, 172—188. 

"Usp. G. C. STEAD, Homousios, 232; J. N. D. KELLY, Bekenntnisse, 240—251. 

ša »istobitna« s duhovnim božanstvom. Čini se, prema tome, da za ta 
dva filozofa »istobitan« znači pripadanje istoj vrsti. Za njih je, dak- 
le, »istobitan« istoznačan s »istovrstan«, »istorođan«, »istotvaran«<. 


»Istobitan« u religioznoj književnosti prvi put nalazimo u gno- 
stik4."* Tu čak postaje temeljnim izrazom. Po gnosticima, »istobitan«, 
upotrijebljen za ovozemna bića, izražava njihovu pripadnsot božan- 
skoj Punini. Bića emanacijom dolaze iz te Punine i zato su s njome 
»istobitna«. Stvoreno i nebeska Punina imaju istu bit jer stvoreno 
izvire iz Punine. Vidimo da za gnostike »istobitan« kaže pripadanje 


je su istobitna hića sastavljena. 


Riječ »istobitan« upotrebljava u svojim odmjeravanjima s gnos- 
ticima i Klement Aleksandrijski, ali ju je tek Origen primjenio na 
božansko Trojstvo. Sinov je odnošaj prema Ocu izrazio s »istobitan«. 
Pri tom se poslužio slikom vodene pare koja se puši iz ugrijanog jc- 
zera. Po Origenu, para i jezerska voda, iako različite, zapravo su 
»istobitne« jer je para iste biti kao i jezero. Jedno je i drugo voda. 
Građa je ista. Slično je i Sin »istobitan« s Ocem. Oni su, doduše, dvi- 
je hipostaze, ali Sin je Bog kao i Otac. Ipak je iz usporedbe s parom 


i jezerom očito da Origenov »istobitan«, primjenjen na Boga, zapra- 


vo znači da Otac i Sin pripadaju istoj kategoriji bića. Prema tome 
Origen je znamenitiji što je naslutio važnu riječ nego što bi je pra- 
vilno znao primijeniti." 


Riječ homousios postade predmetom spora između pape Dioni- 
zija i aleksandrijskog patrijarha s istim imenom.“ Libijski vjernici 
optužiše Dionizija aleksandrijskog u Rim da izbjegava »istobitan« 
kad je niječ o Kristu. Ovi su kršćani zacijelo bili sabelijevci koji ni- 
jekahu hipostaze u Bogu. Po Sabeliju Otac, Sin i Duh Sveti samo su 
različita imena za jedinu božansku osobu. Prema tome, kad se u toj 
teologiji Sin naziva »istobitnim«, to znači da mu se odriče samostoj- 
nost. Zato Dionizije nije mario za »istobitan«. Inače, on riječ pozna. 
Po njemu, djeca su »istobitna« s roditeljima i sjemena sa stabljika- 
ma. Primjeri pokazuju da Dioniziju »istobitan« znači »srodan«, »is- 
torodan«, »istovrstan«. 


7 O gnostičkoj uporabi, usp. G. C. STEAD, Homousios, 240; H, KRAFT, Ho- 
mousios, 3; E. BOULARAND, Hćresie, 337—840. 

78 O Klementovoj i Origenovoj uporabi, vidi H. KRAFT, Homousios, 3. 7; G. L. 
PRESTIGE, Dieu, 172—188; J. N. D. KELLY, Bekenninisse, 2405251; E. BOULA- 
RAND, Hćrćsie, 340—345. 

7 Homousios u prepirci dvojice Dionizija istražuju J. LEBON, Sort, 502. 503; 
H. KRAFT, Homousios, 3—6; G. C. STEAD, Homousios, 273—238; A. TUILIER, 
Sens, 421—422; J. N. D. KELLY, Bekenntnisse, 240—251; E. BOULARAND, Hćrčsie, 
345—346. 135—143; L. W. BARNARD, Antecedents, 176—178; W. SCHNEEMELCHER, 
Aufsitze, 344—346; T. ŠAGI-BUNIĆ, Formula, 68 bilj. 5. 

I sinoda koja je 268. osudila“ u Antiohiji Pavla Samosatskog, 
odbacila je izraz »istobitan« jer ga je, po svemu sudeći, taj biskup 
upotrebljavao u sabelijevskom smislu. Tvrdio je da je Sin »istobi- 
tan« s Ocem kako bi Sinu zanijekao svaku zbiljsku osobnost. 


Arije je" »istobitan« otklonio, jer je držao da se izrazom Božja 
narav nužno shvaća materijalno kao u maniheističkoj teologiji. »Is- 
tobitan«, po Ariju, veli da je Sin »dio« Očeve biti. To bi značilo di- 
jeliti Božju narav, a to se protivi božanskoj jednoti i duhovnosti. 


Golemo je pitanje s kojeg je razloga, u kojim okolnostima i od 
koga neobični i višeznačni »istobitan« uveden u Nicejsko Vjerova- 
nje. O tom pitanju postoje brojne hipoteze i teorije. Najčešće" se 
mislio da je riječ preko Hozija i zapadnih predstavnika ušla u Vje- 
rovanje te bi izražavala jednotu Božje naravi kako se shvaćla u za- 
padnoj teologiji. Pretpostavka jedva da je održiva jer se teško dade 
povjerovati da bi Istočni biskupi preuzeli zapadni pojam koji im ni 
u njihovoj teološkoj predaji nije bio posve jasan. Možda je sam Kon- 
stantin tražio da se uzme ta riječ. Ona je dosta neodređena i široka 
da je mogu mnogi prihvatiti. Tako će opet zavladati mir i sloga u 
carstvu. Nije isključeno da je »istobitan« baš zato upotrijebljen što 
ga je Arije odbacio. Isto tako postoji mogućnost da se tom riječju 
htio suzbiti govor o trima božanskim hipostazama. On se mnogima 
činio opasnim jer se držalo da ugrožava Božju monarhiju. Valja pri- 
znati da pitanje uvođenja »istobitan« u Vjerovanje još nije dostatno 
osvijetljeno. 

Najvažnije i najteže pitanje u svezi s »istobitan« glasi: koji: je 
smisao izričaju pripisan kad su ga Oci unijeli u Vjerovanje. Pita se, 
drugim niječima, što je Sabor njime htio reći. 

Kako je Arije zapravo" krenuo od kozmološkog problema te sve 
što postoji svrstao u dva razreda — stvoreno i nestvoreno — i Sina 
brojio među stvorenja, izričaj »istobitan« imade Sinu osigurati pri- 
padanje Božjemu kolu. S »istobitan« se htjelo reći da se Krist nalazi 
u Božjem otajstvu, a ne posred stvorenog svijeta. Jednako tako Arije 
je postavio pitanje Isusova božanstva i odlučno ga nijekao. Stoga je 


%5 Za Pavla Samosatskog vidi J. LEBON, Sort, 496. 497; H. KRAFT, Homo- 
usios, 6; G. C. STEAD, Homousios, 238. 239, A. M. RITTER, Konstantinopel, 276; 
A. TUILIER, Sens, 421; E. BOULARAND, Hećresie, 347—351; J. N. D. KELLY, Be- 
kenntnisse, 240—251; T. ŠAGI-BUNIĆ, Formula, 68 bilj. 5 i 9. 

*# Za Arija vidi H. KRAFT, Homousios, 8; G. L. PRESTIGE, Dieu, 172—188; A. 
TUILIER, Sens, 426; Apollinarisme, 297. 

77 O tome Gi. C. STEAD, Homousios, 233—236; H. KRAFT, Homousios, 1. 2; E. 
BOULARAND, Hćrćsie, 332—335; F. RICKEN, Homousios, 93. 94. 

8 Usp. G. C. STEAD, Homousios, 284; G. L. PRESTIGE, Đieu, 189; J. N. D. 
KELLY, Early, 234; Bekenntnisse, 240—251; F. RICKEN, Homousios, 135; A. M. 
RITTER, Konzil, 273. 274; I. O. de. URBINA, u LThK, 7%, 969; E. HAMMERS- 
CHMIDT, Begriff, 147; I. BACKES, 135. 

izrazom »istobitan« Sabor otklonio tu tvrdnju i Gospodina najinti- 
mnije povezao s Ocem te mu kao i Ocu pniznao puno i cjelovito bo- 
žanstvo. »Istobitan« veli da je Sinova »bit« u svemu »ista« s Očevom 
biti. Jednako je božanska kao i Očeva. 

Ipak se redovito drži da je Nicejski sabor učinio korak više te s 
»istobitan« izrekao i definirao brojčano naravno jedinstvo između 
Oca i Sina. »Istobitan« izrazuje da Sin ima brojem istu bit kao i 
Otac. Sin je božanska narav koja je Otac. To, doduše, ne proizlazi 
iz »istobitan«, ako se osami i odijeli od ostalih izričaja u Vjerovanju. 
Ali ako se gleda u sklopu cijelog Vjerovanja, tada »istobitan« to ze- 
cijelo u sebi krije. Oci su prethodno ustvrdili da se Sin »rađa iz 
Očeve biti«, da je »Bog iz Boga« i »pravi Bog iz pravoga Boga«. Bu- 
dući da je Očeva bit iz koje se Sin rađa jedna, nedjeljiva, duhovna, 
jednostavna i netvarna, nema sumnje da »istobitan« izrazuje kako 
je ta jedna Očeva bit snagom rađanja nazočna u Sinu. Možda tako 
»istobitan« nisu shvatili svi Nicejski biskupi, ali je to poimanje na- 
zrela manjina oko Aleksandra, Atanazija, Hozija i predstavnika za- 
padne teologije. Takvo je poimanje Nicejskog »istobitan« zacijelo 
točno. Uza sve to valja istaknuti da ima razloga koji pokazuju kako 
brojčano jedinstvo Božje biti izraženo u »istobitan« nije misao koja 
se lako i od sebe nametnula Nicejskim ocima. 

Povijest izraza pokazuje da se »istobitan« do Niceje nije upotre- 
bljavao za izricanje brojčanoga naravnog jedinstva. Riječ je izraža- 
vala pripadnost istoj vrsti i rodu. Prema tome, Nicejski su Oci mo- 
rali riječi dati posve novo značenje, ako su je shvatili kao izraz broj- 
čanog naravnog jedinstva. Uz to da su je posve jasno i otvoreno 
upotrijebili u smislu brojčanog jedinstva, Arijevi bi pristaše odmah 
istaknuli sabelijevsko i maniheističko poimanje riječi. Također va- 
lia reći da se ne vidi da bi oko 325. uopće bilo među teolozima ras- 
pravljanja o brojčanom naravnom jedinstvu u Bogu. Napokon, Arije 
svojim naukom to pitanje nije niti postavio. 

Uza sve to ne možemo se oteti doimu da je Nicejski sabor s 
»istobitan« htio izraziti vjeru da je Sinov bitak baš onaj što ga ima 
Otac i da je Sin zato po božanstvu posve jednak Ocu. Zbog toga su 
arijevci poslije Sabora uprli sve sile da se izbriše »istobitan«, a ni- 
cejski privrženici da se očuva kao temeljni izričaj novozavjetne vje- 
re u Isusovo potpuno božanstvo. 


Po njemu je sve postalo što je na nebu i na zemlji 
Već je u knjizi Postanak naznačeno da je Bog sve stvorio izgo- 


varajući svoju Riječ. Prije postanka bilo kojeg dijela svemira stato- 
zavjetni pisac pripominje da se to dogodilo Božjim »reče« (Post i, 

3—2, 4). Misao je kratko i jasno opet izražena u Ps 32, 6 gdje se veli 
da su »nebesa sazdana Jahvinom Riječi«. I knjiga Izreka (8, 22—31j 
stvaranje i uređenje Svemira pripisuje Jahvinoj Mudrosti koja je 
isto što i njegova Riječ. I za Novi zavjet značajno je da u utjelovlje- 
noj Riječi vidi posrednika stvoriteljskoga djela. Mjesta su veoma 
poznata pa ih možemo samo ukratko spomenuti. U svima se izjav- 
ljuje da je sve stvoreno posredstvom Riječi. Tako u Iv 1, 3; Kol 1, 
i6 i Heb 1, 10. 

Taj su nauk preuzeli i obrađivali teolozi prije Nicejskog sabora. 
Posebice se to odnosi na Apologete koji su, slijedeći Justina, mnogo 
razmišljali i pisali o Božjoj Riječi. Oci su u Niceji posvetili taj nauk. 
Naznačili su izvor otkud Riječi dolazi stvaralačka moć. Nema sum- 
nje da joj je vrelo Sinova istobitnost s Ocem. Sin ima dijela u Očevu 
djelu stvaranja kao što rađanjem posjeduje njegovu narav. Stvara- 
lački je čin Ocu i Sinu zajednički, Otac sve stvara u Sinu i po Sinu. 
Sin izvodi Očeva djela. 


Jasno je da su Nicejski Oci to isticali kako bi na tom konkret- 
nom primjeru pokazali da je Sin jednako Bog kao i Otac. Svemogu- 
ćnost u stvaranju očitovanje je Sinova potpunog i istinitog božan- 
stva. Kao što su na početku Vjerovanja ispovjedili da je Bog stvori- 
teljem svemira, to sada čine i za Sina. To ne znači da su dvojica 
stvorili svijet. Svijet je djelo jednoga Boga koji je Otac i Sin.? 


Nicejska kristologija 


Ulomak Vjerovanja gdje se govori o Isusovu utjelovljenju i dje- 
lu spasenja veoma je drevan. Preuzet je iz prijašnjih Vjerovanja. 
Kristologija na Saboru nije bila predmet posebnog raspredanja. On- 
da se još mije svratila pozornost na kristološki nedostatak Arijeva 
učenja. Gotovo da se nije ni zapazila Arijeva tvrdnja, o kojoj ćemo 
poslije potanje govoriti, da Isus nema ljudske duše. U teologiji onda- 
šnjeg vremena, općenito govoreći, premalo se vodilo računa o otku- 
piteljskoj ulozi Gospodinove stvorene duše te se stoga nije ni zapa- 
zila Arijeva manjkavost u tom pravcu. Zato se ni Oci u Niceji na to 
nisu obazreli. 

Ipak je Nicejsko Vjerovanje kasnije steklo veliki ugled u kri- 
stologiji. To se dogodilo na knistološkim saborima u Efezu (431) i 
Kalcedonu (453) kad su Oci tih sabora osudili ondašnja kriva kris- 
tološka učenja pozivljući se na nicejsko Vjerovanje. Držali su da je 
u Niceji proglašeno vjerskom istinom bitno u kristološkom nauku: 


?% Usp. E. BOULARAND, Hćrćsie, $53—358. 

jedinstvo Kristove osobe u dvjema naravima. Tako su nicejske tvrd- 
nje o Kristu bile presudne za razvoj i oblikovanje potonje kristolo- 
gije.“ Mi ih tek s nekoliko popratnih riječi tumačimo jer su i sabor- 
ski biskupi usput progovonili o Kristovu otajstvu. 


Na početku kristološkog ulomka Oci naznačuju u čiju je korist 
i u kojem smislu Gospodin došao na ovaj svijet. Cilj je njegova do- 
laska »spasenje« koje se odnosi na »nas ljude«. Bilo bi odista bespre- 
dmetno dokazivati biblijsko-otačku zasnovanost tih izreka. Bog je 
sve učinio »za nas ljude«. Djelo stvaranja i otkupljenja odnosi se na 
čovjeka. Ljudski rod je razlog, svrha i pokretač sve povijesti spase- 
nja. Kako je čovjek sagriješio, sam je Bog osobno došao da ga 
spasi"! ž . 

Po Ocima Sin je Božji »sišao« na zemlju. Izraz su uzeli iz Iva- 
nova evanđelja (Iv 3, 13; 6, 33. 38. 41. 50. 51). Vjerovanje je za Krista 
prije ustvrdilo da je »istobitan s Ocem«, a sada veli da po Očevoj 
volji dolazi u ovaj svijet. U izričaju se dade naslutiti Isusovo nebesko 
podrijetlo i njegovo poniženje što ga uzima na se kad »silazi« radi 
našega spasenja. 

Sabor naznačuje i način kako je Sin »sišao«. To je učinio tako 
što se »utjelovio«," Riječ je postala put i tim putem došla među lju- 
de. Izraz je uzet iz Iv 1, 14. Članak novozavjetnog »Vjerovanja« već 
izricaše da je Isus došao »u tijelu«. To svjedoči Pavao u Rim 1,31 
Ivan u antidocetskoj tvrdnji u 1 Iv 4, 2—3. 


Novozavjetni su vjestonoše isticali tu stranu Isusova opstanka. 
Po njima Isus ima »tijelo«, (Rim 9, 5). U njemu je trpio (1 Pt 4, 1). 
Evanđelist je Ivan snažno naglašavao da je Isus time spasio svijet 
što je postao »tijelo«. I Pavao je djelo spasenja vidio u Kristovoj 
smrti i uskrsnuću »po tijelu«. Stoga je prvo kršćanstvo kao zabludu 
odbacilo nauk koji je učio da Isus nije imao tijela, već samo tjelesni 
privid. Kršćani su znali da to učenje dokida povijest spasenja. Otud 
oštra osuda docetizma u 2 Iv 7. 


Ali docetizam će i idućih stoljeća opsjedati kršćanski nauk, Pri- 
družit će mu se u 2. i 3. stoljeću gnosticizam koji će na temelju os- 
vjedočenja da je tvar zla nijekati zbiljnost Gospodinova tijela. Teo- 
lozi kao Tertulijan i Irenej oštro će odbaciti i osuditi te zablude, 
znajući da se njima niječe bit novozavjetne vjere koja drži da se 


% Utjecaj Nicejskog Vjerovanja na kasniju kristologiju istražuj 
j Ju na pr. A. 
GRILLMEIER, Christ, 272—273; B. STUDER-B. DALEY, Soteriologi š - 
LMEIER, Vorbereitung, 70. 73, : Basa has 
m. piu svezi s izričajem »za nas i naše spasenje« vidi E. BOULARAND, Hćrćsie, 
a O »sišao«, usp. E. BOULARAND, Hćrćsie, 366—369. 
o oko se«, USp. E. BOULARAND, Hćrćsie, 369—373; J. N. D. KELLY, 
3 3 


47 


špasenje ostvarilo otajstvima života Isusa Krista. Bez Isusova »tije- 
la« nema spasenja. Stoga nije čudo što su i nicejski Oci u Vjerovanje 
uvrstili »postao je put«. 

Izraz su protumačili s »postao je čovjekom«. Riječ put prethodne 
saborske tvrdnje prvenstveno je pojam hebrejske antropologije. U 
njemu vrijednost i dubinu naziru ljudi hebrejskog mentaliteta. Vje- 
rnici helenističke izobrazbe kudikamo lakše shvaćaju kad se veli 
»postao je čovjek«. Izraz posebice ističe da je Isus potpuni čovjek. 
Gospodin posjeduje sve što pripada čovjeku i živi pravim ljudskim 
životom. Takvog nam Isusa pokazuje i Novi zavjet. U svemu je sli- 
čan i nalik ljudima osim u grijehu. Time je zaista zgodno nadopu- 
njen prethodni izričaj i nije neki suvišni dodatak.“ 

Iz Kristova zemaljskog života Sabor izrijekom spominje samo 
»trpio je«. U izrazu je ožet čitav Gospodinov život koji dosiže vrhu- 
nac u smrti na Križu. Tumačiti »trpio je« nije ovdje moguće. To bi 
značilo izlagati cijelu Bibliju. Isusova smrt i njeno značenje »za nas 
ljude« predmet je cijele biblijske poruke. Da se razumije »trpio je«, 
valja imati pred očima sve bogatstvo smisla Gospodinove muke i 
smrti. Isto vrijedi i za »uskrsnuo je«. I to ostavljamo bez tumačenja. 
Čitatelj zacijelo zna što Kristovo usukrsnuće znači za samoga Kris- 
ta, njegove učenike i za čitav svemir. Pavao je bio kratak: »Ako 
Krist nije uskrsnuo, naše je propovijedanje prazno« (1 Kor 15, 14). 
Apostol je izrekao bit. Samo je odmah nadodao da je »Krist uskrs- 
nuo od mrtvih«, (1 Kor 15, 14) i zato je »Božja sila i Božja mudrost« 
(1 Kor 1, 24). Preobrazba se čovjeka i svijeta ozbiljuje u Isusovoj 
smrti i uskrsnuću. Stoga su ti čini srž novozavjetne propovijedi. Za- 
io uđoše kao bitne istine u Nicejsko Vjerovanje. 

Oci su u Vjerovanje“ uvrstili i »uzašao je na nebo«. Taj uzlazak 
pokazuje da je Isus Bog. »Uzlazi« otkud je »sišao«. Ali u Kristovu 
uzašašću valja vidjeti povijesno-spasenjski čin. Tako je mislio Pavao 
kad u Ef 2, 5—6 tumači“ jednu stranu kršćanskog krštenja. Vjernik, 
po Pavlu, u krstu uzlazi zdesna Bogu, jer se od uskrsnuća tu nalazi 
isus za koga se kršćanin krsti. Po uskrslom i proslavljenom Kristu 
čovjek je napokon stigao na odredište svoga putovanja. Vratio se je 
Bogu koji ga je stvorio iz ničega. Gospodinov uzlazak na nebo čov- 
jekov je povratak u krilo božanskoga života. 

Na kraju kristološkog ulomka stoji da će Isus još jednom »doći«, 
To je vjera u Isusovu paruziju. Zna se da je ona prva novozavjetna 
misao. Paruziju su evanđeoski vjestonoše stavili na čelo svoga pro- 


% Za izričaj »učovječio se« vidi £. BOULARAND, Hćrćsie, 373—378; I. BAC- 
KES, Das triniitarische, 136. 

#% O izrazima »trpio je«, »uskrsnuo« i »uzašao«, usp. E. BOULARAND, 
382—394. 

# Usp. M. MANDAC, Krst, 72—75. 

povijedanja. Paruziji je usmjerena rana kršćanska vjera. Ona je cilj 
sve povijesti spasenja. Paruzija je uspostava konačnoga Božjeg kra- 
ljevstva. To je trenutak kad povijest prelazi u vječnost. Paruzija je 
zadnji Božji spasiteljski zahvat. Stoga su prvi kršćani s velikom na- 
dom ponavljali da će Isus »doći« i usrdno ga molili: »Dođi, Gospodi- 
ne Isuse« (1 Kor 16, 22; Otk 22, 20). 


Sabor napokon veli" da će Isus »suditi«. Stani je zavjet propo- 
vijedao da će sam Jahve biti eshatološki sudac, Kad se zametnula 
misao da će Mesija vršiti sud, isticalo se da će to činiti ovisno o Ja- 
hvi. U. Novom zavjetu stoji da Otac sud prepušta Sinu (Iv 5, 27—30: 
Mt 16, 27; 25, 31—46). Krist već na zemlji sudi kao što će biti poslje- 
dnji sudac. Sudi pojedinca zasebno, ali će biti i sudac za sve. Sudu 
neće nitko umaknuti. Podvrgnui će mu se »živi i mrtvi«. 


Duh Sveti 


Nicejska je pneumatologija* kratka. Duh se Sveti samo spomi- 
nje, ali je već to od odsudna značenja. Oci su time izrazili Svoje uv- 
jerenje da je Duh bitan u naviještanju Evanđelja. Kao što »vjeruje- 
mo« u Oca i Sina, tako »vjerujemo i u Duha Svetoga«. Razlog je 
kratkoće trećeg članka posve razumljiv. O Duhu Svetom nije u Ni- 
ceji bilo rasprave, iako je Arije i Duha krivo poimao. Oci su poput 
svojih predhodnika kudikamo bogatije vjerovali u osobu i djelo Bo- 
žjega Duha nego su to umjeli i htjeli izraziti. 


C. Značenje Nicejskog sabora 


Jedva se može iskazati uloga i značenje ovoga Sabora u životu 
Crkve. S njim se ostali sabori ne mogu mjeriti. Utjecaj mu je bio 
golem. I danas ga prihvaćaju sve kršćanske zajednice te je odista 
ekumenski sabor. Njegovo je Vjerovanje svojina svih kršćana. U 
prijašnjim vjekovima gotovo se vjerovalo u nadahnutost Nicejskoga 
Vjerovanja te su ga znali izjednačivati s Biblijom. Pape su Sabor 
potvrdile. Njegovo su Vjerovanje usvojili potonji sabori u Carigra- 
du, Efezu i Kalcedonu. 


, Nicejsko je Vjerovanje prva definicija Crkve. Vjernik ga je du- 
žan prihvatiti. Oci su u njemu izrekli svoj konačan sud u pogledu 


# Usp. E. BOULARAND, Hćrćsie, 395—399. 
%# O njoj vidi E. BOULARAND, 401—422. 

arijevskih zabluda. Pri tom su se služili riječima koje su smatrali 
najprikladnijima za izražavanje vjere.“ Vjerovanju su nadodali i 
anatematizme" u kojima su saželi nauk koji treba zabaciti. 


KRISTOLOŠKA KRIVOVJERJA 
1. Apolinarizam 


Apolinar (310—390), biskup u Laodiceji, bijaše viđeni teolog 
svoga naraštaja. Drugovao je s Atanazijem ii Bazilijem. Odlučno je 
branio Nicejsko vjerovanje i time stekao velik ugled u Crkvi. Svoje 
kristološke misli počinje izražavati oko 352. Apolinar je zapravo prvi 
postavio pitanje sazdanosti Kristova bića. Možda je pri rješenjima 
bio pod utjecajem arijevskih razmišljanja," ali je neosporno da je 
prvi u povijesti stvorio potpun kristološki sustav. Ispočetka se teo- 
lozi nisu obazirali na Apolinarove tvrdnje. Ali kad su postale pozna- 
tije, osudila ih je Aleksandrijska sinoda iz 362, iako Apolinarovo 
ime nije izrijekom spomenula. Uza sve to Apolinar nastavlja širiti 
svoj nauk koji oko 370. ulazi u žarište teoloških rasprava. Tada se 
već uočilo koliko je Apolinarova kristologija nedostatna. Sam je pa- 
pa Damaz u pismu Istočnim biskupima 378. osudio Apolinarovu mi- 
sa0.% I sinode u Aleksandriji (378) i Antiohiji (379) osuđuju apolina- 
rističko krivovjerje. Carigradski je sabor 381. također odbacio apo- 
linarizam.%* Car Teodozije građanskim zakonom 383. zabranjuje 
apolinanističku zajednicu. 


Apolinar je bio dubok teolog. Svoj je sustav zaodjenuo u vješti 
biblijski i filozofski rječnik. Misao mu je veoma istančana. Kristo- 
logiju je gradio vodeći računa o religioznoj čovjekovoj potrebi. Že- 
lio je istaknuti vjersko značenje Isusova utjelovljenja pa mu je zato 
utjecaj* bio prilično raširen. 


Apolinarovu misao nije bilo lako shvatiti. Mnogi su se prevarili 
u njenom prosuđivanju. To se dijelom dogodilo i Atanaziju. Može 
: 8 O značenju Nicejskog Vjerovanja, usp. I. O. de URBINA, Nicće, 88—92; B. 
STUDER-B. DALEY, Soteriologie, 116. 117; R. SEEBERG, Lehrbuch, 46. 
% O njima usp. E. BOULARAND, Hćrćsie, 422—435; I. O. de URBINA, 31. 92; 
J. N. D. KELLY, Bekenntnisse, 200-207, 234—240. . x g 
% Pitanje odnosa apolinarizma i arijevstva još nije potpuno istraženo, Apoli- 
nar je vjerojatno sažeo kristološke tvrdnje koje su prethodile njemu i Ariju. O 
tome usp. A. GRILLMEIER, Christ, 329, Vorbereitung, 102. 103; J. N. D. KELLY, 
Early, 289. 290. : 
% Tekst se nalazi u DENZINGER-SCHONMETZER, br. 149. ' 
% O apolinarizmu na tom saboru, usp. J. N. D. KELLY, Bekenninisse, 328—333. 
% O Apolinaru i njegovu kristološkom sustavu vidi T. ŠAGI-BUNIĆ, Formula, 
69 bilj. 17; Deus, 42; J. N. D. KELLY, Bekenntnisse, 330; Early, 289. 290. 295. 296; 
A. GRILLMEIER, Vorbereitung, 104. 105. 

se reći da se u Pismu Epiktetu pobija ponešto iskrivljeni apolinari- 
zam. Ali kako je to krivovjerje važnije kristološko zaleđe Atanazije- 
va Pisma, ovdje ga ukratko prikazujemo. 


Apolinar je prije svega htio iz Crkve odstraniti ono propovije- 
danje o Kristu gdje se isticao dualizam. To se prvenstveno odnosilo 
na Pavla Samosatskog i adopcijaniste. Tu se za Krista tvrdilo da 
je običan čovjek na kog je sišao Božji Duh. Takav Krist, po Apoli- 
naru, ne može spasiti čovjeka. Ljude otkupljuje jedino utjelovljeni. 
Bog. Krist treba biti Bog da bi spasenje bilo zbiljsko. Zato je Apoli- 
naru nadasve stalo da čovječju zbilju najintimnije i najprisnije po- 
veže s Bogom u Isusu Kristu. 


Apolinarova kristologija dobrim dijelom proizlazi iz njegove 
antropologije u kojoj se isprepliće platonistički i biblijski utjecaj. 
Po platonizmu i Bibliji čovjek se definira kao duh u tijelu. Kad god 
se neki duh nađe u ljudskom tijelu, pred sobom imamo čovjeka, Obi- 
čan je čovjek zato čovjek što tu ljudska duša boravi u ljudskom ti- 
jelu. Ista se definicija obistinjuje i na Kristu. I tu je riječ o duhu u 
čovječjem tijelu. Samo se u Kristu, za razliku od ostalih ljudi, u ti- 
jelu nastanio božanski duh, a ne stvorena ljudska duša. Time je i 
Krist čovjek jer se i u njegovu slučaju duh nalazi u ljudskom tijelu. 
Kad bi i anđeoski duh bio nazočan u ljudskom tijelu, po Apolinaru 
bi i takvo biće bilo čovjekom jer je čovjek duh u tijelu. To je teme- 
ljna Apolinarova misao" iz koje niču njegove daljnje tvrdnje. 


Po Apolinaru, dakle, čovjeka u Kristu uspostavlja sjedinjenje 
Riječi s ljudskim tijelom. Tako Riječ zaista postaje tijelom. Atana- 
zije vjerojatno na to smjera kad u Pismu Epiktetu ponavlja da se po 
apolinarizmu Riječ pretvorila i preobrazila u put. Jasno je da Apoli- 
nar to nije učio. Ali budući da je tvrdio kako Riječ u Kristu umje- 
sto duše s tijelom tvori čovjeka, razumijemo zašto Atanazije to pri- 
kazuje kao pretvorbu Riječi u tijelo. Po Atanaziju protivnici uče: 
»Riječ je istobitna s tijelom... pretvorila se u tijelo... pretopila se 
u kosti ii tijelo«."" Prema tome, po Apolinaru, sjedinjenje duše i tijela 
u čovjeku nije samo slika sjedinjenja Riječi i tijela, već pravo tumače- 
nje otajstva Kristova utjelovljenja. U običnu čovjeku tijelo i duša 
tvore čovjeka, a u Kristu čovjeka tvori sjedinjenje Riječi ii tijela. Vidi 
se da Apolinar uči kako Krist ne posjeduje stvorenu ljudsku dušu, 
već njeno mjesto u Kristu zauzima Riječ Božja. Ovo nijekanje Kris- 
tove ljudske duše značajka je Apolinarove kristologije. Apolinar 


% Usp. T. ŠAGI-BUNIĆ, Formula bilj. 59; J. N. D. KELLY, Bekenntnisse, 380. 

% Usp. A. GRILLMEIER, Christ, 331; Vorberitung, 105; H. de RIEDMATTEN, 
Christologie, 218. 

97 Epiktet, 4, 1056D—1057A ; 6, 1060A ; 7, 1061C. 


51 


drži da Isus ne mora imati ljudsku dušu da bi bio čovjek. Dosta je 
da ima ljudsko tijelo i da se u tom tijelu nalazi božanski duh Riječi 
i već je time pravo ljudsko biće. 


Apolinar je odsutnost duše u Kristu izveo iz činjenice što je 
Isus djevičanski začet. Kristovo tijelo u krilu Dievice nastaje i raz- 
vija se snagom Božje moći. Pri tom mužev udio nema nikakve 
uloge. I to je veoma značajno. Po Apolinarovu sudu ljudski se duh, 
mada izravno od Boga stvoren, prenosi preko ljudskog sjemena. 
Očevo je sjeme sredstvo kojim se sinu daje i udahnjuje besmrtni 
duh. Budući da je Isus začet po Bogu, jasno je da nema ljudske 
duše jer je nije imalo što prenijeti i uliti u Kristovo tijelo." Apoli- 
nar otud zaključuje da sami Logos u Kristovu tijelu vrši ulogu što 
je u običnu čovjeku obavlja stvorena duša. I to je također znamen 


apolinarizma. 


"Tako, po Apolinaru," sav život u Kristu potječe iz Riječi. Logos 
lizički i biološki oživljuje Isusovo tijelo, Riječ je životno počelo u 
Kristu. Ona giba tijelo koje je puko i nepokretno sredstvo. Pruža 
mu energiju i moć. Riječ u Kristu misli, hoće i osjeća. Stoga je Riječ 
izravni nosilac svega što se u Isusu zbiva. Štogod se dogodilo Kristu, 
izravno se odnosi na Riječ jer je ona životni pokretač Kristova t:- 
jela. 

Krist se, kako vidimo, sastoji od dva »dijela«: tijela i Riječi. 
'Ta dva »dijela« sastavljaju »cjelinu« koja se zove Krist. Ali ta dva 
dijela nisu jednake vrijednosti. Tijelo je nepokretno i bez života. 
Sav život i djelovanje dolaze od Riječi. Ipak ni Riječ ne može dje- 
iovati u svijetu bez tijela. Prema tome za utjelovljenje nužna su 
oba dijela. Da bi Krist bio čovjek, potreban je i Duh i tijelo. Uza 
sve to glavnu riječ u Kristu vodi Logos. On pokreće i djeluje, od- 
lučuje i određuje. Tijelo nema u sebi pokretne moći ni sile. To pri- 
ječi da se tijelo, uzeto za se, smatra za »narav«. Ni utjelovljeni Logos, 
promatran odvojeno, ne može se nazvati »narav«. Za djelovanje 
među ljudima treba mu tijelo. Tako Apolinar dolazi do svoje zna- 
menite izreke da u Kristu postoji samo »jedna narav«. Kao što u 
čovjeku duša i tijelo tvore jednu narav, tako je i s Kristom. Božja 
Riječ i njezino tijelo u Kristu samo su »jedna narav«. U toj »jednoj 


% G ulozi djevičanskog začeća u Apolinara vidi A. GRILLMEIER, Vorberei- 
tung, 112; Christ, 336; H. de RIEDMATTEN, Christologie, 215. 216. 230. 232; Some, 
240—244; R. A. NORRIS, Manhod, 88; J. N. D. KELLY, Early, 292. 293. 

% O ulozi Logosa u Kristovu tijelu po Apolinaru, usp. T. ŠAGI-BUNIĆ, For- 
mula, 57; J. LIEBAERT, Incarnation, 144. 145. 147. 148; J. N. D. KELLY, Early, 
292. 293; A. GRILLMEIER, Christ, 329—340. 

naravi« djelovanje pripada Riječi, a tijelo je sredstvo u rukama Ri- 
ieči.!" Apolinar otud zaključuje da je u Kristu jedna hipostaza, 
zedna osoba, jedna energija i volja. 


Apolinar je bio ponukan da pobliže razmišlja o odnosu Kristova 
tijela prema božanstvu Riječi. Po Atanaziju Apolinar je učio da je 
Isusovo tijelo »istobitno s Riječi«. Štoviše, Atanazije ističe da je to 
osnovna apolinaristička tvrdnja." Čini se da se Atanazije u sudu 
nije prevanio. Istina je da Apolinar smatra kako je Gospodinovo 
tijelo, jer .je uzeto od Marije, jednako našemu. Ali je ono takvo 
samo u toriji i pameti. To tijelo u zbilji nije nikada bilo jednako 
ostalim ljudskim tijelima jer nikada nije postojalo za se. Uvijek je 
bilo sjedinjeno s Riječi, i zato tijelo Riječi. Time je postalo božansko. 
Kristovo je tijelo Božje tijelo i sami Bog. Dio je božanske biti i 
stoga istodobno s Bogom. Time se posve razlikuje od svakoga dru- 
gog ljudskog tijela.!" To je navelo Atanazija'" i ostale Apolinarove 
protivnike da mu prebace kako uči da je Isusovo tijelo »vječno«, 
»nebeskog podrijetla« i »Logosove biti«. Apolinar to zaista nije učio, 
ali je zacijelo mislio da je Gospodinovo tijelo skroz drukčije od 
ljudskog tijela i gotovo istobitno s božanstvom. Neki su njegovi 
učenici izrijkom govorili o istobitnosti Isusova tijela s naravi Riječi. 
Time su samo do kraja ostali doslijedni Apolinarovim pretpostav- 
kama. 


Istobitnošću Isusova tijela s božanstvom Riječi Apolinar uteme- 
liuje svoje tvrdnje o spasiteljskom značenju Gospodinova tijela. Tek 
s božanskom istobitnošću Isusovo tijelo postaje izvorom spasenja. 
Ako Isusovo tijelo nije božansko, otpada mu euharistijska i krsna 
vrijednost. Ne bi bilo koristi krstiti se i hraniti tijelom koje nije 
pretvoreno u božanstvo. Isto tako s pomoću iste istobitnosti Apoli- 
nar misli riješiti trojstveni problem koji s utjelovljenjem postaje 
još zamršeniji. Ako Isusovo tijelo nije istobitno s Bogom, tad s ut- 
jelovljenjem u Bogu Trojstvo postaje  četverstvo. — Atanazije 
u Pismu Epiktetu svraća pozornost i na tu stranu apolinarizma!" i 
trudi se pokazati da Trojstvo ostaje Trojstvo, iako se zbilo Utjelov- 
ljenje i makar Gospodinovo tijelo ostaje i poslije sjedinjnja s Riječi 
ljudsko tijelo. 


1% Za Apolinarov monofizitizam vidi J. LIJEBAERT, Incarnation, 145—149; J. N. 
D. KELLY, Bekenntnisse, 330; Early, 293. 294; A. GRILLMEIER, Christ, 334—338; 
Vorbereitung, 108—112; H. de RIEDMATTEN, Christologie, 214—218; Actes, 52. 54. 

11 Epiktet, 9, 1064C; 4, 1056B. 

12 Za Apolinarovo mišljenje o Isusovu tijelu vidi T. ŠAGI-BUNIĆ, Formula, 
58. 59. 67; E. D. MOUTSOULAS, Lettre, 322. 323; A. GRILLMEIER, Christ, 331; 
Vorbereitung, 107; H. de RIEDMATTEN, Christologie, 219. 

203 Epiktet, 2, 1058AB ; 8, 1064B. 

mE, 8, 1064B; 9, 1064C—1065A; 2, 1052A—1053A. Tu stranu apolinarističkog 
nauka naročito ističe T. ŠAGI-BUNIĆ, Formula, 57. 58. 61. 67. 70 bilj. 23. 

Apolinar je imao i druge razloge koji su ga naveli na nijekanje 
Kristova potpunog ljudstva. Ovdje mislimo na njegov strah da će 
u Kristu nastati nutarnji sukob između Riječi i ljudskog duha. Dok 
je Riječ po naravi sveta, ljudski je duh po sebi griješani u stalnoj 
opasnosti da prekoraci Božju zapovijed. Ta nutarnja podvojenosi 
otpada, ako Isus nema ljudske volje i razuma.!* Apolinar svoju kris- 
tologiju potkrjepljuje načelom koje veli da dva potpuna i cjelovita 
duha ne mogu postojati u jednoj osobi. Prema tome!“ nije moguće 
da ljudski duh bude nazočan uz Riječ u Kristu. Stvorena duša mora 
otpasti. Suvišna je jer u Kristu boravi vrhovni duh, sama Božja 
Riječ. Ako Krist ima ljudsku dušu, tada je običan čovjek kojeg Bog 
može tek posiniti, ali ne može biti Božji Sin po naravi. 

Apolinaru se ne da opovrgnuti doslijednost u razmišljanju. Isto 
tako valja prihvatiti njegove dobre nakane. Ali se mora priznati da 
njegov Krist nije istovjetan s Isusom evanđeoskih uspomena. Stoga 
je Atanazije bio u pravu što je upozorio u Pismu Epiktetu na Apoli- 
narove krive tvrdnje. 


2, Arijevo poimanje Utjelovljenja 


Temeljena je Arijeva kristološka misao da se u Kristu nije 
utjelovila Božja riječ, jer ona kao Božje svojstvo nije osoba pa se 
nije mogla ni utjeloviti. Po Ariju u Isusu se nastanila Riječ koju 
je Bog stvorio kao posrednicu stvaranja. Prema tome Riječ u Kristu 
razlikuje se od riječi u Bogu. Vjerojatno to ima Atanazije pred 
očima kad u Pismu Epiktetu govori o krivovjernicima »po kojima je 
Krist zasebni netko, a Riječ Božja opet netko drugi«.!"“ 

Po Ariju, kojeg je antropologija slična Apolinarovoj, čovjekova 
je duša odsjaj stvoriteljske Riječi. Polazeći od te pretpostavke, zak- 
ljučio je da Kristu koji posjeduje nebesku Riječ nije potrebna ljuc- 
ska duša. Krist je zato čovjek što je u njemu stvorena Božja Riječ 
sjedinjena s ljudskim tijelom. Na temelju te činjenice Arije izrije- 
kom niječe opstojnost ljudske duše u Kristu. Njeno je mjesto i 
dužnosti preuzela Riječ. Riječ je duša u Kristu i zato u njemu vrši 
sve biološke i psihičke funkcije što ih u običnu čovjeku obavlja 
ljudski duh. Tek je to razlika između Isusa i bilo kojega drugog čov- 
jeka. 


25 O tome usp. J. LIEBAERT, Christologie, 145. 146; A. GESCHE, Ame, 421; J. 
N. D. KELLY, Early, 292. 293; H. de RIEDMATTEN, Christologie, 210—212. 

16 O tom vidi T. ŠAGI-BUNIĆ, Formula, 69; Deus, 42—50; A. GRILMMEIER, 
Christ, 332. 333; Vorbereitung, 106; J. LIEBAERT, Incarnation, 145. 146; H. de RIE- 
DMANT, Christologie, 209. 210. 

107 Epiktet, 2, 1058C; 10, 1065C. Usp. E. D. MOUTSOULAS, Lettre, 328; A. GRIL- 
LMEIER, Christ, 245—248; Vorbereitung, 74—77; J. N. D. KELLY, Early, 280. 

Riječ se je mogla neposredno i izravno sjediniti s Kristovim 
ljudskim tijelom jer je i sama stvorena. Po Arijevu sudu Riječ je u 
Kristu subjekt svih djelovanja. Sve što čini Krist, to vrši Riječ. 
Nosilac je svih patnja, iskustava, neznanja i napredaka u dobru. 
Arije baš otud dokazuje da Krist nije Bog. Sam Atanazije naznačuje 
da je arijevski teološki sustav sagrađen na krivoj kristologiji. Veli: 
»Arijevci, zacijelo, ne razumješe tjelesnu nazočnost Riječi i što se 
radi mje govori, ali ipak tu crpiše izliku za svoje krivovjerje«.!"* 
Isto ponavlja kad piše: »Čitatelj Pisma mora ispitati kad ono zbori 
o božanstvu, a kad o ljudskoj naravi Riječi. Tako nećemo, uzevši 
jedno za drugo, što se dogodilo arijevcima, zalutati«.!"“ Ulogu kri=- 
tologije za Arijevo razmišljanje o Božjoj Riječi Atanazije jasno pri- 
mijećuje i u ovoj naznaci: »Dok ovi borci protiv Krista motre kako 
Gospodin trpi (...) hule na njega riječima: tko to podnosi, ne može 
biti Bog niti istobitan s Ocem«.!!" 

Po Ariju u Kristu je samo jedna narav, sastavljena od ljudskoga 
tijela i stvorene Božje Riječi. Time Krist sliči svakom drugom čov- 
jeku. Razlika je samo u tome što Krist mjesto ljudske duše ima u 
sebi nebesku Riječ. 

Danas se čudimo što taj dio Arijeva nauka nije zapažen na 
Nicejskom saboru. Oci su pobijali samo njegovo umovanje o Riječi, 
a prešutiše njegovo nijekanje Kristove duše. Ni Atanazije nije to 
predbacivao Ariju. To se otud razumije što do pojave apolinanizma 
ni pravovjerni teolozi, osim Antiohijaca, nisu temeljitije razmišljali 
o Isusovoj duši. Tako se taj dio Arijeve teologije!!! razmjerno kasno 
razotkrio. 


3. Psilantropizam i adopcijonizam 


Atanazije u svojim Pismima napada nauk po kojem bi Isus bio 
isključivo čovjek. To se izražavalo tvrdnjom da je Isus »puki čovjek« 
(psil6ćs dnthropos). Atanazije piše: »Na temelju onoga što se (u Kristu 
vidi) misli se da je Gospodin naprosto čovjek«."!" Ipak se čini da je 
jedva kad bilo kršćana koji bi tako mislili o Kristu. To zna i sam 
Atanazije. Stoga o tom krivovjerju pobliže kaže da se u njemu uči 


28 Ser I, 3, 536A. 

19 Ser II, 620C—621A. 

119. Ser IV, 22, 673C. 

M1O Arijevoj kristologiji vidi A. GRILLMEIER, Vorbereitung, 68—73; Christ, 
238—245; Mit, 123; I. O. de URBINA, Nicće, 45; A. von HARNACK, Lehrbuch, 202; 
B. STUDER-B. DALEY, Soteriologie, J. LIEBAERT, Incarnation, 112—120; A. GE- 
SCHE, Ame, 404; J. N. D. KELLY, Bekenntnisse, 230—233; E. BOULARAND, Hćrć- 
sie, 79. 80. 

i2 Ser IV, 19, 668B. 

kako je na Isusa, »čovjeka naprosto«, sišla Riječ Božja kao na pri- 
jašnje proroke. Atanazije bilježi: »Tvrde da je Riječ sišla na svetu 
čovjeka (Isusa) kao na jednog od proroka«. Na drugom mjestu za 
iste protivnike kaže da »bajaju i vele da je Riječ sišla na nekoga 
čovjeka (Isusa) koji je od Marije onako kako je silazila na bilo ko- 
jeg proroka«.!! To se krivovjerje u povijesti naziva psilantropizam, 
jer se tu uči da je Isus »običan« (psilćs) čovjek. Imenuje se i nazivom 
adopcijonizam ukoliko se po istom nauku misli da je Bog »običnog 
čovjeka«, Isusa, posvojio za svoga Sina kad je u krštenju na nj sišla 
Božja Riječ. 

Atanazije ne spominje teologe koji zastupaju to mišljenje, ali 
znamo da ih je u ranim stoljećima bilo mnogo i da se njihov nauk 
dugo održao na životu. Posljedice takvoga učenja možda postoje i 
danas. Mnogi ljudi Isusa drže za obična čovjeka, prisnije povezana 
s Bogom. Jedino ga smatraju prorokom koji naviješćuje ćudoredni 
preporod i ljubav prema bližnjemu. Nauk o Isusu, »običnom čovje- 
ku« i »proroku«, bio je kao kristologija nazočan među judeokršća- 
nima koje znamo pod imenima ebioniti, elkazaiti i mandejci. Za njih 
je Isus isključivo »Prorok istine«. Psilantropizam kao adopcijonizam 
vezan je uz ime Teodota iz Bizanca i Pavla Samosatskog. Pavao je 
tako korjenito razlučivao Riječ od Isusa te se možda na nj odnose 
Atanazijevi napadi na one koji strogo razlikuju čovjeka iz Marije 
i božanski Logos.“ 


4. Docetizam 


Atanazije se okomljuje i na ljude koji nisu priznavali zbilju 
Isusova tijela. Takvi su sumnjali u »narav« Gospodinove puti. Dr- 
žali su da je »umišljaj« i »privid«. Po njima je Isus »prividno«, ali 
ne i »u zbilji nosio tijelo<.'" To ipak ne znači da oni misle kako je 
Isus bio bez tijela. Posjedovao je tijelo, ali nebeskoga ili anđeoskog 
podrijetla. Anastazije na to smjera kad odbacuje misao onih što uče 
da Krist nije uzeo tijelo od Marije, već da ga je oduvijek posjedo- 
vao. Anastazije piše da takvi govore kako »Riječ nije iz Marije, već 
iz svoje biti sebi oblikovala trpljivo tijelo«. Isti ponavljaju da »tijelo 


118 Epiktet, 2, 1053B ; 11, 1068A. 

14 Usp. Epiket, 2, 1053C; 10, 1065C, Mi te rečenice dovodimo u svezu is arijev- 
skom kristologijom. Zna se da su u idućem teološkom pokoljenju aleksandrijski 
teolozi na čelu s Ćirilom predbacivali antiohijskim učiteljima da o Kristu govore 
Kao o osobi različitoj od Riječi Božje. Štoviše, Ćiril je optužio Antiohijee da je 
za njih Krist običan čovjek u koji se nastanila Božja Riječ. Teško je vjerovati 
da Atanazije istim predbacivanjem već sada napada Antiohijce. Njemu su zaci- 
jelo pred očima psilantropisti, adopcionisti, arijevci i Pavao Samosatski. 

15 Ser IV, 15, 657C; Epiktet, 2, 1053A, 

Riječi nije mlađe od njezina božanstva, nego je s Riječi posve suv- 
ječno, jer se sastoji iz biti Mudrosti«. Oni ,prema tome, misle da je 
»Isusovo tijelo postojalo i prije Marije«.!'* Atanazije zabacuje takvu 
kristologiju jer ona dokida spasenje. Budući da je Kristovo ljudsko 
tijelo posrednik spasenja, jasno je da otkupljenja nema ako je Isu- 
sovo tijelo privid ili ako nije s našim srodno. Utjelovljenje i vazem- 
no otajstvo stoje na izvoru čovjekova pobožanstvenjenja. Krist je 
postao zbiljski čovjek da bi otkupljenje bilo nepatvoreno. To Ata- 
nazije izražava riječima: »Spasitelj je odista ii zbilja postao čovjekom 
...) ako je Riječ (...) samo prividno bila u tijelu (...) slijedi 
...) da je ljudsko spasenje i uskrsnuće samo privid«,''7 


m 


Poznato je da je docetizam veoma rano počeo ugrožavati kršćan- 
stvo. Nazočan već u Novom zavjetu, neprekidno se suprostavljao 
kršćanskoj misli. Posebice je bio u modi među valentinovcima i 
marcionitima, ali mu tragove susrećemo i u pučkom docetizmu. 
Niknuo je iz nepovjerenja prema tvari i uvjerenja da Bog ne može 
unići u ljudsku povijest. Budući da je tvar proglašena zlom, jasno 
je da je bilo teško povjerovati kako se Bog može s njome sjediniti. 
Ako se uz to Bog odstrani iz ljudske povijesti, preostaje da se govor 
o Utjelovljenju shvati kao prividni Božji prolaz kroz ljudsko ops- 
tojanje. Vidi se da je time u srži pogođena novozavjetna poruka o 
otajstvima Isusova života kao spasenjskim činima. Tako je doceti- 
zam uistinu velika zabluda. Protivi se Novom zavjetu po kojem je 
Spasitelj utjelovljena Riječ Božja. 


5. Origenizam 


Atanazije na jednom mjestu pobija one koji uče da je »Riječ 

i prije svoga dolaska« na svijet »imala ljudsku dušu i u njoj bila 
uvijek«.!* Slično je mislio Origen1!" koji je držao da je svijet duša 
i nebeskih duhova vječan. Po Origenu jedna je duša bila vječno 
sjedinjena s božanskom Riječi. Posredstvom se te ljudske duše Riječ 
utjelovila, jer je duša bila spojnica između Riječi i tijela uzeta iz 
Marije. Valjda Atanazije ima pred očima to origenističko mišljenje 
kad u spomenutom ulomku govori o vječnosti Isusove duše. 

16 E, 2, 1053AB ; 8, 1064B. 

47, 7, 1061A. 

45 E, 8, 1064B. 


49 O Origenovoj kristologiji usp. J. N. D. KELLY, Early, 155; J. LIEBAERT, 
incarnation, 98. 

TREĆE POGLAVLJE 


ATANAZIJEVA MISAO O KRISTU I NJEGOVU DJELU 
A. ISUSOVO DJELO 


1. Iskonski čovjek 
Čovjek slika Božja 


Atanazije u Pismu Serapionu izravno naznačuje da je čovjek 
x»u početku načinjen po Slici«.t Očito je da mu pred očima lebdi iz- 
reka iz Post 1,26 gdje se za čovjeka veli da ga je Bog stvorio »na 
svoju sliku (kat' eik6ćna) i priliku«. Atanazije ispušta izričaj »na 
priliku«, jer ga, mimo teološkog običaja svog vremena, smatra isto- 
značnim s tvordnjom »na sliku«. I Novi zavjet zna da je čovjek ot- 
kan po Slici Božjoj. To izrijekom bilježe Pavao (1 Kor 11, 7) i Jakov 
(Jak 3, 9). Tema je draga i piscima prvih kršćanskih stoljeća; pose- 
bice Klementu, Onigenu i Grguru iz Nise. 

Po Atanaziju Isus je Slika (eik6n) Boga Oca. Apostol to jasno 
piše u 2 Kor 4, 4ii Kol 1, 15. Stoga Atanazije tvrdi: »Sin je Slika (.. .) 
Sin je Očeva Slika«.* Razumije se da je jedino Sin, ukoliko se rađa 
iz Oca, prava i potpuna Očeva Slika. Otac je sebe izrazio u Sinu i 
zato mu je Sin Slika. To je razlog zašto samo po Sinu spoznajemo 
Oca. 

Polazeći od činjenica da je Sin Očeva Slika, Atanazije bez pote- 
škoće shvaća izreku iz Post 1, 26. Po njemu izraz kat eik6na (»po 
Slici«) uključuje dvoje. U prvom redu znači da je Slika stvoritelj 
čovjeka. Bog je posredstvom svoje Slike, a to je njegov Logos, saz 
dao čovjeka. Ali kat eikćna istodobno veli da je Logos uglednik u 
Božjem stvaranju čovjeka. Čovjek je načinjen prema Božjoj Slici. 
Prema tome, »slika« je Slike i nalazi se u posebnom odnošaju s Bo- 
žjim Logosom. Čovjek ima udjela na Božjoj Slici. Budući da je u 
Riječi prisutan Otac i Duh, čovjek je, ukoliko je slika Božje Slike, u 
relaciji s Ocem i Duhom. Sve se čovjekovo dostojanstvo sastoji u 
tome što je načinjen »po Slici«. 


Istina je da cijela priroda posjeduje obrise Riječi koja je sve 
stvorila, ali Biblija jedino za čovjeka kaže da je načinjen »po Slici«. 
Čovjek, prema tome, pred Bogom slovi kao »slika« njegove vlastite 
Slike. Time po milosti zadobiva čest na vlastitostima koje Slici pri- 
padaju po naravi. S Riječju je on prisno živio i tako uživao blažen- 
stvo, sreću i vječni život. Vrhunsko čovjekovo dobro i vrelo ostalih 
njegovih povlastica i blagodati bijaše stvorenost »po Slici« Božjoj. 


Čovjek je »logičan« 


Atanazije ponekad čovjeka označuje naznakom »logičan«. Tvrdi. 
da je Bog čovjeka načinjena od »zemaljskog gliba« (Post 2, 7) preo- 
brazio u »logična (logikćs) čovjeka«.* Time želi reći da čovjek dolazi 
na poseban način u dodir sa Slikom Božjom kojoj je ime Logos. Čo- 
vjek je logikć6s jer je posebice vezan s Logosom. To ga razlikuje od 
životinja i ostalih »nelogičnih« stvorenja koja su, po Atanaziju, 
dloga.“ To znači da nisu kao čovjek stvorena na Sliku Božjega Logo- 
sa. Kad, dakle, Atanazije“ veli o čovjeku da je »logičan«, ne misli 
samo reći da je čovjek razuman, već da je u posebnu odnošaju sa 
stvaralačkim Logosom. 


»Um« je značajka čovjeka 


U Pismu Serapionu Atanazije naglašava da kršćanin mora us- 
vojiti »um« (notis) koji je u Kristu »stvoren i obnovljen«." »Um« je 
važan pojam Atanazijeve antropologije.“ Po »umu« se čovjek iizlučuje 
od ostalih stvorenja. Um je vlastit za čovjeka jer ga u prirodi nitko 
nema osim čovjeka. Um je dio duše. U njoj se nalazi kao njezin ra- 
zumni dio. Um je sjedište stvorenosti »po Slici«. Ljudski je um slika 
Božje Slike. Stoga se čovjek po njem uzdiže nad tvar i može drugo- 
vati s nebeskim bićima. Um svojim nutarnjim gibanjem čovjeka 
vodi Riječi i po Riječi Bogu. U umu se promatra Riječ koja objav- 
ljuje Oca. Čovjekova je »logičnost« smještena u »umu«. 


3 O čovjeku stvorenu »po Slici«, usp. J. ROLDANUS, Christ, 27—28. 37—39. 42. 
43. 46. 90, 53. 69. 98. 131, 133. 134; Ch. KANNENGIESER, Incarnation, "1—73; P. Th. 
CAMELOT, Contre, 59. 62; J. GROSS, Divinisation, 208; J. SCHOMANN, 340—343. 

4 Ser II, 1, 609A. 

5 Epiktet, 8, 1064A. 

$ O čovjeku ukoliko je logik6s usp. J. ROLDANUS, Christ, 37. 38. 49. 50. 53. 
58. 59; Ch. KANNENGIESSER, Logos, 199, 200; J. SCHOMANN, Eik6n, 344. 

71,9, 553C. 

8 O pojmu »um« u Atanazija, usp. J. ROLDANUS, Christ, 30. 58. 54; Ch. 
KANNENGIESSER, Incarnation, 74—81. 146—147. 150. 151. 

Bogospoznaja 


Atanazije se u prevedenim Pismima ne zaustavlja na pitanju 
spoznaje što ju je o Bogu imao naš praroditelj. Drugdje je izrazio 
misao da je Adam bio odličan i idealan Božji poznavatelj. Po Ata- 
naziju čovjek je stvoren da upozna Boga. Bogospoznaja je cilj čov- 
jekova postojanja. U tu svrhu postoji i svijet. Put je kojim čovjek 
dopire do Boga. Čovjek, doduše, nije po sebi sposoban da neposred- 
no spoznaje Boga, ali je stvoren »po Slici«, sazdan »logičnim«< te po- 
sjeduje »um« kako bi iznutra bio ponukan tražiti Riječ i po njoj 
Oca i Duha. Bogospoznaju* na početku imade kao zasebnu milost i 
dar. U iznimnoj je sreći motrio Riječ Božju. Prvi je čovjek znao da 
mu je Bog izvorom i počelom. 


Čovjek je stvoren neraspadljivim i besmrtnim 


Atanazije u antropologiji veliko značenje pripisuje tjelesnoj 
»neraspadljivosti«.'" U tome se povodi za Pavlom (1 Kor 15, 42) i gr- 
čkim mudroslovljem. Drži da je »neraspadljivost« istinska vlastitost 
samoga Boga! Za razliku od Boga, čovjek je, veli Atanazije, »po 
naravi« i u sebi »raspadljiv«. Za nj vrijedi zakon »raspadljivosti«.!? 
I to je velika ljudska bijeda. Tu niče čovjekova smrtnost. Budući da 
je raspadljiv, čovjek je »smrtne naravi«. »Smrtnost« nam je »svima 
zajednička«. Znamen je da smo satkani iz ničega.'* Raspadljivost je 
proces kojim se čovjek vraća u ništavilo. Smri je prvi korak toga 
procesa. Ona može čovjeka dotaknuti jer je iznutra raspadljiv. Stoga 
je raspadljivost najveći i najkobniji čovjekov neprijatelj. 


Čovjek je Božjom dobrotom na početku umaknuo raspadljivosti 
i smrtnosti. Stvoren je po Riječi kao razumno biće. Time je dobio 
udjela na neraspadljivom Bogu, jedinom istinskom bitku i potpu- 
nom životu. Takav je čovjek bio određen za božansku neraspadlji- 
vost i time oslobođen umiranja." 


9 Podrobnije o tome u J. ROLDANUS, Christ, 31—36; Ch. KANNENGIESSER, 
Incarnation, 140; P. Th. CAMELOT, Contre, 69; J. GROSS, Divinisation, 202; H.E. 
W. TURNER, Patristic, 88; G. ZAPHIRIS, Reciprocal, 290—292; H. P. MEIJERING, 
Orthodoxy, 119. 120. 

2 Usp. Ser II, 1, 609A. 

iL Usp. I, 26, 592A, 

22 IL 3, 612C; E, 10, 1063A. 

13 Usp. E, 10, 1063A ; Ser, II, 3, 612C. 

4 U svezi s »raspadljivošću« i »smrtnošću« u Atanazija, usp. J. ROLDANUS, 
Christ, 34. 59—64; P. Th. CAMELOT, Contre, 63; P. MERENDINO, Sacramentum, 
45. 46; W. SCNEEMELCHER, Aufsitze, 281. 

2. Čovjek je pao 


Atanazije u Pismima ne spominje iskonski grijeh. Ne veli u če- 
mu se sastojao niti koje su mu posljedice. Tek bilježi da je Adam 
bio nepostojan te prekršio Božju naredbu." Ali se iz ostalih Atanazi- 
jevih spisa zna!“ što je mislio o praroditeljskom grijehu. 


Čovjek nije ustrajao u dobru koje mu je Bog ponudio. Umjesto 
da živi u stalnom prijateljstvu s Bogom, priklonio se svojim narav- 
nim nagnućima. Boga je ostavio po strani i slijedio vlastite porive. 
Bog mu nije više bio vrhunska čežnja, već je stvorove postavio u 
središte svojih želja. Tako se čovjek otrgnuo od onoga koji jedini 
»jest« i priklonio prolaznom i nestalnom. Više nije bio u dodiru s 
Bogom, izvorom i životom. To je urodilo sudbonosnim posljedicama 
za cijeli ljudski rod. Grijeh je potamnio sliku koja je u čovjeka uti- 
snuta stvaranjem »po Slici«. Čovjek je prestao biti zrcalo Slike Bo- 
žje. Time se srušila usmjerenost čovjekove »pameti« prema nadna- 
ravnom i nebeskom. Čovjek je izgubio čisti i izravni odnošaj prema 
Logosu te više nije bio u onolikoj mjeri »logik6s« kao u času stvara- 
nja. Bogospoznaja postaje sve to blijeđa a s vremenom se gotovo iz- 
gubila. Ljudi upadoše u duboki zaborav pravoga Boga. Umjesto nje- 
ga, stvoriteljem smatraju kumire i idole. Time u njihov »um« pro- 
dire temeljni nered. Pozvani da promatraju ii štuju Boga, božansku 
čast iskazuju prolaznom i stvorenom. Tako se vidi da je idolatrija 
prvi i temeljni učinak prapočetnog grijeha. Njome iščezava bogospo- 
znaja koja je vremeniti i vječni čovjekov poziv. 


Razorna moć idolatrije pokazala se i u ćudorednom čovjekovu 
životu. Moralne stranputice bijahu posljedica čovjekova nepoznava- 
nja živoga Boga. Ljudi su postajali sve nemoralnijima što su se više 
udaljivali od bogospoznaje. Atanazije otud zaključuje da je idolat- 
rija osnovni neprijatelj ćudoređa i moralnog življenja. 


Grijeh nije pogodio samo čovjekov »um« i »logičnost«, već i sa- 
mo čovjekovo tijelo. Ugnijezdio se i ukorijenio u ljudskom tjelesnom 
tkivu. Tako je čovjek izgubio neraspadljivost i besmrtnost. Pod utje« 
cajem grijeha čovjek je postao raspadljiv. Raspadljivost, spojena 
sa smrtnošću, velika je čovjekova bijeda. Grijeh uvjetuje smrt. A 
smrt je uvod u raspadljivost kojom se čovjek vraća u ništavilo, iz 
kojeg ga je u opstanak dozvala Božja stvaralačka Riječ. Tako se vi- 
di da je Adamov prekršaj razorio i unakazio »sliku« Božju u čovje- 


15 Usp, Ser, II, 3, BL2C. 
ka Usp. J. ROLDANUS, Christ, 31. 65—77. 91—98; Ch. KANNENGIESSER, Incar- 
nation, 83; P. Th. CAMELOT, Contre, 57. 70. 

ku. Time je čovjek izgubio božansko blaženstvo, sreću i život. Gri- 
jeh je prekinuo vezu i jedinstvo s Logosom koji je zemljanog čovje- 
ka učinio svojom slikom i time podario sličnošću s Bogom. 


Grijeh je stubokom razorio i iskvario čovjeka ukoliko je Božja 
slika. Da bi čovjek iznova mogao doći u životni dodir s Bogom, va- 
ljalo ga je posvema izmijeniti i popraviti. Popravak je morao biti 
tako temeljit da je ravan ponovnom stvaranju. Stoga Atanazije u 
Pismima Serapionu i Epiktetu istoznačno upotrebljava »obnoviti« 
i »iznova stvoriti«,'" U djelu čovjekova obnavljanja i ponovnog stva- 
ranja sudjeluje cijelo blaženo Trojstvo. Otac u Duhu na temelju 
Kristova dolaska iznova stvara i obnavlja palog čovjeka. 


3. Obnovljeni čovjek u Kristu 


Isus uspostavlja Božju sliku u čovjeku 


Već Pavao propovijedaše da se spasenje sastoji u ponovnom po- 
stignuću izgubljene sličnosti s Bogom. U Kol 3, 10 piše da je cilj 
krsnoga oblačenja novog čovjeka obnova u skladu sa »slikom« koju 
je Riječ na početku utisnula u čovjeka. I u 2 Kor 3, 18 govori o ob- 
novi kojom nas Duh Božji preobražava u iskonsku »sliku«. Na kraju 
duhovne preobrazbe dobivamo »sliku« Novog Adama kao što smo 
s početka nosili sliku Staroga. Apostol to ističe u 1 Kor 15, 49. Svrha 
je, dakle, spašenog čovjeka da se upriliči »slici« Božjega Sina. To je 
Pavao zabilježio u Rim 8,25. Pavlovu je misao preuzeo Atanazije i 
utkao u svoju teologiju. Tvrdio je da je Kristovo utjelovljenje bilo 
potrebno. Istina je da je Bog mogao po milosrđu otpustiti grijeh i 
čovjeka iznova učiniti slikom, ali bi se to protivilo odredbi kojom 
griješni čovjek neposluh plaća smrću i raspadljivošću. Također je 
Božja pravednost mogla pustiti da ljudi umiru bez nade i vječno 
ostaju prah i pepeo. Ali time bi Božje djelo doživjelo neuspjeh jer 
je Bog stvorio čovjeka da živi i da ima dijela u blaženoj besmrtno- 
sti. Stoga je Bog odlučio obnoviti svoju sliku u čovjeku.'* To je mo- 
gao učiniti jedino posredstvom svoje Riječi, jer je Riječ sazdala čo- 
vjeka na svoju sliku. Zato Atanazije teologiju usredotočuje na re- 
zmišljanje o Riječi koja dolaskom u svijet spašava čovjeka. Sve se 
svodi na to da se čovjeku omogući život s Bogom. Atanazije stavlja 
u središte svojih razmišljanja palog čovjeka i Krista koji ga podiže 
iz propasti i omogućuje mu vraćanje Bogu. Tu je korijen Atanazi- 


17 Ser, I, 10, 556; 24, 588A; 22, 584A; 9, 552C—558C. 
i8 Motiv Utjelovljenja u Atanazija istražuju P. Th. CAMELOT, Contre, 64. 65; 
D. RITSCHL, Athanasius, 24. 25; H. von HARNACK, Lehrbuch, 159. 

jeve misli. Njega zanima čovjek i Krist, jer je Knist zato došao na 
svijet da spasi čovjeka. Ostale se teološke tema raspoređuju prema 
kristologiji i soteriologiji."" Radi toga Atanazije s ponosom i oduše- 
vljenjem piše: »Cijelo božansko Pismo naviješta i propovijeda Go- 
spodinovo utjelovljenje«.? 


Utjelovljenje je počelo spasenja 


: Po Atanaziju temelj se otkupljenja nalazi u Utjelovljenju, jer 
što se tada dogodilo s Isusom zbilo se je za ljudski rod. Atanazije 
bilježi: »Riječ je izašla iz Marije [...] da otkupi ljudski rod«. Ta- 
kođer primjećuje da je Isusov dolazak bio »za nas«.ži Atanazije zna 
da se u utjelovljenoj Riječi nije spasilo »jedino tijelo, već čitav čo- 
vjek, duša i tijelo«. To se zbilo kad je Krist »stvoren kao čovjek«,?? 
Tad je Krist na se preuzeo čovjekov »grijeh« (2 Kor 5, 21) i »pro- 
kletstvo« (Gal 3, 13). Odrednice staroga ljudskog života po Utjelo- 
vljenju postadoše vlastite samom Sinu Božjem. Tako se Isus našao 
na području i živio u razdoblju kojim vlada grijeh što je razorio 
Božju sliku u čovjeku. Isus se utjelovljenjem podložio raspadljivosti 
koja je čovjeka konačno udaljila od Boga. I smrntost je uzeo na se. 
Obukao je tijelo koje čovjeku onemogućuje življenje s Bogom. Sve 
je to Gospodin postao kako bi bio srodan s ljudima te na njihovoj 
razini dokinuo što se u čovjeku protivi Bogu. 


Atanazije uistinu na poseban način ističe da je Riječ pri utje- 
lovljenju prihvatila ljudsko tijelo." Razlog naglašavanju je razu- 
mljiv. Krist je po tijelu došao u najbliži odnošaj s ljudskom zbiljom. 
Tim putem ona nutarnja preobrazba, ostvarena u Isusovu tijelu 
radi sjedinjenja Riječi i tijela, dopire do ostalih ljudskih tijela. 
Spasenje se zapravo zbilo dodirom Riječi i njezina tijela. Pavao veli 
da vjernik u Kristu postaje »novo stvorenje« (2 Kor 5, 17), ali to u 
prvom redu vrijedi za samu Isusovu ljudsku zbilju. Atanazije izri- 
jekom naznačuje da je Gospodinovo »ljudsko tijelo po zajedništvu i 
sjedinjenju Riječi s tim tijelom od smrtna postalo besmrtno.«< Ali 
on nije zaboravio ni na »um« jer uči da je u Kristu ponovno stvoren 


19 Središnjost kristologije i Soteriologije u Atanazija ističu R. SEEBERG Lehr. 
EMELORER Aid DA NUS, Christ, 154—158; H. von HARNACK, 210; W. 'SCNE- 
2 Ser IV, 14, 656B. 
ž IV, 14, 656B; E, 9, 1065A. 
Ž E, 7, 1061B; Ser II, 8, 621AC, 
pas Pa ik to često ponavlja: Ser I, 4; 1 6; IL, 9; IV, 14; IV, 19; Epiktet, 2, 
% E, 9, 1065B. 

i obnovljen »um«. Vjernik se mijenja kad prihvati taj Kristov »um«. 
To drugim riječima znači da se s Kristom obnavlja »slika« što je na 
početku utisnuta u čovjeka. 


Može se zapravo reći da je jedino u Isusu ostvarena Božja nam- 
jera s čovjekom. Po Božjoj odluci svaki je čovjek trebao biti Božjom 
»slikom«, ali ju je grijeh uništio. Sačuvao ju je i na sebi ostvario 
samo »čovjek Knist Isus« (1 Tim 2, 5). Stoga se otkupljenje sastoji 
u tome da se vjerom i otajstvom novoporoda* iznova stekne Kristov 
»um«. 


Obnova bogospoznaje 


Atanazije u Pismima bilježi kako su Isusova djela bila razlogom 
»da se u nj povjeruje kao u istinskog Boga«. Također tvrdi da Krist 
u Duhu Svetom »objavljuje sebe i po sebi Oca«.?* 


Objava Boga ima u Atanazijevoj teologiji i antropologiji veliko 
značenje. Jedna je od poluga uspostave »slike« Božje u čovjeku. 
Atanazije među razloge Utjelovljenja ubraja i ponovno stjecanje 
bogospoznaje. 


Čovjek prije Utjelovljenja bijaše u zabludi s obzirom na Boga. 
Nije ga poznavao ni priznavao. Bio je bez Boga. Tražilo se duboko 
nutarnje preobraženje kako bi čovjek iznova bio sposoban upoznati 
Boga. Istina je da su ljudi i prije Krista mogli po prirodi doći do 
bogosaznanja, ali povijest pokazuje da se čovjek nije okoristio tim 
pomagalom. Štoviše, prirodne je zbilje proglasio božanstvima i tako 
zapravo živio kao bezbožnik. Bog je također govorio po prorocima 
i velikim muževima ostalih naroda. Ljudi nisu poslušali ni taj glas. 
Ustrajali su, osim iznimaka, u idolopoklonstvu i tek slutili da posto- 
ji pravi Bog. Krist se utjelovljuje kako bi objavio Boga. To je činio 
svojom propovjeđu, ali i posredstvom vlastite tjelesne opstojnosti. 
U njegovu se tijelu na ljudski način izrazio i izrekao Bog. Kristovi 
ljudski čini Božja su djela. Stoga se u svakom Isusovu djelu objav- 
ljuje Bog. To se zasebice odnosi na čudesa ii tjeranje zloduha. Tu se 
vidljivo očituje Božja svemoć. Čovjeku je dovoljno gledati u Krista 
da bi spoznao Boga. Ljudima nije više potrebno oči podizati u visine 
ili se dubokim umovanjem truditi da pronađu Boga. Dosta im je 
upoznati Krista i već im je Bog poznat. 


% Ser I, 9, 553C. Usp. J. ROLDANUS, Christ, 112. 133. 139—141. 154—158. 169. 170. 
175; P. Th. CAMELOT, Contre, 79—82. 
% TV, 20, 669B; I, 32, 605B. 

Način kojim Krist objavljuje Boga odgovara čovjekovu ustroj- 
stvu. To je put osjetnoga i tjelesnog. Svatko može zamijetiti Gospo- 
dinovo tijelo i njegova djela. Samo treba povjerovati da to tijelo i 
njegovi čini pripadaju Riječi i da su zato božanski. 


Bogospoznaja*“ što ju je donio Krist nije teoretska ni apstrakt- 
na. Duboko je zasijecala u život. Kršćanstvo ćudoredno preporađa 
čovjeka. To postiže ispravnim naukom o Bogu, jer je vjernik dužan 
život uskladiti s bogospoznajom. Tako je poimanje Boga jedan od 
temelja velike preobrazbe svijeta što je provodi Isus svojim utjelov- 
ljenjem. Time postaje očitim da i Kristov nauk zauzima odlično 
mjesto u njegovu otkupiteljskom djelu. Svijet je spašen ne samo 
otajstvima Gospodinova života i smrti, već isto tako riječju što ju 
je ljudima naviještala Riječ Božja. 


Spasiteljska vrijednost Isusove smrti i uskrsnuća 


Kristova se smrt razumije ako se pođe od Adamova sagriješe- 
nja. Grijeh je uzročnik svim ljudskim zlima. Čovjek je postao ras- 
padljiv i smrtan stoga što je sagriješio. Za sve ljude vrijedi presuda 
iz Post 3, 19: »Prah si i u prah ćeš se vratiti«. Taj se zakon protezao 
na cijeli ljudski rod do Gospodinova dolaska. Vrijedio je i za one 


koji su osobno ostali neporočni kroz čitav život. 


Isus je svojom smrću ljude oslobodio od smrti i raspadljivosti, 
jer je na se uzeo Božju osudu. Svojim je utjelovljenjem sa sobom 
sjedinio sve ljude. Zato je njegova smrt umiranje svih ljudi. Tako 
se na Kristu obistinila Božja odluka iz Post 3, 19. Kad je Gospodin 
umro, svi su ljudi u njemu umrli. Tako je plaćen dug za grijeh te je 
time dokinut. Iščezla je i smrt jer je posljedica grijeha. U Kristovu 
je umiranju uništena. Čovjek, doduše, još umire, ali smrt nije više 
gospodar. Vlast je grijeha i smrti dokinuta. 


Atanazije ističe da Krist nije sagriješio te mu stoga nije trebalo 
umrijeti za se. Sve što je učinio, bilo je za nas. To se posebice odnosi 
na njegovu smrt koja bijaše »žrtva« što ju je Isus »prinio« da bi 
»otkupio grijehe« svih ljudi.“ Na taj je način »obeskrijepio smrt« i 
»uništio«“ sve odrednice staroga čovjekova opstanka. Gospodin je to 
mogao jer je njegovo tijelo bilo bez grijeha, besmrtno i neraspad- 
ljivo. Isusovom je smrću uništen stari adamovski svijet, kako bi 


21 O bogospoznaji u Atanazija, usp. J. ROLDANUS, Christ, 113. 116. 1338; P. Th. 
CAMELOT, Contre, 57. 69—73. 90; Ch. KANNENGIESSER, Incarnation, 140; G. 
ZAPHIRIS, Reciprocal, 290—299. 313. 314; E. P. MEIJERING, Orthodoxy, 119. 120. 

?8 Ser IV, 669A; E, 4, 1057B; 5, 1057B; 6, 1061A ; 11, 1068BC. 

2 Ser II, 7, 620C; E, 6, 1061A. 

njegovo uskrsnuće otpočelo ostvanivati svoje vlastite učinke. Atana- 
zije naprosto veli da je Riječ postala tijelom da bi »tijelo uskrs- 
nulo.«5 


Atanazije euharistiju drži »zaštitom za uskrsnuće«' To znači da 
je sav Kristov život i vjernikovo ulaženje u Isusovo otajstvo imalo 
za cilj da čovjek ponovno stekne vlastitosti koje omogućuju život s Bo- 
gom. Posuđujući od Pavla, Atanazije tvrdi da je s Kristovom smrti 
umrla naša drevna zbilja, kako bi »raspadljivo obuklo neraspadljivo 
i smrtno besmrtnost«.* Time je izrazio onu duboku promjenu koja 
se traži da bi čovjek iznova mogao imati dijela u Božjem životu. 
Isusovom je smrću dana zadovoljština za ljudske grijehe i dokinuta 
smrt što vladaše nad ljudima. Njegovim je uskrsnućem* čovjek ste- 
kao neraspadljivost koja je preduvjet intimne bliskosti s Bogom. 


Zanimljivo je da se Atanazije trudi“ pokazati kako je čovjek u 
Kristovu utjelovljenju kudikamo više stekao nego je imao kad je 
stvoren. Otkupljenje, prema tome, nije samo uspostava početnog 
položaja i popravljanje napuklog suda, već se Utjelovljenjem zbila 
promjena koja se više ne može izgubiti. Ljudski rod nije u stanju 
vratiti se u prilike što prethodiše Kristovu dolasku. Čovjek odsele 
ne može ostati bez stečene »slike Božje«. Smrt i raspadljivost više 
ne caruju nad ljudima. Čovjek ubuduće ne može potpunoma zabo- 
raviti Boga, jer su Kristovi govori o Bogu neizbrisivi iz opće ljudske 
svijesti. Stvorenje je, doduše, bilo divno, ali je otkupljenje još ču- 
desnije. 'Ta je istina oduševljavala Atanazija i silila ga da izbliza 
proniče značenje velikoga otkupiteljskog otajstva. 


Pobožanstvenjenje 


U Atanazijevim Pismima često nalazimo tvrdnju da Riječ ili 
Duh »pobožanstvenjuju« vjernika i svekoliko stvorenje. Kršćani su 
»zajedničari Boga i Krista«, imaju »udioništvo u Bogu« i »dionici su 
božanske naravi«." Riječ je, misli Atanazije, postala tijelom i na se 

% E, 9, 1065A. 

338 Smisao Isusove smrti i uskrsnuća u Atanazijevoj teologiji istražuju J. 
ROLDANUS, Christ, 140. 141. 133. 110. 109. 174—1175; P. Th. CAMELOT, Contre, 
66—67. 79.—82; Ch. KANNENGIESSER, Incarnation, 141, Mystere, 408—415; W. 

% Usp. Ch. KANNENGIESSER, Incarnation, 150; J. ROLDANUS, Christ, 112. 

uzela naše patnje i smrt »da bismo mi mogli postati dionici božan- 
stva Riječi«.*“ Biblija ljude naziva »bogovima«, ali je jasno da to ni- 
su po »naravi«, već »udioništvom u Sinu«.* 

Atanazije je, dakle, u Pisma uvrstio temu o divinizaciji čov- 
jeka. Temu nije sam iznašao. Bila je prisutna i u prijašnjih teologa, 
istina je da su se njome služili samo istančaniji duhovi, ali je ipak 
bila stalno prisutna u Crkvi. Atanazije joj je dao klasičan oblik. Cd 
njega su je preuzeli kasniji teolozi. Divinizacija u Atanazijevim dje- 
lima nije sporedno pitanje, već glavna misao koja ukratko sažima 
cjelokupno Kristovo djelo i djelovanje Duha Svetoga u povijesti 
Crkve. Tema je toliko značajna i poznata da je Atanazije s pomoću 
nje dokazivao božanstvo Duha i Isusa Krista. 

Pobožanstvenjenje se temelji na Utjelovljenju, a u pojedinom 
ga vjerniku ostvaruje Duh Sveti. Utjelovljenjem je ljudsko došlo u 
dodir s božanskim. Krist je na taj način pobožanstvenio svoje ljud- 
sko tijelo, da bi ono postalo izvorom divinizacije za ostale ljude koji 
su mu srodni. Po divinizaciji čovjek se nalazi u najužoj svezi s Bo- 
gom. Posjeduje sile koje su sposobne da ga iznutra obnove. Tako 
stječe udioništvo u Božjoj naravi i iznutra se preoblikuje. Time se 
oslobađa od grijeha, smrti i raspadljivosti. Iznova se u njemu stvara 
»slika« koja mu je poklonjena na početku. U svom ćudorednom ži- 
votu mora nastojanjem oko kreposti i Kristovim nasljedovanjem 
čuvati ponovno stečenu »sličnost« s Bogom i divinizirani život.# 


Posinovljenje 


Grčka je teologija dosta rano otkupiteljsko djelo izražavala mi- 
šlju posinovljenja." Ipak je i ta tema tek Atanazijevim nastojanjem 
dobila središnje mjesto u teološkom sustavu. Posinovljenje se stalo 
smatrati ciljem Utjelovljenja i kratkim izričajem za povijesno-spa- 
siteljski Božji zahvat. Djelo spasenja dolazi do izražaja u činjenici 
što je čovjek postao Božje posinovljeno dijete. Atanazije piše: »Krist 
je istinski Sin. Kad mi primimo Duha, postajemo sinovi [...] Duhom 
se posinovljujemo [...] u Kristu se zovemo djeca Božja«.“ Drugdje 
nadodaje: »Riječ u Duhu [...] posinovljuje ljude i privodi Bogu 
[...] Duh posinovljuje stvorenje«.“! 

% O posinovljenju u Atanazija vidi J. ROLDANUS, Christ, 128. 131. 143—151. 
153. 154. 158—159; D. RITSCHL, Athanasius, 37. 

2% Ser I, 19, 576A. 

“I, 25, 589B. 


67 


Po Atanaziju Utjelovljenje otvara mogućnost i u jezgri ostva- 
ruje za sve ljude spasiteljsko i otkupiteljsko posinovljenje. Tada se 
događa divna izmjena o kojoj govori bogoslužje. Božji Sin postaje 
Sinom Čovječjim da bi čovjek u Sinu Božjem postao Božji posino- 
vljeni sin. Tako Bog stvoritelj postaje svakom čovjeku Ocem u Isusu 
Kristu. Očitovanje i novi korak u posinovljenju jest krst i primanje 
Duha Svetoga. Tada se na pojedincu ostvaruje posinovljenje zasno- 
vano na Utjelovljenju. Vjerom i kreposnim življenjem kršćanin po- 
kazuje da je dostojan milosti Božjeg sinovstva. Tako se i u posino- 
vljenju učvoruje otajstvo vjernikova bitka i djelovanja. Kršćanin 
treba živjeti u skladu sa sinovstvom koje mu je poklonio Duh u kr- 
stu na ime Krista otkupitelja. 


B. ISUSOVA OSOBA 


1. Isusova stvorena duša 


Velika poteškoća vezana uz Atanazijevo navještanje Krista jest 
pitanje Isusove ljudske duše. To se pitanje istražuje već jedno sto- 
ljeće i povijesnicima dogme još nije uspjelo da ga do kraja razglobe.“* 
Pita se da li je Atanazije uopće priznavao opstojnost Isusove duše 
i koju joj ulogu i značenje pripisivaše u povijesti spasenja. 


Nekad se tvrdilo da Atanazije nije znao za opstanak Isusove 
duše. Ipak se danas istraživači uglavnom slažu da Atanazije nije 
nikad izrijekom nijekao Isusovu dušu, iako se pozitivno o njoj nije 
podrobno izražavao. Ali stoji činjenica da se Atanazije malo osvrće 
na Gospodinovu dušu kad razmišlja i piše o Kristovu otajstvu. Isu- 
sova se duša nalazi u pozadini u Atanazijevu razglabanju o utjelov- 
ljenoj Riječi. To je, mora se priznati, veliki nedostatak njegove 
kristologije i soteriologije. 


Mnogostruki su korijeni Atanazijeva zanemarivanja Isusove 
duše. Po njemu svemir je veliko tijelo kojemu je duša Božja Riječ. 
Ona ga oživljuje, pruža mu opstanak, ravna ga i uređuje. Životni 
princip svemirskog tijela je božanski Logos. Ulogu Logosa u ljud- 
skom tijelu, svemiru u malom, vrši ljudska duša, odbljesak Božjega 
Logosa. Duša, srodna s Božjom Riječi, poput vječnoga Logosa ravna 

“2 Bibliografija pitanja Isusove duše u Atanazija veoma je bogata. Usp. J. 
ROLDANUS, Christ, 252—256. 259. 273—274; Ch. KANNENGIESSER, Incarnation, 
148, 143. 150—152; A. GRILLMEIER, Christ, 308—315, Vorbereitung, 178—87; J. LIEBA- 
ERT, Incarnation, 132—135; J. LEBON, Opinion, 20—22; J. N. D. KELLY, Early, 
285—288: Th. SAGI-BUNIĆ, De dyophysitismo, 235; P. GALTIER, Athanase, 558— 


—589; M. RICHARD, Athanase, 5—54; D. DIMITRIJEVIĆ, Christologie, 63. 64; A. 

i upravlja ljudskim tijelom koje je dio i ulomak svemirskog tijela. Bu- 
dući da se Riječ Božja po utjelovljenju sjedinila s ljudskim tijelom. 
ona to tijelo proniče, daje mu život i njime izravno ravna. Kao što 
pokreće svemirsko tijelo, pokretačem je svog vlastitog tijela. Na 
taj način stvorena duša gubi svoju ulogu u Kristu. Atanazije je, 
doduše, ne niječe, ali joj teško pronalazi vrijednost pokraj božanske 
Riječi kojoj je duša slika i odraz. 


Atanaziju, ako polazi i od antropologije, nije bilo lako naći 
mjesta za ljudsku dušu u Isusu Kristu. Po Atanaziju, kako netom 
naznačismo, čovjekova je duša »slika« božanske Riječi. Nosilac je 
i sijelo sličnosti s Riječi. Krist je kao Novi Adam Riječ postala tije- 
lom. U tijelu što ga je Riječ uzela osobno je nazočan Božji Logos. 
Kad je izvornik prisutan, za »sliku« je teško naći prostora. Uz izvor- 
nik »slika« jedva ima vrijednosti i značenja. Atanaziju nije bilo 
lako pojmiti kako je i u utjelovljenoj Riječi Kristova ljudska duša 
sazdana »na sliku Božju«. U Isusu je sama Slika nazočna. I to je 
bio razlog što Atanazije nije osjećao potrebe potanje razmišljati o 
Gospodinovoj duši. 

Kristova se duša nije lako uklapala ni u Atanazijevu soteriolc- 
giju koja se svodi na Riječ i njezino tijelo. Riječ prvenstveno utje- 
lovljenjem obnavlja čovjeka. Posredstvom tijela daje zadovoljštinu 
za grijehe i time ništi smrt i raspadljivost. U takvom soteriološkom 
načinu mišljenja duši ne preostaje osobito znamenita uloga. Gotova 
ništa ne pridonosi spasenju. 

Atanazijeva kristologija nedvojbeno pokazuje koliko je malo 
mjesta ostavljao Isusovoj duši pri razglabanju Kristova otajstva. To 
se čak može reći i za veliku Atanazijevu intuiciju u svezi s Kristovim 
jedinstvom. Atanazije je kao malo tko isticao Isusovo jedinstvo kao 
osnovu cijele kristologije i soteriologije. Po Atanaziju Krist je utje- 
lovljena Riječ i zato sve što Isus čini vrši Riječ Božja. Logos je no- 
silac svega Gospodinova djelovanja. Svaki je Kristov čin Božje djelo. 
Ali kako Atanazije nije dovoljno vodio računa o ljudskoj duši kao 
pokretaču ljudskih Kristovih čina, Božju je Riječ smatrao neposred- 
nim začetnikom i izvorom fizičkih i duševnih Gospodinovih djela. 
Atanaziju je Riječ izravno vrelo i čimbenik svega zbivanja u Utje- 
lovljenome. On pri tom prvenstveno ne misli na to da sve što se 
zbiva u Kristu i s Kristom pripada osobi Riječi kao jednoj osobi, 
već oči upire u Riječ ukoliko je neposredni nosilac svake Gospodi- 
nove radnje. 

Atanazijev se nedostatak u svezi s Kristovom dušom posebice 
vidi u tumačenju Isusovih psihičkih čina, kao što su strah pred smr- 
ću, neznanje paruzijskog dana ili rast u spoznaji. Atanazije te čine 

nikad ne povezuje s Isusovom dušom, već ih pripisiju Gospodinovu 
tijelu, ili tako obrazlaže da im niječe zbiljski sadržaj. Posve je zna- 
čajan način kako Atanazije pojašnjuje Isusovu smrt. Po njemu, kad 
je tijelo bilo položeno u grob, Riječ je sišla u podzemlje.“* Atanazije 
mukom muči da bi u času Isusove smrti duša pošla u carstvo pre- 
minulih. To mu ne pada na pamet, jer mu duša ne pruža osobito 
svjetlo u razjašnjenju Isusove osobe i djela. 


Zanimljivo je da Atanazije Kristove duše nije spominjao u 
dugim rasprama s arijevskim teolozima. Arijevci su upravo otud 
što je Riječ neposredni nosilac Kristovih ljudskih djela zaključivali 
da Logos ne može biti Bog. Budući da Riječ ne zna sudnji dan i jer 
moli da je Bog usliši, Arijevi pristaše zaključuju da takva Riječ ne 
može biti božanske naravi. Atanazije ne opovrgava arijevsko doka- 
zivanje pozivanjem na Kristovu ljudsku dušu. Štoviše, ostao je 
nijem kad su anijevci izrijekom nijekali dušu u Kristu. Taj njihov 
nauk nije primijetio. 


Isto je i s apolinarističkim sporom. Atanazije nije zapazio da je 
u pitanju Isusova ljudska duša. Druge je apolinarističke teze zaba- 
civao, ali je o duši šutio. Stoga kad u Pismu Epiktetu govori“* da se 
u Riječi spašava »čitav čovjek«, »duša« i »tijelo«, to još ne znači da 
je uvidio značenje Kristove duše. Po Atanaziju Logos je posredstvom 
svoga tijela spasitelj čovjekove duše i tijela. Jednako valja reći i o 
mjestu u Pismu Serapionu gdje Atanazije tvrdi“ da se »um« iznova 
stvara i obnavlja u Kristu. Tu zapravo veli da se po Kristovu utje- 
lovljenju obnavlja naš »um«, ali to ne uključuje da je Kristov »um« 
na djelu pri obnovi čovjekova palog »uma«. 


Čitatelj Atanazijevih Pisama može pomisliti da Atanazije izrav- 
no govori o Gospodinovoj duši kad u Pismima veli da je Isus postao 
»čovjkom«, Ali treba biti na oprezu. Izričaj »postati čovjek« redovito 
se upotrebljavao u ondašnjoj kristologiji, ali po sebi ništa ne kazuje 


#5 Epiktet, 5, 1060A. — Autori se slažu da je izričaj me khoristeis u Patrologiji 
zapravo krivotvorina. — Po sudu teologa Isusovom se smrću ne kida sjedinjenje 
Riječi s tijelom i dušom. Ali Atanazije s mnogim ondašnjim piscima drži da se 
Riječ na Veliki petak odijelila od tijela i u skladu s 1 Pt 3, 19 sišla u podzemlje 
da bi u tu navijestila spasenje. Silazak u podzemlje za prva stoljeća ima prven- 
stveno soteriološko značenje. Njime se iskazivala općenitost otkupiteljske snage 
Kristove smrti. Isus je umro za sve ljude. Tu vijest Riječ donosi u carstvo mrt- 
vih. Silazak u podzemlje također dokazuje da je Isus uistinu umro. Povratak iz 
podzemlja na uskrsno jutro svjedoči da je moć smrti i sotone uništena. U 4. 
stoljeću silazak u podzemlje uz soteriološko značenje dobiva i kristološko jer se 
na tom primjeru pokazuje poimanje Kristova jedinstva. Kristološki smisao silaska 
Atanazije još nije zamijetio. Usp. J. ROLDANUS, Christ, 266. 267; A. GRILLME- 
IER, Mit, 76—174, Toten, 1—53. 184—203, Christ, 315—317, Vorbereitung, 88—89; J. 

da li pisac koji se s njime služi priznaje ili odbacuje Isusovu dušu. 
Arijevci i apolinaristi redovito posežu za tim izrazom, iako su očiio 
zabacivali Isusovu dušu. 

Može se napokon dodati da je i ondašnja pučka filozofija bila 
kao i u arijevstvu i apolinarizmu razlogom što je Atanazije u svom 
razmišljanju zaobišao dublje razmatranje o Isusovoj duši. Već istak- 
nusmo da je po ondašnjem platonizmu čovjek duh u tijelu. Pri tom 
je bitna nazočnost ljudskoga tijela, jer je čovjek tijelo oživljeno du- 
hom. Knist je već time čovjek što je duh u njegovu tijelu. Taj je 
duh Božja Riječ. Prema tome nije potrebno zasebice isticati Isusovu 
ljudsku dušu kako bi se govorilo o Kristu kao čovjeku. 


Ima, dakle, pregršt razloga koji Atanazija ponukaše da u raz- 
mišljanju ne posveti osobitu pozornost Isusovoj duši. Njegova djela 
pokazuju da je odista zaobišao Gospodinovu dušu, mada je nikada 
nije zanijekao. Atanazije odveć poznavaše Bibliju i Predaju da bi 
to učinio. Ali je ipak očito da je tumačio osobu i djelo utjelovljene 
Riječi, a da se izrijekom nije pozivao na Gospodinovu stvorenu dušu. 
To je, nema sumnje, velik propust Atanazijeve kristologije. 


2. Kristovo biće 


Atanazije nije podrobnije razmišljao o sazdanju Gospodinova 
bitka. Nije se pitao kako se obistinilo Utjelovljenje. Uza sve to 
i tu je izrekao misli koje su imale veliko značenje u kristologiji 
potonjih stoljeća. 

Po Atanaziju Isus je »Bog koji je postao čovjek«.“ To je teme- 
lina kristološka tvrdnja. Atanazije, polazeći od nje, veli da Isus u 
Evanđelju govori i djeluje »kao Bog« ili »ukoliko nosi tijelo«.“" To 
je zbog toga što u Kristu postoje dva reda zbilja: ljudstvo i božan- 
stvo. Isus po božanstvu tvori »čudesa« te se može reći da ta djela 
nisu »čini čovjeka«.“* Na osnovi tijela Isus je »žednio, umarao se i 
trpio«." Za te zbilje treba kazati da nisu »vlastite božanstvu«.* Ipa 
se dva naznačena niza ne zbivaju u Kristu odvojeno tako da bi 
»tjelesna djela dolazila na svjetlo bez božanstva, a djela božanstva 
bez tijela«. Atanazije ističe da su se sva djela »zbivala povezano«" 
Razlog je povezanosti u činjenici što je Isus utjelovljena Riječ. Krist 
je jedan Gospodin i jedan Bog. U tom pravcu u njemu nema dvos- 

trukosti. Tijelo je, doduše, različito od Riječi, jer »tijelo nije Riječ«; 
ali budući da je »pripadalo Riječi«, ona je »uzela za svoje i prisvo- 
jila tjelesne vlastitosti«,** Atanazije naglasuje da je Riječ »uzela na 
se sve što je njezino tijelo pretrpjelo«." 


Jedinstvo se u Kristu zasniva na jednoti Riječi. To Atanaziju 
omogućuje tvrditi da se božansko očituje po ljudskome, a da ljudsko 
ukazuje na božansko. Atanazije piše: »Sva su se djela zbivala pove- 
zano. Jedan je Gopodin koji ih je činio (...) Kao čovjek bi plju- 
nuo, ali mu pljuvačka bijaše božanska. Po njoj davaše vid očima 
sljepaca od rođenja. Želeći pokazati da je Bog. to je naznačivao 
ljudskim jezikom«, 


Atanazije, dakle, želi očuvati netaknutim božanstvo i ljudstvo 
u Kristu. Istodobno vjeruje u osobno Gospodinovo jedinstvo. To ga 
mavodi da naoko tvrdi protuslovlje. Tako na jednom mjestu bilježi: 
»Bilo je upravo čudesno da je jedan te isti trpio i nije trpio. Trpio 
je jer je tijelo njegovo vlastito tijelo, a on je bio nazočan u tijelu 
što pati. Nije trpio jer je Riječ po naravi Bog i zato ne može trp- 


jeti«.** Upravo u toj tvrdnji o »jednom te istom« koji trpi i ne trpi 


možemo razabrati kako je Atanazije duboko zaronio u nedokučivo 
Kristovo otajstvo. Ta izreka pretpostavlja uvjerenje da je u Isusu 
netaknuto ljudstvo i božanstvo i da oboje pripada jednoj te istoj 
osobi, utjelovljenoj Riječi Božioj. 


#2 E, 6, 1060BC. 

ČETVRTO POGLAVLJE 


ATANAZIJEVA PNEUMATOLOGIJA 


Atanaziju Velikom pripada zasebno mjesto i u nauku o Duhu 
Svetom. On je prvi u povijesti u svojim Pismima Serapionu iznio 
krupnim crtama sve što se do danas u Crkvi vjeruje o božanskoj 
osobi Duha. U Atanazija nalazimo najraniji sažetak pravovjerne 
pneumatologije. On započe obilnije govoriti o dostojanstvu, biti i 
povjesno-spasiteljskoj ulozi Božjega Duha. Crkva vjerno čuvaše 
AManazijevu pneumatološku misao i stavljaše je za uzor sočnoga i 
svježeg govora o Duhu Tješitelju. 


Atanazije je i u drugim svojim spisima spominjao Duha, ali je 
samo u Pismima Serapionu o njemu prozborio tematski i sustavnije. 
Stoga u tom djelu nalazimo Atanazijev doprinos pneumatologiji 
koja s Pismima Serapionu ulazi u izravno teološko razmišljanje. Zna 
se da je prije Atanazija govor o Duhu bio škrt i štur. Nije prelazio 
stupanj navođenja novozavjetnih tvrdnja popraćenih najkraćim raz- 
mišljanjima. Već naznačismo da je odraz takvoga stanja zbita nj- 
cejska izreka o Duhu. Zato Atanazija smijemo smatrati tvorcem 
crkvene pneumatologije. Ali ni on nije stao razmišljati o Duhu 
potaknut nutarnjom silom, već su ga na to primorali krivovjernici. 
Svoju je misao izrazio kao odgovor na heretično učenje. Stoga naj- 
prije prikazujemo Atanazijevo odmjeravanje s protivnicima, a potora 
sažimamo njegovo vlastito pneumatološko razmišljanje. 


A. NAUK »TROPIKA« 
1. Krivovjerne teze 
Atanazije svoje protivnike podrugljivo naziva »tropicima«. Ime 
je skovao po njihovu tumačenju biblijskih tekstova s pomoću »tro- 
pa«. To znači da su se pozivali na simboličko, alegorijsko i metafo- 


ričko izražavanje biblijskih pisaca kako bi otklonili zbiljski smisao 

teksta i tako na zaobilazan način ukrijepili svoje tvrdnje.“ Atanazije 
ih također naziva »pneumatomasima«, jer se bore protiv Duha. 
skvrne ga i psuju? 


Osnovna je pneumatomaška teza da je Duh stvoren. Atanazije 
neprestance predbacuje »tropicima« da uče kako je Duh »stvorenje«. 
Na Duha primjenjuju »biti stvoren« i broje ga među stvorena bića. 
Ali ni za »tropike« Duh nije obično stvorenje, već je anđeo. Štoviše, 
odličniji je od ostalih anđela jer ih stupnjem nadvisuje.“ Tropici su 
također učili da je Duh Sveti jedan od »služinskih duhova« o kojima 
se govori u Heb 1,14. Bog se njime služi u provođenju svojih nauma? 


U svezi s naravi Duha, »tropici« posve logično misle da je raz- 
ličita, drugovrsna i strana u odnosu na narav Oca i Sina. Zato su 
Duha odijelili od Oca i Sina i protjerali ga iz božanstva.“ Uza sve 
to uključivali su ga u trojstvo. To im je Atanazije spočitavao kao 
nedoslijednost te ih optuživao da ruše Trojstvo jer mu pribrajaju 
stvorenje." Duh, po »tropicima«, ne dolazi iz Oca niti se nalazi u 
Sinu? 


2. »Tropovski« dokaz i Atanazijevo pobijanje 


Am 4, 13 


Ishodište »tropovske« pneumatologije nalazi se u Am 4,13 gdje 
se za Jahvea veli da je »stvoritelj duha« (ktiz6n pneima). S pravora 
se drži!“ da je to mjesto izvor, ključ i srž »tropovske« teologije, jer 

1 Atanazije govori o »tropicima« i »tropima« u I, 7, 548B; 10, 556B; 11, 957B; 
21, 580D; 30, 600A; 32, 605A. O nazivu »tropici« usp. A. LAMINSKI, Geist, 32, 
J. LEBON, Lettre, 81; A. HERON, Tropici, 4; H. SAAKE, Praskrispt, 190. 

2 Riječ »pneumatomasi« dolazi od pneama (duh) i ma&aknomai (boriti se). 
»Pneumatomasi« su, dakle, ratnici protiv Duha. Usp. I, 32, 605B; IV, 1, 637B; II, 
1, 608C; IV, 1, 637B. 

3 Tropici Duha nazivlju »stvorenje«  (ktisma). Atanazije im to neprestance 
predbacuje. Usp. I, 1, 582A; 2, 582C; 2, 5838AB; 3, 536BC; 9, 552B; 21, 980B; 32, 
605B; III, 1, 628A; 2, 628A; IV, 2, 640A; 4, 641C; 1, 7, 548B; I, 17, 572B; 24, 588B; 
29, 596C ; I, 33, 608B. 

41,1, 582A ; 10, 556C; 11, 557B; 29, 597AB; 30, 600A. 

5 1,1, 582A. 

I, 2, 588AB; 9, 552B; 17, 572B; 20, 5TTA; 21, 580C; 29, 596C. 
I, 532A ; 29, 597AB ; 33, 608B. 

81, 33, 608B. Njihov su nauk sažeto prikazali A. LAMINSKI, Geist, 54 i J. 
LEBON, Lettres, 53-56. A. LAMINSKI (Geist, 54) drži da je pitanje izlaženja Duha 
glavni problem tropika, ali se za tu tvrdnju jedva može naći potpora u Pismi- 
ma Serapionu. 

9 Mjesto glasi: »Jer, gle, ja sam onaj koji učvršćuje grom i stvara vjetar 
(ktiz6n pneama) i ljudima naviješta njegova Pomazanika. Ja tvorim praskozorje 
i maglu te hodam po vrhovima zemlje«. Za tumačenje mjesta, usp. A. LAMIN- 
SKI, Geist, 59-63. 

9 To naročito ističe A. HERON, Tropici, 6-19. 


soo 

se sva »tropovska« misao kao u klici nalazi u Amosovoj rečenici. To 
vidimo i otud što je Atanazije najveću brigu u Pismima Serapionu 
posvetio raščlambi toga teksta. 


Po »tropicima« nema dvojbe da »duh« (pne&ma) iz Am 4,13 nije 
nitko drugi nego Duh Sveti. To je tim sigurnije što se u Am 4,13 
naviješta Kristov dolazak. Stoga je i spomenuti duh Duh Kristov 
ili Duh Sveti." Za nj se doslovce kaže da je stvoren. 


Atanazije nadugo i široko u Pismima Serapionu dokazuje da 
»duh« Amosove izreke nije Duh Sveti. Glavnina se dokaza sastoji 
u tom što je u Amosa riječ »duh« naprosto napisana »duh« (pnet- 
ma). Riječ je, dakle, bez člana i bilo kakvog drugog dodatka. U Bib- 
liji pak, kad je posrijedi Duh Sveti, uz pneima se upotrebljava član 
ili dodaci kao Duh Boga, Oca, Krista, Sina. Također se za Duha kaže 
Duh Sveti, Duh Istine, Tješitelj. To znači da Biblija Duha Svetoga 
nikad ne označuje s jednostavnim izričajem pnedima. Atanazije svo- 
iju tvrdnju potkrjepljuje brojnim starozavjetnim i novozavjetnim 
primjerima.“ Ali i on zna da se u Novom zavjetu ponekad i za Duha 
Svetog kaže samo »Duh« (Pnetima). Atanazije primjećuje da se te 
iznimke opravdavaju kontekstom, iz kojega se od prve može vidjeti 
da se u tim slučajevima pneima odnosi na Duha Svetoga. 


Pri pojašnjenju riječi »duh« u Am 4,13 Atanazije također vodi 
računa o činjenici da Biblija razlikuje razne »duhove«. Pnetima 
može značiti čovjekov duh, dah vjetra i dublji smisao biblijske re- 
čenice.'“ Atanazije drži da je prvo značenje izraza »duh« u Am 4,13 
»vjetar«. Prema tome, Prorok veli da Bog stvara vjetar. To je smi- 
sao izreke ktiz6n pnetima.'“* Inače se Atanazije slaže s »tropicima« 
da jeu Am, 4, 13 najavljen Kristov dolazak. To ga sili potražiti dublji 
smisao za pneiima. Istančanim tumačenjem dolazi do zaključka da 
se Amosov pneiima odnosi na čovjekov duh koji po Ez 36,26 valja 
»iznova stvoriti« i »obnoviti«. To se zbiva Kristovim utjelovljenjem!“ 
Tada je čovjekov duh obnovljen i preporođen. Amos to preobraženje 
u 4, 13 naziva stvaranjem. 


Bilo, dakle, da se »duh« iz Am 4,13 shvaća kao vjetar ili ljudski 
duh, »tropici« se ne smiju pozivati ma Proroka kad govore o stvo- 
renosti Duha. Tumačenje im nije valjano. Tuđe je biblijskoj izreci 
te tu »tropi« ne pomažu. Tako je Atanazije zaista pomno opovrgnuo 
osnovnu »tropovsku« tezu i pokazao da nije biblijski utemeljena. 





#11, 8, 536B; 9, 552B-553C. 

2 1, 4, 536C-587C; 5, 587C-540A ; 5, 540A-541B ; 6, 547B-548B. 

“4 Na pr. Gal 3, 2; 1 Sol 5, 19; LK 4, 1; Mt 4, 1. Usp. I, 4, 58TBC. 
14 I, 7, 548-I, 8, 592A., 

#%.1,9, 952B. 

16 I, 9, 552B-559C. 

1 Tim 5, 21 


Po Atanaziju »tropici« svoju tvrdnju o Duhu kao anđelu zasni- 
vahu na činjenici što se u 1 Tim 5,21 nakon Boga i Isusa Krista 
spominju »odabrani anđeli«." Tropicima je očito da se Duh Sveti 
nalazi među tim »odabranim anđelima«.#5 Čini se da je poistovje- 
čivanje Duha s anđelom još temeljitija i važnija njihova misao nego 
učenje da je stvoren. Razumije se da je Duh stvorenje, ako je anđeo. 
Egipatski pneumatomasi bez poteškoće prihvatiše stvorenost Duha. 
kad se o tome stalo raspravljati. Ali im je od stvorenosti kudikamo 
više stalo da je Duh anđeo, jer to uključuje da ga Bog šalje" na 
korist duša." 

Atanazije se odista mnogo trudi otkloniti takvu egzegezu za 1 
Tim 5,21. U nekoliko navrata protivničko tumačenje svodi na bes- 
misao. Ističe da nije moguće »odabrane anđele« pribrajati Bogu i 
Isusu Kristu, jer su anđeli »služinski duhovi« kako se vidi iz Heb 
1,14. Čak podrugljivo pita koji je od »izabranih anđela« uvršten u 
Trojstvo." 

Za »tropovsko« vrednovanje 1 Tim 5, 21 Atanazije veli da izrav- 
no dolazi od Valentinova »izuma« i stoga da je nevaljano.?* Uosta- 
lom, Biblija Duha Svetoga nikad ne naziva anđelom. Ona pomno 
luči niječi. Kad želi reći Duh Sveti, veli Duh Sveti. Ako je govor o 
anđelu, kaže anđeo. Biblija dobro razlikuje Duha Svetoga i anđele. 
Tako, poimence, naznačuje da je Duh Sveti sišao na Isusa u Jordanu, 
a ne anđeo. 

Na uporno protivničko pitanje zašto u 1 Tim 5, 21 Pavao ne 
spominje Duha Svetoga već anđele, Atanazije pruža različite odgo- 
vore. Šaleći se i sam, zapitkuje tropike zbog čega su spomenuti an- 
đeli, a ne, recimo, kerubini. Uostalom, odakle im smjelost da Apo- 
stola pozivaju na račun. Kad se ozbiljnije bavi pimjedbom, razlaže 
da ima biblijskih mjesta gdje su spomenute samo dvije božanske 
osobe: Duh Sveti i Gospodin. Nitko iz toga ne zaključuje da Otac ili 
Sin ne postoje, odnosno da nisu Bog. Sličan je slučaj i s 1 Tim 5, 21. 
Isto tako: dosta je reći »Krist«. Time je uključen i Duh Sveti koji je 
nedjeljiv od Krista i stalno se nalazi u njemu.“ 


171 Tim 5, 21: »Zaklinjem te pred Bogom i Isusom Kristom i izabranim an- 
đelima da se toga držiš bez predrasude«. 

18 I, 10, 566C. 

9% Aggelos znači »vjestonoša«, »glasnik«, »poslanik«. 

20 To ističe A. HERON, Tropici, 16-19. 

%L1, 10, 557A; 11, 560A. 


22 I, 10, 556C-55T7A. 

28 I, 11, 557A-560B ; 12, 560C-561A. 

% I, 13, 561B-564B; 14, 565B. Za egzegezu 1 Tim, usp. A. LAMINSKI, Geist, 
63-65. 

ŽZah 4, 5—6 


Tropici se pozivahu i na Zah 4, 5—6 da bi dokazali kako je Duh 
Sveti anđeo.“ Prorok bi, po njima, pod »anđelom što je razgovarao 
s njim« podrazumijevao Duha Svetoga. Atanazije primjećuje da tro- 
pici nisu pomno čitali cijeli tekst, jer se iz Zah 4, 6 lako dade raza- 
brati da je u Zah 4, 5 doista govor o anđelu, a ne Duhu Svetom. Isto 
se tako iz Zah 4, 5—6 dobro vidi da Prorok razlikuje Božjega Duha 
i anđela što Duhu stoji na službi. 


»Razumski« dokaz 


Tropici svoj nauk osloniše i na »razumski« dokaz. Duh je, po 
njima, stvorenje jer ne izvire iz Boga. Zbog toga svode na besmisao 
biblijske tvrdnje o izlaženju Duha iz Oca i Sina. Umovali su: ako 
Duh dolazi iz Oca, znači da je rođen; ako je rođen, Sinu je brat, a 
Ocu unuk! Rekne li se da dolazi iz Sina, tad mu je Otac djedom! 
Duh, prema tome, može biti samo stvorenje.2* 


Atanazije upotrebljava mnogo prostora da pobije to sofističko 
mišljenje." On zapravo ne ulazi rado u tu raspru jer mu se pri- 
činja bezbožnom. Zato bi najradije o njoj šutio“ i izjavio da su tro- 
Pici heretici s kojima se nema što raspravljati. Ipak šutnju krši da se 
ne bi shvatila kao poraz te protupitanjima pokazuje koliko su pita- 
nja tropika neumjesna.*“ Isto tako u Bibliji traži dokaz da su tropici 
u zabludi.“ Upozorujemo i na ono podulje mjesto" gdje je Atanazije 
sažeo svoje razmišljanje i utvrdio da Duh Sveti nije Sinu »brat« ni 
Ocu »unuk«, 

8 Zaharijine tekstove Atanazije tumači u I, 11, 557BC. 

2 I, 15, 565C-068A ; I, 588C; IV, 1, 637BC ; 2, 640A. 

27. IV, 1—T, 637A—648B. 

28 T, 16, 568C. 

2 115, 568AC, Evo nekoliko takvih pitanja: ima li Otac oca; ima li Otac 


brata; koje je ime tom bratu; tko im je djed, predji, itd. O bezumlju takvih 
Pitanja Atanazije zbori u IV, 1—7, 637A—648B. 

% USP I, 16, 569B. 

%1 16, 568C—569B. Gibanju tropika teško je ustanoviti izvorište i odrediti 
pokretne sile. Mogu ovisiti o Euzebiju Cezarejskom. Arijevska je pneumatologija 
sigurno na njih utjecala. Izdanak su i starodrevne pneumatologije koja je u Duhu 
Svetom prvenstveno vidjela Božjeg anđela i poslanika. Kad su arijevci izravno 
postavili pitanje božanstva za Duha, tropici su spontano Đuhu zanijekali bo- 
žansko dostojanstvo. Pitanje »tropovske« teologije još je uvijek otvoreno s obzi- 
PRE aa njeno podrijetlo. Usp. H. JORISSEN, Geist, 208. 209; A. HERON, Tropici, 

B. ATANAZIJEV NAUK O DUHU 


1. Duh Sveti pripada Trojstvu 


Temelj je Atanazijeve pneumatologije vjera u božansko Troj- 
stvo. Nauk se o Duhu ne da pojmiti ne pođe li se od svetoga Troj- 
stva. Atanazijeva je teologija odista trojstvena. To vidimo otud što 
se u Pismima Serapionu neprestance služi riječju Trojstvo.* Za 
Atanazija Trojstvo je istinska zbilja, a ne puka riječ.“ Članovi su 
Trojstva označeni vlastitim imenima: Otac, Sin i Duh Sveti. Ta ime- 
na nisu prazni izričaji, već izrazuju istinska bića i očituju njihovu 
narav i obilježja. 


Atanazije naglašava opstojnost Trojstva, ali ne zaboravlja ni 
božansko jedinstvo. Često ponavlja da je božanstvo jedno.“ Stalno 
mu je pred očima misao da je Trojstvo nedjeljivo i da se u naravi 
ne da dijeliti. Trojstveno je jedinstvo neraskidivo. Trojstvo je u sebi 
jedno, sebi jednako i iste naravi. Ono je nepromjenljivo.?“ 


Trojednom Bogu pripada i Duh Sveti. Atanazije to često i na 
različite načine ponavlja.“ Sav daljnji Atanazijev pneumatski govor 
počiva na toj osnovnoj tvrdnji. Duh se ne nalazi među stvorenjima, 
već je član blažene Trojice. 


2. Odnos Duha prema Bogu Ocu 


Atanazija su okolnosti primorale dublje razmišljati o odnosu 
Duha prema Bogu Ocu. Tropici su priznavali da Sin preko rađanja 
dolazi iz Oca te je stoga Ocu istobitan. I stvorenja dolaze iz Boga jer 
ih on stvara iz ničega. Sad se postavilo pitanje na koji način Duh 
posjeduje svoj opstanak. 


Novi zavjet o Duhu veli da »izlazi od Oca« (Iv 15, 26) ili »iz Bo- 
ga« (1 Kor 2, 12). Tropici i Atanazije u riječi »izlazi« čitaju oblik 
kojim Duh dolazi iz Boga. Ali upravo je u tom poteškoća da se točno 

21, 14, 565B; 16, 569B; 17, 569C; 20, ST6—STTA; 28, 595AB; 30, 597BC. 600A; 32, 
605A; III, 6, 633BC. 636AB; 7, 636BC; IV, 3, 641BC; 6, 69BA; 7, 648B; 12, 652C. 653A, 

% 1, 28, 596B. 

% I, 14, 565B; 16, 569B; 17, 569C. 

81, 14, 565B; 17, 569C. 5T2AB; 20, 576D; 28, 596A; 30, 597C, 600A; 32, 605A; IJI, 
6, 633BC; IV, 12, 652C. 653A. 

% I, 21, 58LA; 11, 55TC. 

razumije značenje izraza »izlaziti«.*“ Ivanov »izlaziti« uključuje isto- 
dobno dvije misli. U doslovnom smislu znači da Duh Sveti od svoje 
volje dolazi u svijet kako bi trajno boravio s učenicima. Prema vo- 
me, »izlazi« izrazuje povijesno slanje Duha koji se nakon Kristova 
uzašašća nalazi u Crkvi kao osobna Božja nazočnost u svijetu. Tako 
sizlazi« shvaćaju tropici i Atanazije. Razlika je među njima u tom 
što »tropici« isključivo ostaju kod tog značenja i iz »izlazi« zaklju- 
čuju da je Duh stvoreni Božji dar. Atanazije u »izlazi« vidi još jeda: 
smisao. Za njega Ivanova riječ naznačuje vječno i trajno »izlaženje« 
Duha iz Boga. Tropici misle da je takvo »izlaženje« nemoguće jer 
u Bogu može postojati samo »roditi«, a izvan Boga »stvoriti«. Tu je 
niknulo njihovo umovanje o Duhu kao Sinovu »bratu« i »unuku« 
Boga Oca. Budući da je u Bogu moguće samo »rađanje«, a Sin je 
»jedinorođenac«, preostaje da se »izlazi« shvati kao vremensko sla- 
nje Duha. Duh »izlazi« iz Boga ukoliko ga Otac stvara poput ostalih 
stvorenja. Tako umovahu tropici.? 


Atanazije zna da je način opstanka Duha neizreciv. O njemu se 
može malo što reći jer u stvorenome nema usporedbe. Atanazije nije 
opširno i temeljito razradio razliku između »rađanja« i »izlaženja« 
kao vlastitih načina opstanka Sina i Duha. Ali svojim upornim istica- 
njem da se samo na Sina odnosi »rađanje«, a na Duha »izlaženje«, 
postavio je osnovu za kasnije razumno rješenje te najdublje troj- 
stvene tajne.“ Atanazije pri tom jedva nadilazi biblijske izreke," 
ali je uza sve to uvelike zadužio teologiju kad je prodornošću istin- 
skog tologa pokazao smjer kako se spekulativno može shvatiti Iva- 
nov »izlazi«. 


Brojna su mjesta u Atanazijevim Pismima Serapionu“' gdje je 
Duh Sveti odlučen od stvorenja zato što mu je izvor u Bogu. Činje- 
nica što Duh »izlazi« iz Boga omogućuje Atanaziju da s dosta vari- 
jacija govori o intimnoj vezanosti Duha s Bogom Ocem. Atanazije 
pri tom neumorno ponavlja da je Duh sjedinjen s Očevim božanst- 


# U svezi s Ivanovim »izlazi« u patristici V. ROZDIANKO, Filioque, 296-299, 
donosi zanimljivih napomena. Izričaj ek-poreuomai kojim se služi Ivan u 15, 26 
dolozi od poros (== prolaz, gaz, brod, put, most) i poreuo (= staviti u pokret, 
prebaciti, prevesti, sebe skloniti na put). Ekporeuomai, prema tome, u mediju 
znači samog sebe potaći na putovanje, krenuti se. U ekporeuetai nalazi se misao 
da je Duh Sveti »pošao na put« svojom slobodnom voljom. Ekporeuetai se, dakle, 
odnosi na vremenito slanje Duha. Oci, ipak, na čelu s Atanazijem u ekporeretai 
vide izlaženje Duha u samome Bogu. Zanjih ekporeuetai uključuje »istobitnost« 
Duha s Ocem. Usp. A. LAMINSKI, Geist, 149. 

% Usp. A. LAMINSKI, Geist, 148—150; J. LEBON, Lettres, 54. H. JORISSEN, 
Geist, 208. 209, niječe da je spor između Atanazija i tropika bio u poimanju 
izričaja »izlazi«. 

% Usp. A. LAMINSKI, Geist, 149; V. ROZDIANKO, Filioque, 299. 

“% Tako H. JORISSEN, Geist, 209. 

41, 2, 533B; 15, 565C—568A; 20, 580A; 22, 581AB; 33, 608B; III, 2, 628B. 





79 


vom i da je narav Duha Božja narav. Duh je Duh Boga, Duh Oca. 
Vlastit je Bogu i Očevu božanstvu. Po Atanaziju, Duh je u Bogu; 
nije mu stran ni tud niti se nalazi izvan njegova božanstva.“ 


3. Duh prema Sinu 


Atanazije s pomoću Svtoga pisma utvrđuje odnos između Duha 
i Boga Sina. U Bibliji nalazi tvrdnje da je Duh nerazdjeljiv od Lo- 
gosa i da nije izvan Sina niti mu tuđ.“ Isto tako primjećuje da Novi 
zavjet Duha naziva Duhom Logosa, Sina, Mudrosti i Istine.“* Pose- 
bice mu je stalo istaknuti kako je Duh Sveti vlastit Sinu ili Logosu,“ 
jer riječ »vlastit« izrazuje odnošaj neposrednosti, intimnosti, jedin- 
stvenosti, zasebnosti i nužnosti. Stoga Atanazije neprekidno ponavlja 
da je Duh »vlastit« Sinu. 


Korak naprijed u određivanju odnosa Duha prema Sinu susre- 
ćemo u Atanazijevim izjavama da se Duh nalazi u Logosu i da ga 
vidimo u Sinu kao što je i Sin u Duhu.“ Atanazije se ponekad i spe- 
kulativnije izjašnjuje. Služeći se filozofskim riječima, tvrdi da je 
Duh Sinove »naravi« ili da je Sinu »vlastit po biti«.'" Možda je Ata- 
nazije izrekao najprisnije jedinstvo između Duha i Sina kazavši da 
je Duh »vlastit biti Logosa«.“ Tu je odista izražena intimna i nepo- 
sredna pripadnost Duha Očevu Sinu. 


U ovaj kontekst pripada Atanazijev nauk o Duhu »slici« Sina. 
Atanazije tvrdi da se Sin nalazi u Duhu kao u »vlastitoj slici«. Zato 
se Duh naziva i jest Sinova »slika«.“* Za grčko poimanje izričaj 
»slika«* neposredno doziva u pamet izvornik u kojem »slika« ima 
izvor i podrijetlo. Bez originala nema kopije. Slika, nadalje, sliči iz- 
vorniku i ima udjela na onome čemu je slika. Za Grka slika nije 
samo čest izvornika, već je u neku ruku sam izvornik. Slici je zada- 
ća objaviti i očitovati original. Jezgra i biće izvornika razotkriva se 
u kopiji. U to grčko shvaćanje »slike« valja smjestiti Atanazijevu 


421, 12, 561AB; 24, 588 A; 16, 569B; 22, 581B; 25, 588BC; 32, BOSA; III, 1, 625BC; 
2, 628A ; 5, 6383A.; 6, 6338C; IV, 2, 640A ; 3, 641B; 4, 641C; 7, 648B. 

831, 81, 601B; 33, 608A; III, 5, 632C; I, 14, 565B; III, 5, 633A; 6, 636AB; IV, 4, 
641C ; I, 25, 589B. 

41, 21, 580C; 25, 589AB; 5328; IIL 1, 625BC; IV, 2, 640A. 

61, 2, 53388; 11, 557C; 23, 585A; 25, 588C. O vrijednosti pridjeva »vlastit« u 
Atanazijevoj teologiji vidi A. LAMINSKI, Geist, 141; J. LEBON, Lettres, 67 bilj. 2. 

481, 14, 565B; 19, 5T8CD; 21, 580C; 24, 585C; 33, 608A; III, 3, 629B; 4, 632A ; 5, 
633A ; 6, 633BC ; 7, 636B. 

41 1, 24, 585C ; 29, 589A. 

48 IV, 4, 64IC. 

48 I, 20, 577B; IV, 3, 641B. 

% O značenju riječi »slika« vidi J. B. BERCHEM, Role, 211; H. KNECHT, 
Eikon, 386. 387; J. B. SCHOEMANN, Eikon, 335. 

misao da je Duh Sveti »slika« Boga Sina. To o Duhu veli da potječe 
cd Sina te da između njega i Sina postoji istovrsnost pa čak i istost 
naravi. Duh objavljuje Sina jer mu je »slika«. U Duhu motrimo Ri- 
ječ Božju.“ 


Isti smisao treba pripisati tvrdnji da je Duh »oblik« Sina. Po 
Atanaziju Duh je »pečat« kojim Logos pečati vjernike. Ali u »peča- 
tu“ koji je Duh otisnut je Logos kao »lik«. Stoga se po »pečatu«, 
Duhu, utiskuje u vjernike Kristov »lik«."? 


4. »Izlaženje« Duha iz Sina 


Nadasve je zamršeno pitanje Atanazijeva nauka o »izlaženju« 
Duha iz Sina. Atanazije nigdje izrijekom ne kaže da Duh dolazi iz 
Logosa. Isto tako ne posiže za glagolom »izaći« kad govori o odno- 
šaju Duha prema Sinu." Ipak, ima nekoliko mjesta iz kojih se dade 
naslutiti da je izviranje Duha i iz Sina dno Atanazijeve misli. Već 
smo pripomenuli da Atanazije Duha naziva »vlastitim« Sinu i »vlas- 
titim biti Logosa«. Nema sumnje da »vlastit« u spomenutim ulomci- 
ma osim pripadnosti uključuje izviranje Duha iz Sina. Također upo- 
zorismo na Atanazijevo učenje da je Duh »slika« Sina. I to barem 
dijelom sadrži uvjerenje da Duh ima »izvor« u Sinu. 


Čini se da je Atanazije u jednom ulomku izravno natuknuo do. 
Duh izlazi i iz Sina jer veli da Duh »isijava« iz Logosa. Pri tom 
vjerojatno ne misli samo na povijesno slanje Duha, već i na nutar- 
nje božansko izlaženje.“ Izviranje se Duha iz Sina možda krije i u 
Atanazijevim naznakama da »Sinu pripada što god Duh posjeduje« 
i da »Duh sve prima od Sina«." Nema dvojbe da je u spomenutim 
rečenicama prvenstveno govor o povijesno-spasiteljskoj vezanosti 
Duha i Sina. Proslavljeni Krist šalje u svijet Duha. Duh u povijesti 
djeluje na temelju Isusova otkupiteljskog čina. Ipak se ne možemo 
oteti dojmu da Atanazije sluti kako je povijesno-spasiteljska pove- 
zanost Duha s Kristom odraz njihove vezanosti i u Božjem otajstvu. 


5l Usp. J. B. SCHOEMANN, Eik6n, 350; V. LOSKY, Image, 132 H 
DANUS, Christ, 230. 238; G. ZAPHIRIS, Reciprocal, 362—369. dij 

52 1, 28, 584C—585A ; III, 3, 628C—629A. 

53 Na to s pravom upozoravaju J. LEBON, Lettres, 70. 71; V. ROZDIA 
Filioque, 301; A. LAMINSKI, Geist, 152. : ne aa 

Ba J. LEBON (Letires, 73) piše: »Taj odnos (između Duha i Sina) zacijelo 
može biti relacija izvora. Da je baš to, Atanazije, čini se, nikad izrijekom ne 
reče. Zar to ipak nije dno njegove misli. ..?« 

2 I, 20, 580A. 

O »isijava« usp. V. ROZDIANKO, Filioguem, 299. 302; A. LAMINSKI 3. 194; 

H. JORISSEN, Geist, 209. 210. 5 : sos 

57 III, 1, 628A ; IV, 2, 640A. 

5. Duh Oca i Sina 


U jednom tekstu Atanazije po svemu sudeći tvrdi da Duh izvire 
iz Oca i Sina. On piše: »Ako je Sin jedan (...) tad mora biti jedan 
(...)d Dar za koji se veli da izlazi iz Oca, jer odsijeva od Sina za koji 
vjerujemo da je iz Oca«.* Uočimo da Atanazije pripominje" kako 
je Duh Dar. Prema tome ne izlazi iz Oca kao Sin, već kao Dar. Time 
vjerojatno otklanja pneumatomaško umovanje o Duhu, Sinovu »bra- 
tu«. Duh kao Dar izlazi iz Oca, aliiz Sina se izžaruje. Razlog »izžari- 
vanju« Duha od Sina Atanazije vidi u tome što je uključeno u Sino- 
vo rađanje. Duh, dakle, »izlazi« kad ga promatramo u odnosu na 
Oca, a »odsijeva« ako gledamo njegov stav prema Sinu. Duhu je Bog 
Otac izvor u smislu »izlaženja«, a Sin u smislu »odsijevanja«. »Izla- 
ženje« i »odsijevanje« nisu neovisne ni usporedne zbilje, već je »Od- 
sijevanje« uključeno u »izlaženje«. U Sinovu rođenju sadržano je 
izlaženje Duha Svetoga. To je duboko dno trojstvenog otajstva. 


U navedenom ulomku treba istaknuti veznik »jer«. S pomoću 
»jer« Atanazije pokazuje da je Duh istodobno iz Oca i od Sina. Bu- 
dući da se Duh izžaruje od Sina, izlazi iz Oca. Ukoliko Duh kao Dar 
sjaji od Sina, a Sin se rađa iz Oca i od njega dobiva osobni opstanak, 
nužno se zaključuje da Duh ističe iz Oca. Duh, dakle, dolazi iz Oca 
jer se Sin, iz koga sjaji, rađa od Oca. Vidimo da je Otac, po Atanazi- 
ju, vrelo i čuvar božanske monarhije. Otac rađa Sina iz koga sjaji 
Duh Sveti. 


6. Obilježja Duha Svetoga 


Atanazije na Duha proteže Božje vlastitosti jer vjeruje da Duh 
izlazi iz Očeve biti i isjajuje od Sina. Stoga Duh »supostoji« s Ocem 
i Sinom te se zajedno s njima »slavi«." Atanazija zaista nije stajalo 
muke da Duha proglasi vječnim, nepromjenljivim i posvudašnjim.“! 
Sve su to svojstva vlastita Duhu zato što je u naravi jednak Ocu zi 
Sinu. Iz iste jednakosti proistječe da Duh poznaje »Božje dubine« 


58 I, 20, 580A. 


#% Ovdje se oslanjamo na V. ROZDIANKO, Filioque, 299. 302 i A. LAMINSKI, 
Geist, 153. 154, ali ne zaboravljamo ni kritički stav H. JORISSEN, Geist, 209—210. 


% III, 7, 636B; I, 9, 552B; 31, 601A; IV, 7, 648B; 23, 676BC. 


GL III, 7, 636B; 4, 6324. Usp. A. LAMINSKI, Geist, 144. 145; J. LEBON, Lettres, 
60, 61. 

(1 Kor 2, 11). Po Atanaziju to znači" da Duh Sveti u punini poznaje 
Božje biće. Bog za Duha nema tajne. Savršeno pozna Oca i Sina. To 
znači da im je jednak. 


Atanazije rado spominje božansko odličje IDluha da je jedan, je- 
dinstven i jedincat.#* Jednom zgodom u Pismima Serapionu* na Du- 
ha primjenjuje izraz »istobitan«. Time želi reći da Duh posjeduje 
puninu Božjega bića. Sve što pripada Božjem bitku, vlasništvo je 
Duha Svetoga. Tako se Atanazije usudio prenijeti na Duha nicejski 
»istobitan«. Duh je poput Sina »istobitan« s Ocem. Vrijedi zabilježiti 
tu Atanazijevu smionost kad znamo da ni Bazilije Veliki ni Cari- 
gradski sabor za Duha ne vele da je »istobitan« s Bogom. 


7. Duh u trojstvenim djelima 


Atanazije zna da Biblija govori o činima spasenja kojima je za- 
četnik Duh Sveti. Ipak djela Duha nisu odvojena od djela Oca i 
Sina. Jedinstvo što vlada u Bogu traži da je u činima spasenja nazo- 
čno blaženo Trojstvo, iako se pojedini spasiteljski čin posebice veže 
uz jednu od božanskih Osoba. Po Atanaziju“ svaki spasiteljski pot- 


hvat polazi od Oca te se posredstvom Sina za vjernika ostvaruje u 
Duhu Svetom. 


Sva je povijest spasenja trojstveno obilježena. Biblija, doduše, 
pripovijeda da je Duh Sveti vodio narod nakon Izlaska, ali to za- 
pravo znači da ga je vodio Bog po Sinu u Duhu. Bog je po Logosu 
u Duhu bio s narodom. Isto tako Bog je po Kristu govorio preko 
proroka, ali je u Duhu kazano što je rečeno. Posredstvom Duha Sve- 
toga, na osnovi Sinova djela, postajemo djeca Boga Oca. Kad nam 
je, nakon Isusova uzašašća, poslan Duh Sveti, dat nam je Sin i u 
Sinu Otac. Tako, dakle, što god Bog vrši u svijetu, ostvaruje se su- 
djelovanjem čitavoga blaženog Trojstva.“ 


$2 1, 15, 568A; 22, 581B; III, 2, 628A. 

$ I, 20, 577C—580A; 27, 5938C; III, 3, 629BC. Usp. A. LAMINSKI, Geist; 143. 144; 
J. LEBON, Leitres, 60. 61. 

& 1, 27, 592C. Neobično je da I. BACKES (Das trinitarische, 139) niječe da 
Atanazije upotrebljava homouision za Duha Svetoga. 

& I, 14, 565B; 30, 600BC; 20, 577C; 24, 585C; 31, 601A. 

&1, 12, 561AB; 14, 565B; 19, 576AB; 20, 5TTA; 30, 600B; 9 553B; 24, 588AB; 
28, 596A; 31, 601A; III, 6, 633B; 5, 633B. O trojstvenom obilježju povijesno-spasi- 
teljskih čina u Atanazija usp. A. LAMINSKI, Geist, 146. 147. 195. 

Atanazije u svojim Pismima Serapionu ne zaobilazi ni druge 
teme o Duhu Svetom. Posebice se zanima za Duha stvoritelja," ži- 
vodajnog Duha,% Duha nadahnitelja* te ističe ulogu Duha u životu 
vjernika" i kod pobožanstvenjenja."! Ali kako smo slične misli obra- 
đivali u djelu o Bazilijevoj pneumatologiji,'* ovdje ih puštamo po 
strani. 


£7 I 24, 588AB; III, 5, 632B; IV, 3, 640CD. O tom dijelu Atanazijeve pneumato- 
logije, vidi A. LAMINSKI, Geist, 146; J. LEBON, Lettres, 62. 63; G. FLOROVSKY, 
Concept, 47. 

#8 I, 19, 576C; 23, 584BC. 

% I, 31, 601BC. 604AB; III, 6, 632C; IV, 3, 640C. 641C; IV, 16, 661, 

% Usp. I, 19, 576A—5738D; 20, 5TTC—580A; 22, 581C—584A; 23, 584C—585AB; 24, 
585C ; III, 3, 628C—629A. 

JA USP. II, 4, 613C; I, 24, 585B—588A ; 25, 589B. O tome potanje u A. LAMINSKI, 
Geist, 138. 156. 159; D. RITSCHL, Athanasius, 36—59; R. SEEBERG, Lehrbuch, 
bake J. ROLDANUS, Chirst, 240—243. 250—252; P. B. T. BILANIUK, Thneosis, 
49—392. 

2 M. MANDAC, Bazilije, 42-48. O Atanazijevoj pneumatologiji vidi opširnije 
u mojoj raspravi u Bog. Sm., 1979. Rad će, mada poodavno gotov, tek uskoro 
izaći, 

PRIJEVOD 
PISAMA SERAPIONU 


PRVO PISMO SERAPIONU 


Razlozi za postanak pisma 


1. Pismo tvoje svete odanosti primih u pustinji. Mada 
me pritiskalo gorko progonstvo, a i golema mi potjera 
radila o glavi, »milosrdni Otac i Bog svake utjehe« (2 
Kor 1,3) utješi me tvojim pismom. Sjećajući se, naime, 
tvoje odanosti i svih plemenitih ljudi, imah dojam da ste 
u tom času sa mnom. Nadasve se ipak poveselih kad sam 
dobio tvoje pismo. Ali čim sam ga pročitao, opet se raža- 
lostih zbog onih koji još jednom* krenuše u borbu protiv 
istine. 

Ti mi, dragi i zaista željkovani, i sam ražalošćen, pišeš" 
kako neki ostaviše, doduše, arijevce jer hule na Sina Bož- 
jega, ali sami krivo misle o Duhu Svetom. Ne vele samo da 
je stvorenje, nego jedan od služinskih duhova (Heb 1, 
14) te se samo stupnjem razlikuje od anđela. No to je tek 
prividan sukob s arijevcima. U zbilji se pobija pravovjerje. 
Jer kao što arijevci, niječući Sina, niječu i Oca (1 Iv 2, 
23), tako i ovi, dok ozloglašuju Duha Svetoga, ruže i Sina. 
Ove dvije stranke razdijeliše bunu protiv istine. Jedni, 
naime, krivo misle o Riječi, drugi o Duhu, ali im je ista 
hula protiv svetoga Trojstva. 


Imajući to pred očima i pošto sam mnogo razmišljao, 
postadoh malodušan. Đavao se, eto, opet poigrao s opona- 
šateljima svoje ludosti. U tim okolnostima odlučih šutjeti. 
Ali na poticaj tvoje Svetosti te zbog protivničke zablude 
i njihove sotonske drskosti, napisah ovo kratko pismo. Je- 
dva sam bio u stanju da i to učinim. Ti ćeš, po mudrosti 


1 Riječ je o Atanazijevu trećem progonstvu od 356. do 362. — Naslove u 
prevedenom tekstu sami smo postavili. 

2 Atanazije smatra da su arijevci istinski začetnici borbe protiv bo- 
žanstva Duha Svetoga. Oni na taj način »još jednom« Kreću u rat protiv 
istine. Ranije su nijekali Sinovo božanstvo. 

3 Atanazije tek na temelju Serapionova izvještaja, a ne izravno, saznaje 


za protivnički nauk i tako nas upućuje u to prvo pneumatološko krivo- 
vjerje. 

koju posjeduješ, služeći se njime kao povodom, preostalo 
nadopuniti. Tako će pobijanje bezbožnog krivovjerja biti 
potpuno. 


Vjera se u božansku Trojicu uzajamno uvjetuje 


2. Ali arijevska misao ni u tom nije drukčija. Ako su, 
naime, jednom odbacili Riječ Božju (1 Iv 2, 23), posve je 
prirodno da jednako pogrdno govore i o njezinu Duhu. 
Zbog toga nije potrebno protiv njih išta više reći. Dovoljno 
je što na njihov račun prije“ rekosmo. 

Onima pak što su u zabludi s obzirom na Duha, valja 
odgovoriti istražujući, kako bi sami rekli, na zaseban na- 
čin. Netko će se čuditi njihovu bezumlju: ne prihvaćaju da 
je Sin Božji stvorenje — i u tome im je misao ispravna 
ali kako onda dopuštaju tvrdnju da je Sinov Duh stvore- 
nje? Ako, naime, zbog sjedinjenja Riječi s Ocem ne priz- 
naju da je Sin među stvorenim bićima, već drže da je, 
kako i odgovara istini, Stvoritelj nastalog, zašto kažu da je 
Duh Sveti, koji je jednako sjedinjen sa Sinom kao i Sin s 
Ocem, stvorenje? Zbog čega ne shvaćaju: kao što Božje 
jedinstvo time spašavaju što Sina ne dijele od Oca, isto 
tako ne čuvaju jednotu trojstvenog božanstva kad Duha 
odcjepljuju od Riječi. Na taj način razjedinjuju božanstvo. 
U nj miješaju različitu i raznorodnu narav te ga izjedna- 
čuju sa stvorenjima. Osim toga, to mišljenje, — stoga što 
je Duh raznobitan, kako oni umisliše — pokazuje da Troj- 
stvo nije više u sebi jedna zbilja, već sastavljena iz dviju 
različitih naravi. Kakvo li je to poimanje Boga gdje je Bog 
satkan od Stvoritelja i stvorenja? Doista, ili Trojstvo ne 
postoji, već Dvojstvo, i onda stvorenje; ili pak, ako ima 
Trojstvo, kako u zbilji i jest, zašto trojstvenog Duha stav- 
ljaju zajedno sa stvorenjima koja dolaze iza Trojstva? To 
iznova znači dijeliti i rastvarati Trojstvo. Kad, dakle, krivo 
sude o Duhu Svetome, ni o Sinu ne misle dobro. Ako bi, 
naime, ispravno mislili o Riječi, zdravo bi držali i o Duhu 
koji »izlazi od Oca« (Iv 15, 26) te je Sinu vlastit. Sin ga 
daje učenicima i svima što vjeruju u ni (Iv 7, 39). Tako 
zalutavši, nemaju zdrave vjere ni u Oca, jer koji se protive 
Duhu, po riječima velikog mučenika Stjepana (D j 7,51), 
a i Sina. Zabace li Sina, ni Oca ne posjeduju (1 Iv 2, 


“ Atanazije se poziva na svoje djelo Protiv Arijevaca, 

Osnovi arijevske i »tropovske« zablude 


3. Gdje vam je, ljudi, izgovor za toliku drskost? Ne 536A 


bojite se ni onog što reče Gospodin: »Tko huli na Duha 
Svetoga, nema oproštenja ni u ovom ni budućem vijeku « 
(Mt 12, 32; Mk _ 3, 29). Arijevci, zacijelo, ne razumješe 
tjelesnu nazočnost Riječi i što se radi nje govori, ali ipak 
tu crpiše izliku za svoje krivovjerje te se tako očitova da 
su borci protiv Boga i da zaista govore isprazno zemaljski 
(Iv 3,31). Ali što je vas zavelo u zabludu? Od koga je čus- 
te, koji je oblik te vaše zablude? 

Vele: ove smo Božje riječi čitali u proroka Amosa: 
»Gle, ja učvršćujem grom i stvaram pnedima i navije- 
štam ljudima njegova Pomazanika. Tvorim praskozorje i 
maglu. Hodam po visima zemlje. Ime mu je Gospodin, Bog, 
Svemogući« (Am 4, 13). Na osnovi se toga ulomka pove- 
dosmo za arijevcima koji kažu da je Duh Sveti stvorenje. 

Tako, dakle, Amosovu izreku čitaste. A da li ste čitali 
što se kaže u Izrekama — »Gospodin me stvori počelom 
svojih putova za svoja djela« (Izr 8,22) —ili ne? Narea- 
vno, vi ste to čitali“ Izreku pravilno tumačite. Riječ ne 
nazivate stvorenjem. Prorokovu pak tvrdnju ne pojašnju- 
jete. Čim naprosto čuste pnedima, pomisliste da se Duh 
Sveti proglasuje stvorenjem. Premda Mudrost u Izre- 
kama jasno veli: »Stvori me« (Izr 8, 22), dobro činite 
što izričaj tumačite da stvoriteljsku Mudrost ne biste pri- 
brojili stvorenjima. Međutim, proročka se riječ uopće ne 
odnosi na Duha Svetoga. Naprosto se spominje pnedima. 
Zbog čega, dakle, mada u Pismima postoji velika različitost 
»duhova« (pneima), a i prorokov izraz može imati 
svoje ispravno značenje, kao da se želite prepirati ili zara- 
ženi ujedom arijevske zmije, tvrdite da je Amos zborio o 
Duhu Svetom? Ni na što drugo ne mislite, već da Duha 
držite za stvorenje. 


Svetopisamsko nazivlje za Duha Svetoga 


4. Recite stoga da li nađoste negdje u Svetom Pismu 
da se za Duha Svetog naprosto veli duh i da se kao dodea- 
tak nije dometnulo Duh »Boga« ili Duh »Oca«, odnosno 


5 U prijevodu smo na više mjesta vodili računa o tekstualnim isprav- 
cima kako ih je predložio J. LEBON, Lettres, 83 bilj. 6, 87; bilj. 1, 93; 
bilj. 2, 96; bilj. 3, 101; bilj. 1, 187; bilj. 1, 140; bilj. 8, 141; bilj. 3, 150; 
bilj. 2, itd. 

»moj« Duh ili »samoga Krista i Sina« ili »dat od mene«, ta 
jest od Boga ili da nije dodan član. Prema tome ne kaže se 
naprosto »duh« nego »Duh« odnosno »sami taj Duh Sveti« 
ili »Tješitelj«, »Duh Istine«, to jest Sina koji veli: »Ja sam 
Istina« (Iv 14, 6). Kada, dakle, naprosto čujete dun, 
možete sumnjati da je riječ o Duhu Svetom. 


Od toga pravila valja izuzeti one koji se nakon što su 
primili Duha Svetoga iznova spominju kao i one koji su 
prije poučeni o Duhu Svetom te poslije, kad se ponavlja 
i samo tvrdi »Duh«, znaju o kome se govori. Ali u tom se 
slučaju riječ ponajviše izriče s članom. 

Tako Pavao piše Galaćanima: »Samo ovo želim doznati 
od vas: da li ste Duha primili po djelima Zakona ili na te- 
melju propovijedanja vjere« (Gal 3, 2)? Kojeg su Duha 
primili, ako ne Duha Svetoga dana vjernicima i preporo- 
đenima kupelju novoporoda (Tit 3, 5)? Pišući Solunja- 
nima ističe: »Ne trnite Duha« (1 Sol 5, 19). Onima koji 
su znali koga su primili govoraše da nemarom ne trnu u 
sebi zapaljenu milost Duha. Ako evanđelisti u Evanđelji- 
ma vele po ljudsku o Spasitelju zbog tijela što ga uze: »A 
Isus se, pun Duha, vrati iz Jordana« (Lk 4,1) i »tad Duh 
odvede Isusa u pustinju« (Mt 4, 1), riječ »Duh« ima isti 
smisao. Luka već prije reče: »Zbi se: kad se pokrsti sav 
puk i pošto se Isus krsti i dok se molio, otvori se nebo te 
Duh Sveti siđe na njega u tjelesnom liku, poput goluba« 
(Lk 3,21—22). Posve je jasno da se riječju »Duh« tu mi- 
sli na Duha Svetoga. 


Prema tome, kad netko posjeduje Duha Svetoga koji 
se možda naziva samo »Duh« bez ikakva dodatka, nema 
sumnje da se ima pred očima Duh Sveti, pogotovu ako se 
i član upotrijebi. 


Sveto pismo posebnim riječima određuje Duha Svetog 


5. Vi pak odgovorite na ono što vam se predložilo: da 
li ste negdje u božanskom Pismu našli da se Duh Sveti 
jednostavno zove »Duh« bez naprijed naznačenog dodatka 
i mimo spomenute primjedbe. Ali to nećete moći kazati jer 
nećete pronaći riječ takve vrste. Naprotiv, zabilježeno je 
u Postanku: »Duh je Božji lebdio nad vodom« (Post 
1, 2). Malo niže piše: »Moj Duh se ne nastani među tim 1lju- 

dima zato što su tjelesni« (Post 6,3). U Brojevima 
Mojsije prozbori Nunovu sinu: »Na me ne budi ljubomo- 
ran. Kad bi tko učinio prorocima narod Gospodnji! Kad bi 
Gospodin izlio svoga Duha na njih!« (Br_11, 29). U Su- 
cima se tvrdi za Otniela: »Siđe na nj Duh Gospodnji i 
sudio je Izraela« (Suci 3, 10). Opet piše: »Duh Gospod- 
nji dođe na Jiftaha« (Suci 11, 29). O Samuelu se veli: 
»Dječak sazori i Gospodin ga blagoslovi i Duh Gospodnji 
započe izlaziti s njim« (Suci 13, 24—25). Isto tako piše: 
»Obuze ga Duh Gospodnji« (Suci 15, 14). 

I David pjeva uz žice: »Svog Svetog Duha ne uzima 
od mene« (Ps 50, 13). U Psalmu 142. čitamo: »Tvoj će me 
dobri Duh voditi po ravnu. Radi imena svoga, Gospodine, 
oživjet ćeš me« (Ps 142, 10—11). U Izaiji je zapisano: 
»Duh je Gospodnji na meni i zato me pomaza« (Iz 61,1). 
Prije je rečeno: »Jao vama sinovi odmetnički! Ovo veli 
Gospodin: vijećali ste, ali ne sa mnom; sklopili ste saveze, 
ali ne po mome Duhu; grijesima nadodaste grijehe« (Iz 
30, 1). Opet reče: »Čujte ovo! Od samog početka nisam go- 
vorio krišom. Kad se to zbivalo, bijah ondje. Sad me je 
poslao Gospodin i njegov Duh«_(1z 48, 16). Nešto niže 
ovako zbori: »Ovo je moj savez s njima, reče Gospodin: 
moj Duh koji je na tebi« (Iz 59, 21). Neposredno nado- 
daje: »Njih ne spasi ni poslanik ni anđeo, već sam Gospo- 
din koji ih je ljubio i poštedio. On ih je otkupio i uzeo. 
Dizao ih je sve dane vijeka. Oni pak postadoše neposlušni, 
rasrdiše njegova Svetog Duha te im se pretvori u neprija- 
telja« (Iz 63, 9—10). Ezekijel pak ovako govori: »Duh me 
podiže i odvede u Kaldejsku zemlju, u zarobljeništvo, u 
Duhu Božjem« (Ez 11,24). U Danijela imamo: »Pro- 
budi Bog Duha Svetoga mladića imenom Danijel i on po- 
vika snažnim glasom: ja sam čist od njezine krvi« (Dn 
13, 45). Miheja također veli: »Jakovljeva je kuća rasrdila 
Duha Gospodnjeg« (Mih 2, 7). Po Joelu govori Bog: »Po- 
slije ovog bit će ovako: izlit ću od svoga Duha na svako 
tijelo« (J1 2, 28). Po Zahariji Bog iznova upravlja riječ: 
»Prihvatite moje riječi i zakone što ih nalažem u svome 
Duhu svojim slugama, prorocima« (Zah 1, 6). Prorok, 
prekoravajući narod, nešto dalje kaza: »Srca svoja učiniše 
nepokornim da ne bi poslušali moj zakon i riječi što ih 
uputi svemogući Gospod u svome Duhu po rukama prija- 
šnjih proroka« (Zah 7,12). | ' : 

To prikupismo po Starom zavjetu i ukratko rekosmo. 

Novozavjetni način govora o Duhu 


6. Pretražite što je u Evanđeljima i što napisaše Apo- 
stoli pa ćete vidjeti da se i tu, budući da postoji velika raz- 
nolikost duhova, Duh Sveti, na zaseban način, ne oslovlja- 
va naprosto s Duh, već sa spomenutim dodatkom. 


Za Gospodina se, rekosmo, kad se kao čovjek krstio 
radi tijela što ga je nosio, veli da je na nj sišao Duh Sveti 
(Lk 3, 21—22). Dajući tog Duha učenicima, Isus kaza: 
»Primite Duha Svetoga« (Iv 20, 22). Također ih je učio: 
»Tješitelj, Duh Istine, koga će Otac poslati u moje ime, 
poučit će vas o svemu« (Iv 14, 26). Malo niže za istoga 
reče: »Kad dođe Tješitelj kojeg ću vam poslati od Oca, 
Duh Istine, koji izlazi od Oca, svjedočit će za me« (Iv 15, 
26). Opet veli: »TA ne govorite vi nego Duh vašega Oca 
govori u vama« (Mt 10, 20). Imamo nadalje: »Ako u Duhu 
Božjem izgonim đavle, zaista vam je došlo kraljevstvo« 
(L k 11, 20). Isus, dopunjujući sav govor o Bogu i naše kr- 
štenje kojim nas je sjedinio sa sobom i po sebi s Ocem, 
naređuje učenicima: »Putujući poučavajte sve narode krs- 
teći ih na ime Oca i Sina i Svetoga Duha« (Mt 28, 19). 
Kad je učenicima obećao da će im poslati Duha, »zapovi- 
jedi da se ne udaljuju iz Jeruzalema« (Dj 1, 4). Poslije 
nekoliko dana »kad je došao dan Pedesetnice, svi bijahu 
zajedno na istom mjestu. I eto iznenada šuma s neba kao 
kad se digne silan vjetar. Ispunio je svu kuću gdje su sjedi- 


B li. Pokažu im se kao neki ognjeni jezici te siđe po jedan na 


svakoga od njih te se svi napuniše Duha Svetoga i stadoše 
govoriti drugim jezicima kako im već Duh davaše zboriti« 
(Dj 2, 1—5). 


Otad se Duh Sveti preporođenima davaše polaganjem 
apostolskih ruku (Dj 8, 17). U njemu prorokova i stano- 
viti Agab kad reče: »Ovo govori Duh Sveti« (Dj 21,11). 
Pavao pak tvrdi: »Stado u kojem vas Duh Sveti postavi 
za nadstojnike, da pasete Božju Crkvu koju steče vlastitom 
krvlju« (Dj 20, 28). Poslije uškopljenikova krštenja »Duh 
Gospodnji ugrabi Filipa« (Dj 8, 39). 


I Petar zapisa: »Postigoste cilj vjere: spasenje duš#. 
To su spasenje tražili i htjeli pronaći proroci koji proroko- 
vahu o vašoj milosti. Pronicali su na koje ili kakvo vrije- 
me smjeraše Duh Kristov u njima. Unaprijed je svjedočio 
o Kristovim patnjama i slavama što su nakon njih imale 

doći« (1 Pt 1,9—11). Ivan pak napisa: »Po ovome znamo 
da ostajemo u njemu i on u nama: od svog nam je Duha 
dao« (1 Iv 4,13). 

Pavao piše Rimljanima: »Vi niste u tijelu nego u du- 
hu, ako Božji Duh boravi u vama. Nema li tko Kristova 
Duha, on i nije njegov. Ako je Krist u vama, tijelo je mrt- 
vo zbog grijeha, ali Duh je život zbog pravednosti. Ako li 
Duh Isusova Uskrisitelja od mrtvih prebiva u vama, Isusov 
Uskrisitelj od mrtvih oživjet će vaša smrtna tjelesa po 
svome Duhu koji stanuje u vama« (Rim 8, 9—11). Ko- 
rinćanima veli: »Duh sve proniče. Pa čak i dubine Božje: 
Tko zna što je u čovjeku, ako ne čovjekov duh koji je u nje- 
mu? Tako što je u Bogu nitko ne zna osim Duha Božjega. Mi 
ne primismo svjetovnog duha, nego Duha koji je iz Boga da 
znamo čime nas je obdario Bog« (1 Kor 2, 10—12). Malo 
dalje kaže: »Zar ne znate da ste Božji hram i da Božji Duh 
prebiva u vama« (1 Kor 3, 16). Apostol ponovno tvrdi: 
»Biste oprani, biste posvećeni, biste opravdani po Imenu 
Gospodina našega Isusa Krista i po Duhu našega Boga« (1 
Kor 6,11). Također kaže: »Sve to čini jedan te isti Duh. 
Po svojoj volji dijeli svakom pojedincu kako hoće« (1 
Kor 12,11). Isto tako piše: »Gospodin je Duh. Gdje je 
Gospodinov Duh, ondje je sloboda« (2 Kor 3, 17). Gle 
kako i Galaćanima javlja: »Da Abrahamov blagoslov dođe 
po Kristu Isusu; da Obećanje, Duha, primimo po vjeri« 
(Gal 3, 14). Još jednom čitamo: »Budući da ste sinovi, 
odasla Bog Duha svoga Sina u vaša srca. On kliče: Abba, 
Oče! Prema tome, više nisi rob već sin. Ako si sin, onda i 
baštinik Boga po Kristu« (Gal 4, 6—7). 

Efežanima ovako reče: »Ne žalostite Duha Svetog 
Božjeg. U njemu ste opečaćeni za dan otkupljenja« (Ef 
4, 30). Opet ponavlja: »Trudite se da sačuvate jedinstvo 
Duha svezom mira« (Ef 4,3). Filipljanima iskreno pisaše: 
»Što dakle? Samo da se na svaki način, bilo himbeno, bilo 
istinito, Krist navješćuje. Tome se radujem, a i radovat ću 
se. Znam da će mi to biti na spasenje po vašoj molitvi i 
pomoći Duha Isusa Krista. Željno očekujem i nadam se da 
se ni zbog čega neću smesti« (Fil 1, 18—20). Iznova veli: 
»Mi smo obrezanje, mi koji u Duhu Božjem obavljamo 
bogoslužje i dičimo se u Kristu Isusu« (Fil 3, 8). Solunja- 
nima svjedoči: »Prema tome, tko to odbacuje, ne odbacuje 
čovjeka nego Boga koji svoga Svetoga Duha udahnjuje u 
vas« (1 Sol 4, 8). Hebrejima pak kaže: »Duh Sveti očituje 

da još nije otkriven put u Svetinju sve dok postoji prvi 
šator« (Heb 9, 8). Ponovno čitamo: »Zamislite koliko li 
će goru kaznu zavrijediti tko pogazi Sina Božjega i nečis- 
tom smatra krv saveza kojom je posvećen i Duha milosti 
pogrdi?« (Heb 10, 29). Nadodaje: »Ako već poškropljena 
krv jaraca i bikova i pepeo juničin posvećuje onečišćene, 
daje tjelesnu čistoću, koliko će više krv Krista koji po Du- 
hu Vječnom samog sebe besprijekorna prinese Bogu očis- 
titi savjest našu od mrtvih djela?« (Heb 9, 13—14). So- 
lunjanima pak reče: »Tad će se otkriti Bezakonik kog će 
Gospodin Isus pogubiti Duhom svojih usta. Onemoćat će 
ga sjajem svoga Dolaska« (2 Sol 2,8). 


Riječ »duh« u Pismima znači čovjekov duh i vjetar 


7. Eto kako se Duh Sveti naznačuje po svemu božan- 
skom Pismu. A što ste vi slična zamijetili u proroka? Ta 
riječ pneuma što je porok upotrijebi nema ni člana. 
Tako vam otpada svaka isprika. Ali vi“ se usudiste izmisliti 
govorne oblike" te velite da se izričaj »stvori pneima« 
odnosi na Duha Svetoga, mada ste od učenih ljudi mogli 
naučiti da postoji raznovrsnost »duhova«. 

Doista, u Pismu se govori i o čovjekovu »duhu«. Tako 
David udara u žice: »Noću se razgovarah sa svojim srcem 
i žalostio se moj duh« (Ps 76, 7). Baruh govori u molitvi: 
»Duša u nevolji i tjeskobni duh vapiju k tebi« (Bar 3, 
1). U pjesmi trojice mladića stoji: »Blagosivajte, duhovi i 
duše pravednika, Gospodina« (Dn 3, 86). 

I Apostol piše: »Sam Duh svjedoči našemu duhu da 
smo Božja djeca. Ako smo djeca, onda smo i baštinici« 
(Rim 8, 16—17). Iznova tvrdi: »Nitko ne zna što je u čo- 


“ vjeku osim čovjekova duha koji je u njemu« (1 Kor 2, 


11). U poslanici Solunjanima ovako moli: »Nek se čitavo 
vaše biće — duh, duša i tijelo — očuva besprijekornim za 
dolazak Gospodina našega Isusa Krista« (1 Sol 5, 23). 


I za vjetrove se veli da su »dusi« (pneumata). 
Tako u Postanku: »Bog pusti vjetar (pnedima) na 


$ Atanazije, mada piše Serapionu, odjednom riječ upravlja izravno tro- 
picima. To ponavlja više puta. Time ponešto otežava praćenje izlaganja, 
ali spis postaje življi. 

7 »Govorni. oblici« su »tropi« pomoću kojih »tropici« izvrću smisao 
biblijskih rečenica kako ne bi bili primorani prihvatiti pravi nauk o Duhu 
Svetom. 

zemlju i voda opade« (Post 8,1). O Joni bi rečeno: »Bog 
podiže vjetar (pnedma) na moru. Nasta velika oluja na 
moru te lađa zapade u opasnost da se razbije« (Jon 1, 
4). U Psalmu 106. čitamo: »On reče i nasta olujni vjetar i 
u visinu podiže morske valove« (Ps 106, 25). U .Psalmu 
148. stoji: »Slavite Gospodina sa zemlje: zmajevi i svi bez- 
dani, vatro, tučo, sniježe, ledu, olujni vjetre, vi što izvršu- 
jete riječ njegovu« (Ps 148, 7—8). U Ezekijela u tužaljci 
za Tirom piše: »Na pučinu morsku, na mnoga te mora ves- 
lači izvedoše. Južni te je vjetar (pnedma) razbio« (Ez 
27, 26). 


Duhom se naziva i smisao biblijskih izreka 


8. Ako i sami čitate Sveta pisma, vidjet ćete da se i 
smisao božanskih izreka naziva »duhom«. Tako Pavao piše: 
»On nas osposobi za službenike Novog Saveza, ne slova 
već duha. Slovo ubija, a duh oživotvoruje« (2 Kor 3, 6). 
Riječ se izrazuje slovom, a smisao, sadržan u riječi, naziva 
se duhom. Isto vrijedi za izričaj: »Zakon je duhovan« 
(Rim "7, 14). Pavao to reče da ne bismo služili u »drevno- 
sti slova, već u novini duha« (Rim 7, 6). Sam je govorio 
dok zahvaljivaše Bogu: »Ja, dakle, pameću služim Božjem 
zakonu, a tijelom zakonu grijeha. Nema, prema tome, ni- 
kakve osude za one koji su u Kristu Isusu. Ta zakon duha 
života, u Kristu Isusu, oslobodi me zakona grijeha« (Rim 
7, 25—8, 1—2). 


I Filip, kad uškopljenika htjede od slova privesti du- 
hu, kaza: »Razumiješ li što čitaš?« (Dj 8,30). Brojevi 
jamče da je i Kaleb posjedovao takav duh. Bog, naime, 
kaže: »Slugu svoga Kaleba uvest ću u zemlju u koju je 
išao zato što u njemu bijaše drugi duh te me je slušao« 
(Br 14, 24). Kaleb je govorio razumijevanjem različitim 
od ostalih i zato postao drag Bogu. Bog je po Ezekijelu 
naredio da se ima takvo srce. Veli: »Načinite sebi novo 
srce i novi duh« (E z 18, 31). 


S tim stoji tako. 


Budući da se ukazala velika različitost »duhova«, bili 
biste pametniji da mislite, kad čujete za stvoreni duh, na 
jedan od spomenutih. Recimo na onaj o kome piše u Izaiji: 

»Aram se složi s Efraimom. Zadrhta kraljeva duša i duše 
njegova naroda poput stabla u šumi što ga potresa vjetar 
(Ppneima)x (Iz 7,2). Hina onaj za koji se tvrdi: »Podiže 
Gospodin — zbog Jone — vjetar na moru« (Jon 1,4). 
Grmljavinu prati puhanje vjetrova kao što se zbi kod plju- 
ska u Ahabovo doba. Piše: »Kroz kratko se vrijeme dogodi 
da se nebo smrači od oblaka i vihora (pneima)k« (1 Kr 
18, 45). 


Duh u Am 4, 13 označuje naš duh 


9. Oni, međutim, primjećuju: budući da se u ulomku 
spominje Pomazanik, slijedi da i navedeni duh ne može 
ništa drugo značiti doli Duha Svetoga. 


U redu, vi primijetiste da se Duh Sveti imenovao s 
Pomazanikom. Ali niste li naučili da ga, s obzirom na na- 
rav, dijelite i otuđujete od Sina jer za Krista tvrdite da 
nije stvorenje, dok o Duhu Svetom velite da je stvorenje? 
Bezumno je zajedno imenovati i skupa slaviti što je po na- 
ravi neslično. Jer koje je zajedništvo između stvorenja i 
Stvoritelja? Inače vam preostaje da sa Sinom brojite i re- 
date stvorove što su nastali po njemu. 

Bilo je, prema tome, dostatno — kako rekosmo — da 
se izraz shvati kao govor o dašku (pneuma) vjetrova. 
Ali kad se izvlačite na osnovi toga što se u Amosovoj izreci 
spominje Krist, valja rečenicu pomno promotriti. Možda 
ćemo i za izričaj »stvoriti duh« naći prikladniji smisao. 


Da li naviještati ljudima »njegova Pomazanika« znači 
što drugo nego objaviti da je Krist postao čovjekom? To 
pak jednako zvuči kao: »Gle, Djevica će začeti u utrobi; 
rodit će sina, i oni će mu nadjenuti ime Emanuel« (Iz 7, 
14), i kao ostalo što je zapisano o njegovu dolasku. Ali kako 
se u Amosu naviješta tjelesni dolazak Riječi, o kojem je tu 
»stvorenom duhu« govor, ako ne o čovjekovu duhu koji se 
iznova stvara i obnavlja? To je i po Ezckijelu Bog navije- 
stio kad kaže: »Dat ću vam novo srce i duh ću vam novi 
dati. Otklonit ću kameno srce iz vašega tijela i dat ću vam 
tjelesno srce. Svoga ću Duha uliti u vas« (Ez 36, 26—27). 


Kad se to zbilo ako ne kad Gospodin svojim dolaskom 
sve obnovi milošću? Gle kako se i u toj izreci naznačuje 
različitost duhova. Dok je naš duh onaj što se obnavlja, 

Bog za Duha Svetoga ne kaže naprosto da je duh, već ga 
naziva svojim Duhom. Njime se naš obnavlja. I psalmist 
to tvrdi u psalmu 103: »Oduzet ćeš im duhove i uginut će 
1 pretvorit će se u svoj prah. Poslat ćeš svoga Duha i bit će 
stvoreni i obnovit ćeš lice zemlje« (Ps 103, 29-——30). Ako 
li se za nas kaže da se obnavljamo u Duhu Božjemu, zaci- 
jelo »stvoreni duh« iz Amosa nije Duh Sveti, već naš duh. 
Isto tako, ako s pravom sudite da Sin nije stvorenje stoga 
što je sve nastalo po Riječi, nije li bogohulno kad velite 
da je Duh stvorenje, a Otac u njemu po Riječi sve dovodi 
do savršenosti i sve obnavlja? Ako pak otud što naprosto 
piše da je duh stvoren dođoše na pomisao da se to kaže za 
Duha Svetoga, treba da se odsad uvjere da nije Duh Sveti 
stvoren, već da se naš duh obnavlja u Duhu Svetom. 

' Za nji David moji u psalmu: »Čisto srece stvori u meni, 
Bože, 1 duh pravi obnovi u nutrini mojoj« (Ps 50, 12). Tu 
se kaže »stvoriti«. Ranije ga je Bog oblikovao kako veli 
Zaharija: »Razastire nebo, utemeljuje zemlju i oblikuje 
čovjekov duh u njemu« (Zah 12,1). Kad duh, što ga naj- 
prije oblikova, pade, iznova ga stvori, jer je sam postao 
stvorenje kad »Riječ posta tijelom« (Iv 1,14). To učini da 
i ne kaza m »dvojicu stvorio jednim novim čo- 

eKom, onim što je stvoren po Bogu ii - 
tosti istine« (Ef 2 15; 4, 24). < po BN 
Aa Pavao nije tako govorio što bi tobože bio sazdan druk- 
čiji čovjek od onog načinjena u početku »po slici« (Post 
1, 26). Poticao je da se prihvati pamet stvorena i obnovlje- 
nau Kristu. To je opet i po Ezekijelu objavljeno. On veli: 
g dn oda ao srce i novi duh. Zašto da umirete, ku- 
Co izraclova? Ja ne želim smrti umiruć i i 
Gospodin« (Ez 18, 31—32). i a 


Značenje izričaja »učvršćeni grom« u Am 4,131 
»tropovsko« pozivanje na 1 Tim 5, 21 


10. Budući, dakle, da »stvoreni duh« ima to značenje, 
dade se kako valja razumjeti i izraz »učvršćeni grom«. 
Znači vjernu riječ i postojani zakon duha. Gospodin, želeći 
da Jakov i Ivan budu tom zakonu službenici, nazvao ih je 
Boanerges to jest »sinovi groma« (Mk 3, 17). Ivan odista 
Viče s neba: »U početku bijaše Riječ. I Riječ bijaše kod 
Boga. I Riječ bijaše Bog« (Iv 1, 1). 

Zakon ranije posjedovaše »sjenu budućih dobara« 
(Heb 10,1). Ali kad je Krist nagoviješten ljudima i kad 
je došao govoreći: »Ja koji zborim, tu sam« (Iv 4, 26), 
tad, po Pavlovim riječima, »njegov glas potrese zemlju 
kako je prije obećao: još ću jednom potresti ne samo ze- 
mlju, već i nebesa« (Ha g 2, 6). Riječ »još jednom« znači 
promjenu uzdrmanog kako bi nepotreseno ostalo. Stoga 
»budući da smo primili nepotresivo kraljevstvo, iskazuje- 
mo zahvalnost iz koje služimo Bogu kako je njemu milo« 
(Heb 12, 26—28). 

David kao učvršćeno opjeva kraljevstvo što ga Pavao 
naziva nepotresivim. Veli: »Gospodin se zakralji. Obuče 
veličanstvo. Gospodin obuče moć i opasa se. I zemlju uč- 
vrsti i ne će se potresti« (Ps 93, 1). Prema tome, ono što 
prorok kaza naznačuje Gospodinov dolazak. U njemu se 
i mi obnovismo i zakon duha ostaje neuzdrmljiv. 

Ali se ovi pravi tropici, suglasni s arijevcima, s koji- 
ma i dijele hulu na božanstvo da bi jedni Sina držali stvo- 
renjem, drugi Duha, usudiše, kako sami vele, pronaći »tro- 
pe« te iskriviti točnu Pavlovu izreku što je napisa Timo- 
teju kad reče: »Zaklinjem te pred Bogom i Isusom Kristom 
i odabranim anđelima da to čuvaš bez predrasude i da ništa 
ne činiš po stranačkom obziru« (1 Tim 1, 21). Tropici 
tvrde: budući da je Pavao naveo Boga i Krista i potom an- 
đele, Duha nužno pribraja anđelima stoga što je njihova 
razreda te je samo uzvišeniji anđeo od ostalih. 

To je, u prvome redu, izmišljotina Valentinova“ bez- 
boštva. Tropici nisu mogli zatajiti da govore što i Valentin. 
On, naime, reče: kad Branitelj bi poslan, s njim su poslani 
i anđeli, njegovi vršnjaci. K tome, svodeći Duha na anđele, 
anđele smještaju u Trojstvo. Ako, naime, po njima, anđeli 
dolaze nakon Oca i Sina, jasno je da i oni spadaju u Troj- 
stvo te nisu »služinski duhovi poslani na služenje« (Heb 
i, 14) niti su posvećeni, već su radije posvetitelji ostalih. 


Pisma Duha ne nazivaju anđelom 


11. Otkud, dakle, tolika njihova ludost? Još jednom, 
gdje u Pismima nađoše da se Duh naziva anđelom? Red mi 
je već rečeno ponoviti. Duh se zove Braniteljem, Duhom 


8 Valentin je utemeljitelj i vođa najznamenitije gnostičke zajednice u 
2. Stoljeću. 

sinovstva, Duhom posvećenja, Božjim Duhom, Duhom 
Kristovim. Nigdje se ne oslovljuje anđelom, arhanđelom ili 
služinskim duhom, kako je slučaj s anđelima. Štoviše, Ga- 
brijel, dok govori Mariji, sa Sinom poslužuje i Duha. Veli: 
»Duh Sveti sići će na te i Sila će te Svevišnjega osjeniti« 
(L k 1, 35). Ali ako Pisma Duha ne zovu anđelom, kakvu 
ispriku ti ljudi mogu imati za tako nerazumnu drskost? To 
vrijedi tim više što i Valentin koji im usadi tu zlu misao 
Duha oslovi nazivom Branitelj, a anđele zvaše anđelima. 
Ali i on, čovjek bezuman, Duha vrsta s anđelima kao to- 
bože njihova sudobnika. 


Tropici pak upozoravaju da piše u proroka Zaharije: 
»Ovo govori anđeo što zbori u meni« (Zah 4, 5). Po njima 
je očevidno da prorok s anđelom koji mu je govorio misli 
zapravo na Duha. Ali to ne bi tvrdili da su pri čitanju bili 
pomni. I sam Zaharija veli u viđenju svijećnjaka: »Anđeo 
što govoraše u meni odvrati i reče: zar ne znaš što je to? 
Rekoh: Gospodine, ne! On odgovori i reče: evo Gospodino- 
ve riječi Zerubabelu: ni u velikoj moći ni u snazi, već u 
mom Duhu, govori Gospodin svemogući« (Zah 4,5—6). 


Posve je, dakle, jasno da anđeo što razgovaraše s pro- 
rokom nije bio Duh Sveti, već sami anđeo. Duh je pak Duh 
Boga Svevladara. Njega anđeo poslužuje. Neodjeljiv je od 
božanstva i vlastit je Riječi. 


= Ali ako im kao izlika služi Apostolova izreka kad pos- 

lije Krista navede izabrane anđele, neka kažu kojeg izme- 
đu tolikih treba svrstati s Trojstvom? Nisu, naime, svi 
brojem jedan. A koji od njih siđe u golubovu liku na Jor- 
dan? Ima ih tisuće tisuća mirijad& koji mu služe (Dn 7, 
10). Ili zbog čega nije rečeno kad se otvoriše nebesa: siđe 
jedan od izabranih anđel4, već je kazano da »siđe Duh 
Sveti« (Lk 3, 22)? 


Zato je i sam Gospodin, razgovarajući s učenicima o 
svršetku, s razlučivanjem rekao: »Sin će Čovječji poslati 
svoje anđele« (Mt 13, 41). Prije bi kazano: »Anđeli ga 
posluživahu« (Mt 4, 11). Isus opet tvrdi: »Izići će anđeli« 
(Mt 13, 49). Ali dok učenicima daje Duha, govori: »Pri- 
mite Duha Svetoga« (Iv 20, 22). Šaljući ih kaza: »Putuju- 
ĆI učite sve narode krsteći ih na ime Oca i Sina i Duha 
Svetoga« (Mt 28, 19). Anđela, dakle, ne sjedini s božan- 
stvom niti je nas po stvorenju sjedinio sa sobom i s Ocem, 

već u Duhu Svetom. Kada je Duha obećavao, nije govorio 
da će poslati anđela nego »Duha Istine što izlazi od Oca« 
(Iv 15, 26) i »uzima od njegova« (Iv 16, 14) te »se daje« 
(Iv 14, 16). 


Duh je Sveti, a ne anđeo, predvodio izraelski narod 


12. I Mojsije je znao da su anđeli stvorenja, a da je 
Duh Sveti sjedinjen sa Sinom i Ocem. Bog mu je, naime, 
rekao: »Idi, uziđi otud, ti i tvoj narod što si ga izveo 1z 
Egipta, u zemlju koju zakletvom obećah Abrahamu, Izaku 
i Jakovu: dat ću je vašem sjemenu. Svog ću anđela poslati 
pred licem tvojim. On će protjerati Kanaanca« (Izl 35, 
1—2). Ali Mojsije to otkloni riječima: »Ako sam ne pođeš 
s nama, ni mene nećeš izvesti odovud« (1 z1l 33, 15). Nije, 
naime, htio da stvorenje predvodi narod, jer se bojao da ne 
bi pokraj Boga, Stvoritelja svega, naučili služiti stvorenju. 
Odbacivši, dakle, anđela, samoga Boga zazva da ih vodi. 
Bog mu to obeća i reče: »Ispunit ću riječ što si je kazao. 
Našao si milost preda mnom. Ja te poznajem pred svima« 
(Iz1 33, 17—18). 


U Izaiji je zabilježeno: »Onaj koji iz zemlje izvede 
pastira ovaca; gdje je taj koji udahnu u njih Duha Svetoga 
što desnicom povede Mojsija?« (Iz 63, 11—12). Nešto niže 
veli: »Duh siđe od Gospodina te ih je vodio. Tako, ti sl vo- 
dio svoj narod da sebi stekneš slavno ime« (Iz 
63, 14). Tko otud ne uviđa istinu? Budući da je 
Bog obećao da će on biti Voditeljem, vidiš da ne obećaje 
poslati anđela nego svoga Duha koji je povrh anđela. Ion 
postade vodič naroda. Time se pokazalo da Duh nije među 
stvorovima niti je anđeo, već je iznad stvorenja, sjedinjen 
s Očevim božanstvom. Sam je, naime, Bog po Riječi u Du- 
hu predvodio narod. Stoga diljem cijeloga Pisma ponavlja: 
»Ja vas izvadoh iz Egipta; vi ste svjedoci da nijedan tuđi 
bog nije bio među vama osim mene« (Lev 11,45; Suci 
6, 8; Hoš 13, 4; Pnz 32, 39; Iz 49, 21). 


Sveti, također, kliču Bogu: »Vodio si svoj narod kao 
ovce« (Ps 76, 21). Isto tako: »Gospodin ih je vodio u nadi 
i nisu se strašili« (Ps 77, 53). Njemu upravljaju i ovu pje- 
smu: »Provoditelju svoga naroda kroz pustinju, jer je za- 

uvijek milosrđe njegovo« (Ps 1395, 16). Veliki pak Mojsije 
neprestano ponavlja: »Gospodin Bog stupaše pred licem 
vašim« (Pnz 1, 30. 33). 


Božji Duh, prema tome, ne može biti ni anđeo ni stvo- 
renje. Vlastit je Božjem božanstvu, jer kad Duh bijaše me- 
đu narodom, Bog je po Sinu u Duhu bio posred njega. 


Pobija se krivo tumačenje 1 Tim 5, 21 


13. U redu, vele, ali zašto onda Apostol nakon Krista 
nije spomenuo Duha Svetoga, već upravo odabrane an- 
đele? 


Ali može se i njih pitati: zašto ne spomenu arhanđele, 
kerubine, serafine, gospodstva, prijestolja ili što drugo, već 
samo izabrane anđele? Zar su anđeli stoga što Pavao tako 
ne kaza isto što i arhanđeli ili samo anđeli postoje, ali ne 
i serafini, kerubini, arhanđeli, gospodstva, prijestolja, pr- 
vaštva i još štošta drugo? Ali to znači Apostola koriti zbog 
čega je tako, a ne ovako pisao. To također znači nepozna- 
vanje s obzirom na istinu. 


Evo što piše u Izaiji: »Pristupite k meni i čujte 
ovo: od početka nisam govorio krišom. Kad se to događalo, 
bio sam ondje. Sad me je Gospodin poslao i njegov Duh« 
(Iz 48,16). U Hagaja čitamo: »Zerupabele, budi junak, 
veli Gospodin. Jošua, sine Josadakov, veliki svećeniče, bu- 
di odvažan, veli Gospodin. Sav zemljin puče, budi hrabar, 
veli Gospodin. Radite jer ja sam s vama, veli Gospodin sve- 
mogući. I moj Duh boravi posred vas« (Ha g 2, 4). U obo- 
jice se proroka spominje jedino Gospodin" i Duh. Što će 
tropici na to reći? Ako, naime, otud što Pavao spomenu 
Krista, a Duha prešuti, te se sjeti odabranih anđela, Duha 
redaju među anđele, nek čitaju navedene proročke riječi i 
nek odvažno postave pitanje onoga koji se u njima prešu- 
ćuje. Reknu li da je Gospodin iz ulomka zapravo Sin, što 
će reći o Ocu? Kažu li da je Otac, što će tada reći za Sina? 
Ne smije se ni misliti na hulu što bi vo njima uslijedila. 
Primorani su, naime, tvrditi da prešućeni ili ne postoji ili 
se mora pribrojiti stvorenjima. 


2 Za razumijevanje Atanazijeve misli treba imati na pameti da naziv 
»Gospođin« (Kyrios) u Bibliji naznačuje Oca i Sina 


101 


564A 


B 


565A 


Duh pripada nedjeljivom Trojstvu, a anđeli su 
službenici 


14. Što će tek reći kad čuju gdje Gospodin veli: »Bija- 
še neki sudac u jednom mjestu. Boga se nije bojao niti se 
osvrtao na čovjeka« (Lk 18, 2). Budući da Gospodin po- 
slije Boga spomenu čovjeka, da li je taj čovjek Sin na koga 
se nepravedni sudac ne obaziraše? Ili je stoga što Gospodin 
nakon Boga imenova čovjeka Sin treći, nakon čovjeka, a 
Duh Sveti četvrti? Što će reći ako iznova čuju Apostola u 
istoj poslanici: »Naređujem ti pred Bogom oživiteljem sve- 
ga i pred Gospodinom Isusom Kristom koji je u nazočnosti 
Poncija Pilata posvjedočio lijepo svjedočanstvo. Čuvaj za- 
povijed bez ljage, neprijekornu« (1 Tim 6, 13). Zar, da- 
kle, zato što je prešutio anđele i Duha dvoje o opstanku 
Duha i anđela? Doista dvoume dokle god tako bezbožno 
misle o Duhu. Ako pak čuju što Pismo veli u Izlasku: 
»Narod se poboja Gospodina te povjerovaše Bogu i Mojsi- 
ju, njegovu sluzi« (Iz1 14, 31) zar će Mojsija brojiti s Bo- 
gom te nakon Boga neće poimati Sina, već jedino Mojsija? 


Što će pak kazati kad čuju kako Jakov blagosivlje 
Josipa govoreći: »Nek Bog koji me hranio od moje mladosti 
sve do današnjeg dana; nek anđeo koji me spasio od svih 
nedaća blagoslovi ove mladiće« (Post 48, 15)? Zar stoga 
što Jakov nakon Boga imenova anđela, anđeo dolazi prije 
Sina ili se Sin broji među anđele? Oni će, zacijelo, tako i 
misliti jer im je srce izopačeno. 


Apostolska vjera nije takva. To ne bi kršćanin nikada 
podnio. Sveto je i blaženo Trojstvo nedjeljivo i u sebi sje- 
dinjeno. Kad se spomene Otac, nazočna je i njegova Riječ 
i Duh koji je u Sinu. Ali ako se imenuje Sin, Otac je u Si- 
nu, a ni Duh nije izvan Riječi. Jedna je, naime, milost: iz 
Oca po Sinu dovršuje se u Duhu Svetom. Jedno je i božan- 
stvo. Jedan je Bog koji je »nad svime i po svemu i u sve- 
mu« (Ef 4, 6). 


Tako i Pavao, dok je govorio »zaklinjem te pred Bo- 
gom i Isusom Kristom« (2 Tim 4,1;1 Tim 5, 21), zna- 
še da se Duh ne dijeli od Sina, već da je u Kristu kao i Sin 
u Ocu. Izabrane je anđele zacijelo zato zazvao jer je zakli- 
njanje uputio učeniku. Znao je da se riječi što ih Bog zbori 
kazuju po Kristu u Duhu i da anđeli poslužuju u našim 


C stvarima ukoliko nadziru naše čine. Pavao se poziva na 

anđele da bi učenik zato opsluživao učiteljeve opomene što 
postoje očevici datih savjeta. Možda se tom prigodom radi 
malenih u Crkvi poziva na anđele koji »neprestance motre 
lice Oca koji je na nebesima« (Mt 18, 10). Tako učenik 
neće, poznavajući narodne zaštitnike, zanemariti Aposto- 
love poticaje. 


Tropici uče da je Duh Sinu brat ili da mu je Otac djed 


15. Meni se čini da je to smisao božanskih riječi i da 
on pobija bezbožni govor tih bezumnika protiv Duha. Ali 
tropici gaje trajnu oporbu protiv istine. Više se, doduše, 
kako pišeš, ne pozivlju na Pisma jer tu ništa ne nalaze, već 
iz obilja vlastitog srca tvrde: ako Duh nije stvorenje ni ie- 
dan među anđelima, već izlazi iz Oca, onda je i on sin. Ta- 
ko su on i Riječ dva brata. Ali ako je brat Riječi, kako je 
ona jedinorođena ili kako nisu jednaki, već se Sin spominje 
nakon Oca, a Duh poslije Sina? Kako to, ako Duh dolazi iz 
Oca, zašto se i za nj ne kaže da je rođen ili da je sin, već 
naprosto da je Duh Sveti? Ako je Duh Sinov Duh, tad mu 
je Otac djed. 


Tako se šale ti nečasni ljudi. Puni neumjesne radozna- 
losti žele istražiti Božje dubine koje nitko ne pozna osim 
Božjega Duha koga oni grde. Njima uopće ne bi trebalo 
više odgovarati. Valjalo bi ih po Apostolovoj naredbi na- 
kon ukora što im je upućen kroz naše prijašnje riječi iz- 
bjegavati kao krivovjerce (Tit 3, 10) ili im postavljati 
pitanja ravna onima koja oni nama upravljaju te od njih 
tražiti odgovor kao što ga i oni od nas traže. 


Nek nam, dakle, kažu da li Otac dolazi od oca, da li je 
tko s njime bio rođen, da li su braća od jednog oca, kako se 
zovu, tko im je otac i djed, tko pređi? Zacijelo će reći da 
ne postoje. Nek reknu kako je Otac otac, a da sam nije ro- 
đen iz oca ili kako je mogao imati Sina, a da sam nije naj- 
prije rođen kao sin. Znam da je to pitanje bezbožno. Ali je 
pravedno s onima se našaliti koji se sami podruguju da bi 
na temelju toga bezumlja i bezbožna zapitkivanja mogli 
zamijetiti svoju vlastitu ludost. Pitanja uopće ne stoje. Da- 
leko od toga! I ne dolikuje postavljati takva pitanja u od- 
nosu na božanstvo. Bog, odista, nije kao čovjek da bi se 
smjelo o njemu ljudski pitati. 

U Bogu postoji samo jedan Otac i jedan Sin 


16. O tome bi, kako rekoh, trebalo šutjeti i na te se 
ljude ne obazirati. Ali da im naš muk ne bi dao povoda za 
bezobraznost, nek poslušaju što slijedi. Kao što se u Očevu 
slučaju ne može govoriti o ocu, tako se s obzirom na Sina 
ne da govoriti o bratu. Prije Oca, stoji zabilježeno, nije bilo 
drugoga Boga. Nema ni drugog Sina, jer Sin je jedinoro- 
đenac. Zbog toga je sami i jedini Otac samo jednog jedinog 
Sina Otac. U jednome božanstvu uvijek bijahu i uvijek je- 
su Otac i Sin. 


Ako se pak u ljudi za nekog veli da je otac, zacijelo je 
nekome drugom sin. Kaže li se da je sin, tad je ocem za 
nekog drugog. Kad je, prema tome, riječ o ljudima, nazivi 
»otac« i »sin« nemaju svoj strogi smisao. Tako Abrahano, 
Terahov sin, postade Izakovim ocem, a Izak, Abrahamov 
sin, posta Jakovu otac. Takvo je ustrojstvo ljudske naravi. 
Ljudi su, uistinu, dijelovi jedni drugih. Svaki čovjek koji 
je začet dio je svoga oca, da bi i on postao za nekoga dru- 
gog roditelj. 


S božanstvom stvar ne stoji tako. Bog nije kao čovjek 
(Br 23, 19). Ne posjeduje razdijeljivu narav. Stoga Sina 
ne rađa samorazdijeljenjem, da bi i Sin postao ocem ne- 
kom drugom, jer ni Bog“ ne dolazi iz oca. Ni Sin nije dio 
Oca. Stoga ni ne rađa kao što je sam rođen, već je sav Sli- 
ka i Odbljesak čitavoga Oca. U jednome božanstvu samo 


B je Otac u pravome smislu Otac, i Sin u strogom značenju 


Sin. U odnosu na njih vrijedi da je Otac uvijek Otac i Sin 
uvijek Sin. Kao što Otac ne može nikada biti Sin, tako ni 
Sin ne može nikada postati otac. Isto tako, kao što Otac 
neće nikada prestati biti jedini Otac, ni Sin neće nikada 
prestati biti jedini Sin. 


Bila bi, dakle, ludost samo i pomisliti ili reći da Sin 
ima brata ili Ocu dati naziv djeda. Duh se u Pismima ne 
zove sinom da ga ne bi uzeli za Sinova brata. Također se 
ne zove ni Sinovim sinom da se za Oca ne bi mislilo da mu 
je djed. Naprotiv, za Sina se veli da je Očev Sin, a za Duha 
da je Očev Duh. Tako je u svetome Trojstvu jedno božan- 
stvo i jedna vjera. 


% Već u uvodu napomenusmo da riječ »Bog« (ho The6s) u Bibliji i 
Otaca najredovitije označuje Boga Oca, 

Spoznavanje Trojstva nadmašuje našu pamet 


17. Iz istog je razloga bezumno reći da je Duh stvore- € 


nje. Kad bi bio stvor, ne bi bio sjedinjen s Trojstvom. TA 
čitavo je Trojstvo samo jedan Bog. 

Dovoljno je znati da Duh nije stvorenje niti se ubraja 
među stvorena bića. Trojstvu se, uistinu, ne može primije- 
šati ništa strano. Ono je nedjeljivo i u sebi istovrsno. To je 
dovoljno za vjernike. Dotud seže ljudsko saznanje. Dotud 
kerubini zastiru krilima. Tko dalje pita i želi više istražiti, 
ne sluša onog koji veli: »Ne umuj odviše da se ne bi pres- 
trašio« (Prop 7, 16). Ne doliči zbilje predane po vjeri 
suditi ljudskom mudrošću, nego poslušnošću vjere. Jer ko- 
ja bi riječ mogla dostojno razjasniti ono što nadvisuje 
stvorenu narav? Ili koje uho da zamijeti što ljudima nije 
moguće ni čuti ni izraziti? Pavao tako govoraše o onom što 
je čuo. O Bogu pak ovo kaza: »Kako su neistraživi njegovi 
putovi! Jer tko je spoznao misao Gospodnju? Ili tko mu bi 
savjetnikom?« (Rim 11, 33). Stoga Abraham nije rado- 
znlo istraživao niti ispitivao onoga tko mu je govorio, već 
»povjerova i bi mu ubrojeno u pravednost« (Rim 4, 3), 
Tako je i Mojsije bio nazvan »vjernim slugom« (Heb 3, 
5). 

Ako, dakle, Arijevi sljedbenici ne mogu ni shvatiti ni 
vjerovati u nevidljivo i sveto Trojstvo, jer u njihovu »zlo- 
bnu dušu ne ulazi mudrost« (Mudr 1, 4), nek stoga ne 
izopačuju istinu. Nek ne reknu za ono što ne mogu razum- 
jeti da ne može ni postojati. Oni su žrive krajne ludosti. 
Budući da ne mogu pojmiti da je sveto Trojstvo nedjeljivo, 
Sina vrstaju sa stvorenjima. Tropici pak Duha broje među 
stvorove. 

Trebalo bi, ako ne shvaćaju, da posvema šute. Tako 
niti bi jedni Sina niti drugi Duha svrstavali među stvore- 
nja. Ili neka priznaju što je pisano. Nek Sina sjedine s 
Ocem, a Duha nek ne odlučuju od Sina. Tako bi se uistinu 
očuvala nerazdijeljenost i istorodnost svetoga Trojstva. 
Oni su to morali uvidjeti. Stoga se nisu smjeli odvažiti na 
pitanje — kao ijudi što sumnjaju — xako je to moguće. 
Tako bi izbjegli, u slučaju da zapitani ne može odgovoriti, 
da sami sebi stvaraju kriva mišljenja. 

Svim je stvorenjima, a posebice nama ljudima, nemo- 
guće o neizrecivom dostojno govoriti. Ali još je preuzetni- 
je, ako oni koji ne mogu izraziti te zbilje, izmišljaju nove 

riječi koje su Pismu tuđe. Uostalom, lud je to podhvat: 
bilo onoga tko pita, bilo onog tko bi htio pružiti odgovor. 
Tko bi čak u svezi sa stvorenim bićima postavio takva pi- 
tanja, ne bi se mogao smatrati zdrave pameti. 


Priroda je tajanstveno satkana 


18. Nek se inače ti što sve brzopleto govore usude reći 
kako su sazdana nebesa, koje su tvari, kako su sastavljena 
ili kako je sastavljeno sunce i pojedine zvijezde? Ali zar 
bi bilo dostojno udivljenja ako ih s ludosti posramimo po- 
lazeći od višnjih stvorenja kad se ne zna ni narav zemalj- 
skih stvari: narav stabala, sastav voda, oblikovanje i 
ustrojstvo živih bića. Tajne prirode neće moći rastumačiti, 
kad i Salomon — mudriji od ikoga — videći da ih je ljudi- 
ma nemoguće otkriti izjavi: »Stavio je u njihovo srce či- 
tavu vječnost da čovjek ne bi otkrio djelo što ga Bog učini 
od početka do kraja« (Pro p 3, 11). Hoće li, budući da ne 
mogu naći tumačenja, tvrditi da ta bića ni ne postoje? Za- 
cijelo će tako i reći jer im je pamet skroz iskvarena. Stoga 
im se s pravom može kazati: bezumnici i na sve spremni, 
zašto jednom ne prestanete s nepotrebnim zapitkivanjem 
o svetom Trojstvu te se ne zadovoljite vjerom da ono pos- 
toji. Pri tom se povedite za Apostolom, učiteljem koji veli: 
»Potrebno je u odnosu na Boga najprije vjerovati da oni 
jest i da je za one koji ga traže nagraditelj« (Heb 11, 6). 
Pavao, eto, ne reče: kako Bog jest, veš jedino »da jest«. 

Ako se, tako pobijeni, ne sakriju od stida, neka kažu 
kako je nastao Otac da bi tako naučili kako je nastala i 
njegova Riječ. Ali, reći će, bezumno je tako pitati za Oca. 
Nek nam onda dopuste da im reknemo da je jednako ludo 
stavljati isto pitanje o Riječi. 


Jedinstveno je djelo božanske Trojice 


19. Taj je, dakle, podhvat suvišan i posve bezuman. 
Nek takva pitanja više nitko ne postavlja. Nek jedino na- 
stoji naučiti što se nalazi u Pismima, jer se o tome u njima 
kriju dovoljni i dostatni primjeri. 

Otac se naziva izvor i svjetlo. Sam kaže: »Ostaviše me, 
izvor žive vode« (Jer 2, 13). U Baruhu ponavlja: 

»Zašto si, Izraele, u zemlji neprijateljskoj? Napustio si iz- 
vor mudrosti« (Bar 3, 10. 12). Po Ivanovu mišljenju »nas 
je Bog svjetlost« (1 Iv 1,5). Sin se pak u odnosu na izvor 
naziva rijekom. »Božja je rijeka puna vode« (Ps 64, 10) 
U odnosu na svjetlost zove se odsjaj. Pavao kaže: »On je 
odsjaj i otisak njegova bića« (Heb 1, 3). Otac je, dakle, 
svjetlo, a Sin njegov odsjaj. 


Ne treba, osobito kad je o ovome govor, oklijevati s 
čestim ponavljanjem jednoga te istog. Može se, prema to- 
me, u Sinu vidjeti Duha kojim se prosvijetljujemo. Pavao, 
naime, piše: »Nek vam Bog dade Duha mudrosti i objave 
kojom ćete ga spoznati. Nek vam prosvijetli oči srca« (Ef 
1, 17). Ali kad smo Duhom prosvijetljeni, Krist nas zapra- 
vo u njemu prosvjetljuje, jer Ivan kaza da Krist »bijaše 
pravo svjetlo koje prosivjetljuje svakoga čovjeka što dola- 
za na svijet« (Iv 1,9). 


Isto tako Otac je izvor, a Sin se naziva rijeka. Stoga se 
veli da pijemo Duha. Piše: »Svi smo pili jednoga Duha« 
(1 Kor 12, 13). Ali, napojeni Duhom, pijemo Krista. Ta 
piše: »Pili su iz duhovne stijene koja ih je pratila, a stijena 
je bila Krist« (1 Kor 10, 4). 


Još jednom: Krist je istinski Sin. Kad mi primimo Du- 
ha, postajemo sinovi. Pavao tvrdi: »Niste primili ropskoga 
duha da biste se iznova bojali. Dobili ste Duha posinovlje- 
nja« (Rim 8, 15). Ali kad se Duhom posinovljujemo, oči- 
gledno je da se u Kristu zovemo djeca Božja, jer »svima 
koji ga primiše dade vlast da postanu djeca Božja« (Iv 1, 
12). 


Otac je, po Pavlovoj riječi, »jedini mudar« (Rim 
16, 27). Sin je njegova Mudrost jer »Krist je Božja Sila i 
Mudrost« (1 Kor 1, 24). Ali ako je Sin Mudrosti, mi, pri- 
majući Duha Mudrosti, posjedujemo Sina i u njemu posta- 
jemo mudri. Jer evo što piše u psalmu 145: »Gospodin od- 
riješuje vezane. Gospodin umudruje slijepe« (Ps 149, 7). 
Kad nam se Duh daje -— Spasitelj reče: »Primite Duha 
Svetoga« (Iv 20, 22) — Bog je u nama. Ivan je zabilježio: 
»Ako se međusobno ljubimo, Bog ostaje u nama. Po ovome 
znamo da ostajemo u njemu i on u nama jer nam je dao 
od svoga Duha« (1 Iv 4, 12—13). I ako je Bog u nama, u 
nama je i Sin. Sam Sin veli: »Ja i Otac doći ćemo i u njega 
ćemo se nastaniti« (Iv 14, 23). ' 

Možemo ići i dalje. Sin je život kako i sam kaže: »Ja 
sam život« (Iv 14, 6). O nama se veli da smo oživljeni u 
Duhu. Pavao piše: »Uskrsitelj Krista Isusa od mrtvih oživ- 
jet će i vaša smrtna tjelesa po svome Duhu koji stanuje u 
vama« (Rim 8, 11). Ali kad smo oživljeni u Duhu, kaže 
se da u nama živi sam Krist. Apostol bilježi: »S Kristom 
sam raspet. Ja više ne živim, već u meni živi Krist« (Gal 
2, 19—20). 


Sin je za djela što ih je činio govorio da ih vrši Otac. 
Kaže: »Otac koji prebiva u meni, vrši djela. Vjerujte da 
sam ja u Ocu i Otac u meni. Ako ne inače, zbog samih dje- 
la vjerujte« (Iv 14, 10—11). I Pavao govoraše za djela 
što ih je činio silom Duha da su Kristova djela. Veli: »Ne 
bih se usudio govoriti o nečemu što Krist riječju i djelom, 
snagom znamenja i čudesa, snagom Duha Svetoga nije po 
meni učinio za obraćenje pogana« (Rim 15, 18—19). 


U Trojstvu su božanska Trojica najuže sjedinjeni 
i povezani 


20. Budući da u svetom Trojstvu postoji takva pove- 
zanost i jedinstvo, tko da odvoji Sina od Oca, Duha od Sina 
ili od samoga Oca? Tko može biti tako drzak pa reći da je 
Trojstvo u sebi neslično i raznovrsno ili da je Sin u odnosu 
na Oca raznobitan odnosno da je Duh Sinu tuđ? Ali možda 
će netko iznova pitati i tražiti kako je to moguće? Kako to 
da se kaže da je Sin u nama, kad se tvrdi da je Duh u na- 
ma, a kad je Sin u nama da se veli da je Otac u nama? Ili 
kako to — budući da Trojstvo postoji — da se ono nazna- 
čuje u jednoj osobi? Ili kako to da je Trojstvo u nama, kad 
je jedan od Trojice u nama? 


Nek taj što to pita najprije odvoji odsjev od svjetia 
i mudrosti od mudraca ili nek najprije izloži na koji način 
postoje te zbilje. Ako za to nije sposoban, kudikamo je 
vratolomnije kad luđaci to traže u odnosu na Boga. Bo- 
žanstvo se, kako je rečeno, ne prenosi po razumskom doc- 


B kazivanju, već vjerom i pobožnim razmišljanjem što ga 


prati strahopočitanje. Ako je već Pavao naviještao što se 
odnosi na spasiteljski križ »ne u mudrosti besjeda« (1 
Kor 1,17), već »u pokazivanju Duha i sile« (1 Kor 2, 

4), i ako je u raju »čuo neizrecive riječi što ih čovjeku nije 
dopušteno reći« (2 Kor 12, 4), iko onda može iskazati ono 
što se odnosi na samo sveto Trojstvo? 

Ipak toj se potrebi dade doskočiti prvenstveno vjerom 
i onda već naznačenim primjerima. Mislim na primjer sli- 
ke, odsjaja, izvora, rijeke, bitka i otiska. Jer kao što je Sin 
u Duhu kao u svojoj slici, tako je i Otac u Sinu. Božansko 
je Pismo ublažilo nespsobnost razumskog tumačenja i 
shvaćanja tih zbilja, jer nam je dalo primjere kako bismo 
na taj način jednostavnije govorili radi drzničke vjere. 
Pružilo nam je primjere da bismo se bez pogibli izražavali, 
s pravom mislili na oproštenje i vjerovali da postoji samo 
jedno posvećenje koje se obistinjuje iz Oca po Sinu u Du- 
hu Svetom. 

Kao što je jedino Sin jedinorođenac, i Duh je, dat i 
poslan po Sinu, samo jedan, a ne mnogi ni jedan od broj- 
nih. Samo je on Duh. Budući da je Sin, živa Riječ, samo 
jedan, treba da i njegova posvetna, rasvijetna i živa moć 
bude jedna, savršena i puna. Treba da je takav i njegov 
Dar za koji se kaže da izlazi iz Oca jer se izžaruje, šalje 
i daje po Riječi o kojoj velimo da izlazi od Oca. Sina zaci- 
jelo šalje Otac. Ivan piše: »Bog je tako ljubio svijet da je 
poslao svog jedinog Sina« (Iv 3, 16). Sin pak šalje Duha. 
Kaže: »Ako odem, poslat ću Branitelja« (Iv 16, 7). 

Sin slavi Oca jer veli: »Oče, ja te proslavih« (Iv 17, 
4). Duh pak slavi Sina. Sin kaza: »On će me proslavljivati« 
(Iv 16, 14). Također veli: »Što čuh od Oca, to zborim svi- 
jetu« (Iv 8, 26). Ali Duh prima od Sina kao što Sin reče: 
»Od mojega će uzeti i vama priopćiti« (Iv 8, 26). Sin je 
došao u Očevo ime (Iv 5, 43), a sam veli: »Duh Sveti koga 
će Otac poslati u moje ime« (Iv 14, 26). 


Duh je u Sinu i Sin u Duhu 


21. Budući da Duh posjeduje isti položaj i istu narav 
u odnosu na Sina kao i Sin s obzirom na Oca, kako neće 
isto misliti o Sinu tko Duha naziva stvorenjem? Jer ako je 
Sinov Duh stvorenje, posve je prirodno da se kaže kako je 
i Očeva Riječ stvorenje. Arijevci su tako i mislili. Stoga su 
i zapali u Kaifino židovstvo.“ Ako ovi što tako govore o 


41 Atanazije arijevce uspoređuje s Kaifom i njegovim židovstvom jer 
su kao i Židovi tvrdokorno odbijali vjeru u Isusovo božanstvo. 

Duhu ne žele misliti kao i Arije, nek izbjegavaju njegove 
riječi i nek ne griješe protiv Duha. Kao što Sin koji je u 
Ocu i Otac u njemu nije stvorenje, već je vlastit Očevoj 
biti — i sami hinite da to govorite — tako se ne smije ni 
Duha koji je u Sinu i u kojem je Sin vrstati među stvore- 
nja niti ga dijeliti od Riječi te tako krnjiti Trojstvo. 


S obzirom na Prorokove i Apostolove izreke kojima 
su tropici iskrivili smisao i tako sami sebe zaveli u zablu- 
du, dovoljno je da smo svojim izlaganjem u potpunosti po- 
bili hulu koja proizlazi iz njihova neznanja. 


Unaprijed ćemo u njima samima promatrati riječi što 
ih o Duhu Svetom susrećemo u božanskim Pismima. Raz- 
lučit ćemo poput vještih mjenjača da li Duh ima koju vla- 
stitost koja ga približuje stvorenjima ili je vlastit Bogu. 
Tako ćemo smjeti reći da li je stvorenje ili posve različit 
od stvorova, a vlastit božanstvu i jedan od božanstva koje 
postoji u Trojstvu. Možda će se protivnici na taj način os- 
jetiti posramljeni, jer će naučiti koliko se izmišljene riječi 
njihove hule ne slažu s božanskim izrekama, 


Duh dolazi iz Boga. On je Duh svetosti i obnovljenja 


22. Stvorenja su ,eto, postala iz ničega. Počela su biti. 
»U početku načini Bog nebo i zemlju« (Post 1,1) i sve 
što je na njima. Ali za Duha Svetog se kaže da dolazi iz 
Boga. Pavao, naime, piše: »Nitko ne zna što se zbiva u čo- 
vjeku osim čovjekova duha koji je u njemu. Isto tako nitko 
ne zna što je u Bogu osim Božjega Duha. Ali mi ne primi- 
smo svjetovnog duha već Duha koji dolazi iz Boga« (1 
Kor 2, 11—12). Koja je, prema tome, na osnovi tih riječi 
srodnost između Duha i stvorenja? Stvorenja nekoć nisu 
bila. A Bog je onaj koji naprosto jest. Iz njega dolazi Duh. 
Ali ono što dolazi iz Boga ne može dolaziti iz ničega niti 
je stvorenje da se ne bi, kako je slučaj s tropicima, stvore- 
njem smatrao onaj iz koga dolazi Duh. Tko da podnese te 
bezumnike? Oni u srcu kažu da Boga uopće nema (Ps 13, 
1). Ako, naime, kao što nitko ne zna što se događa u čovje- 
ku osim duha u njemu, isto tako nitko ne zna što je u Bogu 
osim Duha u njemu (1 Kor 2, 11—12), kako ne bi bilo 
bezbožno reći za Duha koji je u Bogu da je stvorenje, a on 

proniče Božje dubine (1 Kor 2, 10)? Tko tako misli, otud 
će naučiti govoriti da je čovjekov duh izvan čovjeka i da je 
Riječ, koja je u Ocu, stvorenje. 


Duh Sveti se, nadalje, naziva i jest Duh svetosti i ob- 
nove. Pavao piše: »O Sinu postavljenu Sinom Božjim, u 
snazi, po Duhu posvećenja uskrsnućem od mrtvih, o Isusu 
Kristu, Gospodinu našem« (Rim 1, 4). Također veli: »Ali 
biste posvećeni, ali biste opravdani u Imenu našega Gos- 
podina Isusa Krista i u Duhu našega Boga« (t Kor 6,11). 
Titu javlja: »Ali kad se očitova dobrota i čovjekoljublje 
Spasitelja našega Boga, on nas ne spasi djelima što ih u 
pravednosti mi učinismo, nego po svojem milosrđu: kupe- 
lju novoporoda i obnovljenja po Duhu Svetom koga bogato 
izli na nas po Isusu Kristu Spasitelju našemu, da, oprav- 
dani njegovom milošću, budemo, po nadi, baštinici života 
vječnoga« (Tit 3,4—7). 


Stvorenja su, naprotiv, posvećena i obnovljena. Piše 
u psalmu: »Poslat ćeš svoga Duha i bit će stvoreni i obno- 
vit ćeš lice zemlje« (Ps 103, 30). I Pavao kaže: »Nemogu- 
će je (opet se obnoviti) onima koji su jednom prosvijetljeni 
i okusili dar nebeski i postali dionici Duha Svetoga (pa 
otpali)« (Heb 6, 4—6). ' 


Duh je živodajan. On je pomazanje i pečat 


23. Onaj, dakle, koga nitko drugi ne posvećuje niti je 
dionik posvećenja, već se osobno daje u dio te se u njemu 
posvećuju sva stvorenja, kako bi bio jedno od stvorenih 
bića i vlastit onima koji u njemu imaju dijela? Oni koji to 
govore prisiljeni su tvrditi da je i Sin »po kome sve posta- 
de« (Iv 1,3) jedan između svega. 


Za Duha se kaže da je živodajan. Pavao piše: »Uskri- 
sitelj Isusa Krista od mrtvih oživjet će i vaša smrtna tje- 
lesa po svome Duhu koji boravi u vama« (Rim 8, 11). 
Gospodin je sami život i, po Petrovoj riječi, »istočnik živo- 
ta« (Dj 3, 15). Ali sam je Gospodin kazao: »Voda koju ću 
mu ja dati, postat će u njemu vrutak vode što teče u vječni 
život« (Iv 4, 14). No »to reče o Duhu kojeg su imali pri- 
miti oni koji vjeruju u nj« (Iv 7, 39). Stvorenja su, kako 
rekoh, po Duhu oživljena. Onaj, dakle, koji život ne posje- 

duje dioništvom, već se daje u dio te životvori stvorenja, 
kakvu ima srodnost sa stvorenim? Ili kako uopće da bude 
među stvorenjima koja Riječ u njemu oživljava? 


Duh se naziva pomazanjem. Također je pečat. Ivan 
bilježi: »Pomazanje što ga od njega primiste, ostaje u va- 
ma. Nije potrebno da vas tko drugi poučava, nego vas o 
svemu poučava njegov Duh — njegovo Pomazanje« (1 Iv 
2, 27). U proroku Izaiji piše: »Duh je Gospodnji na meni 
i zato me pomaza« (Iz 61,1). 1 Pavao veli: »U njemu ste, 
povjerovavši, bili zapečaćeni za dan otkupljenja« (Ef 
1, 13; 4, 30). Stvorenja su njime opečaćena, pomazana i u 
sve upućena. 


Ako je Duh pomazanje i pečat u kome Riječ pomazuje 
i opečaćuje sva stvorenja, koja je sličnost ili vlastitost iz- 
među Pomazanja i Pečata te pomazanih i opečaćenih? Ni 
po tome se, dakle, Duh ne bi mogao brojiti među ostala 
bića. Pečat, naime, ne može pripadati opečaćenima ni Po- 
mazanje pomazanima. To je vlastito Rriječi koja pomazuje 
i pečati. Pomazanje posjeduje miris i dah onoga koji po- 
mazuje. Pomazani imaju na tome udjela pa vele: »Kristov 
smo miris« (2 Kor 2,195). 


Pečat pak nosi oblik Krista koji pečati. Oni koji su 
opečaćeni imaju dijela u obliku. U skladu su s njim suob- 
ličeni. Apostol veli: »Djeco moja, iznova vas rađam dok se 
u vama ne oblikuje Krist« (Gal 4, 19). Jasno je da tako 
opečaćeni, postajemo, kako kaza Petar, »zajedničari bo- 
žanske naravi« (2 Pt 1, 4). Na taj način čitavo stvorenje 
ima u Duhu dijela u Riječi. 


Po Duhu smo zajedničari Boga. U njemu Otac po 
Riječi sve stvara i obnavlja 


24. I za nas se kaže da smo po Duhu zajedničari Boga. 
Pavao piše: »Zar ne znate da ste Božji hram i da u vama 
prebiva Božji Duh? Ako tko razori Božji hram, njega će 
uništiti Bog. Božji je hram svet, a to ste vi« (1 Kor 3, 
16—17). Ali kad bi Duh Sveti bio stvorenje, ne bismo u 
njemu imali nikakvo udioništvo u Bogu, već bismo zacijelo 
bili sjedinjeni sa stvorenjem i tuđi božanskoj naravi. U 
njoj uopće ne bismo imali dijela. Kad se pak kaže da smo 
zajedničari Krista i zajedničari Boga, vidi se da Pomazanje 


112 


i Pečat koji je u nama nije stvorene, već Sinove naravi. 
Sin nas po Duhu koji je u njemu sjedinjuje s Ocem. 


Ivan, kako prije istakosmo, to uči kad piše: »Po ovome 
znamo da ostajemo u Bogu i on u nama: on nam osobno 
dade od svoga Duha« (1 Iv 4, 13). Ali ako udioništvom u 
Duhu postajemo »zajedničari božanske naravi« (2 Pt 1, 
4), lud je tko tvrdi da je Duh stvorene, a ne Božje naravi. 
Radi toga su obogovljeni oni u kojima se Duh nalazi. Ako 
Duh božanstveni, nema sumnje da mu je narav Božje na- 
ravi. 

Tropovsko se krivovjerje, kako već istaknusmo, još 
očiglednije otklanja kad David pjeva u 103. psalmu: »Ti 
ćeš im oduzeti Dah, uginut će i pretvoriti u svoj prah. Po- 
slat ćeš svoga Duha, bit će stvoreni i obnovit ćeš lice zem- 
lje« (Ps 103, 29—30). I Pavao piše Titu: »Po kupelji no- 
voporoda i obnovljenja Duha Svetoga koga je obilno izlio 
na nas po Isusu Kristu« (Tit 3, 5). 


Otac sve stvara i obnavlja po Riječi u Duhu Svetome. 
Gdje je onda sličnost ili srodnost između Stvoritelja i stvo- 
rova? Ili kako bi uopće moglo biti da je onaj u kome je sve 
stvoreno sam stvorenje? To bogohulstvo prati hula na Si- 
na. Oni koji vele da je Duh stvorenje, moraju tvrditi da je 
i Riječ, po kojoj se sve stvara, stvorenje. 

Duh se naziva i jest Sinova slika. Pavao piše: »Koje 
predvidje i predodredi da budu slični Slici Sina njegova« 
(Rim 8, 29). Budući da se i po tropicima vjeruje kako Sin 
nije stvorenje, ni njegova Slika ne može biti stvorenje. Jer 
kakva je slika nužno je takav i onaj komu je slika. Stoga 
je pravo i pošteno da se Riječ ne naziva stvorenjem zato 
što je Očeva Slika. Onaj, dakle, tko Duha ubraja među 
stvorenja, među njih će zacijelo brojiti i Sina te će istodo- 
bno grditi i Oca radi hule na njegovu Sliku. 


Duh je Duh sinovstva, Mudrosti i Istine 


25. Duh je, prema tome, različit od stvorenja. Štoviše, 
pokazasmo da je vlastit Sinu i da nije tuđ Bogu. 

Što se tiče tropovskog lukavog pitanja: ako Duh dolazi 
iz Boga, zašto se i on ne zove Sin, već ranije primjetismo 
da je presmiono i preuzeto. To ćemo, uza sve to, i sada po- 
kazati. 

Mada se Duh u Pismima ne naziva sinom, nego Božjim 
Duhom, za nj se ipak kaže da je u samome Bogu i da do- 
lazi iz samoga Boga. Tako je zabilježio Apostol (1 Kor 2, 
11—12). Ako je Sin, budući da izlazi iz Oca, vlastit Očevoj 
biti, nužno je da je i Duh, za koga se veli da je iz Boga, 
vlastit Sinu po naravi. 

Sin je uistinu Gospodin, ali i sam se Duh naziva Du- 
hom sinovstva (Rim 8, 15). Ponovno, budući da je Sin 
Mudrost i Istina (1 Kor 1,24; Iv 14,6), piše da je Duh 
Duh Mudrosti (Iz 11,2) ilstine (Iv 15,26). Sin je tako- 
đer Božja Sila (1 Kor 1, 24) i Gospodin slave (1 Kor 2, 
8), a Duh se naziva Duhom Sile i Duhom Slave. Pismo se 
o jednom i drugom tako izražava. Pavao piše Korinćanima: 
»Da su poznavali Mudrost, ne bi raspeli Gospodina slave« 
(1 Kor 2, 8). Na drugom se mjestu čita: »Niste primili 
ropski duh da biste se opet bojali, nego ste primili Duha 
sinovstva« (Rim 8,15). Pavao opet kaže: »Otposla Bog 
Duha svoga Sina u vaša srca. On povikuje: Abba, Oče« 
(Gal 4, 6). I Petar je pisao: »Blago vama, ako vas pogr- 
đuju zbog Kristova imena, jer Duh Slave i Sile i Božji Duh 
počiva na vama« (1 Pt 4,14). 

Sam je Gospodin za Duha rekao da je Duh Istine i 
Branitelj (Iv 14, 16—17). Otuda se vidi da je Trojstvo po 
Duhu potpuno. Riječ u Duhu proslavljuje stvorenje. Pru- 
žajući pobožanstvenjenje i posinovljujući, ljude privodi 
Ocu. Ali onaj koji stvorenje sjedinjuje s Riječju, ne može 
biti od stvorenja. Isto tako onaj koji posinovljuje stvore- 
nje, ne može Sinu biti tuđ. Trebalo bi, u protivnom, naći 
neki drugi duh da bi i on u tom drugom bio sjedinjen s 
Riječju. Ali to bi bilo besmisleno! 

Duh, dakle, ne pripada stvorenome, već je vlastit Oče- 
vu božanstvu. U njemu Riječ obogovljuje stvorena bića. 
Onaj u kome se stvorenje pobožanstvenjuje, sam ne može 
biti izvan Očeva božanstva. 


Duh je neraspadljiv i nepromjenljiv. Uvijek je isti i 
posvudašnji 


26. Na temelju se slijedećih razmišljanja da shvatiti 
da je Duh iznad stvorenja, da je različit od naravi nastalih 
bića i da je vlastit božanstvu. Duh je nepromjenljiv i neiz- 
mjenljiv. Pismo veli: »Sveti Duh pouke bježat će od prije- 

vare i uklanjat će se od misli bezumnih« (Mudr 1,5). 
Petar kaže: »U neiskvarenosti blaga i: smirena Duha« (1 
Pt 3,4. U Mudrosti stoji: »Tvoj je neraspadljivi Duh 
u svim bićima« (Mudr 12, i). Također piše: »Nitko ne 


zna što je u Bogu osim Božjega Duha u njemu« (1 Kor 592A 


2, 11). Jakov reče da u Bogu nema »mijene ni sjene pro- 
mjene« (Jak 1,17). 


Budući da se Duh Sveti nalazi u Bogu, jasno je da je 
neizmjenljiv, nepromjenjiv i neraspadljiv. Narav je pak 
nastaloga i stvorenog promjenljiva jer je izvan Božje biti 
i nastala iz ničega. Psalmist kaže: »Svaki je čovjek lažljiv« 
(Ps 115, 11). Pavao tvrdi: »Svi sagriješiše i potrebni su 
slave Božje« (Rim 3, 23). U Jude čitamo: »Anđele koji 
nisu sačuvali svoje prvenstvo nego napustiše svoje obita- 
valište, zadržao je u tami u vječnim lancima za sud veliko- 
ga dana« (Jd 1, 6). U Joba stoji: »Ako svojim svetim 
anđelima ne vjeruje već za grijeh okrivljuje i svoje anđele; 
pred njim ni zvijezde nisu čiste« (Job 4, 18; 25, 5). Pavao 
piše: »Ne znate li da ćemo suditi anđele, koliko više ono 
svagdanje« (1 Kor 6, 3)? Također smo čuli da je đavao 
koji je bio posred kerubina (E z 28, 14) i postao pečat sli- 
čnosti (Ez 28, 12) strmoglavljen s neba kao munja (Lk 
10 ,10). 

Ako stvorenja imaju takvu narav te se tako piše o 
anđelima, a Duh je uvijek isti, neizmjenjiv i Sinove nepro- 
mjenljivosti jer uvijek ostaje s njim nepromijenjen, kakva 
je sličnost između nepromjenljiva i promjenljivih bića? 


Posve je očito da Duh nije stvorenje niti je uopće an- 
đeoske biti. Anđeli su promjenljive biti, a Duh je Slika 
Riječi i vlastit je Ocu. 

Nadalje, »Duh je Gospodnji ispunio svemir« (Mudr 
1, 7). Stoga David pjeva: »Kamo da pobjegnem od tvoga 
Duha« (Ps 138, 7)? U Mudrosti pak piše: »Tvoj je 
neraspadljivi Duh u svim bićima« (Mudr 12,1). Sva se 
pak stvorena bića nalaze na omeđenim mjestima. Sunce, 
mjesec i zvijezde stoje na nebu, a oblaci u zraku. Bog je 
i ljudima postavio narodne međe (Dj 17, 26). Anđeli se 
šalju na služenje. Piše u Jobovoj knjizi: »Dođoše anđeli 
da se pojave pred Gospodinom« (Job 1, 6). Isto tako či- 
tamo: »Usnu patrijarh Jakov. I gle, ljestve stoje na zemlji, 
a vrhom dopiru do neba. I anđeli se Božji penju i silaze po 
njima« (Post 28, 12). 

Ako Duh sve ispunja i ako _se u Riječi nalazi posred 
svega; ako su anđeli od njega niži jer se nalaze samo ondje 
gdje su poslani, nema sumnje da Duh nije, kako vi tvrdite, 
ni stvoreno biće ni anđeo, već je iznad anđeoske naravi. 


Duh daje udioništvo na sebi. On je posvema jedan 


27. Evo još riječi iz kojih se dade vidjeti da Duh Sveti 
omogućuje udioništvo, a sam nije dionikom — ponavljanja 
se ne treba plašiti. Rečeno je: »Nemogucće je onima koji su 
jednom prosvijetljeni i okusili nebeski dar i postali dionici 
Duha Svetoga i okusili lijepu Božju riječ... (opet se ob- 
noviti)« (Heb 6, 4). Anđeli i druga stvorenja dionici su 
na samome Duhu. Zbog toga mogu otpasti od onoga na 
kome stekoše udio. Duh, naprotiv, ostaje uvijek jedan te 
isti. Ne nalazi se među onima koji postaju zajedničarima, 
već na njemu imaju dijela sva bića. Ako je Duh uvijek isti 
i daje se u dio, a stvorenja u njemu sudjeluju, Duh nije ni 
anđeo ni uopće neko stvorenje, već je vlastit Riječi koja 
ga daje u dio stvorenjima. Inače su tropici prisiljeni reći 
da je i Sin stvorenje kojemu u Duhu svi postasmo dionici. 


Duh Sveti je jedan, a stvorenja su mnogobrojna. An- 
đela, odista, ima tisuće tisuća i deseci tisuća. Nebeska su 
svjetlila brojna. Brojna su prijestolja, gospodstva, nebesa, 
kerubini, serafini i arhanđeli. U jednu riječ: stvorenja nisu 
jedno nego mnogobrojna i raznorodna. Ako je Duh Sveti 
samo jedan, a stvorenja brojna i anđeli mnogi, gdje je slič- 
nost između Duha i stvorova? Očito je da Duh nije među 
mnoštvom niti anđeo, već je jedan jedini. Još bolje: vlastit 
je Riječi koja je jedna i Bogu je vlastit koji je jedan. S 
njim je istobitan. 


Rekne li se o Duhu Svetom samo to, i neovisno o dru- 
gom, dokazano je da nema, što se naravi i biti tiče, ništa 
zajedničko niti vlastito sa stvorenjima nego je različit od 
stvorenog i vlastit, a ne tuđ biti i božanstvu Sina. Duh po 
tom božanstvu pripada Trojstvu i tako osramoćuje tupo- 
glavost tropika. 

Sažetak vjerovanja u općoj Crkvi 


28. Pogledajmo uz to iskonsku predaju, nauk i vjeru D 


opće Crkve. Vjeru je predao Gospodin. Apostoli su je na- 


viještali, a Oci očuvali. Na njoj je osnovana Crkva. Tko u 596A 


njoj zastrani, nije niti se više zove kršćaninom. 


Postoji, dakle, sveto i potpuno Trojstvo. Mi mu se kla- 
njamo u Ocu, Sinu i Svetome Duhu. U njemu nema ništa 
tuđe, ništa izvana primiješano. Ne sastoji se od Stvoritelja 
1 stvorenja, već je čitavo stvaralačka i tvoriteljska moć. 
Trojstvo je sebi jednako, po naravi nerazdjeljivo. Djelatna 
mu je moć samo jedna. Otac sve čini po Riječi u Duhu Sve- 
tom. Tako je očuvana jednota svetoga Trojstva. Na taj se 
način u Crkvi propovijeda jedan Bog koji je »nad svime, 
po svemu i u svemu« (Ef 4, 6). Ukoliko je Otac, početak 
je, izvor i »nad svime«; po Riječi je »po svemu«; u Duhu 
Svetom je »u svemu«. 


. Trojstvo kao Trojstvo postoji uistinu i zbilja, a ne na- 
zivom i po zvuku riječi. Kao što je Otac »onaj koji jest« 
(IZI 3, 14), tako je i njegova Riječ »onaj koji jest« i »nada 
sve Bog« (Rim 9, 5). Ni Duh Sveti nije bez biti nego ui- 
stinu postoji i jest. 

. Opća Crkva ne misli ništa manje da ne bi pala na ra- 

zinu onih koji su sada Židovi Kaifine i Sabelijeve vrste. 
Ali ona ne zamišlja niti što više da ne bi upala u grčko 
mnogoboštvo. 
. Protivnici mogu otud naučiti da je to vjera Crkve što 
je Gospodin, kad posla Apostole, naredio da se taj temelj 
postavi Crkvi. Rekao je: »Putujući poučavajte sve narode 
krsteći ih na ime Oca i Sina i Duha Svetoga« (Mt 28, 19). 
Apostoli su pošli i tako naučavali. I ta se propovijed proši- 
rila u cijeloj Crkvi koja je pod nebom. 


Uistinu postoji Trojstvo 


29. Budući, dakle, da je to temelj vjere u Crkvi, nek 
tropici još jednom prozbore i reknu: postoji li Trojstvo ili 
dvojstvo? Ako je dvojstvo, Duha brojiie među stvorenja. 
Kad tako mislite, ne vjerujete u »jednoga Boga koji je nad 
svime, po svemu i u svemu (Ef 4, 6). Vi, naime, nemate 
tvrdnje »u svemu« jer Duha dijelite i oiuđujete božanstvu. 

Isto tako vaše krštenje za koje smatrate da ga obavljate 
nije, ako tako mislite, u cijelosti učinjeno na Ime božan- 
stva, jer božanstvu primješavate stvorenje te poput arije- 
vaca i Grka zajedno s Bogom božanski štujete stvorenje 
što ga je Bog stvorio po svojoj Riječi. 

Ali ako tako mislite, kakvu imate nadu? Tko će vas 
sjediniti s Bogom kad ne posjedujete Duha samoga Boga 
već stvorenog duha? Koje li drskosti, koje nesmotrenosti 
kad Oca i njegovu Riječ snizujete među stvorenja i potom 
stvorenja izjednačujete s Bogom? Upravo to činite kad 
Duha zamišljate kao stvorenje, a ipak ga stavljate u Troj- 
stvo. Čemu vam i ta ludost te smišljate »nepravednost pro- 
tiv Boga« (Ps "74, 6) jer njemu i njegovoj Riječi ne pri- 
brajate sve anđele ili sva stvorenja nego samo jedno od 
tih bića? Trebalo bi da s Trojstvom, kad je Duh već anđeo 
i stvorenje a ipak zauzima mjesto u Trojstvu, ne sjedinite 
jednoga već sve stvorene anđele te da više ne postoji samo 
Trojstvo nego nebrojeno mnoštvo božanstava. 

Na taj će način i vaše krštenje, za koje se čini da se 
time ostvaruje, ako je razdijeljeno na dvoje, biti zbog ne- 
dostatka jedinstva ništetno. Vaša su i arijevska otajstva 
takva jer mislite protiv božanstva i služite stvorenju mje- 
sto Bogu koji je sve stvorio (Rim 1, 25). 


Vjera, krst i milost odnose se na Trojstvo 


30. Te bezumnosti morate reći, ako govorite o dvoj- 
stvu. Ali ako postoji Trojstvo, kao što u zbilji i jest, i akc 
smo pokazali da je ono nedjeljivo i da nije u sebi neslično, 
nužno slijedi da je trojstvena svetost, vječnost i naravna 
nepromjenljivost jedna jedincata. Predana vjera u Troj- 
stvo također je jedna. Baš ona sjedinjuje s Bogom. Tko 
štogod od Trojstva oduzima pa se krsti jedino na Ime Oca 
ili samo na Ime Sina odnosno na Ime Oca i Sina izvan Du- 
ha, ne dobiva ništa već osobno ostaje prazan i nedovršen 
kao i onaj koji tobože podjeljuje krštenje. Ta krštenje se 
obavlja jedino u Trojstvu. 

Isto tako, tko Sina odjeljuje od Oca ili Duha svodi na 
stvorenje, ne posjeduje Sina ni Oca, već je bez Boga i gori 
od nevjernika (1 Tim 5, 8). Sve je drugo samo ne kršća- 
nin. I to je pravo! 

Kao što je, naime, krst, podijeljen u Oca i Sina i Duha 
Svetoga jedan i kao što je vjera u Trojstvo, kako reče Apo- 
stol (Ef 4, 5), jedna, isto tako i sveto Trojstvo, u sebi 
jedno i u odnosu na se jedno, nema u sebi ništa stvoreno. 
To je nerazdjeljivo trojstveno jedinstvo. I vjera je u nj je- 
dna. 

Ako, Tropici, po vašem pronalsku nije tako već vi kao 
u snu tvrdite da je Duh Sveti stvorenje, vaša vjera nije 
jedna ni krštenje jedno nego dva: jedno podjeljujete u 
Oca i Sina, drugo u anđela koji je stvorenje. Odsad vam 
ništa više nije postojano ni istinito. Jer što je zajedničko 
stvorenju i njegovu Stvoritelju? Imali jedinstva između 
nižih stvorova i Riječi koja ih je načinila? Blaženi je Pavao 
to dobro znao. Stoga Trojstvo ne razdjeljuje kao vi već uči 
trojstveno jedinstvo. Korinćanima piše o duhovnim daro- 
vima te sve svodi na jednoga Boga, Oca, kao na jednu gla- 
vu. Veli: »Postoje različiti darovi, ali Duh je isti. Postoje 
različite službe, ali je isti Gospodin. I djela su različita, ali 
je Bog isti koji čini sve u svima« (1 Kor 12, 4—6). Daro- 
vi što ih Duh dijeli svakom pojedincu daju se od Oca po 
Sinu. Sve, naime) što pripada Ocu, pripada Sinu. Stoga su 
i darovi što ih Sin daje u Duhu Očevi darovi. 

Kad se Duh nalazi u nama, u nama je i Riječ koja ga 
daje, a u Riječi je i Otac. To znači, kako već rekosmo, iz- 
reka: »Doći ćemo ja i Otac i u njega ćemo se nastaniti« (Iv 
14, 23). Ta gdje je Svjetlo, ondje je i Odbljesak. Gdje je 
Odbljesak, tu je i njegova Moć kao i sjajna Milost. 

I to je Pavao učio kad iznova piše Korinćanima u dru- 
goj poslanici: »Milost Gospodina našega Isusa Krista, lju- 
bav Boga i zajedništvo Duha Svetoga nek je sa svima va- 
ma« (1 Kor 18, 13). Milost i dar, dani u Trojstvu, daju 
se od Oca po Sinu u Duhu Svetome. Doista, kao što udije - 
ljena milost dolazi od Oca po Sinu, isto tako u nama nema 
zajedništva na daru osim u Duhu Svetom. Imajući, naime, 
dijela na Duhu, posjedujemo Očevu ljubav, Sinovu milost 
i zajedništvo samoga Duha. 


Trojstvena je djelatna moć samo jedna 
31. Iz naših razmišljanja također proizlazi da je troj- 


stvena djelatna moć samo jedna. Apostol, doista, ne nazna- 
čuje da svaka trojstvena osoba daje različite i odijeljene 

darove. On, naprotiv, pokazuje da Trojstvo udjeljuje da- 
rove i da sve dolazi iz jednoga Boga. Duh, dakle, nije stvo- 
renje. Sa Sinom je sjedinjen kao i Sin s Ocem. Slavi se s 
Ocem i Sinom. S Riječju mu se iskazuje klanjanje. Čini što 
Otac tvori po Sinu. Kako onda onaj tko ga naziva stvore- 
njem ne huli očito protiv samoga Sina? 


Ničega nema što se ne zbiva i ne vrši po Sinu u Duhu. 
To se pjeva u psalmu gdje stoji: »Nebesa su učvršćena Ri- 
ječju Gospodnjom i sva je moć njihova od Duha njegovih 
usta« (Ps 32, 6). U 147. psalmu čitamo: »Poslat će svoga 
Duha, otopit će se. Duh će njegov zapuhati i vode će oteći« 
(Ps 147, 18). 


Apostol tvrdi: »Bismo opravdani u imenu Gospodina 
našega Isusa Krista i u Duhu našega Boga« (1 Kor 6,11). 
Duh se ne da odijeliti od Riječi. Gospodin zacijelo kaže: 
»Doći ćemo ja i Otac« (Tv 14, 23), ali i Duh boravi s njima 
te u nama boravi kao i Sin. Pavao piše Efežanima: »Neka 
vam dade po bogatstvu svoje slave da se moću osnažite po 
njegovu Duhu za nutarnjeg čovjeka, da Krist boravi u va- 
šim srcima« (Ef 3, 16—17). Ali kad je Sin u nama, u na- 
ma je i Otac jer Sin veli: »Ja sam u Ocu i Otac u meni« 
(Iv 14, 10). Stoga kad je Riječ nazočna u prorocima, oni 
proriču po samome Duhu Svetom. Ako Pismo kaže: »Riječ 
Gospodnja dođe ovom ili onom proroku«, to znači da pro- 
rok proriče u Duhu Svetom. U Zaharije stoji: »Primite 
moje riječi i zapovijedi što ih naređujem u svome Duhu 
svojim slugama, prorocima« (Zah 1, 6). Malo dalje kori 
puk i veli: »Srce svoje načiniše neposlušnim da ne bi po- 
slušali moje zakone i riječi što ih Gospodin svemogući po- 
sla posredstvom svojih ranijih proroka u svome Duhu« 
(Zah 7, 12). I Petar zbori u Djelima: »Ljudi braćo, 
trebalo je da se ispuni Pismo što ga unaprijed proreče Duh 
Sveti« (Dj 1,16). Apostoli ovako zavapiše zajednički: 
»Gospodine, ti si Stvoritelj neba i zemlje, mora i svega u 
njima. Ti si govorio na usta oca našega, sluge svoga Davida, 
po Duhu Svetom« (Dj 4, 24—25). I Pavao, nalazeći se u 
Rimu, očitova Židovima koji dođoše k niemu: »Lijepo kaza 
Duh Sveti po Izaiji proroku vašim ocima« (Dj 28, 25). 
Timoteju pak napisa: »Duh izričito govori da će u posljed- 
nja vremena neki otpasti od zdrave vjere i prikloniti se 
prijevarnim duhovima« (1 Tim 4,1). 

Kad se, prema tome, veli da je Duh u nekome nazo- 
čan, misli se da Riječ u njemu daje Duha. Budući da se 
obistinilo proročanstvo: »Izlit ću od svoga Duha na svako 
tijelo« (J1 2, 28), Pavao tvrdi: »Po moći Duha Isusa Kris- 
tazame« (Fil 1,19). Korinćanima pisaše: » Tražite dokaz 
da u meni govori Krist« (2 Kor 13, 3). Ako je Krist go- 
vorio u Pavlu, očito je da je Duh koji je u njemu govorio 
Kristov Duh. Uistinu, dok je Krist u Pavlu zborio, Apostol 
jeu Djelima tvrdio: »A sad, evo, okovan Duhom, pu- 
tujem u Jeruzalem. Što će me u njemu snaći, ne _ znam, 
osim što mi Duh Sveti u svakom gradu jamči da me čekaju 
okovi i nevolje« (Dj 20, 22—23). 

Prema tome, ako sveti kažu: »Ovo veli Gospodin«, oni 
govore isključivo u Duhu Svetom. Isto tako, kad govore u 
Duhu, govore u Kristu. Kad i Agab izjavljuje u Djeli- 
ma: »Ovo veli Duh Sveti« (Dj 21, 11), Duh mu davaše 
govoriti i svjedočiti što Pavla čeka u Jeruzalemu. Ali to je 
činio tek onda kad mu je pristupila Riječ. I opet: dok je 
Duh svjedočio Pavlu, sam je Krist govorio u njemu. Prema 
tome, svjedočenje Riječi, svjedočanstvo je Duha. 

Isto tako, kad Riječ siđe na svetu Djevicu Mariju, s 
njom je došao i Duh. Riječ je u Duhu sebi načinila i otkala 
tijelo. Htjela je po sebi stvorenje sjediniti i prikazati Ocu 
te u sebi sve izmiriti. Apostol piše: »Pomirio je što je na 
nebu i što je na zemlji« (Kol 1, 20). 


Osuda tropika 


32. Tako, dakle, iz božanskih Pisama skladno proizlazi 
da Duh Sveti nije stvorenje, već je vlastit Riječi i božan- 
stvu Oca. Prema tome, nauk se svetih svodi na sveto i ne- 
razdijeljeno Trojstvo. Vjera je opće Crkve jedna. Bezumna 
bajka Tropika nije u skladu s Pismima, ali se zato slaže s 
arijevskim bezumljem. Tropici se vjerojatno samo zato 
pretvaraju da bi prevarili bezazlene. Ali nisu, kako pišeš, 
zahvaljujući Gospodinu, uspjeli sakriti svoje tobožnje ne- 
slaganje s Arijevcima. I oni ih preziru što samo za Duka 
vele da je stvorenje, ali ne i za Riječ. Svi ih osuđuju kao 
one koji se zaista bore protiv Duha i koji su osuđeni na 
skoru smrt jer su prazni i lišeni Duha. Uistinu, po blaže- 
nom Apostolu, kao psihički ljudi, nisu bili sposobni primiti 
darove Duha Božjega (1 Kor 2, 14), to jest zbilje koje se 
duhovno prosuđuju. Oni koji posjeduju misli Istine sve 

prosuđuju, a njih nitko ne sudi (1 Kor 2, 14—195), jer u 


C sebi imaju Gospodina koji im u Duhu Svetom objavljuje 

sebe i po sebi Oca. 


Atanazijev osvrt na ovo Pismo 


33. Ja, mada boraveći u pustinji, potaknut bezobraz- 
nošću onih što se odvratiše od istine i ne osvrćući se na one 
koji će se smijati slabosti i niskosti dokazivanja u našim 
riječima, ukratko sastavih ovo pismo i poslah ga tvojoj 
Svetosti. Usrdno te molim: kad to pročitaš, što je nužno 
ispravi. Budi blag prema siromaštvu moje riječi. Ja preda- 
doh nauk po apostolskoj vjeri koja mi je dana po Ocima. 
Ništa nisam izmislio što bi bilo tuđe predaji. U skladu sam 
sa svetim Pismima napisao što sam naučio. To se slaže s 
onim što je iz svetih Pisama prije izneseno kao potkrije- 
pljenje. Nije od drugdje izvučena izmišljotina. Sam je Go- 
spodin Isus osobno poučio Samaritanku i preko nje nas da 
je Trojstvo potpuno i božanstvo neodijeljeno i jedno. Sama 
Istina svjedoči za to. Veli Samaritanki: »Vjeruj mi, ženo, 
dolazi trenutak i već je tu kad će se istinski klanjatelji kla- 
njati Ocu u Duhu i Istini. Otac traži takve klanjatelje. Bog 
je duh. Koji mu se klanjaju, trebaju se klanjati u Duhu i 
Istini« (Iv 4, 21—22). Otud se vidi da je Istina sami Sin. 
Tako i veli: »Ja sam Istina« (Iv 14, 6). O njemu je govo- 
rio i prorok David kad ga je pozivao u pomoć: »Pošalji 
svoje Svjetlo i svoju Istinu« (Ps 42, 3). 

Prema tome, istinski se klanjatelji klanjaju Ocu, ati 
u Duhu i Istini. Ispovijedaju Sina i u njemu Duha jer je 
Duh neodjeljiv od Sina kao što je i Sin neodjeljiv od Oca. 
Za to svjedoči sama Istina kad veli: »Poslat ću vam Brani- 
telja, Duha Istine koji izlazi od Oca. Svijet ga ne može pri- 
miti« (Iv 15, 26; 14, 17). Svijetom naziva one koji niječu 
da Duh dolazi iz Oca i da je u Sinu. Treba, dakle, povesti 
se za istinskim klanjateljima i ispovijedati Istinu te se k 
njoj požuriti. 

Ali ako se Tropici ni nakon ovih tumačenja ne žele 
podučiti niti mogu to shvatiti, nek makar prestanu s po- 
grdama i nek više ne razdjeljuju Trojstvo, da sami ne bi 
bili odvojeni od Života. Nek Duha Svetoga više ne broje 
među stvorenja da ne bi, kao farizeji nekoć koji su djela 
Duha pripisali Beelzebulu (Mt 12, 24), i sami, jer su po- 
stupili jednako drsko, s njima ovdje i u drugom svijetu 
potpali pod neoprostivu kaznu. 

DRUGO PISMO SERAPIONU 


Povod za pismo. Arijevska su pitanja nerazborita i 
nerazumna 


1. Čak sam mislio da sam zapravo premalo napisao!“ 
pa sam se prekoravao s velike slabosti što ni toliko ne me- 
goh sastaviti koliko je ljudima dopušteno reći protiv onih 
koji se ogriješuju o Duha Svetoga. Ali budući da su, kako 
pišeš, neka braća tražila da izlaganje sažmem kako bi im 
bilo moguće da se odmah i kratko obrane od onih što zapit- 
kuju o našoj vjeri i da bezbožnike pobiju, učinih i to, uv- 
jeren, da ćeš, imajući ispravnu savjest, nadopuniti, što ne- 
dostaje u ovom sažetku. 


Arijevci, oslonjeni samo na se, ne shvaćaju, kao ni 
saduceji, ništa što je više i što je izvan njih. Bogoduho Pi- 
smo tumačiše ljudskim razlaganjem. Kada, dakle, čuju da 
je Očev Sin Mudrost, Odsjaj i Riječ, obično pitaju: kako je 
to moguće? Kao da bi bilo nemoguće što oni nisu sposobni 
pojmiti! I o svemiru bi mogli izreći sličnu misao: kako po- 
sta stvarstvo kojeg negda nije bilo? Kako se zjemaljski 
glib može preobličiti u razumna čovjeka? Kako raspadljivo 
može postati neraspadljivo? Kako je zemlja utemeljena na 
morima i kako je Bog postavi na rijekama (Ps 23, 2)? 
Uostalom, neka sami sebi kažu: »Jedimo i pijmo i tako će- 
mo sutra umrijeti« (Iz 22,13;1 Kor 15, 32). Tako bi s 
njihovim iščeznućem nestalo i njihovo ludo krivovjerje. 


Sin ie vječan, svemoguć. On je pravi Bog. Očev je 
odsjaj 


2. To je ta arijevska mrtva i propadljiva misao. Riječ 
je pak istine o kojoj su i oni trebali razmišljati ovo: ako je 


12 Atanazije misli na svoje Prvo Pismo Serapionu, 

Bog vrelo, svjetlo i Otac, nije pravo reći da je Izvor presu- 
šio, da je Svjetlo bez sjaja i Bog bez Riječi. Bog bi inače 
bio bez mudrosti, bez razuma i bez sjaja. 


Budući da je Otac vječan, nužno je i Sin vječan jer 
što je u Ocu, nema sumnje da se nalazi i u Sinu kad i sam 
Gospodin veli: »Sve što ima Otac, moje je i sve što je moje, 
pripada Ocu« (Iv 16, 15; 17, 10). Otac je, dakle, vječan, 
vječan je i Sin jer su po njemu nastali vjekovi (Heb 1, 
2). Otac je »onaj koji jest« (Izl 3, 14). To je nužno i Sin. 
On je, kako reče Pavao, »onaj koji jest, Bog nad svime, 
Blagoslovljeni u vjeke. Amen« (Rim 9,5). 


O Ocu se ne smije reći: bi negda vrijeme, kad ga nije 
bilo. I za Sina je griješno ustvrditi: negda bi vrijeme, kad 
ga nije bilo. 


Otac je Svevladar. Svevladar je i Sin. Ivan tvrdi: 
»Onaj koji jest, koji bijaše, koji će doći, Svevladar« (Otk 
1, 8). Otac je svjetlo, Sin je odsjaj i istinsko svjetlo. Otac 
je pravi Bog. I Sin je pravi Bog jer evo što Ivan zabilježi: 
»Mi smo u Istinitom, u Sinu njegovu, Isusu Kristu. On je 
istinit Bog i Život vječni« (1 Iv 5, 20). 


Ničega baš nema što Otac ima, a da ne bi pripadalo 
Sinu. Stoga je Sin u Ocu i Otac u Sinu. Što Ocu pripada, 
nalazi se također u Sinu i opet se poima kao u Ocu. Tako 
treba razumjeti izreku: »Ja i Otac, jedno smo« (Iv 10, 30). 
Nije jedno u Ocu, drugo u Sinu, već se u Sinu nalazi što je 
u Ocu. Budući da u Sinu vidiš što motriš u Ocu, pravo se 
može shvatiti tvrdnja: »Tko je mene vidio, vidio je Oca« 
(Iv 14, 9). 


Sin je svemoguć, nepromjenljiv i neizmjenjiv 


3. Ukoliko to dokazasmo, uistinu je bezbožnik tko tvrdi 
da je Sin stvorenje. Jednako će biti primoran reći da je 
stvorenje i Vrutak što kipi te da je stvorenje Mudrost 
i Riječ u kojoj se sve nalazi što je Očevo. Ali se iz ovoga 
što ćemo istaknuti posebice uočava lomnost arijevskog 
krivovjerja. 

U izvorniku stoji 4sophos (bez Mudrosti) i 4logos (bez Riječi). Izri- 
čaj je starodrevan. Potječe od Apologeta. Njime se izražavala vjera u 


vječnost Trojstva. Bog Otac nije nikada bez Mudrosti i Riječi. Nešto je od 
te misli prešlo i u Atanazijevu tvrdnju. 


124 


S onima s kojima smo jednaki i s kojima posjeduje- 
mo istost, s njima smo i istobitni. Budući da smo kao 
ljudi međusobno jednaki i imamo istost, jedni smo s dru- 
gima istobitni. Svima nam je zajedničko: smrtnost, ras- 
padljivost, promjenljivost, postanak iz ničega. Anđeli, kao 
i sve ostalo, međusobno je istonaravno. 


Neka, dakle, cjepidlake traže da li postoji bilo kakva 
sličnost između Sina i stvorova, i mogu li u stvorenja 
naći što je u Sinu da bi se usudili Božju Riječ nazvati 
stvorenjem. Ali ti skroz nepromišljeni ljudi koji zablu- 
diše u pitanju pravovjerja, to neće naći. 


Među stvorenjima nijedno nije svemoguće niti jedno 
drugome gospodari. Sve pripada Bogu: »Nebesa pripov- 
ijedaju slavu Božju. Zemlja pripada Gospodinu kao i 
sve što je na njoj. More to vidje i pobježe« (Ps 18,2; 
23,1; 113,83). Sve služi svome stvoritelju, izvršuje njegovu 
Riječ (Ps 102,20). Pokorava se njegovoj naredbi. Sin je 
pak, poput Oca, svemoguć. To je zabilježeno i već doka- 
zano. 


Isto tako nema stvorenja koje je po naravi neprom- 
jenljivo. Neki anđeli nisu očuvali vlastiti položaj (Jd 6). 
Ni »zvijezde pred njim nisu čiste« (Job 25,9). Davao 
je pao s neba. Adam je prekršitelj. Sva se bića mijenjaju. 
Sin je, naprotiv, kao i Otac, nepromjenljiv i neizmjenjiv. 
Pavao to doziva u sjećanje iz psalma 101. Veli: »Ti si, 
Gospodine, u početku utemeljio zemlju i nebesa su djelo 
tvojih ruku. Ona prolaze, a ti ostaješ. Sve će ostarjeti 
poput haljine i kao ogrtač ćeš ih promijeniti i izmijenit 
će se. Ti si pak uvijek isti, tvoje godine ne prolaze« (Heb 
1,10-12). Iznova veli: »Isus Krist, jučer i danas, isti, i za 
vjekove« (Heb 13,8). 


Sin je »onaj koji jest«. Stvoritelj je i istinski Bog 


4. I opet: sve što postoji negda nije bilo, nego je 
nastalo. Bog je načinio zemlju koje nije bilo. »On ne- 
postojeće doziva u opstanak« (Rim 4,17). Što je pak 
sazdano, ujedno je i stvoreno. Stoga i posjeduje početak 
bitka. »U početku načini Bog nebo i zemlju« (Post 1,1) 
i sve što je na njima. I opet: »Ruka moja sve to načini« 
(Iz 66,2). 

Sin je, naprotiv, kao i Otac, »onaj koji jest i povrh 


B svega Bog« (Rim 9,5). I to je dokazano.“ Sin nije na- 

činjen, nego čini. Nije stvoren, već stvara. Ostvaruje 
Očeva djela. Po njemu postadoše vjekovi (H e b 1, 2). »Sve 
nastade po njemu i izvan njega nije ništa nastalo« (Iv 
1, 3). Apostol je s pomoću psalma dokazao da je Sin na 
početku utemeljio zemlju i da su nebesa djelo njegovih 
ruku (Heb 1, 10; Ps 101,26). 

Nijedno stvorenje nije po naravi Bog. Svako se na- 
ziva onako kako je nastalo: jedno nebo, drugo zemlja, 
ovo svjetlila, ono zvijezde, more, bezdani, četveronošci i, 
napokon, čovjek. Prije toga nastadoše anđeli, arhanđeli, 
kerubini, serafini, sile, moći, vlasti, gospodstva, raj. Tako 
sve i ostaje. 

Ako se neki ljudi nazivaju bogovima, nije to po na- 
ravi već po udioništvu u Sinu. Tako je Sin osobno rekao: 
»Pismo one naziva bogovima kojima se upravlja Božja 
Riječ« (Iv 10, 35). Stoga se neki izmijeniše jer nisu po 
naravi bogovi te su čuli: »Ja rekoh: vi ste bogovi i svi 
ste sinovi Svevišnjega, ali ćete umrijeti kao ljudi« (Ps 
81, 6-7). Takav biješe i onaj kome je kazano: »Ti si čov- 
jek, a ne Bog« (Ez 28, 2). 

Sin je pak poput Oca istinski Bog. Sin je u Ocu i 
Otac u Sinu. Tako pisaše Ivan. I to smo pokazali. David 
pjeva: »Prijestolje je tvoje, Bože, za vijeke vjekova. 
Žezlo tvoga kraljevstva pravedno je žezlo« (Ps 44, 7). I 
prorok Izaija povikuje: »Umorio se Egipat i etiopska 
trgovina. I Sabejci, ljudi visoki, prijeći će tebi i ići će za 
tobom vezani lancima. Klanjat će ti se jer je Bogi u tebi. 
Ti si Izraelov Bog, ali to nismo znali« (Iz 45, 14-15). Tko 
je to Bog u kome je Bog, ako ne Sin koji kaže: »Ja sam 
u Ocu i Otac u meni« (Iv 14, 10)? 


Sin je istobitan s Ocem 


5. To stoji tako. Tko, uz te svetopisamske dokaze, 
ne uviđa da je Sin istobitan s Ocem? Sa stvorenjima 
nema ništa slična, a sve što Otac ima, pripada Sinu. Sin 
bi, uistinu, bio istobitan sa stvorenjima kad bi s njima 
posjedovao bilo kakvu jednakost i srodstvo. Ali, budući 


4 Usp. Protiv Arijevaca, 71, (PG, 26, 297). Tako J. LEBON, Lettres, 
152 bilj. 3. 

da je od stvorenja po biti različit, a vlastita je Očeva 
Riječ i nije drukčiji nego Otac, jer sve što ima Otac 
posjeduje kao svoje, zaista je istobitan s Ocem. Tako 
su mislili Oci kad su u Vjeroispovijedi na Nicejskom 
saboru za Sina tvrdili da je »istobitan« i »iz Očeve biti«. 
Dobro su shvatili da stvorena bit ne bi nikada mogla reći: 
»Sve što ima Otac, moje je« (Iv 16, 15). Budući da ima 
početak opstanka, ne pripada joj izričaj »onaj koji jest« 
(Izl 3,14; Otk 1,8) i vječni »bijaše« (Iv 1, 1; Otk 
1, 8). Upravo stoga što Sin to posjeduje i što je Sinovo sve 
što je prije pripisano Ocu, nužno slijedi da Sinova bit nije 
stvorena, već »istobitna Ocu«. Ona ustalom ne može 
biti stvorena bit jer je sposobna posjedovati Božja 
svojstva. Ovo su Sinova svojstva po kojima se  pre- 
poznaje kao Bog: svemoć, izričaj »jest koji jest«, nepro- 
mjenljivost i ostalo što već pripomenusmo. Time se ot- 
klanja misao bezumnika da bi sami Bog, ako bi posjedo- 
vao što i stvorenja mogu imati, bio istobitan sa stvore- 
njima. 


Sin je stoga istobitan s Ocem što mu je Sin 


6. Evo kako bi se još dalo pobiti bezboštvo onih koji 
tvrde da je Božja Riječ stvorenje. Mi vjerujemo u Oca i 
Sina i Duha Svetoga. Sam Sin reče apostolima: »Putujući, 
poučavajte sve narode krsteći ih na ime Oca i Sina i Duha 
Svetoga« (Mt 28, 19). Tako se izrazio da bismo s pomoću 
onoga što znamo shvatili i prije kazano. 

Mi, dakle, o svojim ocima nećemo reći da su nas na- 
činili, već da su nas rodili. Isto se tako ne kaže da smo 
očevo stvorenje, već naravni sinovi i s ocima istobitni. 
Tako, ako je Bog Otac, zacijelo je po naravi Otac Sinu 
koji mu je istobitan. 

Abraham, svakako, nije Izaka stvorio nego rodio. 
Naprotiv, Bezele i Eliab (Iz1 36, 1) nisu rodili već nači- 
nili sve umjetnine u Šatoru. Brodograditelj i kućegradi- 
telj ne rađaju već tvore što čine: ovaj lađu, onaj kuću. 

Izak, zacijelo, rađa po naravi i istobitna Jakova, a 
ne da bi ga činio. I Jakov rađa Judu i njegovu braću. 
Bio bi, prema tome, lud tko bi rekao da je kuća isto- 
bitna s graditeljem i brod s brodograditeljem. Ali s pra- 
vom se kaže da je svaki sin istobitan sa svojim ocem. 

Ako, dakle, postoji u Bogu Otac i Sin, nužno je da 
je Sin po naravi i odista Sin. Ali upravo to znači biti »is- 
tobitan s Ocem«. To smo obilno dokazali." 

Što se stvorenja tiče: »On reče i nastadoše. Naredi 
i bijahu stvorena« (P s 148, 5). O Sinu pak piše: »Iz srca 
mi je provrla dobra Riječ« (P s 44, 2). Danijel poznavaše 
Sina Božjega, ali je poznavao i Božja djela. Sina je vidio 
kako orošava peć (Dn 3, 57). Za djela najprije reče: 
»Blagoslivajte Gospodina sva djela Gospodnja« (D n 3, 97). 
Potom je naveo svako pojedinačno. Ali njima nije pri- 
družio Sina jer je znao da nije stvorenje, već da su stvo- 
renja nastala po njemu, a on da se u Ocu slavi i uzvisuje. 
Kao što se po Sinu Bog objavljuje onima koji ga poznaju, 
tako se po njemu i u njemu iskazuje Ocu hvala, hvalo- 
spjev, slava i moć (Otk 4, 13). Takvo ispovijedanje, po 
riječima Pisma (Rim 15, 16; 1 Pt 2, 5), postaje ugodno. 

Mnogim je, dakle, dokazima kao i tim dokazano i do- 
kazuje se da je bezbožan tko tvrdi kako je Božja Riječ 
stvorenje. 


Sažetak vjere u Krista 


7. Ali arijevci se izvlače na račun tvrdnje u Izreka- 
ma gdje piše: »Gospodin me je stvorio početkom  svo- 
jih puteva za svoja djela« (Izr 8, 22). U sebi umuju: 
»Vidite, on ga je stvorio. Prema tome, stvorenje je«. 
Potrebno je i za to mjesto pokazati koliko se varaju jer 
ne znaju namjeru božanskoga Pisma. 


Ako je Riječ Sin, ne smije se nazivati stvorenjem. 
Ako je stvorenje, nek se ne zove Sinom. Prije je utvrđeno 
kolika je razlika između stvorenja i sina. Ali budući da 
se krštenje ne obavlja na ime Stvoritelja i stvorenja, već 
na ime Oca i Sina, Gospodina se ne smije zvati stvorenjem, 
nego Sinom. Vele: zar to nije zabilježeno? Ali napisano 
je i moralo je biti napisano. Krivovjerci, međutim, krivo 
shvaćaju što je pravilno kazano. Kad bi poznavali i bili 
upućeni u osobitost kršćanstva, ne bi za Gospodina slave 
kazali da je stvorenje niti bi se spoticali o ono što je 
dobro napisano. Arijevci, dakle, »ne shvatiše i ne razu- 
miješe« (Ps 81, 5) te stoga, kako pišeš, »hodaju u tami« 


5 Usp. Protiv Arijevaca, 9, (PG, 26, 28D); Pismo o odlukama Nicejskog 
sabora, 19-20, (PG, 25, 456D). Tako J. LEBON, Lettres, 155. 

(Iv 12, 35). Mi uzasve to moramo govoriti da bi arijevci 
i otud postali svjesni svoje ludosti, da ne bismo napustili 
pobijanje njihova bezboštva te da bi se i oni možda 
pokajali. 


Ovo je, dakle, biljeg vjere u Krista: Sin Božji koji 
je Riječ-Bog — »u početku bijaše Riječi Riječ bijaše Bog« 
(Iv 1,1) — koji je Mudrosti Sila Bažja — »Krist je Božja 
Sila i Božja Mudrost« (1 Kor 1, 24) — na koncu vjekova 
postade čovjek radi našega spasenja. Sam Ivan nakon što 
kaza: »U početku bijaše Riječ« (Iv 1, 1), malo niže na- 
doda: »I Riječ je postala tijelo« (Iv 1, 14). To znači isto 
što i: postade čovjek. Sam Gospodin za sebe kaza: »Što 
tražite da me pogubite, čovjeka koji vam je rekao istinu« 
(Iv 7, 19; 8, 40)? Pavao, poučen od Gospodina, reče: 
»Jedan je Bog, jedan je i posrednik Boga i ljudi, čovjek 
Krist Isus« (1 Tim 2, 5). Pošto je postao čovjek, uspo- 
stavio čovjekovo dobro, nadvladao i obeskrijepio smrt 
koja je bila protiv nas, sad sjedi s desne strane Ocu. 
Nalazi se u Ocu i Otac je u njemu. Tako je uvijek bilo 
i još je uvijek. 


Pisma znaju kad se govori o Isusovu božanstvu, 
kad o čovještvu 


8. Taj biljeg kršćanske vjere dolazi od Apostola pre- 
ko Otaca. Uostalom, čitatelj Pisma mora ispitati kad ono 
zbori o božanstvu, a kad o ljudskoj naravi Riječi. Tako 
nećemo, uzevši jedno za drugo, što se dogodilo Arijevcima, 
zalutati. Priznajući, dakle, da je Isus Riječ, znamo da se 
»po njemu sve zbilo i da se izvan njega nije ništa dogo- 
dilo« (Iv 1, 3). Također znamo da su »nebesa učvršćena 
Riječju Gospodnjom« (Ps 32, 6) i da Bog »šalje svoju 
Riječ i sve ozdravlja« (Ps 106, 20). Vjerujemo da je Isus 
Mudrost i jasno nam je da je »Bog po Mudrosti zasnovao 
zemlju« (Mudr 3, 19) te da je Otac »sve načinio u Mud- 
rosti« (Ps 108, 24). Priznajući Isusa za Boga, povjero- 
vali smo da je Pomazanik jer David pjeva: »Prijestolje 
je tvoje, Bože, za vijeke vjekova. Žezlo tvoga kraljevstva 
pravedno je žezlo. Ljubio si pravednost i mrzio neprav- 
du. Stoga te je pomazao Bog, tvoj Bog, uljem veselja 
više od tvojih drugova« (Ps 44, 71—8). U Izaiji zase 

osobno tvrdi: »Duh je Gospodnji na meni, stoga me je po- 
mazao« (Iz 61,1). Petar je priznao: »Ti si Pomazanik, Sin 
živoga Boga« (Mt 16, 16). 

Isto tako vjerujemo da je Sin postao čovjekom te ne 
odbacujemo što je o njemu kazano polazeći od ljudske 
naravi. Tako na primjer: da je gladnio, žednio, bio šiban, 
da je plakao, spavao i napokon radi nas prihvatio smrt 
na križu. Sve je to o njemu zabilježeno. Na taj način 
Pismo nije sakrilo, već je upotrijebilo riječ »stvori« (Izr 
8, 22) što odgovara ljudima. Mi smo, naime, ljudi stvo- 
reni i sazdani. Ali kao što kad čujemo: bio je gladan, 
spavao je, bio bičevan, ne niječemo njegovo božanstvo, 
tako kad čujemo da ga je Bog »stvorio« (Izr 8, 22), treba 
se smjesta sjetiti da je Isus — koji je Bog — kao čovjek 
stvoren. Ljudima je vlastito da su stvoreni. Jednako vri- 


C jedi za ono što prije navedosmo: kao biti gladan i tome 

slično. 


Tumačenje Mk 13, 32 


9. Arijevci, isto tako, iznova, krivo tumače ovu is- 
pravno kazanu izreku: »Za onaj dan ili trenutak nitko 
ne zna, ni anđeli, ni Sin« (M k 13, 32). Ali i ta tvrdnja 
ima točan smisao. Arijevci, naime, misle da Isus riječima 
»ni Sin«, po neznanju što ga sebi pripisuje, pokazuje da 
je stvorenje. Ali to ni u kojem slučaju nije tako! Jer 
kao što riječima »stvori me« (Izr 8, 22) govori kao čov- 
jek, isto tako tvrdeći »ni Sin« izražava se kao čovjek. 


Postoji razumljiv razlog zašto je Isus tako govorio. 
Budući da je, kako piše, postao čovjekom, a ljudima je 
neznanje, poput gladovanja i ostalog, vlastito jer ljudi 
ne znaju ako ne čuju ili ne nauče, radi toga, postavši 
čovjekom, očituje ljudsko neznanje. Time je, prije svega, 
pokazao da uistinu posjeduje ljudsko tijelo. Potom, htio 
je u tijelu imati ljudsko neznanje da bi Ocu prikazao 
savršeno i sveto ljudstvo, pošto ga je posvema otkupio 
i očistio. 

Koji će još izgovor Arijevci iznaći? Što će još izmi- 
sliti i promumljati? Pokazano je da ne razumiju tvrdnje: 
»Gospodin me stvori za svoja djela« (Izr 8, 22). Također 
je utanačeno da ne shvaćaju kad se kaže: »Za onaj dan 
nitko ne zna, ni anđeli, ni Sin« (Mk 18, 32). Kad Sin veli 

»stvori«, očituje svoju ljudsku zbilju: da je postao čovjek 
i bio sazdan. Kad tvrdi: »Ja i Otac jedno smo« (Iv 10, 30) 
i »tko je mene vidio, vidio je Oca« (Iv 1, 9) ili »ja sam 
u Ocu i Otac u meni« (Iv 14, 10), naznačuje vječnost i 
istobitnost s Ocem. 


Iznova kao čovjek govori kad veli: »Nitko ne zna, 
pa ni Sin« (Mk 13, 32). Ljudima je, naime, svojstveno 
neznanje. Ali on isto tako kaže: »Nitko ne pozna Oca do 
Sina, niti Sina do Oca« (Mt 11, 27). Kudikamo onda bolje 
pozna stvorenje. Učenici su, po Ivanu, rekli Gospodinu: 
»Sad znamo da sve znaš« (I v 16, 30). 


Jasno je, dakle, da nema ničega što ne bi znao jer 
je Riječ »po kojoj se sve zbilo« (Iv 1, 3). I kako je »onaj 
dan« (Mk 13, 32) jedna od zbroja zbilja, sigurno je da 
će se po njemu zbiti, pa makar Arijevci tisuću puta pukli 
od svog neznanja. 

TREĆE PISMO SERAPIONU 


Spoznajom Sina upoznajmo Duha Svetoga 


.l Možda ćeš se čuditi kad primjetiš da sam, makar 
si molio da sažmem i u nekoliko riječi izložim pismo što 
ga napisah o Duhu Svetom, odustao od toga posla i pisao 
protiv onih što hule na Sina Božjega“ te ga drže 
za stvorenje. Ali dobro znam da me nećeš koriti kad doz- 
naš za razlog moga postupka. Čak će ga tvoja Svetost 
prihvatiti kad mu vidi osnovanost. 


Sam Gospodin reče: »Branitelj neće govoriti od sebe, 
već će kazati što bude čuo. Uzet će od moga i navijestiti 
vama« (Iv 16, 13-14). Iz sebe je, dahnuvši, učenicima 
dao Duha (Iv 20,22). Tako je i Otac, po Pismu (J1 2,29; 
Dj 2,17), Duha izlio na svako tijelo. Radi toga sam s 
pravom najprije govorio o Sinu Božjem kako bismo mogli 
s pomoću spoznaje o Sinu imati valjanu spoznaju o Duhu. 
Isti ćemo odnos što ga za Sina utanačismo prema Ocu 
naći između Duha i Sina. Kao što Sin veli: »Sve što ima 
Otac, moje je« (Iv 16,15), tako je i Duh Sinov Duh jer 
Apostol kaže: »Otposla Duha svoga Sina u naša srca. On 
kliče: Abba, Oče« (Gal 4, 6). Evo — i to je čudesno — 
poput Sina koji veli: »Što je moje, Očevo je« (Iv 17,10), 
tako i Duh Sveti za koga se kaže da je Sinov pripada 
Ocu. Sin osobno izjavljuje: »Kad dođe Branitelj koga 
ću vam ja poslati od Oca, Duh Istine što izlazi od Oca, 
on će svjedočiti za me« (Iv 15,26). Pavao pak piše: »Nitko 
ne zna što se zbiva u čovjeku do čovjekova duha koji u 
njemu prebiva. Isto tako nitko ne zna što je u Bogu do 
Duha Božjega koji je u njemu. Mi nismo primili svjetov- 
noga duha, već Duha koji je iz Boga da bismo znali čime 
nas je Bog obdario« (1 Kor 2, 11-12). U cijelom ćeš 


'# Atanazije izlaže odnošaj Sina prema Ocu u samom božanstvu jer 
smatra da taj odnošaj pojašnjuje odnošaj Duha Svetoga prema Bogu Ocu. 
Duh se, misli Atanazije, odnosi prema Sinu kao Sin prema Ocu. Duh se 
po Sinu nalazi u Bogu. Zato Atanazije neprestance govori o Trojstvu. 
Pisma Serapionu pokazuju kako je Atanazije poimao Božje otajstvo. 

božanskom Pismu naći da se za Duha Svetog koji se na- 
ziva Sinovim kaže da je Božji Duh. To napisasmo u pri- 
jašnjem pismu." 

Ako, dakle, Sin zbog odnosa prema Ocu i jer je vla- 
stiti izdanak Očeve biti, nije stvoreno biće, već s Ocem 
istobitan, ni Duh Sveti nije stvorenje — iko to tvrdi 
bezbožnik je — radi svog odnosa prema Sinu i jer se iz 
Sina daje te što ima pripada Sinu. 


Duh dolazi iz Boga 


2. To je dovoljno da se odvrati svaka svađalica te 
više Duha ne zove Božjim stvorenjem. Ta Duh je u Bogu, 
proniče Božje dubine i daje se iz Oca po Sinu. Svađalica 
će inače morati reći da je stvorenje i Sin, Riječ, Mudrost, 
Otisak i Onaj koga kad gledaš motriš Oca. Uostalom, ta- 
kav će čuti: »Tko niječe Sina, ni Oca nema« (1 Iv 2,23). 
Malo se hoće pa će takav poput bezumnika kazati: »Boga 
uopće nema« (Ps 13,1). 


Da bismo ipak mnogim dokazima očito pobili bez- 
božnike, onim tvrdnjama dokazujemo da Duh nije stvo- 
renje kojima se pokazuje da Sin nije stvoreno biće. 


Stvorenja dolaze iz ničega i imaju početak bitka 
jer »na početku Bog načini nebo i zemlju« (Post 1,1) 
i sve što je na njima. Duh Sveti, naprotiv, jest i zove se, 
po Apostolu (1 Kor 2,12), »iz Boga«. Ako za Sina vrijedi 
da zaista nije stvorenje stoga što nije iz ničega, nego iz 
Boga, nužno slijedi da ni Duh Sveti nije stvorenje jer 
ispovijedamo da dolazi iz Boga, a stvorenja su iz ničega. 


Duh je pomazanje i pečat. On je jedan 


3. Duh se, nadalje, naziva i jest Pomazanje i Pečat. 
Ivan, naime, piše: »Što se vas tiče, Pomazanje koje ste 
od njega primili ostaje u vama i ne treba da vas itko 
poučava. Nego, njegovo vas Pomazanje, njegov Duh, uči 
o svemu« (1 Iv 2,27). U proroka Izaije imamo: »Duh je 
Gospodnji na meni zato što me je pomazao« (Iz 61,1). 
Pavao tvrdi: »U njemu ste, pošto ste povjerovali, opeča- 


17 Usp. 1, 21. 

ćeni« (E f 1,13). Isto tako govori: »Ne žalostite Duha Sve- 
toga u kome ste opečaćeni za dan otkupljenja« (Ef 4,30). 
Stvorenja se pak u Duhu pomazuju i opečaćuju. Ako li 
su u njemu pomazana i opečaćena, Duh Sveti ne može biti 
stvorenje, jer onaj koji pomazuje nije jednak s pomaza- 
nima. To je pomazanje Dah Kristov. Stoga onaj koji ima 
Duha može kazati: »Mi smo Kristov miomiris« (2 Kor 
2, 15). 


Pečat otiskuje Sina. Radi toga opečaćeni posjeduje 
Kristov lik kako i kaže Apostol: »Djeco moja koju po- 
novno u trudovima rađam dok se Krist ne oblikuje u 
vama« (Gal 4, 19). Ali ako je Duh Kristov miomiris i 
lik, jasno je da nije stvorenje jer ni Sin, ukoliko je u 
Očevu liku (Fil 2, 6), nije stvorenje. Kao što onaj tko 
gleda Sina vidi Oca, isto tako tko ima Duha Svetoga po- 
sieduje Sina. Tko Duha vposieduie, Božii je hram ier 
Pavao piše: »Zar ne znate da ste Božii hram i da Božii 
Duh vrebiva u vama« (1 Kor 83, 16). I Tvan veli: »Po 
ovome znamo da ostaiemo u Bogu i on u nama: dao nam 
je od svoga Duha« (1 Iv 4,13). 


Ako za Sina koii ie u Ocu i Otac u niemu vieruiemo 
da niie stvoreno biće, posve ie nužno da ni Duh niie 
stvorenie ier ije Sin u niemu i on u Sinu. Zato se i zove 
Božiim hramom tko primi Duha. 


Isto ie tako dobro da se prosviietlimo ovom mišliu: 
ako ie Sin Božia Riieč. iedan ie kao i Otac. »Bog ie, 
naime. iedan. Iz niega dolazi sve. Jedan ie i Gosvodin 
Isus Krist« (1 Kor 8, 6). Stoga se u Pismu naziva i za 
ni se veli da je jedinorođeni Sin (Iv 1, 18). Naprotiv, 
stvorena su bića mnogobrojna i raznovrsna: anđeli, arhan- 
đeli, kerubini, počela, moći, itd., kako već naznačismo."? 
Prema tome, ako Sin nije stvorenje, zato što nije jedan 
od mnoštva, već je jedan kao i Otac, ni Duh zacijelo ne 
može biti stvorenje — treba, naime, od Sina izvući spo- 
znaju o Duhu — jer se, uistinu, ne nalazi među mnošt- 
vom, već je i on jedan. 


18 Usp. I, 27. 

Sin i Duh su posvuda. Oni stvaraju 


4. Apostol je to dobro znao jer kaže: »Sve to vrši 
jedan te isti Duh. Svoje dijeli svakom pojedincu kako 
hoće« (1 Kor 12, 11). I nešto niže ponavlja: »Svi mi 
bismo kršteni u jednome Duhu za jedno tijelo. Svi smo 
pili jednoga Duha« (1 Kor 12, 13). 

Opet valja naglasiti: budući da spoznaju o Duhu 
crpemo iz Sina, dolikuje da iz njega izvučemo i dokaze. 
No Sin se nalazi posvuda jer je u Ocu i Otac u njemu. 
On sve drži i sve obuhvaća. Piše: » Sve stoji u njemu« 
(Kol 1, 17): vidljivo i nevidljivo. »I on je prije svega« 
(Kol 1, 17). Stvorenja se pak nalaze na određenim mje- 
stima: sunce, mjesec i ostala svjetlila na nebeskom svo- 
du, anđeli u nebesima, ljudi na zemlji. 

Ako Sin, stoga što nije na ograničenom mjestu već 
u Ocu i jer je posvuda i izvan svega stvorenoga, nije 
stvoreno biće, slijedi da ni Duh nije stvoren kad nije na 
omeđenom mjestu već sve ispunja i nalazi se izvan stvo- 
renoga. Tako je zaista i napisano: »Duh Gospodnji ispu- 
nja svemir« (Mudr 1, 7). I David pjeva: »Kamo ću poći 
od tvoga Duha« (Ps 138, 7)? Duh se ne nalazi u mjestu, 
već je izvan svega. U Sinu je kao što je i Sin u Ocu. 
Stoga ni Duh nije, kako smo pokazali, stvorenje. 

Uzasve to, ovo što ćemo reći još više osuđuje arijev- 
sko krivovjerje te iznova iz Sina izvlači spoznaju o Duhu. 
Sin je, kao i Otac, Stvoritelj. Isus veli: »Što vidim da 
Otac čini, i ja činim« (I v 5, 19). Isto tako: »Sve je nastalo 
po njemu i izvan njega nije ništa nastalo« (Iv 1, 3). Ako 
za Sina vrijedi da nije stvorenje, budući da je Stvoritelj 
kao i Otac i budući da nije među stvorenim bićima jer 
je po njemu sve stvoreno, očigledno je da ni Duh nije 
stvorenje jer i o njemu piše u 103. psalmu: »Duh ćeš im 
njihov oduzeti te će uginuti i pretvoriti se u svoj prah. 
Poslat ćeš svog Duha i bit će stvoreni te ćeš obnoviti 
lice zemlje« (Ps 103, 29—30). 


Otac stvara po Riječi i Duhu. Prorok govori po 
Riječi i Duhu 


5. Kad tako piše u Pismu, vidi se da Duh nije stvo- 
renje već da ima dijela u stvaralačkom činu. Otac, naime, 
sve stvara po Riječi u Duhu, jer gdje je Riječ ondje je 

€ i Duh. Što Riječ stvara, iz Duha dobiva od Riječi moć 

opstanka. Tako stoji u 32. psalmu: »Nebesa su učvršćena 
Riječju Gospodnjom i sva im je moć od Daha njegovih 
usta« (Ps 32, 6). 

Duh je zaista tako neodijeljen od Sina da o tome 
nakon rečenoga ne bi smjelo biti nikakve sumnje. Kad je 
Riječ pristupala proroku, on je govorio u Duhu što mu 
davaše Riječ. Tojeizapisanou Djelima gdje Petar kaže: 
»Ljudi braćo, valjalo je da se ispuni Pismo koje proreče 
Duh Sveti« (D j 1, 16). Zaharija, kad mu dođe Riječ, piše: 
»Prihvatite moje riječi i moje odredbe što ih u svome 
Duhu nalažem prorocima« (Zah 1, 6). Nešto niže preko- 
rava narod i veli: »Srce svoje učiniše neposlušnim da ne 
bi poslušali moje zakone i čuli riječi što im u svome 
Duhu uputi Gospodin svemogući po rukama ranijih pro- 
roka« (Zah 7, 12). 

Kad Krist govoraše u Pavlu — sam reče: »Zar tra- 
žite dokaz da Krist u meni govori« (2 Kor 1, 24)? — , 
Apostol ništa manje ne posjedovaše Duha koji mu je 
davao da zbori. Sam, naime, piše: »Po pomoći Duha Isusa 
Krista u meni« (Fil 1, 19). Isto tako kad je Krist govorio 
u Pavlu, Apostol je tvrdio: »Osim što mi Duh Sveti u 
svakom gradu jamči da me čekaju okovi i nevolje« 
(D j 20, 23). Prema tome, Duh se ne nalazi izvan Riječi, 
već je u Riječi i po njoj u Bogu tako da se milosni darovi 
dijele u Trojstvu. Kod podjele darova, piše Pavao Ko- 
rinćanima (1 Kor 12, 4—6), Duh je isti, isti je Gospodin 
i isti Bog koji vrši sve u svemu. Sam Otac sve vrši i sve 
daje po Riječi u Duhu. 


Trojstvo je nerazdjeljivo 


6. Kad Pavao moli za Korinćane, moli u Trojstvu. 
Veli: »Milost Gospodina Isusa Krista, ljubav Boga i za- 
jedništva Duha Svetoga sa svima vama« (2 Kor 13, 13). 
Kad smo, naime, dionici Duha, imamo milost Riječi i u 
njoj Očevu ljubav. Ali kao što je trojstvena milost jedna, 
tako je i Trojstvo nerazdjeljivo. To se dade opaziti i na 
samoj svetoj Mariji. Anđeo Gabrijel, poslan da joj na- 
govijesti skorašnji silazak Riječi nad nju veli: »Duh će 
Sveti sići na te« (Lk 1, 35). Znao je da je Duh u Riječi 
i zato smjesta nadoveza: »I Sila će te Svevišnjega osje- 

niti« (Lk 1, 35) jer »Krist je Božja Sila i Božja Mudrost« 
(1 Kor 1, 24). Ali budući da se Duh nalazi u Riječi, 
jasno je da je po Riječi i u Bogu. 

Isto tako, kad se Duh nalazi u nama, doći će Sin i 
Otac te će u nama boraviti (Iv 14, 23). Trojstvo je, naime, 
nerazdjeljivo. Njegovo je božanstvo jedno. Samo je jedan 
Bog koji je iznad svega, po svemu i u svemu (Ef 4, 6). 


To je vjera opće Crkve. Crkvu je Gospodin uteme- 
ljio i ukorijenio na Trojstvu kad je kazao učenicima: 
»Putujući, podučavajte sve narode krsteći ih na ime Oca 
i Sina i Duha Svetoga« (Mt 28, 19). Kad bi Duh bio 
stvorenje, Sin ga ne bi stavio zajedno s Ocem da Troj- 
stvo ne bi bilo samo u sebi nejednako, jer bi u nj bilo 
uneseno nešto strano i tuđe. Ta što je nedostojalo Bogu 
da bi uzeo nešto strano što bi se s njime slavilo? Daleko 
od toga! To nije tako! Sam reče: »Ja sam pun« (Iz 1, 11). 


Evo zašto je sam Gospodin Duha stavio uz Očevo 
ime: time je htio pokazati da se Trojstvo ne sastoji od 
različitih bića, to jest od Stvoritelja i stvorenja, već da 
je u Trojstvu jedno božanstvo. Pavao je to znao te je 
učio da je milost koja se u Trojstvu daje jedna. On piše: 
»Jedan Gospodin, jedna vjera, jedno krštenje« (Ef 4, 5). 
Kao što je krštenje jedno, jedna je i vjera, jer tko vje- 
ruje u Oca zna da je Sin u Ocu i da Duh nije izvan Sina. 
Također vjeruje u Sina i u Duha Svetoga jer je u Troj- 
stvu jedno božanstvo. Ono se spoznaje iz Oca koji je jedan. 


Trojstvo je vječno 


7. To je, dakle, znamen opće vjere. Što se tiče onih 
koji hule na Duha i tvrde da je stvorenje, ako na temelju 
kazanog ne žele izmjeniti svoj sud, nek se barem zbog 
ovoga što ćemo nadodati sakriju od srama. 

Ako postoji Trojstvo i ako vjera na njemu počiva, 
nek odgovore da li je Trojstvo vječno ili bijaše vremena 
kad Trojstva nije bilo. Ako je Trojstvo vječno, Duh nije 
stvorenje jer je vječno s Riječi i jer se nalazi u njoj. 
Što se stvorenj4 tiče, njih negda nije bilo. Ako je, na- 
protiv, Duh stvorenje, a stvorenja su iz ničega, očito je 
da bijaše vremena kad nije postojalo Trojstvo već dvoj- 
stvo. Može li se što bezbožnije od toga kazati?! 

Protivnici uče da je Trojstvo postalo izmjenom i 
rastom. Najprije je bilo dvojstvo koje je čekalo da na- 
stane stvorenje da bi se postavilo do Oca i Sina i tako 
nastalo Trojstvo. 


Bože sačuvaj da bi takva što kršćaninu i palo na 
pamet! Kao što Sin nije stvorenje, budući da je vječan, 
isto tako u Trojstvu nema ničega stvorenog, jer je vječno. 
Stoga ni Duh nije stvorenje. Kao što je Trojstvo uvijek 
bilo, tako je i sada. Kako je sada, tako je uvijek bilo i 
jest. U Trojstvu je Otac, Sin i Duh Sveti. Postoji samo 
jedan Bog: Otac koji je nad svime, po svemu i u svemu. 
Nek je blagoslovljen u vjekove. Amen (Ef 4, 6; Rim 
9, 9). 

Ja sam ti, kako si htio, to ukratko. sažeo i poslao. 
Ti, molim te, po svojoj razboritosti, nadopuni, ako što 
nedostaje. Pročitaj braći u vjeri (Gal 6, 10). Ukori one 
koji proslijede zlo govoriti o Duhu. Možda će nekad, pa 
makar i kasno, izmijeniti mišljenje i sa svoje duše oprati 
D pakost koja se prije u njima nastanila. Za njih bi, po 
riječima Pisma, bilo dobro da se obrate i ne kasne (Izr 
9, 18), da ne bi, ustrajući u zabludi, čuli Gospodinovu 


637A_ riječ: »Tko govori protiv Duha Svetoga, neće mu se opro- 


stiti ni u ovom ni u budućem vjeku« (Mt 12, 32). 

ČETVRTO PISMO SERAPIONU 


Krivovjerci postavljaju zlobna pitanja 


1. Pročitao sam i ovo pismo što mi napisa tvoja Sve- 
tost. Nadasve me zaprepasti krivovjernička  bezočnost. 
Opazio sam da im ništa bolje ne odgovara do Apostolove 
naredbe: »Krivovjernika, nakon jedne do dvije opomene, 
izbjegavaj jer znaš da je otišao ustranu. Griješi i time 


sam sebe osuđuje« (Tit 3, 10). Budući da mu je pamet B 


naopaka, kad pita ne čini to da bi se popravio ako dobije 
odgovor niti će, poučen, izmijeniti svoj stav. Pitanja po- 
stavlja radi onih što ih je zaveo da ga i oni ne bi, ako 
šuti, osudili. 

Bilo je, prema tome, dovoljno što smo već rekli. Ti 
brojni navedeni dokazi trebali su dostajati da se presta- 
ne s hulom na Duha Svetoga. Tropici se ipak nisu zado- 
voljili. Iznova postaju bestidni. Pokazuju da su vični 
prepiranju, da se bore protiv Duha te će za kratko sa 
svoga neznanja umrijeti. Ako tko i odgovori na sadašnja 
njihova zapitkivanja, neće zato ništa manje izmišljati zlo 
(Rim 1, 30) da ne bi tražeći našli i čujući shvatili. 

Koja su to njihova mudra pitanja? Vele: ako Duh 
Sveti nije stvorenje, onda je sin. Tada su on i Riječ dva 
brata! Oni, kako pišeš, dodaju: ako je istina da Duh 
»uzima od Sina« i da ga »Sin daje« — jer tako stoji u 
Pismu (Iv 16, 7. 14) — tada je, smjesta zaključuju, Otac 
djed, a Duh mu unuk. 


Na bezumna pitanja ne treba odgovarati 


2. Tko će ih, kad to čuje, još smatrati kršćanima, a 
ne radije poganima? To, naime, pogani međusobno govo- 
re protiv nas. Tko bi imao volje da odgovara na tu nji- 
hovu ludost? Što se mene tiče, ja sam mnogo promišljao 
i tražio prikladan odgovor, ali ga ne nađoh osim onoga 

što je nekoć upravljen Farizejima. Spasitelj im, dok su 
ga zloblno pitali, sam postavi protupitanje da bi primi- 
jetili svoju vlastitu zlobu. Isti je slučaj i s Tropicima. 
Budući da postavljaju jednaka pitanja, nek sami odgo- 
vore na njih ili još bolje nek pruže odgovore na ono što 
sami pitaju. Kad već ne shvaćaju svoje vlastite izmišljo- 
tine dok ih izgovaraju, ne će li im možda pojmiti ludost 
kad ih sami čuju?! 

Ako Duh Sveti nije, kako smo prije dokazali, stvo- 
renje, već je u Bogu i iz Boga se daje, i on je, dakle, sin 
te su on i Sin dva brata?! I ako je Duh Sinov Duh, ako 
Duh sve prima od Sina kao što Sin sam reče i ako »ga, 
dahnuvši, dade učenicima« (Iv 20, 22) — što i vi prizna- 
jete — Otac je, dakle djed, a Duh mu je unukom?! Pra- 
vedno je da i mi vas pitamo što vi želite doznati od nas. 
Niječete li što piše u Pismu, uopće se više ne možete 
zvati kršćanima te je pravo da vi pitate nas kršćane. Ali 
ako čitate ista Pisma kao i mi, nužno je da vas mi o 
istome, na isti način, pitamo. Dakle, bez oklijevanja re- 
cite: da li je Duh sin i je li Otac djed? Ako u sebi razmis- 
lite, kao nekoć Farizeji, sebi ćete priznati: kažemo li da 
je sin, pitat će, a gdje to piše. Odgovorimo li: nije sin, 
bojimo se da nam ne reknu kako je onda zabilježeno 
da nismo primili »svjetovni duh, već Duha koji dolazi iz 
Boga« (1 Kor 2, 12). Ako, boreći se u sebi, kažete: ne 
znamo, tad smije suštjeti i onaj kome vi postavljate ista 
pitanja. On će poslušati onoga koji kaže: »Luđaku ne 
odgovaraj na njegovu ludost da mu ne postaneš sličnim. 
Luđaku odgovori u skladu s njegovom ludosti da ne bi 
sam sebe smatrao pametnim« (Izr 26, 4). Ali šutnja je za 
vas najprikladniji odgovor. Tako možete spoznati svoje 
vlastito neznanje. 


Duh poput Riječi nadahnjuje i stvara. 
Trojstvo je jedinstveno 


3. Pravedno je, dakle, da vam se, polazeći od onoga 
što prihvaćate, postave još jednom pitanja. Proroci govo- 
re u Božjem Duhu i u Izaiji Duh Sveti proriče. To prije 
pokazasmo. Ako je tako, onda je i Duh Božja Riječ. Po- 
stoje, prema tome, dvije Riječi: Duh i Sin. Proroci su, 
naime, proricali kad im je pristupala Riječ Božja. 

I ovo: »Sve je nastalo po Riječi i bez nje ništa nije 
postalo« (Iv 1, 3). »Bog je Mudrošću utemeljio zemlju« 
(Izr 3, 19) i sve je sazdao u Mudrosti (Ps 103, 24). Već 
je ranije istaknuto da piše: »Ti ćeš poslati svoga Duha 
i bića će biti stvorena« (P s 103, 30). Valja, dakle, zaklju- 
čiti ili da je Duh Riječ ili da je Bog sve stvorio po dvojici, 
po Duhu i Mudrosti. Zašto je onda Pavao rekao: »Bog je 
jedan. Od njega je sve. I Gospodin je jedan. Sve je po 
njemu« (1 Kor 8, 6)? Nadalje: »Sin je slika nevidljivog 
Oca« (Kol 1, 15), a Duh je slika Sina jer piše: »Koje 
predvidje i predodredi da budu suobličeni Slici Sina 
njegova (Rim 8, 29). Zar je zato Otac djed? 

Sin je došao u Očevo ime. Ali sam Sin veli: »Duh 
Sveti koga će Otac poslati u moje ime« (I v 14, 26). I stoga 
bi također Otac bio djedom?! Što ćete na to reći vi koji 
sve brzopleto govorite? Što u sebi mislite? Videći da ste 
u neprilici, hoćete li pokuditi ta pitanja? Ali najprije 
sebe osudite, jer vi obično postavljate takva pitanja. 

Slušajte Pisma i ako nemate ništa kazati, dajte, na- 
pokon, učite! Pisma Duha ne nazivlju sinom nego Duhom 
Svetim i Božjim Duhom. I kao što se Duh ne zove Sinom, 
isto tako nije o Sinu zabilježeno da bi bio Duh Sveti. Zar 
je za to vjera u raskoraku s istinom jer Duh nije nazvan 
Sinom niti je Duh Sin? To nikako! Naprotiv, svaka nazna- 
ka ima svoj posebni smisao. Sin je vlastiti izdanak Očeve 
biti i naravi. To znači njegovo ime. 

Duh se naziva Božjim Duhom i nalazi se u Bogu. Nije 
tuđ naravi Sina ni božanstvu Oca. Zbog toga je u Trojstvu. 
U Ocu, Sinu i samom Duhu Svetom božanstvo je jedno. 
Zato je u samom Trojstvu jedno krštenje i jedna vjera. 
Uistinu, kad Otac šalje Duha, Sin ga, nadišući, daje učeni- 
cima (Iv 20, 22) jer »sve što ima Otac, pripada Sinu« (Iv 
16, 15). Kad je Riječ pristupala prorocima, u Duhu su Ppro- 
ricali. Tako je zapisano i već pokazano. »Nebesa su učvr- 
šćena Riječju Gospodnjom i sva im moć dolazi od Daha 
njegovih usta« (Ps 32, 6). 


Duh se nalazi u Bogu i vlastit je Sinu 
4. Duh, dakle, nije stvorenje. Vlastit je biti Riječi. I 
Bogu je vlastit. U njemu se i nalazi. Ne treba se strašiti 


da se isto ponovi. Mada se Duh Sveti i ne zvao sinom, ipak 

nije izvan Sina, jer se za nj kaže da je. Duh sinovstva 
(Rim 8. 15). Budući da je »Krist Božja Sila i Božja Mud- 
rost« (L Kor 1, 24), s pravom se o Duhu tvrdi da je »Duh 
Mudrosti i Duh Sile« (Iz 11, 2). Kad, naime, imamo dijela 
u Duhu, posjedujemo Sina. Imamo li Sina, posjedujemo 
Duha koji, po Pavlovim riječima, kliče »u srcima našim 
Abba, Oče« (Gal 4, 6). 

Duh je Božji Duh i nalazi se u Bogu. Stoga Pavao 
tvrdi: »Nitko ne zna što je u Bogu osim Božjega Duha koji 
je u njemu« (1 Kor 2,11). I Sin je rekao: »Ja sam u Ocu 
i Otac u meni« (Iv 14, 10). Zašto onda jedan i drugi ne- 
maju jedno te isto ime, već se jedan zove Sinom, a drugi 
Duhom? Lud je tko to pita jer istražuje neistraživo 1 ne 
sluša Apostola koji veli: »Tko je spoznac misao Gospodnju 
i tko mu je bio savjetnik« (Rim 11, 34)? Tko da se usudi 
mijenjati imena što ih je Bog postavio? Nek inače stavi 
imena i stvorenjima! Nek nam protivnici odgovore: zašto 
se, budući da je stvorenje nastalo na jedan mig, jedno zove 
sunce, drugo nebo, treće zemlja, more i zrak? Ako je to 
ovim ludama nemoguće zato što svako stvorenje ostaje 
kako je i nastalo, kudikamo više vječnu stalnost posjeduju 
bića koja su iznad stvorenja i nisu drukčija nego što jesu. 
Otac je Otac, a ne djed. Sin je Božji Sin, a ne Duhu otac. 
Duh Šveti je Duh Sveti, a ne Očev unuk ni Sinov brat. 


Otac je Otac, Sin je Sin i Duh je Dub 


5. Kad je to dokazano, bit će lud tko pita: je li Duh 
sin? Ali zato što ne piše za nj da je sin, nek se Duha ne 
isključuje iz Božje naravi i vlastitosti. Nek se vjeruje kako 
piše i nek se ne kaže: zašto je ovako, a ne onako? Inače, 
ako se tako razmišlja, počet će se mudrovati i govoriti. 
gdje je Bog, kako je Bog? Na kraju će čuti: »Luđak reče 
u svom srcu da nema Boga« (Ps 13, 1). Sto se, naime, 
vjeri povjerava, hoće da se spozna bez prevelike radozna- 


C losti. Pošto su učenici čuli: »Krstite ih na ime Oca i Sina i 


Duha Svetoga« (Mt 28, 19), nisu radoznalo pitali: zašto 
je Sin na drugom mjestu, a Duh na trećem, ili uopće zašto 
postoji Trojstvo. Naprotiv, povjerovali su kako čuše i nisu 
poput vas zapitkivali: je li Duh sin? Isto tako nisu postavili 
pitanje kad su čuli da Gospodin nakon Sina navodi Duha: 
je li Otac djed? Nisu, naime, čuli »u ime djeda«, nego »na 

ime Oca«. Tu su vjeru pravilno shvatili i posvuda propo- 
vijedali. Nije se smjelo drukčije govoriti nego je kazao 
Spasitelj. Sebe je nazvao Sinom, a Duha Duhom Svetim. 
Nije bilo dopušteno izmijeniti među njima postavljeni red 
kao ni red u odnosu na Oca. Kao što nije dopušteno da se 
o Ocu drukčije govori nego kao o Ocu, isto tako je bezbo- 
žno ako se pita je li Sin Duh ili je li Duh sin. Sabelije bi 
isključen iz Crkve jer se usudio Oca nazvati imenom Sin, 
a Sina Ocem. 


Hoće li se nakon tih dokaza još tkogod osmjeliti pa 
reći kad čuje Sin i Duh: da li je Otac djed, a Duh sin? Ho- 
će, zacijelo, Eunomijevci," Eudoksijevci*“ i Euzebijevci.' 
Kad jednom preuzeše ulogu u arijevskom krivovjerju, ne- 
će svoj jezik nikada odvratiti od bezboštva. A tko im je 
predao taj nauk? Nitko, sigurno, tko se nadahnjuje božan- 
skim Pismima. Ta je ludost proistekla iz preobilja njihova 
srca. 


Vjerujemo u Oca i Sina i Duha Svetoga 


6. Ako otud što Duh nije, kako smo dokazali, stvo- 
renje pitate je li sin, preostaje vam, kad znate da Sin 
nije stvorenje — jer su po njemu sazdana stvorena bića 
— da postavite pitanje je li Sin otac. Ili možda: je li 
Duh Sin, a sam Sin Duh Sveti? Ali ako tako drže, naći 
će se izvan svetog Trojstva. Bit će smatrani za bezbošce 
jer mijenjaju ime Oca i Sina i Duha Svetoga i po svom 
mu nahođenju prevrću smisao po sličnosti s ljudskim pos- 
tanjem te govore o unucima, djedovima i iznova, za svoj 
vlastiti račun, uspostavljaju pogansku teogoniju. 


Ali to uopće nije vjera Crkve. Vjerujemo, kako Spa- 
sitelj reče, u Oca i Sina i Duha Svetoga. Vjerujemo u 
Oca koji se ne može nazvati djedom; vjerujemo u Sina 
koji se ne smije oslovljavati nazivom Otac; vjerujemo 
u Duha Svetoga koji se ne zove drukčije nego tako. U 


#% Eunomijevci se zovu po Eunomiju Cizičkom. Taj je teolog držao da 
su Otac, Sin i Duh Sveti međusobno posve neslični (anomeizam) i razli- 
čite naravi. Usp. M. MANDAC, Bazilije, 20. 

2 Eudoksije bijaše biskupom u Carigradu. Širio je arijevstvo. 

2% Arijjevci se često nazivaju euzebijevci. To ime nose po Euzebiju Niko- 


medijskom (+ .342), osobnom Arijevom prijatelju i zagovorniku na carskom 
dvoru. 

toj se vjeri ne mogu mijenjati nazivi, već Otac je uvijek 

Otac; Sin je uvijek Sin; Duh Sveti je uvijek i uvijek 

se zove Duh Sveti. . 
U ljudi, makar Arijevci tako mislili, nije tako. Piše, 


C doduše, da »Bog nije kao čovjek« (Br 23, 19), ali isto se 


tako može reći da ni ljudi nisu kao Bog. U ljudi, zaista. 
otac nije uvijek otac ni sin uvijek sin. Otac postaje ocem 
sina, ali je i sam najprije bio sin nekog drugog oca. I 
sin, koji je sin oca, nekome drugome postaje otac. Tako 
je Abraham, Nahorov* sin (Post 11, 26; J š 24, 2), pos- 
tao Izaku otac. A Izak, Abrahamov sin, bio je Jakovu 
otac. Svaki se čovjek, budući da je dio roditelja, rađa 
kao sin, ali za nekoga drugog postaje roditelj. 

U božanstvu nije tako. Bog nije kao čovjek. Otac, 
naime, ne potječe od nekoga oca. Radi toga i ne rađa 
nekoga tko će za jednoga drugog postati otac. Sin nije dio 
Oca. Zbog toga nije izdanak koji će imati sina. U samom 
je, dakle, božanstvu Otac jedino u strogom smislu riječi 
Otac. On to jest. To je bio i to će uvijek biti. I Sin je 


D jedino i u pravome smislu Sin. Na tome počiva, obisti- 

njuje se i iskazuje tvrdnja: Otac je uvijek Otac, Sin je 
uvijek Sin, Duh Sveti uvijek Duh Sveti. Za Duha vjeru- 
jemo da pripada Bogu te da ga Otac daje po Sinu. 

Sveto Trojstvo, na taj način, ostaje nepromijenjeno 
i prepoznaje se u jednome božanstvu. Tko, prema tome, 
pita je li Duh sin, zamišlja da se ime može promijeniti 
te sam na se navlači bezumnost. Tko pak traži je li Otac 
djed, Ocu izmišlja novo ime i zastranjuje u svom srcu. 
Ako se odgovara na bezočnost krivovjernika, to više nije 
sigurno. To bi značilo protiviti se Apostolovoj naredbi. 
Kudikamo je prikladnije, kako i Apostol naredi, da ih 
samo svjetujemo (Tit 3, 10). 


U Trojstvu je jedno božanstvo, jedna vjera 
i jedno krštenje 


7. To je dosta da se pobije vaše besmisleno brbljanje. 
Nemojte više izrugivati božanstvo! Onima je koji se ru- 
gaju vlastito da pitaju što nije napisano u Pismu i da 
reknu: zar je Duh sin i Otac djed? Tako se podsmjehuje 


22 Ovdje se Atanaziju potkrala pogreška. Veli da se Abrahamov otac 
zvao Nahor. U I, 16 točno je zabilježio da je Abrahamovu ocu bilo ime 
Terah. 

cezarejski“ i scitopolski“ biskup. Dovoljno je da vjeru- 
jete da Duh nije stvorenje, već da je Božji Duh i da je 
s njime Trojstvo potpuno: Otac, Sin i Duh Sveti. Ime 
Otac ne smije se prenijeti na Sina, niti je dopušteno ka- 
zati da je Duh Sin niti da je Sin Duh Sveti. 


Onako je kako smo kazali. U Trojstvu je jedno bo- 
žanstvo, jedna vjera i jedno krštenje koje se daje u Troj- 
stvo. Jedno je dovršenje u Kristu Isusu Gospodinu naše- 
mu po kome i s kim Ocu s Duhom Svetim slava i čast 
u sve vijekove vjekova. Amen. 


Teško je naći duboki smisao skrit u Mt 12, 31—32 


8. Što se tiče evanđeoske riječi“ koju mi u pismu 
spominješ, u ispravnosti ćeš, predragi, svoje savjesti (1 
Pt 3, 16) oprostiti, ali bijaše me strah da joj uopće pris- 
tupim. Bojim se da bih, ako u nju pameću zaronim i 
kad već počnem s istraživanjem, bio nesposoban pronaći 
njezin duboki smisao. Htjedoh, stoga, o njoj mukom 
mučati i onim se zadovoljiti što prije napisah. Predmje- 
vajući pak da ti nećeš odustati opet o tome pisati, prisilio 
sam se napisati svoje skromno mišljenje što sam ga i sam 
naučio. Nadam se da ćeš, ako postignem cilj, zbog onoga 
prihvatiti naše izlaganje tko je nas učio. Ako nam pak 
ne pođe za rukom, nećeš nas koriti jer ti je znana i naša 
revnost i naša slabost. 


Evo o kojoj je riječi govor. Poslije toliko učinjenih 
čudesa, pripomenutih u Evanđelju, farizeji govorahu: 
»Ovaj čovjek izgoni đavle po Beelzebulu, đavolskom po- 
glavici. A Gospodin, znajući njihove misli, reče im: Svako 
kraljevstvo u sebi razdijeljeno, opustjet će« (M t 12, 24- 
-29). I pošto reče: »Ako ja po Duhu Božjem izgonim đav- 
le, zbilja je k vama došlo kraljevstvo Božje« (M t 12, 28), 
nadoda: »Zato vam kažem: svaki će se grijeh i bogohul- 
stvo oprostiti ljudima, bogohulstvo protiv Duha, neće se 
oprostiti. I rekne li tko riječ protiv Sina Čovječjeg, op- 


28 Misli se na Akacija cezarejskog koji je bio glava homejaca. Usp. M. 
MANDAC, Bazilije, 19. 

% Riječ je o Patrofilu. 
. 5 U preostatku Pisma Atanazije veoma složenim razmišljanjem tumači 
izreku o neoprostivosti hule protiv Duha Svetoga (Mt 12, 31-32). Nema sumnje 
da to spada na Pismo Serapionu. Stoga se čudimo što J. ROLDANUS 
(Christ, 125-126) drži da ovaj ulomak treba odstraniti iz Četvrtog Pisma 
Serapionu. 

B rostit će mu se. Ako tko rekne protiv Duha Svetoga, 

neće mu se oprostiti ni na ovom ni u budućem svijetu« 
(Mt 12, 31—32). 


Ti pak pitaš zašto će se bogohulstvo protiv Sina jed- 
nom oprostiti, a bogohulstvo na Duha Svetoga nema opro- 
štenja ni u ovom ni u budućem vijeku. 


Zajednički sud Origena i Teognosta u pitanju 
hule na Duha 


9. Drevni muževi, veoma učeni i marljivi Origen“ 
te divni i radini Teognost*', — njehove sam spise o tom 
predmetu čitao kad si mi pisao svoje pismo — obojica 
pišu o tom pitanju. Tvrde da je onda riječ o bogohulstvu 
protiv Duha Svetoga kad iznova padnu koji su bili dos- 
tojni u krštenju dara Duha Svetoga. Drže da zbog toga 
takvi neće postignuti oproštenja. Tako i Pavao izjavljuje 
u pismu Hebrejima: »Zaista, onima koji su jednom pros- 
vijetljeni, i okusili dar nebeski, i postali dionici Duha 
Svetoga, i okusili lijepu riječ Božju i snage budućega 
svijeta, pa otpali,nemoguće je opet se obnoviti na obraće- 
nje« (Heb 6, 4—6). Dotle se slažu, ali potom svaki do- 
daje svoje vlastito mišljenje. 


Origenovo tumačenje Mt 12, 32 


10. Origen na slijedeći način izražava razlog osude 
ovih ljudi: »Bog i Otac, veli, sve proniče i sve obuhvaća: 
živo i neživo, razumna i nerazumna bića. Sinova se moć 
proteže samo na razumna stvorenja u koja spadaju ka- 
tekumeni i pogani koji još nisu povjerovali. Duh se Sveti 
nalazi samo u onima koji su ga primili u krsnom daru. 
Prema tome, kad griješe katekumeni i pogani, griješe 
protiv Sina jer je on, kako smo kazali, u njima. Ipak 
mogu postignuti oproštenje kad postanu dostojni novo- 


8 Origen (+ 253) je zacijelo jedan od najprodornijih duhova u cijeloj 
povijesti Crkve. Posebice je izvoran u dogmatici. Nastojao je misaono 
izraziti novozavjetnu poruku. Može se reći da su mu svi Istočni oci bili 
učenici. I onda kad su ga napadali i osuđivali, na njemu su se nadah- 
njivali. 

27 Teognost je predvodio aleksandrijsku katehetsku školu od 247-282. 

porodnog dara.Ali ako kršteni sagriješe, taj grijeh dopire 
do Duha Svetoga jer je kršteni sagriješio, a nalazio se je 
u Duhu. Zbog toga je njegova kazna neoprostiva«.? 


Teognostovo mišljenje 


11. I Teognost izražava svoje mišljenje kad kaže: 
»Tko prekorači prvu i drugu među, zacijelo zaslužuje 
manju kaznu. Ali tko prezre i treću granicu, neće posti- 
gnuti oproštenja«. Prvom i drugom međom naziva nauk 
o Ocu i Sinu, a trećom riječ što se predaje prigodom 
krštenja i sudjelovanja u Duhu. Nastojeći potkrijepiti to 
tumačenje, navodi Spasiteljevu riječ učenicima: »Još vam 
imam mnogo kazati, ali sada ne možete shvatiti. Kad dođe 
Duh Sveti, on će vas poučiti« (Iv 16, 12—13). Potom 
nadodaje: »Spasitelj im govori kao ljudima koji još nisu 
sposobni da shvate savršeno. Pri tom se snizuje do njihove 
sićušnosti.Ali uz savršene je nazočan Duh Sveti. Ipak se 
otud ne smije zaključiti da nauk Duha nadvisuje nauk 
Sina, već jedino da se Sin spušta na razinu nesavršenih, 
dok je Duh pečat savršenih. 


Nije, dakle, bogohulstvo Duha zbog toga neoprostivo 
i neodriješivo što bi Duh nadvisivao Sina, nego jer oproš- 
tenje postoji kod nesavršenih; a za one koji su kušali 
nebeski dar i bili dovršeni, ne preostaje nikakva obrana 
i nikakva molitva koja može postignuti oproštenje«.“ 


Tako se izjasniše ti muževi. 


Provjera i prosuđivanje Origenova i 
Teognostova mišljenja 


12. Ja pak, na temelju onoga što naučih, držim da 
jedno i drugo mišljenje zavrjeđuje točnu provjeru i pro- 
suđivanje ukoliko se možda u samim njihovim riječima 
krije neki dublji smisao. Očigledno je da se Sin, budući 
da je u Ocu, također nalazi u svemu u čemu je i Otac. 
Ni Duh nije nenazočan. TA sveto je, blaženo i potpuno 
Trojstvo nerazdjeljivo. Osim toga, ako je »sve postalo po 


2 Ulomak se nalazi u De principiis, 1, I, 38, 5 (PG, 11, 150B). 
% Teognostovo djelo iz kojeg je preuzet navod nije sačuvano. 

Sinu« (Iv 1, 3) i ako »sve u njemu posjeduje opstanak« 


D (Kol 1, 17), kako može biti izvan onoga što je nastalo 

po njemu? Kako ta bića nisu daleko od njega, i on je, 
razumije se, u svemu. Zato je nužno da onaj tko griješi 
i huli protiv Sina, također griješi protiv Oca i protiv 
Duha Svetoga. 


Kad bi se sveta kupelj davala samo u ime Duha Sve- 
toga, s pravom bi se moglo reći da jedino kršteni griješe 
protiv Duha. Ali budući da se daje u ime Oca i Sina i 
Duha Svetoga i da se tako dovršuje svaki krštenik, iznova 
slijedi da oni koji nakon krštenja prekoračuju odredbe 
hule na sveto i nerastavljivo Trojstvo. Pravedno je da 
se tako misli i shvaća. 


Da su oni kojima je Gospodin govorio — mislim na 
farizeje - bili ljudi koji su već primili »kupelj novoporoda« 
(Tit 3, 5) i već postali dionicima dara Duha Svetoga, 
navedeno bi tumačenje bilo prihvatljivo, jer bi se Gospo- 
din bio obratio ljudima koji su se okrenuli natrag i gri- 


B ješili protiv Duba Svetoga. Ali ako ti ljudi nisu uopće 


primili kupelji te su čak prezirali i Ivanov krst (Mt 21, 
25—27), kako ih je Gospodin mogao optužiti kao hulitelje 
na Duha Svetoga kome još nisu ni postali zajedničari? 
Gospodin one riječi nije izgovorio dok je naprosto podu- 
čavao; nije prijetnju kazne ograničio na buduće prekrši- 
telje. Neposredno je i doista korio farizeje kao ljude koji 
su već krivci tako velike hule. U tom je smislu rekao 
one riječi. 

Budući da su farizeji na taj način optuženi i prije 
nego primiše krst, Gospodinove se riječi ne mogu odnositi 
na one koji griješe nakon kupelji. To tim više vrijedi što 
ih nije korio naprosto s bilo kojeg grijeha, već baš radi 
bogohulstva. Postoji, naime, u tome razlika: tko griješi, 
prekoračava zakon; tko huli, bezbožan je u odnosu na 
samo božanstvo. Spasitelj je farizeje prije optužio za 
mnoge grijehe: iz srebroljublja su kršili Božju zapovijed 
O roditeljima; odbacivali su proročke riječi; Božju su 
kuću pretvorili u trgovište. Uzasve to ih je poticao na 
obraćenje. Ali kad kazaše: »On po Belzeebulu izgoni đav- 
le« (Mt 12, 24), to ne naziva naprosto grijehom, nego 
takvom hulom da je onima koji se drznu takva što reći 
kazna neizbježna i neoprostiva. 

Mt 12, 31—32 ne odnosi se na pad poslije krštenja. 
Tumači Heb 6, 4—6 


“13. Ako je, uostalom, ta riječ kazana zbog onih što 
griješe nakon kupelji i ako je njima kazna za grijehe neo- 
prostiva, kako onda Apostol službeno iskazuje ljubav 
čovjeku koji se u Korintu pokajao (2 Kor 2, 8) i kako 
iznova rađa ponovo pale Galaćane (Gal 4,7) dok se opet 
u njima ne oblikuje Krist (Gal 4, 19)? Veleći »iznova«, 
Apostol naznačuje njihovo prijašnje usavršenje u Duhu. 


Zašto, k tome, ako je ta rečenica rečena za one koji 
griješe nakon kupelji, korimo Novata* koji dokida pokoru 
i tvrdi da oni što griješe poslije kupelji ne postižu nikak- 
vo oproštenje. 

Isto tako ni izreka poslanice Hebrejima (He b 6, 4—6) 
ne isključuje pokoru grješnika, već pokazuje da je u 
općoj Crkvi krštenje jedno i da drugoga nema. Pavao, 
naime, piše Hebrejima. On se boji da oni ne bi, pod izli- 
kom pokore, mislili da ima, po običaju Zakona, veći broj 
kršenja. Stoga ih, nema sumnje, potiče da se pokaju, ali 
izjavljuje da je obnova po kršenju jedna i da druge nema. 
Jednako tvrdi i u jednoj drugoj poslanici: »Jedna vjera, 
jedno krštenje« (Ef 4, 5), Pavao ne kaže da je nemoguće 
činiti pokoru, već da je nemoguće da se obnovimo tobož- 
njom pokorom. Razlika je velika: tko čini pokoru, presta- 
je doduše griješiti, ali zadržava ožiljke rana. Tko se, na- 
protiv, krsti svlači starog čovjeka i obnavlja se (Kol 3, 
9—10), rođen odozgo (Iv 3, 3), po milosti Duha. 


Cijelo božansko Pismo naviješta Gospodinovo 
utjelovljenje 


14. Dok tako razmišljam, u navedenom ulomku na- 
lazim dublji smisao. Radi toga, pošto sam najprije usrdno 
molio Gospodina koji je sjedio na zdencu (Iv 4, 6) i ho- 
dao po moru (Mt 14, 25), vraćam se Utjelovljenju koje 
se u njemu zbilo za nas. Možda ću uspjeti otud izvući 
smisao sadržan u tom ulomku. 


% Riječ je o Novacijanu, piscu važnog djela O Trojstvu, pisanu oko 
251. Novacijan je prvi rimski teolog koji piše latinski. U pitanju otpalih 
u vrijeme progonstva bio je veoma strog. Začetnik je novacijanskog 
raskola koji se proširio i na Istok. Učenici su mu učili da poslije krsta 
nema oproštenja. 

Cijelo božansko Pismo naviješta i propovijeda 
Gospodinovo utjelovljenje. Najviše to vrijedi za Ivana kad 
veli: »Riječ postade tijelom i nastani se među nama« (Iv 
1, 14) i Pavla kad piše: »Onaj koji je u liku Božjem, 
nije smatrao otimačinom što je jednak Bogu, već je sebe 
ponizio uzevši lik sluge i postavši obličjem čovjeku nalik. 
Ponizi sam sebe, poslušan do smrti, smrti na križu« (Fil 
2, 6—8). 

= Radi toga, budući da je Isus Bog koji je postao čov- 
jek, kao Bog je uskrsavao mrtve, riječju je iscjeljivao 
sve bolesnike i vodu je pretvorio u vino. Ta djela nisu 
čovječji čini. Ali ukoliko je nosio tijelo, Isus je žednio, 
umarao se i trpio. Te patnje nisu vlastite božanstvu. Isus 
je kao Bog govorio: »Ja sam u Ocu i Otac u meni« (Iv 
14, 11). Ukoliko je nosio tijelo, Židove je prekoravao: 
»Zašto tražite da me pogubite, čovjeka koji vam kaza istinu 
što ju je čuo od Oca« (Iv 8, 40)? 


Ta se djela ipak nisu događala odvojeno, prema kak- 
voći koju su sadržavala da bi tjelesna djela dolazila na 
svjetlo bez božanstva, a djela božanstva bez tijela. Posve 
suprotno. Sva su se zbivala povezano. Jedan je Gospodin 
koji ih je čudesno činio svojom milošću. Kao čovjek bi 
pljunuo, ali mu pljuvačka bijaše božanska. Po njoj davaše 
vid očima slijepca od rođenja. 


Želeći pokazati da je Bog, to je naznačivao ljudskim 
jezikom kad reče: »Ja i Otac jedno smo« (Iv 10, 30). 
Samom je voljom ozdravljao (Mt 8, 3), ali ljudsku je 
ruku ispružio da bi podigao Petrovu punicu u ognjici 
(M k 1, 31) i od mrtvih uskrsnuo preminulu kćerku nad- 
stojnika sinagoge (M k 5, 41). 


Krist je Bog i čovjek 


15. Krivovjernici su, svaki prema svom vlastitom ne- 
znanju, ludovali. Jedni su, gledajući Spasiteljske ljudske 
čine, zanijekali tvrdnju: »U početku bijaše Riječ« (Iv 1, 
1). Drugi, promatrajući djela božanstva, nisu shatili iz- 
reku: »Riječ je tijelom postala« (Iv 1, 14). 


Vjerni i apostolski čovjek pozna Gospodinovo čovje- 
koljublje te se gledajući čudesa božanstva divi Gospodi- 

nu u tijelu. Dok, opet, promatra što je vlastito tijelu, 
kliktat će jer u tome razabire djelotvornu moć božan- 
stva. To je vjera Crkve. 

Ako se, prema tome, neki ljudi kad motre ljudsku 
stranu Gospodinova života i vide da je žeđao, bio umo- 
ran i trpio zadovolje da brblju protiv njega kao protiv 
čovjeka, oni doduše teško griješe, ali ako se brzo pokaju 
mogu steći oproštenje jer im je isprika slabost tijela. I 
Apostol je na njihovoj strani. On im udjeljuje oproštenje 
te im tako reći pruža ruku kad kaže: »Po sveopćem je 
uvjerenju otajstvo pobožnosti veliko. Bog se očitovao u 
tijelu« (1 Tim 3, 16). 

Kada, opet, neki, motreći djela božanstva, sumnjaju 
u narav tijela, i oni teško griješe jer tijelo drže umišlja- 
jem, mada vide kako Gospodin jede i trpi. Ali i njima, 
ako se brzo pokaju, Krist može oprostiti jer im za ispriku 
služi nadljudska veličajnost Gospodinovih djela. 

Kada pak oni što se pričinjaju kao da poznaju Zakon 
— takvi su bili u ono vrijeme farizeji — nadmaše nez- 
nanje i sljepoću jednih i drugih te postanu ludi i posve 
zaniječu da je sama Riječ u tijelu ili čak djela božanstva 
pripišu đavlu i njegovim dusima, skroz je prirodno da 
su zbog tog bezboštva kažnjeni neoprostivom kaznom. 
Davla su, naime, uzeli za Boga i držali da istinski i zbilj- 
ski Bog nema u djelima veće moći nego zlodusi. 


Farizeji su izravno griješili protiv Kristova Duha 


16. U to bezboštvo upadoše ondašnji Židovi i među 
njima farizeji. Gospodin je očito vršio Očeva djela: us- 
krsavao mrtve, slijepima poklanjao vid, činio da hromi 
hodaju, gluhima otvarao sluh, nijemima vraćao govor. 
Pokazivao je, zapovijedajući vjetrima i hodajući po samo- 
me moru, da mu se stvorenje pokorava. Svijet se je divio 
i slavio Boga. Ali ti čudni farizeji govorahu da su to 
Beelzebulova djela. Ovi se luđaci nisu stidjeli što Božju 
moć prenose na đavla. Stoga je Spasitelj s pravom izja- 
vio da izgovaraju bogohulu bez isprike i oproštenja. 


Dokle god su, gledajući na ljudsko u Kristu, o njemu 
posjedovali hromo mišljenje i govorili: »Nije li ovaj 
drvodjeljin sin« (Mt 13, 55); »kako ovaj pozna Pisma 

kad nije učio« (Iv 7, 15); »koji znak činiš sam za se« 
(I v 6, 30); »siđi sad s križa i vjerovat ćemo ti« (Mt 27, 
42), Gospodin ih je podnosio. Dok su griješili protiv Sina 
Čovječjega, bio je žalostan zbog njihove okorjelosti (M k 
3, 95) te je govorio: »Kad biste znali što je za vaš mir« 
(Lk 19, 42). Gospodin je i velikom Petru oprostio kad 
je zaplakao, jer je vratarici što mu je o Isusu govorila 
kao čovjeku na isti način odgovorio. 


Ali kad su farizeji još dublje pali i još dalje otišli 
u ludosti da su Božja djela nazvali Beelzebulovim, nije 
ih više mogao podnositi. Hulili su protiv njegova Duha. 
Tvrdili su da ta djela nije vršio Bog nego Beelzebul. Radi 
toga ih je kaznio vječnom kaznom. Bili su krivci nepod- 
nosive odvažnosti. Jednako su postupili kao da su se, gle- 
dajući red u svemiru i providnost koja svemirom ravna, 
usudili kazati da je stvorenje nastalo po Beelzebulu: da 
sunce, pokoravajući se đavlu, izlazi i da se zvijezde zbog 
njega okreću na nebu. Kao što su ta djela Božja djela, 
tako su i ono Očeva djela. I ako su ono Beelzebulova 
djela, nužno slijedi da i ova pripadaju njemu. Kako, 
dakle, poimlju tvrdnju: »Na početku načini Bog nebo i 
zemlju« (Post 1,1)? 


Ta njihova ludost nije, uostalom, nimalo čudna jer 
su i njihovi oci, prožeti istim raspoloženjem, tek što iza- 
đoše iz Eegipnta, načinili tele u pustinii i njemu privisali 
dobročinstva koja im je iskazao Bog. Govorili su: »To su, 
Izraele, tvoii bozi koji su te izveli iz Egivta« (Tz1 32, 4). 
Radi te hule, već onda, na samom početku, među onima 
koji se do te mjere drznuše poginu ne mali već veliki 
broi ljudi i Bog proglasi: »U dan kad ih pohodim, zbog 
njihovih ću ih grijeha kazniti« (I z1 32, 34). Prema tome, 
sve dotle dok su mrmljali zbog kruha i vode, Bog ih je 
trpio kao što doilja njeguje svoje dojenče. Ali kad su 
stali još više ludovati te »svoju slavu — kako ih optužuje 
Duh — izmijeniše sa slikom teleta što pase travu« (Ps 
105, 20); i kad se već tada usudiše na neoprostivo, kažnje- 
ni su, kako veli Pismo, zbog pravljenja teleta koje načini 
Aron (Iz1 32, 35). 


152 


Obje se hule iz Mt 12, 31—32 odnose na Krista 


17. Na to se sada usudiše farizeji. Od Spasitelja su 
primili presudu kakvu je već imao i ima Beelzebul na 
koga su se pozivali. Prema tome, i oni će s njime vječno 
gorjeti u vatri koja je za nj pripravljena. 

Gospodin, naime, nije rekao svoje riječi da bi na 
neki način usporedio hulu koja se izriče protiv njega i 
protiv Duha Svetoga. Nije ih ni zato kazao što bi Duh 
bio tobože veći od njega te bi i krivica bila veća kad se 
huli na Duha. Daleko od toga! On je već prije učio da 
sve što ima Otac pripada Sinu i da će Duh uzeti od Sina 
i da će ga proslaviti (Iv 16, 14—15). I ne daje Duh Sina, 
već Sin daje Duha učenicima i po njima onima koji vje- 
ruju u nj. 

Prema tome, Spasitelj nije u tom smislu govorio već 
je tvrdio da se oba oblika hule odnose na njega i da je 
jedan manji, drugi veći. To je rekao Gospodin. 


Sami su farizeji izricali obje hule. Gledajući Gospo- 
dina kao čovjeka, vrijeđali su ga riječima: »Odakle mu 
ta mudrost« (Mt 13, 54); »još nemaš ni pedeset godina, 
a vidio si Abrahama« (Iv 8, 57). Ne samo što su, motreći 
u njemu Očeva djela, zanijekali njegovo božanstvo, već 
su kazali da je umjesto njega u njemu Beelzebul i da 
ta djela njemu pripadaju. Radi toga, ukoliko se na Isusa 
odnose obje hule te je jedna manja — koja se odnosi na 
ljudsko u Kristu —, druga veća — koja se odnosi na 
božanstvo —, za veću protiv njih kaza da joj je kazna 
neoprostiva. Dok je Isus učenike hrabrio riječima: »Ako 
kuće domaćina nazvaše Beelzebulom...« (Mt 10, 25), o 
sebi je tvrdio da je kuće domaćin na koga Židovi na taj 
način hule. 


Hula se protiv Duha odnosi na samog Gospodina 


18. Ako Židovi izrazom »po Beelzebulu« nisu nikog 
drugog vrijeđali do li Gospodina, posve je očigledno da 
se izričaj »hula protiv Duha« odnosi na samoga Gospo- 
dina. Gospodin je čitavu tvrdnju rekao misleći na samoga 
sebe. On je, nema sumnje, »kuće domaćin« čitavoga sve- 
mira. Ne treba se bojati ako radi sigurnosti ponovimo istu 

stvar. Ljudima je vlastito žeđati, umoriti se, spavati, biti 
šiban, jesti. Ali djela što ih je činio Gospodin, nije mogao 
vršiti čovjek nego Bog. Kad su, dakle, neki, kako smo 
već iznijeli, gledajući ta djela zlostavljali Gospodina kao 
čovjeka, zasluživali su neznatniju kaznu od ljudi koji su 
Božja djela pripisivali đavlu. Takvi, naime, ne samo što 
sveto bacaju psima (M t 7, 6), već Boga izjednačuju s đa- 
vlom i svjetlo nazivaju tamom (Iz 5, 20). 


Marko je dobro primijetio da se u tome sastoji neo- 
prostiva farizejska bogohula. On veli: »Tko huli na Duha 
Svetoga, nema oproštenja; krivac je vječnoga grijeha. 
Govorahu da ima nečistoga duha« (Mk 3, 29—30). 


Kad rođeni slijepac progleda, posvjedoči: »Od pamti- 
vijeka se nije čulo da bi tko slijepcu od rođenja otvorio 
oči. Kad ovaj ne bi bio od Boga, ne bi mogao ništa učiniti« 
(Iv 9, 32—33). Puk, također, diveći se onom što je Gos- 
podin učinio, govoraše: »Nisu to riječi opsjednuta. Zar 
đavao može otvoriti oči slijepima« (Iv 10, 21)? 


Farizeji se — oni su smatrani upućenima u Zakon 
— koji šire rese (Mt 23, 5) i buče kao da znaju nešto 
više od ostalih (Iv 9, 24. 29) nisu u toj prilici zasramili 
već su, bjednici, žrtvovali, kako reče Pismo, đavlu a ne 
Bogu (Pnz 32, 17). Rekli su da Gospodin ima u sebi 
đavla i da su Božja djela đavolska. Samo su zato tako 
tvrdili da bi mogli nijekati da je onaj koji čini takva djela 
Bog i Sin Božji. Ako činjenica da je Gospodin jeo i ako 
pogled na njegovo tijelo pokazuje da je čovjek, zašto fa- 
rizeji na osnovi djela nisu spoznali da je u Ocu i Otac 
u njemu? Ali to nisu htjeli! Oni su, zacijelo, imali Beel- 
zebula koji je u njima govorio te su Gospodina na temelju 
ljudskoga isključivo nazivali čovjekom. Nisu ga, po dje- 
lima što su bila svojstvena Bogu, priznavali za Boga već 
su mjesto njega Beelzebula koji je u njima držali za boga, 
da bi napokon s njime bili za vječnost kažnjeni u vatri. 


»Sin čovječji« i »duh« u Mt 12, 32 odnose se na 

samoga Krista 

19. I samo pomnije promatranje ulomaka pruža, kako 
mi se čini, otprilike isto tumačenje. Pokazuje da se obje 


hule odnose na Gospodina koji je za sebe rekao i »Sin 

čovječji« i »duh«. Prvim izrazom naznačuje svoju ljudsku 
stranu, a izrazom »đuh« očituje svoje duhovno, netvarno 
i posve istinsko božanstvo. I doista mogućnost je oprošte- 
nja spojio s izričajem Sin čovječji, da bi naznačio svoje 
tjelesno biće. Za neoprostivu hulu naznačio je da se odnosi 
na »duh« da bi, stavljajući »duh« nasuprot tijelu, pokazao 
svoje božanstvo. 

'To isto obilježje izričaja nađoh i u Evanđelju po 
Ivanu. Gospodin, govoreći o hrani svoga tijela i videći 
da su se stoga mnogi sablaznili, nadodaje: »To vas sab- 
lažnjuje? Ali ako vidite Sina čovječjega gdje uzlazi gdje 
je prije bio? Duh oživljuje, tijelo ne koristi ništa. Riječi 
što sam vam ih kazao, duh su i život« (Iv 6, 61—63). I 
tu oboje, tijelo i duh, kaza o sebi. Duh je razlučio od tijela 
da bi slušatelji spoznali ne samo ono što je u njemu vid- 
ljivo, već da bi povjerovali i u nevidljivo. To učini kako 
bi znali da je što kaza duhovno, a ne tjelesno. Za koliko 
je ljudi dostajalo njegovo tijelo kao jelo da bi postalo 
hranom cijeloga svijeta? Uzlazak je Sina čovječjega na 
nebo stoga spomenuo da bi ih istrgnuo od tjelesnog shva- 
ćanja kako bi odsada shvatili da je tijelo o kojem govo- 
raše višnje nebesko jelo i duhovna hrana što je on daje. 
Veli: »Što sam vam rekao, duh je i život« (Iv 6, 63). To 
znači: ono što se pokazuje i daje za spasenje svijeta jest 
tijelo što ga ja nosim. Ali ja ću vam to tijelo i njegovu 
krv dati za hranu na duhovan način tako da se duhovno 
dijeli pojedincu te svima postaje zaštita za uskrsnuće na 
vječni život. ' 

Tako Gospodin, htijući Samaritanku odvratiti od tje- 
lesnog, veli: »Bog je duh« (Iv 4, 24). O Bogu više neće 
imati tjelesno već duhovno poimanje. I Prorok, dok 
promatra Riječ postalu tijelom, govori: »Krist Gospodin, 
duh našega bića« (Tuž 4, 20), da ne bi tko na temelju 
onoga što se vidi mislio da je Gospodin naprosto čovjek, 
već da spozna, kad čuje riječ »duh«, da je onaj koji je 
u tijelu Bog. 


Isus je u Duhu Svetom činio čudesna djela 
20. Odsele je ovo dvoje očigledno: tko motri kako 
Gospodin govori o sebi te isključivo gleda na tjelesno u 


njemu i u nevjeri pita: »Otkuda ovome ta mudrost« (Mt 

669A 183, 54), bez sumnje griješi i huli na Sina čovječjeg. Ali 


67ZA 


tko promatra njegova djela učinjena Duhom Svetim i 
tvrdi da onaj koji to čini nije Bog ni Božji Sin, već ih 
pripiše Beelzebulu, očito huli jer zabacuje Gospodinovo 


božanstvo. Uistinu, i to je često rečeno, u evanđeoskom : 


ulomku Gospodin riječju »Sin čovječji« naznačuje tjeles- 
no u svom biću. Izričajem »duh« pokazuje da njemu pri- 
pada Duh Sveti u kome je sve činio. Radi toga je, čineći 
djela, govorio: »Ako li meni ne vjerujete, makar vjeruj- 
te mojim djelima da biste spoznali da sam ja u Ocu 
a Otac u meni« (Iv 10, 38). Kad se tjelesno htio prinijeti 
za nas i kad je radi toga uzišao u Jeruzalem, rekao je 
svojim učenicima: »Spavajte i počivajte i dalje. Gle, 
približio se trenutak i Sin se čovječji izručuje griješnič- 
kim rukama« (Mt 26, 45). Njegova djela učiniše da se u 
nj povjeruje kao u istinskog Boga, ali smrt pokaza da 
je odista posjedovao tijelo. Stoga je s pravom rekao da 
se predaje Sin čovječji, jer Riječ je besmrtna, nedodir- 
ljiva i sami život. 

Farizeji ipak nisu vjerovali tim Gospodinovim dje- 
lima. Isto tako ne htjedoše promatrati što su činili njihovi 
sinovi. Radi toga ih Gospodin još jednom blago prekori 
kad kaza: »Ako ja po Beelzebulu izogonim đavle, čime 
ih izgone vaši sinovi? Stoga će vam oni biti suci. Ali ako 
ja u Božjem Duhu izgonim zloduhe, zaista vam se prib- 
ližilo Božje kraljevstvo« (Lk 11, 19—20). I tu reče »u 
Božjem Duhu«,ali ne zato što bi bio manji od Duha niti 
jer bi u njemu izvodio djela, već da bi još jednom poka- 
zao kako on, Božja Riječ, sve čini po Duhu i da bi slu- 
šatelje poučio kako toliko hule na onoga koji daje Duha 
koliko djela Duha pripisuju Beelzebulu. Uistinu, dodajući 
te riječi pokazuje da farizeji ne upadaju iz neznanja u 
tu hulu s neizbježivom kaznom već od svoje volje. Oni 
se, luđaci, ne crvene, iako znaju da su to Božja djela. 
Pripisuju ih Beelzebulu i kažu da ih ostvaruje nečisti 
duh. 


Farizeji u bezboštvu nadvisuju pogane 
21. Kako, dakle, ljudi takve drskosti mogu optuživati 


pogane koji prave kumire i nazivaju ih bogovima? Njihov 
je postupak uistinu ravan poganskom bezumlju. Možda 

je njihova drskost čak i veća. Mada su o tome primili 
zakon, Boga su prezreli jer su zakon prekršili. Sto će 
nakon takvih hul4 učiniti ti ljudi kad čitaju proroka Iza- 
iju i doznaju da su znamenja Pomazanikova: progleda- 
vanje slijepih, hodanje hromih, govor nijemih, uskrsnuće 
preminulih, ozdravljenje gubavih i otvaranje ušiju glu- 
hima? Što će reći: tko je tvorac tih djela? Reknu li da 
je Bog, sami će sebe osuditi s bezboštva prema Gospodinu; 
jer što je prorok unaprijed vidio i navijestio, Gospodin 
je svojom nazočnošću ostvario. Ali ako se usude, obuzeti 
drskošću, ustvrditi da je i to učinio Beelzebul, bojim se 
da će u bezboštvu poći i dalje. Kad pročitaju: »Tko čov- 
jeku dade usta? Tko načini gluha i nijema, s očima i 
slijepa« (Iz1 4, 11) i slične ulomke, neće li opet u ludosti 
reći da su i to Beelzebulove riječi? Jer kome pripisuju 
dar gledanja, nužno moraju pripisati uzrok sljepoće. Pis- 
mo, naime, tvrdi da oboje ima istoga tvorca. 

Tako govoreći odista će početi misliti da je Beelzebul 
stvoritelj ljudske naravi, jer stvoritelju pripada vlast nad 
onim što je učinio. Mojsije govoraše: »U početku stvori 
Bog nebo i zemlju« (Post 1, 1); »načini Bog čovjeka na 
sliku Božju« (Post 1, 27). I Danijel otvoreno izjavi Da- 
riju: »Ja ne štujem rukotvorene idole, već živoga Boga, 
stvoritelja neba i zemlje, Gospodara svakoga tijela« (Dn 
14, 4). Farizeji bi inače još jednom mogli promijeniti sud 
i kazati da sljepoća, hromost i ostali nedostaci dolaze 
kao stvoriteljeva kazna, ali da njihovo iscijeljenje i dob- 
ročinstvo prema onima koje je to pogodilo ostvaruje Bee- 
Izebul. Ali odveć je ludo to i pomisliti. Taj ludi i bezbožni 
govor može doći od posve ludih ljudi koji buncaju i koji 
su skroz izvan sebe jer, ludi kako jesu, u razdiobi djela 
bolje ne pripisuju Bogu već Beelzebulu. I uistinu, ti se 
ljudi uopće ne žacaju iskrivljivati nauk Svetih pisama 
samo da bi mogli zanijekati Kristov dolazak. 


Farizeji su Isusa kao čovjeka prezreli, 
kao Boga zanijekali 


22. Ti nevaljalci ili nisu smjeli potejenjivati Gospo- 
dina na temelju njegova tjelesnog života kao obična čov- 
jeka ili ga trebahu na osnovi njegovih čudesa otvoreno 
priznati pravim Bogom. Ali oni sve činiše naopako. Mot- 

reći ga kao čovjeka, izrugivahu ga kao običnog čovjeka; 
promatrajući njegova božanska djela, nijekali su mu bo- 
žanstvo. Utekli su se đavlu jer su držali da će, kad su 
se na to usudili, moći izbjegnuti sudu Riječi koju su 
zlostavljali. 


Faraonovi pak čarobnjaci, vrači i liječnici, makar 
su gotovo sve pokušali, popustiše kad vidješe Mojsijeve 
znamenite čine. Povukli su se veleći da to čini prst Božji 
(1218, 19). Ali farizeji i pismoznanci gledahu cijelu Božju 
ruku na djelu. Promatrali su, učinjena od samoga Gos- 
podina, brojnija i veća djela. Ipak rekoše da ih je činio 
Beelzebul za koga i vrači, mada im je pripadao, priznaše 
da ne može učiniti ni manja djela. Može li tko dovoljno 
istaknuti njihovu ludost? Ili tko je sposoban, kako kaza 
prorok, nešto usporediti s njihovim bezboštvom? I Sodo- 
mićane su u usporedbi sa sobom opravdali. Pogane su u 
neznanju nadmašili. Cak i faraonove vrače nadvisuju u 
bezumlju. 


Jedino se mogu usporediti s Arijevcima. Upali su u 
isto bezboštvo. Židovi, naime, motreći djela što ih Otac 
ostvaruje po Sinu, pripisuju ih Beelzebulu; a Arijevci, 
imajući pred očima ta ista djela, ubrajaju Gospodina koji 
ih čini među stvorenja. Tvrde da je sazdan iz ničega i da 
nije postojao prije nego je stvoren. Kad firizeji vidješe 
Gospodina u tijelu, mrmljali su: »Zašto se činiš Bogom 
kada si čovjek« (Iv 10, 33)? Dok ovi borci protiv Krista 
motre kako Gospodin trpi i spava na njega hule riječima: 
tko to podnosi, ne može biti Bog ni istobitan s Ocem. 
Uopće, tko bi htio uspoređivnjem istražiti zablude jednih 
i drugih, ustanovio bi, kako već istaknuh, da su zajedno 
pali u jamu gorkoga bezumlja. 


Tko Krista prizna Bogom i čovjekom 
vječno će kraljevati 


23. Zbog toga je za jedne i druge Gospodin izjavio 
da će kazna za taj prijestup biti neoprostiva. Rekao je: 
»Tko bude govorio protiv Duha Svetoga, neće mu se 
oprostiti ni na ovom ni u budućem svijetu« (Mt 12, 32). 
To je posve pravo! Tko niječe Sina koga će zazvati da bi 
postignuo izmirenje? Koji će život ili koji pokoj čekati 

toga tko odbaci onoga koji veli: »Ja sam život« (I v 14, 6); 
»dođite k meni svi koji ste umorni i opterećeni i ja ću 
vam pružiti odmor« (Mt 11, 28). 


Ako se ovi ljudi na taj način kažnjavaju, jasno je da 
će vječno u nebu kraljevati koji štuju Krista, koji mu se 
klanjaju u njegovu tijelu i duhu, koji nisu neupućeni u 
to da je Sin Božji i ne niječu da je postao Sin čovječji, 
već jednako priznaju da je »Riječ bila u početku (Iv 1,1) 
i da je »postala tijelom« (Iv 1, 14). To je po svetim obe- 
ćanjima samoga Gospodina našeg i Spasitelja Isusa Kri- 
sta koji veli: »Ovi će otići u vječnu muku, a pravednici 
u život vječni« (M t 25, 46). 


Ovo ti, na osnovi onoga što sam naučio, ukratko na- 
pisah. Ti to ne uzmi za cjelovitu poduku, već jedino kao 
pomagalo. Uostalom, nađi još točniji smisao. Izvuci ga iz 
evanđeoskog ulomka i iz psalama. Poveži snopove istine 
da bi se, dok ih nosiš, moglo kazati: »Vratit će se kući uz 
slavlje, nosit će svoje snopove« (P s 125, 6) u Isusu Kristu 


našemu Gospodinu po kome i s kime Ocu zajedno s Du- € 


hom Svetim slava imoć u vijeke vjekova. Amen. 

PRIJEVOD 
PISMA EPIKTETU 


U općoj Crkvi vrijedi samo Nicejsko vjerovanje 


1. Ja mišljah da je s Nicejskim saborom nestalo sva- 


1049A koga krivog nauka svih krivovjernikaA koji su igda posto- 
1052A jali. Vjerovanje što ga na njem prihvatiše Oci u skladu 


s božanskim Pismima dostaje da se iskorijeni svako bez- 
boštvo i učvrsti ispravna vjera u Krista. Radi toga su svi 
koji prisustvovahu nedavno održanim sinodama u Galiji, 
Španjolskoj i velikom Rimu one izopćili što u potaji drže 
S Arijem. Ovdje mislim na Auksencija Milanskog"! te 
Urzacija, Valenta? i Gaja iz Panonije. Biskupi su sa 
spomenutih sinoda posvuda razaslali pisma — zato što 
ovi potonji izmišljaju imena sinoda — i ustvrdili da se u 
općoj Crkvi više ne smije pozivati ni na jedan sabor već 
jedino na onaj održan u Niceji. On je pobjedni znamen 
svakoga krivovjerja, posebice arijevstva, zbog kojeg se je 
uglavnom i sastao u svoje vrijeme. 

Kako se, dakle, neki, nakon svega toga još usuđuju 
prepirati i postavljati pitanja? Ali ako pripadaju Arijev- 
cima nije nikakvo čudo kad odbacuju što je napisano 
protiv njih. Sliče poganima koji kad čuju poruku o bo- 
žanskom križu smatraju je ludošću. »Poganski su idoli 
srebro i zlato, djelo ljudskih ruku« (P s 113, 4). Ali možda 
ovi ljudi koji ponovno žele nametnuti cijelo pitanje pri- 
padaju među one koji kao da su pravovjerni i kao da 
cijene što su Oci objavili. Svojim pak postupkom ne čine 
drugo već, po Pismu (Hab 2, 15), bližnjega napadaju 
C blatnim uništenjem. Bez ikakve se koristi ili na propast 
nevinih prepiru riječima. 


Pregled kristoloških zabluda 


2. Ovo pišem pošto sam pročitao spise koje mi do- 
stavi tvoja Pobožnost. Kamo sreće da to nije nikad na- 
pisano, da budućim pokoljenjima o tome ne ostane ni- 


% Auksencije je bio aleksandrijski prezbiter oko 343. Potom postaje 355. 
milanskim biskupom. Bio je vođom zapadnog arijevstva. Mnogo ga je 
sinoda osudilo, ali je spretnom politikom uspio ostati u Milanu do smrti 
374, kad njegovu biskupsku stolicu preuzima Ambrozije. Usp. L. UDĐING, 
LThK, 1, 1138. 

% Urzacije osiječki i Valent beogradski veoma su dobro poznati Ata- 
naziju. Bili su mu najljući protivnici. Arijevstvo su prigrlili iz usta samog 
Arija, prognanika u Iliriku. Bili su članovi komisije koja je u Egiptu 
ispitivala tobožnja Atanazijeva nedjela. Na sinodama u Tiru, Arlesu i 
Milanu oštro su napadali Atanazija i tražili da ga car ukloni iz biskupije. 
Usp. J.M. SZYMUSIAK, Athanase, 189; A. HAMMAN, Ursacius, 568. 

kakva spomena. Jer tko je takva što ikada čuo? Tko je 
to naučavao ili se tako učio? »Sa Siona će izaći Božji 
zakon, a Gospodnja Riječ iz Jeruzalema« (Iz 2, 3). A 
otkud iziđe ovaj nauk? Koje podzemlje izbljuva tvrdnju 
da je tijelo rođeno iz Marije istobitno s božanstvom Ri- 
ječi? Ili da se Riječ pretvorila u put, kosu i cijelo tijelo 
i da je promijenila vlastitu narav? Tko je čuo u Crkvi 
ili uopće među kršćanima da je Gospodin samo prividno, 
aneiu zbilji, nosio tijelo? Tko je do te mjere bezbožan 
te govori i misli da je samo božanstvo, istobitno s Ocem, 
obrezano, da je od savršena postalo nesavršeno, da na 
križ ne bi pribito tijelo već sama stvaralačka bit Mud- 
rosti? Tko će za onoga za koga čuje da tvrdi kako Riječ 
nije iz Marije već iz svoje biti sebi oblikovala trpljivo 
tijelo reći da je kršćanin? Tko je izmislio ovo bezbožno 
krivovjerje ili kome je palo na pamet da rekne: tko tvrdi 
da je Gospodnje tijelo iz Marije, drži da u božanstvu ne 
postoji Trojstvo nego četvorstvo? Kao da oni koji su tog 
mišljenja smatraju da tijelo što ga je Spasitelj obukao iz 
Marije pripada trojstvenoj biti! 

Otkuda su, nadalje, neki izvukli krivovjerje jednako 
spomenutim pa tvrde da tijelo Riječi nije mlađe od nje- 
zina božanstva nego je s Riječju posve suvječno, jer se 
sastoji iz biti Mudrosti? Kako se ljudi koji se zovu kršća- 
nima usuđuju sumnjati da li je Gospodin, izašli iz Marije, 
po biti i narav Sin Božji, a po tijelu iz sjemena Davidova, 
od Marijina tijela? 

Koji su ljudi tako drski te vele: Krist koji je tijelom 
trpio i bio raspet nije Gospodin, Spasitelj, Bog, Očev 
Sin? Kako se smiju nazivati kršćanima oni koji tvrde da 
je Riječ sišla na sveta čovjeka kao na jednoga od pro- 
roka, a nije postala samim čovjekom, pošto je iz Marije 
uzela tijelo? Po njima je Krist zasebni netko, a Riječ 
Božja opet netko drugi. Riječ je Očev Sin koji je prije 
Marije i prije vjekova. Ili kako mogu biti kršćanima koji 
tvrde da je drugi Sin, a drugi Riječ Božja? 


Razlozi potankoga odgovaranja na spomenute zablude 


3. To je stajalo u tvom spisu. Bilo je rečeno na drugi 
način, ali je imalo jedan smisao i istu bezbožnu snagu. 
Radi toga su se međusobno bili i tukli ovi ljudi što se 
diče otačkom vjeroispovjeđu sastavljenom u Niceji. 

Ja sam se uistinu čudio što tvoja Bogoljubnost to 
podnosi, što nije ušutkala one koji to govore te pred njih 
iznijela  pravovjerno vjerovanje da se, ako poslušaju, 


1056A smire ili, ako se usprotive, da se smatraju krivovjerni- 


B 


cima. 

Spomenute tvrdnje ne smiju se među kršćanima ni 
reći ni čuti, jer su posve tuđe apostolskom nauku. Upravo 
sam stoga i ja neprekriveno iznio u pismu njihove izreke 
kako su zabilježene, da bi njihovu sramotu i bezboštvo 
uvidio tko ih samo čuje. I mada treba iscrpnije razotkriti 
i pobiti ludost ljudi koji to izmisliše, ipak bi bilo dobro 
s time završiti pismo i više ništa ne dodavati. Jer što se 
tako očito pokazuje zlim, ne smije se našire razvlačiti i 
obrađivati, da svađalice ne bi mislili kako je sumnjivo. 
Također bi se na to dalo naprosto odgovoriti i reći: do- 
voljno je da to nije nauk opće Crkve i da tako nisu 
mislili Oci. 

Ali da posvemašnja šutnja ne bi začetnicima zala po- 
stala izlikom bestidnosti, bit će na mjestu da se iz bo- 
žanskih Pisama štogod dozove u sjećanje. Možda će se na 
taj način zasramiti pa će prestati s tim sramotnim mis- 
lima. 


Isusovo tijelo nije istobitno s božanstvom Riječi 


4. Otkud vam, ljudi, dođe na pamet da ustvrdite kako 
je Isusovo tijelo istobitno s božanstvom Riječi? Posve je, 
naime, na mjestu da se time počne; jer ako se to pokaže 
lomnim, i sve se ostalo pokazuje takvim. Ali u božanskim 
se Pismima to ne da pronaći. Ona kažu da je Bog postao 
u ljudskome tijelu. I Oci, skupljeni u Niceji, kazaše o 
samom Sinu, a ne o tijelu, da je istobitan s Ocem. Ispo- 
vjediše na temelju Pisama da je »Sin iz Očeve biti«, a 
tijelo iz Marije. 

Ili, dakle, odbacite Nicejski sabor te poput krivovjer- 
nika prikažite svoj stav; ili ako želite biti sinovi Otaca, 
ne mislite drukčije nego oni napisaše. 

Vi i iz slijedećeg možete uočiti svoje bezumlje: ako 
je Riječ istobitna s tijelom kojem je narav" zemljana, 
a Riječ je, po otačkom vjerovanju, istobitna s Ocem, i 


32 Za kristološko značenje riječi »narav« u Pismu Epiktetu, usp. Th. 
ŠAGI-BUNIĆ, De dyophysitismo, 236. 


164 


sam će Otac biti istobitan s tijelom koje je postalo iz 
zemlje. Zašto onda korite Arijevce kad vele da je Sin 
stvorenje, a sami tvrdite da je i Otac istobitan sa stvore- 
njima? 

Prešli ste i na novo bezboštvo. Učite da se Riječ 
pretvorila u tijelo, kosti, kose, živce i u čitavo tijelo te 
da je izmijenila svoju vlastitu narav. Vrijeme je da otvo- 
reno reknete da je Riječ nastala iz zemlje ukoliko je 
narav kostiju i cijeloga tijela zemljana. Ali kakve li je 
tek ludosti što sami sebi protuslovite? Kažete da je Riječ 
istobitna s tijelom, a jedno stavljate do drugoga. Tvrdite 
li da se je Riječ prometnula u tijelo, za nju samu izmiš- 
ljate izmjenu. Tko, nadalje, da vas podnese pa da samo 
to velite? Zapadoste u bezboštvo koje je dublje od ikakva 
krivovjerja. 


Ako je Riječ istobitna s tijelom, Marijin je spomen i 
uloga suvišna. Tijelo je moglo, i prije Marije, vječno 
postojati kao što je slučaj sa samom Riječi, iako je ona, 
po vašem sudu, istobitna s tijelom. Isto tako čemu je bio 
potreban dolazak Riječi? Zar za to da obuče što joj je 
istobitno ili da izmjenom vlastite naravi postane tijelom? 
Božanstvo, naime, ne uzima samo sebe da bi obuklo što 
mu je istobitno. Riječ koja je otkupila grijehe drugih 
nije sagriješila da bi, preobrazivši se u tijelo, sama sebe 
prikazala kao žrtvu za se i tako sebe otkupila. 


Uzeo je s nama jednako tijelo 


5. Ali to nije tako. Daleko od toga! Apostol reče: 
»Uzeo je Abrahamovo sjeme. Stoga je trebalo da bude 
braći sličan u svemu« (H e b 2, 16—17). Uzeo je tijelo koje 
je jednako s nama. Zbog toga, zacijelo, i Marija postoji 
da bi iz nje uzeo tijelo i kao svoje vlastito prinio za nas. 
Nju je Izaija nagovijestio i naznačio riječima: »Gle, 
Djevica« (Iz 7, 14). Gabrijel joj bi poslan, ali ne na- 
prosto kao Djevici već »Djevici zaručenoj s mužem« 
(Lk 1, 27), da bi se spominjanjem zaručnika pokazalo da 
je Marija pravi čovjek. Iz istoga razloga Pismo spominje 
rođenje i veli: »Povi ga« (Lk 2, 7). Dojke što ih je sisao 
nazvane su blaženima (Lk 11, 27); prinijeli su i žrtvu kao 
da je rođenjem otvorio maternicu (Lk 2, 23). Sve su to 

znaci Djevice koja rađa. I Gabrijel joj je pomno navi- 
jestio blagu vijest. Nije naprosto rekao: što je u tebi 
sazdano, da se ne bi mislilo da je tijelo u nju od drugdje 
unišlo, već je kazao: »Što je iz tebe sazdano« (Lk 1, 35), 
da bi se vjerovalo da je dijete po naravi iz nje. To i 
narav jasno pokazuje, jer je nemoguće da djevica ima 
mlijeka dok ne rodi. Nemoguće je tijelo hraniti mli- 


D jekom i povijati ga ako najprije nije uistinu rođeno. Osmog 


je dana i obrezano; Simun ga je uzeo u naručje; postalo 


1060A je dječakom i raslo; imalo je dvanaest godina (L k 2, 21— 


—41). Doživjelo je trideset godina (Lk 3, 23). 


Nije, prema tome, kako su neki nagađali, sama bit 
Riječi, pošto se izmijenila, bila obrezana.Ona je nepret- 
voriva i neizmjenjiva. Sam, naime, Spasitelj kaže: »Gle- 
dajte, vidite da sam to ja i da se ne mijenjam« (Ma 1 3, 6). 
I Pavao bilježi: »Isus Krist, jučer i danas, i za vjekove 
isti« (H e b 13, 8). Ali u obrezanu i nošenu tijelu; u tijelu 
koje je jelo, pilo, umaralo se, bilo pribijeno na drvo i 
trpjelo, bijaše netjelesna Božja Riječ koja ne može trp- 
jeti. Tijelo je položeno u grob, a Riječ“ je, po Petrovim 
dara pošla propovijedati i »dusima u zatvoru« (1 Pt 

? 


Tijelo nije Riječ već pripada Riječi 


6. To najbjelodanije pokazuje ludost onih koji vele 
da se je Riječ pretopila u kosti i tijelo. Kad bi tako bilo, 
groba ne bi trebalo. Samo bi tijelo pošlo naviještati dusi- 
ma u podzemlju. Ali jedino je Riječ otišla propovijedati, 
a Josip je tijelo umotao u platno i sahranio na Golgoti 
(M k 15, 46). Svima je tako postalo jasno da tijelo nije 
Riječ, već je pripadalo Riječi. Njega je, uskrslo od 
mrtvih, Toma dotaknuo i u njemu zamijetio ožiljke ča- 
vala (I v 20, 25) što ih je sama Riječ pretrpjela gledajući 
kako ih zabijaju u njezino tijelo, a nije to spriječila 
iako je mogla. Štoviše, Riječ koja je netjelesna uzela je 
za svoje i prisvojila tjelesne vlastitosti. Zaista, dok je 
sluga udarao tijelo, Riječ je kao da ona trpi govorila: 
»Zašto me tučeš« (Iv 18, 23)? Mada je Riječ po naravi 


KI š%* U grčkom tekstu piše: »(...) dok je Riječ, ne odijelivši se od njega 
tijela) ..., pošla propovijedati ...« Svi se istraživaoci slažu da su riječi 
ne odijelivši se od njega krivotvorina i umetak. 

nedodirljiva, ipak reče: »Leđa podmetnuh bičevima, ob- € 


raze šibama i lice svoje ne sklonih od uvreda i pljuvanja« 
(Iz 50, 6). Što je, naime, ljudsko tijelo Riječi pretrpjelo, 
Riječ je, jer je bila s tijelom, uzela na se da bismo mi 
mogli postati dionicima božanstva Riječi. Bilo je upravo 
čudesno da je jedan te isti trpio i nije trpio. Trpio je jer 
je trpjelo njegovo vlastito tijelo, a on je bio nazočan u 
tijelu što pati. Nije trpio jer je Riječ po naravi Bog 
i zato ne može trpjeti. Tijelo je u sebi imalo Riječ koja 
nije sposobna trpjeti te je otklanjala tjelesne slabosti. 
Riječ je to učinila i tako se zbi da bi sama na se uzela 
naše, prinijela za žrtvu i time posve uništila te nas svo- 
jim zaodjenila i tako Apostolu omogućila reći: »Ovo ras- 
padljivo treba da obuče neraspadljivost i ovo smrtno da 
obuče besmrtnost« (1 Kor 15, 53). 


Utjelovljenjem je spašen čitav čovjek 


7. To se nije, kako neki misle, dogodilo prividno. Dale- 
ko od toga! Spasitelj je odista i zbilja postao čovjekom. 
Time se zbilo spasenje čitava čovjeka. Jer ako je Riječ, po 
njihovu sudu, samo prividno bila u tijelu — a ono što se 
naziva prividnim samo je umišljaj — slijedi, u skladu s 
najbezbožnijim Manijem, da je ljudsko spasenje i uskrsnu- 
će samo privid. Ali naše spasenje nije privid niti se spasilo 
jedino tijelo već je čitav čovjek, duša i tijelo, spašen u sa- 
moj. Riječi. 

Prema tome, Gospodinovo je tijelo, po božanskim Pis- 
mima, uzeto iz Marije, bilo po naravi ljudsko i pravo tijelo. 
Bilo je istinito jer je istovjetno s našim. Marija je, naime, 
zato što svi potječemo od Adama, naša sestra. O tome nitko 
ne dvoumi, ako se sjeća što Luka napisa. Gospodin je po- 
slije uskrsnuća od mrtvih, dok su neki mislili da ga ne mo- 
tre u tijelu iz Marije već umjesto njega duh, rekao: »Gle- 
dajte moje ruke i noge i ožiljke čavala! Ta ja sam to! Ovi- 
pajte me i vidite, jer duh nema tijela i kostiju kao što vi- 
dite da ja imam. Rekavši to, pokaza im ruke i noge« (Lk 
24, 39—40). 


Otud se, nadalje, dadu pobiti i oni koji se usuđuju 
reći da se je Gospodin pretvorio u tijelo i kosti. Gospodin, 
naime, nije rekao: kako viditeda ja jesam tijelo i ka- 

sti, već dato ima. Tako se izrazio da se ne bi mislilo kako 
se sama Riječ pretopila u tijelo i kosti, već da se vjeruje 
da je to imala prije smrti i poslije uskrsnuća. 


Isusovo tijelo nije istobitno s božanstvom Riječi 


8. Budući, dakle, da smo za to pružili dokaz, suvišno 
je ostalo doticati i time se mučiti. Tijelo u kojem bijaše 
Riječ nije istobitno s božanstvom, već je zbilja rođeno od 
Marije. Riječ se nije preobrazila u kosti i meso, već je bila 
u tijelu. Ivanova izreka: »Riječ postade tijelom« (Iv 1, 


D 14) ima taj smisao. To se može razabrati iz slične tvrdnje. 
1064A Pavao, naime, piše: »Krist je za nas postao prokletstvom« 


B 


(Gal 3, 13). Krist nije postao prokletstvom nego je radi 
nas prihvatio prokletstvo. Zato je rečeno da je postao pro- 
kletstvom. Isto tako nije prometnućem u tijelo postao 
tijelo već je radi nas uzeo živo tijelo i postao čovjek. Reći: 
»Riječ je postala tijelo« (Iv 1,14) isto je što i kazati: »Ri- 
ječ je postala čovjekom«. Tako i piše u Joelu: »Izlit ću od 
svoga Duha na svako tijelo« (JI 2, 28). To se obećanje nije 
odnosilo na nerazumna bića, već na ljude zbog kojih je 
Gospodin postao čovjekom. 


Budući da to mjesto ima to značenje, jasno je da će 
sami sebe osuditi oni koji misle da je i prije Marije posto- 
jalo tijelo koje je iz nje i da je Riječ prije nje imala ljud- 
sku dušu te da je u njoj bila uvijek. I prije svoga dolaska. 
Zašutjet će i oni koji misle da tijelo nije podleglo smrti, 
već da je besmrtne naravi. Ako nije umrlo, kako je Pavao 
predao Korinćanima što je i primio: »Da je Krist umro za 
naše grijehe po Pismima« (1 Kor 15,3)? Uopće, kako je 
Krist uskrsnuo, ako nije umro? 


Uvelike će se od stida crvenjeti oni koji smatraju da 
mjesto Trojstva postoji četvorstvo, ako se rekne da tijelo 
potječe iz Marije. Tvrde: ako kažemo da je tijelo istobitno 
s Riječi, Trojstvo ostaje Trojstvo jer Riječ u nj ne uvodi 
ništa tuđe. Ali ako držimo da je tijelo iz Marije ljudsko, 
nužno slijedi da mjesto Trojstva postoji četvorstvo zato 
što se nadodaje tijelo koje je u biti nešto strano, a u njemu 
se nalazi Riječ. 

Riječ je izašla iz Marije da bi otkupila ljudski rod 


9. Dok tako zbore, ni ne pomišljaju da sami sebi pro- 
tuslove. Makar govore da Isusovo tijelo nije iz Marije već 
istobitno s Riječi, ništa manje, iako se pretvaraju kako se 
ne bi držalo da tako misle, neće postati očito da u skladu 
sa svojim poimanjem tvrde četvorstvo. Kao što Sin, prem- 
da po Ocima istobitan s Ocem, nije sami Otac, već se nazi- 
va Sinom koji je u odnosu na Oca istobitan, isto tako i 
tijelo koje bi bilo istobitno s Riječi nije sama Riječ nego je 
u odnosu na Riječ nešto drugo. Ako je nešto drugo, njihovo 
će Trojstvo, po njihovu shvaćanju, biti četvorstvo. Istinsko, 
posve potpuno i nerazdvojivo Trojstvo ne prihvaća doda- 
vanje. Prihvaća ga ono što su ga oni izmislili. Kako još 
mogu biti kršćanima, kad pored pravoga Boga izmišljaju 
nekoga drugog? 

I u jednoj drugoj njihovoj misli može se otkriti veliko 
bezumlje. Ako zbog toga što je Spasiteljevo tijelo iz Ma- 
rije, što je ljudsko i što se takvim naznačuje u Pismima, 
drže da umjesto Trojstva valja govoriti o četvorstvu jer bi 
s tijelom nastao prirast, gorko se varaju. Stvorenje izjed- 
načuju se Stvoriteljem. Smatraju da božanstvo može pri- 
hvatiti dodavanje. Nisu shvatili da Riječ nije postala tije- 
lom radi uvećanja božanstva, već da bi tijelo uskrsnulo; 
nisu razumjeli da Riječ nije izašla iz Marije da bi sebe po- 
boljšala, već da otkupi ljudski rod. 

Kako, dakle, mogu misliti da bi tijelo, otkupljeno po 
Riječi, nadopunilo božanstvo Riječi koja ga je oživjela? 
Radije je ljudsko tijelo doživjelo veliki dodatak po zajed- 
ništvu i sjedinjenju Riječi s tim tijelom. Od smrtna postalo 
je besmrtno. Bilo je tjelesno, postalo je duhovno. Satkano 
od zemlje, prekoracilo je nebeska vrata. 

Trojstvo, prema tome, ostaje Trojstvo i kad Riječ uzi- 
ma tijelo iz Marije. Niti je što dobilo niti izgubilo, već je 
uvijek potpuno. U Trojstvu spoznajemo jedno božanstvo. 
Na taj se način u Crkvi naviješta jedan Bog, Otac Riječi. 


Iz Marije iziđe Krist, Gospodin, Bog 

10. Iz istoga će, nadalje, razloga zamuknuti koji su 
negda tvrdili da onaj što iz Marije iziđe nije Krist, Gos- 
podin, Bog. Ako nije Bog bio u tijelu, kako se Isus, čim 

iziđe iz Marije, naziva »Emanuel što znači s nama Bog« 
(Mt 1, 23)? Kako je Pavao, ako Riječ nije bila u tijelu, 
mogao napisati Rimljanima: »Po tijelu Krist je od njih. 
On je povrh svega, Bog. Nek je blagoslovljen u vijeke vje- 
kova. Amen« (Rim 9,5)? 


Stoga, dakle, koji prije zanijekaše da je Raspeti Bog 
nek priznaju da su pogriješili i nek vjeruju božanskim Pis- 
mima, ali prije svega Tomi koji, videći na njemu tragove 
čavala, uskliknu: »Gospodin moj i Bog moj« (Iv 20, 28). 
Sin je kao Bog i Gospodin slave bio u sramno prikovanu i 
pogrđenu tijelu. Tijelo je, doduše, trpjelo probodeno na 
drvu i iz njegova je boka potekla krv i voda; ali ukoliko je 


1068A hram Riječi, bilo je ispunjeno božanstvom. Zbog toga je i 


i sunce, videći svoga Stvoritelja kako trpi u zlostavljenu 
tijelu, povuklo svoje zrake i potamnilo zemlju. Ali tijelo 
se je, iako smrtne naravi, zbog Riječi koja je u njemu, iz- 
dignulo iznad svoje biti. Napustilo je naravnu raspadlji- 
vost, obuklo Riječ koja nadmašuje čovjeka i postalo ne- 
raspadljivo. 


Samo je Marijin Sin utjelovljena Riječ Božja 


ll. Kad neki bajaju i vele da je Riječ sišla na nekoga 
čovjeka koji je od Marije, kao što je silazila na bilo kojeg 
proroka, suvišno je na to se navraćati. Njihovo je ludova- 
nje očevidno pa samo sebe pobija. Ako je Riječ na taj na- 
čin došla, zašto se onaj čovjek rodio iz Djevice, a nije i on 
iz muža i žene? Tako se je, naime, rodio svaki sveti čovjek. 
Ili zbog čega se samo za njegovu smrt kaže da je za nas, a 
ne i za smrt svakog pojedinca, ako je Riječ tako došla? 
Ako je Riječ dolazila svakom proroku, zašto se jedino za 
Marijina Sina tvrdi da je Riječ jednom došla na koncu vje- 
kova? Ili, ako je Riječ došla kao što je došla u prijašnjim 
svetima, zašto oni, pošto su svi umrli, još nisu uskrsnuli, a 
jedino je čovjek iz Marije uskrsnuo trećega dana? Zašto se 
isključivo Marijin Sin, ako je Riječ u njemu došla kao i u 
ostalima, naziva Emanuelom, ukoliko je tijelo iz Marije 
rođeno ispunjeno božanstvom? Emanuel, naime, znači »s 
nama Bog« (Mt 1, 23). Ili, ako je Riječ tako došla, zašto 
se ne kaže da ona sama jede, pije, postaje umorna i umire 
kad bilo koji od svetih ljudi jede, pije, umara se i umire, 
nego se to samo kaže za Marijina Sina? Za ono što je to 

tijelo trpjelo veli se da je trpjela sama Riječ. Dok se zo 
sve ostale ljude kaže da su se začeli i rodili, jedino se o 
Marijinu djetetu naviješta: »I Riječ je tijelom postala« 
(Iv 1, 14). 


Riječ je kao čovjek izašla iz Marije 


12. Otud se vidi da je Riječ radi proricanja svima os- 
talima pristupala, ali da je osobno, uzevši tijelo, kao čovjek 
izašla iz Marije. Riječ je po naravi i biti Božja Riječ; a čo- 
vjekom, kako veli Pavao, posta po tijelu iz Davidova sje- 
mena (Rim 1,3) i Marijina tijela. Otac obznani Sina u 
Jordanu i na brdu kad reče: »Ovo je Sin moj ljubljeni, u 
njemu mi sva milina« (Mt 3, 17). Njega su Arijevci zani- 
jekali. Mi ga priznajemo i klanjamo mu se. Sina i Riječ ne 
razdvajamo, jer znamo da je sama Riječ Sin po kome je 
sve postalo i koji nas je otkupio. 


Stoga se čudismo kako je uopće mogla o tome tako 
jasnom nastati među vama rasprava. Ali, hvala Gospodi- 
nu, što se, makar smo se žalostili dok smo čitali tvoj izvje- 
štaj, sad možemo radovati zbog toga kako se to završilo. 
Rastali su se u slozi i sklopili mir jer su prihvatili pobožno 
i ispravno vjerovanje. To je i mene, pošto sam dugo raz- 
mišljao, potaklo da ovo malo napišem. Shvatio sam da bi 
šutnja za one koji su nam slogom pribavili razlog za rado- 
vanje mjesto radošću mogla roditi tugom. 


Molim, stoga, u prvom redu tvoju razboritost i potom 
sve slušatelje da ovo prime s dobrom namjerom. Ako što 
nedostaje s obzirom na pravovjerje, nek to poprave i meni 
jave. Ako je ovo nedostojno i nesavršeno sastavljeno kao 
od čovjeka neznalice, nek svi oproste našu slabost priopći- 
vanja. 


Pozdravi kod sebe svu braću. Tebe pozdravljaju svi 
koji su s nama. Živi, dragi i uistinu veoma željkovani, sre- 
tno u Gospodinu. 

posvudašnji . . . E PK Gi 

Duh daje udioništvo na sebi. On je posvema jedan . 

Sažetak vjerovanja u općoj Crkvi 

Uistinu postoji Trojstvo. . seke Pl oocde os 

TREĆE PISMO SERAPIONU 

Spoznajom Sina upoznajmo Duha Svetoga . : 
Duh dolazi iz Boga... m 
Duh je pomazanje i pečat. On je ičeg ; 

Sin i Duh su posvuda. Oni stvaraju . . g hodi ei 
Otac stvara po Riječi i Duhu. Prorok govori po o Riječi i Duhu 
Trojstvo je nerazdjeljivo . a 
Trojstvo je vječno .. > 

Origenovo tumačenje Mi 12, 32 . . 4, 
Teognostovo mišljenje krnje ša oi Ba 8035 
Provjera i prosuđivanje Origenova i Teožnosičva mišljenja 
Mt 12, 31—32 ne odnosi se na pad poslije krštenja. 

Tumači Heb 6, 4—6 : mas mare 
Cijelo božansko Pismo naviješta Ges ediogs utjelovljenje 
Krist je Bog i čovjek . . e 
Farizeji su izravno griješili protiv Kristova Duha . 

Obje se hule iz Mt 12, 31—32 odnose na Krista . 

Hula se protiv Duha odnosi na samog Gospodina . : 
»Sin čovječji« i »duh« u Mt 12, 32 odnose se na samoga Krista 
Isus je u Duhu Svetom činio čudesna djela . 

Farizeji u bezboštvu nadvisuju pogane . 
Farizeji su Isusa kao čovjeka prezreli, kao Boša zanijekali 
Tko Krista prizna Bogom i čovjekom vječno će kraljevati . 

U općoj Crkvi vrijedi samo Nicejsko vjerovanje . 


132 
133 
133 
135 
135 
136 
137 


139 
139 
140 
i41 
142 


143 
144 


145 
146 
146 
147 
147 


149 
149 
150 
151 
153 
153 
154 
155 
156 
157 
158 


162 


191 


Pregled kristoloških zabluda . . : 
Razlozi potankoga odgovaranja na sopmenute zabludi a 
Isusovo tijelo nije istobitno s božanstvom Riječi . 

Uzeo je s nama jednako tijelo , . e, 
Tijelo nje Riječ već pripada Riječi . 

Utjelovljenjem je spašen čitav čovjek 

Isusovo tijelo nije istobitno s božanstvom Riječi 

Riječ je izašla iz Marije da bi otkupilo ljudski rod . 

Iz Marije iziđe Krist, Gospodin, Bog . 

Samo je Marijin Sin utjelovljena Riječ Božja . 

Riječ je kao čovjek izašla iz Marije . 

Biblijsko kazalo oo dave O aa! br 
A. Stari Zavjet ers. 
B. Novi Zavjet ro 
Kazalo osobnih imena 

